
UVOD 


B iće da je meni stalo da Osho bude poznat široj publici nego 
što je Njegova divna zajednica, a posebno da ova knjiga 
nađe nove čitaoce. Zahvalan sam Mu veoma na njegovim divnim 
pričama, Njegovim hrabrim eksperimentima sa Zajednicom i 
preobražajem, na prosvećivanju i šalama! (Da li ste čuli porugu 
na američko potrošačko društvo o devedest i devet Rols Rojsa? 
Neki je nisu čuli.) Humor uvek žubori bez obzira o čemu se 
raspravlja: izostanaku trinaestog sprata u američkim hotelima, 
odgovornosti probuđenog, skoku psa u reku, Gurđijevom ne- 
oistovećivanju, rasipnom sinu, meditaciji, agresivnosti nauke, 
Šibli i njegovoj trojici učitelja — svugde je prisutna divna širok- 
ogrudost, a Njegova radost je uvek u prvom planu. Svi ti jutarnji 
razgovori, sve je to, zapravo, isto. Dok ih budete čitali okusićete 
svežu vodu sa izvora tih dana. Katalizator svakog razgovora je 
deo neke sjajno protumačene sufijske priče. Ali, odbacite svoju 
intelektualnu pronicljivost. Ili, ne odbacujte je -On će vasprimiti 
ma kako prišli. To je duboko prožimajući oblik sviranja. Osho 
improvizuje džez razgovore stoleća. Bolje od Gurđijeva. 
Šta ja to radim na početku ove knjige? Postavili su mi to 
. pitanje zbog mog rada na Rumijevom delu, a možda i zato što 
sam posetio komunu u Puni oktobra 1988. i tu se osećao kao kod 
kuće. Možda za meni važi ono što je On početkom osamdesetih 
nazvao "šravakar". Evo jedne sufi priče o kojoj ne govori u ovoj 
knjizi. 


BAŠTAKO 


Ibn Kafif Širazi jednom reče, "Čuo sam da u Egiptu postoje 
dva velika Učitelja te požurih da stignem u njihovo prisustvo. 
Kad sam stigao zatekao sam dvojicu veličastvenih učitelja u 
meditaciji. Pozdravio sam ih tri puta, ali oni nisu odgovorili. 
Meditirao sam sa njima četiri dana. Svakog dana sam ih molio 
da razgovaraju sa mnom budući da sam prevalio tako dalek put. 
Konačno onaj mlađi otvori oči. 'Ibn Kafife život je kratak. 
Iskoristi deo koji je ostao da sebe razviješ. Ne traći vreme na 
pozdravljanje ljudi!!? Zamolio sam ga da mi da neki savet. 'Budi 
u prisustvu onih koji te potsećaju na tvog gospodara, onih koji 
ne samo da govore mudrost, već to jesu.! Potom je ponovo ušao 
u meditaciju." 

Osećam se isto kao čovek po imenu Ibn Kafif. Na Oshoovom 
nivou bivstvovanja uvodi su nepotrebni i služe uglavnom Za 
razmetanje uvodničara. Neka muzika počne. 


- Kolmen Barks, autor prevedenih verzija priča 
Dželaludina Rumija Methnavija: Javna Tajna, Nas Smo 
Trojica, Sladak Smeh, Osetiti Rame Lava i drugih. 

UČENJE KOJE SE NE MOŽE 
POUČAVATI 


Kod sufi učitelja Libnanija 
_ dođe čovek 
i zbi se sledeći razgovor. 


Čovek: Želim da učim. 

Hoćeš li da me poučavaš? 

Libnani: Ne osećam da znaš kako da učiš. 
Čovek: Možeš li da me poučiš 

kako da učim? 

Libnani: Možeš li da naučiš 

kako da mi dopustiš 

da te poučavam? 


NES se ne može poučavati.... ali se može naučiti, a između 
ove dve rečenice nalazi se ključ svekolikog razumevanja. 
Dopustite mi stoga da ponovim: istina se ne može poučavati, ali 
se može naučiti — zato što istina nije učenje, nije doktrina, nije 
teorija, filosofija, ili nešto tome nalik. Istina je postojanje. Istina 
je bivstvovanje. O njoj se ništa ne može reći. 

Ako počnete o njoj da pričate vrtećete se u krug. Obilazićete 
je kao mačka oko vruće kaše, ali nikad nećete dospeti do njenog 
središta. Čim postavite pitanje o tome već ste na putu da je 
previdite. Sa njom možete da se sretnete neposredno, ali ne i 
posredno. Ne postoji via media. Istina je ovde i sada. Samo istina 
jeste. Ništa drugo ne postoji. Čim postavite pitanje o njoj um je 
već otišao dalje. Vi ste na nekom drugom mestu, niste ovde i 
sada. : 

Istina se ne može poučavati zato što reči ne mogu da je 
prenesu. Reči su nemoćne. Istina je ogromna, strahovito ogro- 
mna, beskrajna. Reči su veoma, veoma skučene. Ne možete 
sabiti istinu u reči, to je nemoguće. A kako čovek da poučava bez 
reči? 

Ćutanje može da bude poruka. Ono može da prenese, ono 
može da postane vozilo. Ali, tada više nije na učitelju da je 
poučava. Tada je na učeniku da je nauči. 

Učitelj bi mogao nešto da učini kad bi to bilo pitanje pou- 
čavanja. 

Ali, reči su beskorisne — sa njima se ne može ništa učiniti. 
Učitelj može da ćuti i daje poruke svakom porom svog bića -ali, 
onda je učenik taj koji mora da je razume. Učenik mora da je 
primi bez podrške, bez ikakve pomoći učitelja. 

Zato u svetu vere ne postoje nastavnici, već samo učitelji. 
Nastavnik je onaj ko poučava, a učitelj je onaj koji jeste. Nas- 
tavnik je onaj koji govori o istini, a učitelj je sam istina. Vi možete 
da učite, ali on ne može da poučava. 

On može biti tu, otvoren, dostupan - vi morate da ga popijete 
i morate da ga pojedete. Morate da ga upijete. 

Morate da budete prožeti njim. Morate da upijete. 

Učitelj je onaj koji je postao istina i dostupan je svakom ko 
je spreman da ga upije; zato Isus kaže svojim učenicima: Jedite 
me. Istina može da se jede; ona ne može da se poučava. Možete 
joj dopustiti da vas dosegne, ali vam se ne može nametnuti. 

Istina je potpuno nenasilna, ona neće čak ni da zakuca na 
vaša vrata — čak bi i to bilo previše agresivno. 

Ako dopustite, ako ste prijemljivi, sve postoji. Ako ste za- 
tvoreni, ako niste prijemljivi, možete da tragate tokom miliona 
života i stalno ćete je previđati. A ona je oduvek bila tu, to je 
uvek bio slučaj. Nije bio potreban čak ni jedan korak. Čak ni da 
otvorite oči nije bilo potrebno. Nije bio potreban čak ni jedan 
pokret u njenom pravcu. Već je postojala: trebalo je da budete 
prijemljivi. 

Istina se ne može poučavati, pa ipak, možete je naučiti. 
Svekolika umetnost stoga zavisi od toga kako postati učenik. 

Čovečanstvo se deli na tri dela. Jedan deo, glavni deo, skoro 
devedeset i devet odsto, nikad ne mari za istinu. Ostaje u zabo- 
ravu. Potpuno je usnulo. Ne istražuje. Zivi životom mesečara. 
Pitanje "Šta je istina?" nikad se ne postavlja. To je veći deo 
čovečanstva. 

Oni žive u neznanju, potpuno nesvesni da ne znaju, i ne samo 
nesvesni da ne znaju — oni možda misle i sanjaju da znaju. 

To što misle da znaju je zapravo deo njihovog sna. Čemu 
potreba da se uči? Uništiti potrebu da se uči, to je najbolje što se 
može učiniti: i dalje imati osećaj da već znate. Tada se ne 

postavlja pitanje učenja, nema potrebe da se postane učenik. 
Zadovoljni ste u svom grobu. Mrtvi ste. 

To je veći deo čovečanstva. Čak i ako pristupite tom delu 
ljudi i kažete im za istinu, oni će se nasmejati. Reći će da pričate 
gluposti. I ne samo to, oni će poreći da postoji bilo šta nalik istini 
ili Bogu ili nirvani. Ako im prenesete poruku nekog prosve- 
tljenog bića, oni će odgovoriti da nikad nije ni postojalo takvo 
biće i da ne može da postoji: "Mi smo svekoliko čovečanstvo." 

Neko je upitao Voltera za poreklo religije, a Volter je, kako 
se kaže, odgovorio, "Religija je rođena kad su se na zemlji 
upoznali prva varalica i prva budala." Pri susretu varalice i budale 
rođena je religija. U tome ima zrna istine. To je istina u izvesnom 
smislu, ali to nije istina za veru, već za lažnu religiju. 

Veraje rođena, ne u susretu varalice i budale - tako je rođena 
lažna religija — vera je rođena između učitelja i učenika. Vera je 
rođena u susretu bića koje je dostiglo i bića koje je istinski u 
traganju da postigne. Vera je rođena u susretu istine i učenika. 

Mežutim, prvi deo čovečantsva ostaje poptuno nesvestan, 

blaženo nesvestan, zato što kad se ne istražuje, ne traga, Živi se 
udobnim životom bez napora. Oni nastavljaju da padaju, nikad 
se ne uzdignu, nikad ne dosežu vrhove. I ne znaju. Ne samo da 
ne znaju, oni ni ne sanjaju da postoje vrhovi iskustva, vrhovi 
ushićenja. 
_ Oni ostaju gotovo kao životinje: jedu, spavaju — sputani tim. 
Žive rutinski, okreću se kao točak, rode se, žive, rađaju druge i 
umiru. A točak se i dalje okreće: ponovo se rađaju, sve se 
ponavlja, opet i ponovo, ad nauseam. 

Postoji potom i drugi deo čovečanstva: malobrojni, koji is- 
tražuju. Ali, oni ne znaju kako da uče. Tragaju, ali ne shvataju 
da to traganje zahteva unutrašnji preobražaj, tek tada traganje 
postaje moguće. Potrebna je unutrašnja mutacija. 

U toj dimenziji učenje nije kao svako drugo učenje. Možete 
da naučite hemiju, fiziku, natematiku bez dase menja vaša svest. 
Nema potrebe da se vaša svest menja; takvi kakvi ste možete da 
učite. Međutim, vera je učenje čiji je osnovni uslov: Prvo pro- 
menite svoju svest. 

Za to morate da se pripremite čak i pre nego učenje počne. 
Potrebna je duga priprema, inače učenje ne može da počne. 

Drugi deo istražuje ali nije spreman, Zato se vrti u krug u 
teorijama, hipotezama, mentalnim projekcijama čoveka, izu- 
mima poznatih ljudi, verbalizaciji, filosofiji, metafizici — postoji 
na hijade teorija dostupnih toj vrsti ljudi. 

Može da bira — tržište je ogromno, i može da ide od jedne 
teorije do druge zato što nijedna teorija ne može da vam pruži 
ono pravo. Teorije ne mogu da daju, stoga kad se zasitite jednom 
teorijom, prelazite na drugu: zasitite se jednim nastavnikom, 
onda odete kod drugog — ljudi idu tako dalje, postaju lutalice. 

Sa drugom vrstom ljudi se srećem svaki dan. Dolazili su u 
ovaj ašram, bili su u nekom drugom, bili su kod ovog učitelja i 
kod onog, i stalno se sele od jednog do drugog: ništa ne zado- 
voljava. Ali, oni nisu svesni da to nije stvar do učitelja, njima 
nedostaje osnovna priprema. Oni još nisu spremni da budu 
učenici, a kad niste spremni da budete učenik, kako možete da 
nađete učitelja? Tradicija je da kad je učenik spreman učitelj se 
pojavljuje od svoje volje. Ne morate čak ni da tragate za njim, on 
će doći. Uvek kad je učenik spreman, učitelj se odmah pojavi. Vi 
ga stalno tražite a on se nikad ne pojavi. Nešto nije u redu sa 
vama. Nešto u vama osujećuje pokušaj. Niste spremni. 

Ne možete da se susretnete sa učiteljem pod vašim uslovima, 
morate da ispunite rijegove uslove. A oni su večni, nisu se nikad 
menjali, ostali su isti. Čovek mora da nauči kako da bude učenik. 

Drugi deo čovečanstva postaje lutajuća masa istraživača. 
Nikad ne postižu mnogo. Postaju kotrljajuće kamenje, koje 
nikad ne uspeva. Stalno se kreću.... kotrljaju. 

Postoji i treći deo — veoma retka ljudska bića, izuzeci, krem 
čovečanstva. 

Taj treći deo su oni koji traže, koji istražuju, ali istraživanje 
nije intelektualno, istraživanje je potpuno. Istraživanje nije nalik 
učenju drugih predmeta; istraživanje je potpuno do te mere da 
su spremni da umru za njega, spremni su da zbog toga promene 
svoje celokupno biće. Spremni su da ispune sve uslove. Čak i ako 
je smrt uslov, oni su spremni da umru. Ali, oni hoće da nauče šta 

rovanje. Tako je snažna zato što prvi deo čovečanstva - veći deo 
— glavni deo, nikad ne sumnja u vlastite sumnje. On veruje 
sumnji. 

Ako tako mnogo sumnjate, ako ste tako sigurni u sumnju, 
bićete potpuno zatvoreni. Neće biti otvoren ni jedan prozor. 

Biti učenik je jako daleko, tada čak postaje teško biti i đak. 
Čak vam je nemoguće da prihvatite i pomisao da neko zna više 
od vas. 

Taj deo ostaje budalast, glup. To je deo nalik kamenu, mrtav, 
bez života, ne možete da živite sve dok energija ne počne stalno 
da otiče u nespoznato. 

Živi ste pulsirajući, samo tada ako svakodnevno ulazite u 
nespoznato. Vaše srce kuca. Rastete. Rast je uvek iz poznatog u 
nespoznato. 

Drugi deo čovečanstva istražuje; njegova sumnja je uzdr- 
mana. Ali se njegova vera još nije ukotvila. Više ne pripada 
većem delu čovečanstva, izdvojio se malo od njih — ali i to malo 
je suviše mnogo da bi mu dopustilo da se vrati ali je još uvek u 
opasnosti, samo je negde na sredini. Nema poverenja. 

Prvi deo suviše veruje u sumnju, drugi deo je dospeo da 
sumnja u sumnju, ali poverenje nije rođeno. Treći deo veruje u 
poverenje. Poverenje je potpuno. Ljudi drugog dela će vas naz- 
vati slepim. Vaša šradha, vaša vera u poverenje njima će delovati 
kao slepilo. 

Prvi deo čovečanstva će vas nazvati ludim. Vaše poverenje 
će delovati kao ludilo. Kako čovek koji misli može tako potpuno 
da veruje? To je nemoguće. Ali trećem delu, kome se poverenje 
dogodilo, slepilo će biti jedina mogućnost da vidi. A ludilo će biti 
jedino duševno zdravlje. 

Te tri različite vrste čovečanstva govore različite jezike. Oni 
međusobno ne komuniciraju — to je gotovo nemoguće. To je kao 
kad bi govorili nekom ko ne zna vaš jezik, a vi ne znate njegov - 
neka skromna komunikacija uglavnom pokretima je moguća, ali 
ništa šire. 

Sufiji kažu da samo treći deo čovečanstva može da uči. Sufi 
učitelji su veoma probirljivi. Vrlo je teško da vas prihvati sufi 

učitelj, veoma,veoma teško. Oni oko sebe podižu prepreke svak- 
ojake vrste. 

Kao prvo, oni žive na tako običan način da ne možete da 
posumnjate da je to učitelj. Oni žive na potpuno običan način. 
Na primer, učitelj može da bude kovač ili obućar ili tkač tepiha 
ili mesar ili drvoseča — vrlo običan svet. Ne možete da po- 
sumnjate da je čovek koji vam pravi cipele ili popravlja cipele 
učitelj. On neće dopustiti nikakvu sumnjičavost; na taj način sebe 
štiti od onih koji nisu spremni a za sebe misle da jesu. On se na 
taj način štiti od uljeza. 

Nikad nećete da vidite nekog sufi učitelja da ide u džamiju 
ili hram — na neko javno mesto — da se moli. Ne, on se moli kad 
svi čvrsto spavaju, u ponoć. Čak i njegova žena možda neće 
posumnjati da je taj čovek postigao. Ne, to je deo sufijskog 
metoda — ne dopustiti nikom da sazna. 

Isus je možda živeo sa nekim sufijima u Egiptu. On iznosi 
nešto malo od njihovih učenja u Bibliji. Jedno od njih je: Ma šta 
radio s desnom rukom ne dopusti da tvoja leva ruka za to zna. 
To je sufi tradicija: Zivi potpuno u mraku, tako niko ne zna i 
uljezi ne dolaze, lažni tragači ne kucaju, a budalasti ljudi ne 
zloupotrebljavaju vaše vreme i vašu energiju. 

Drugo, ako nekako saznate Za sufi učitelja, sa njim godinama 
morate da čekate kao šegrt, ne na meditaciju. Ako je onobućar, 
moraćete godinama da učite kako se prave cipele. A oni su strogi 
poslodavci. 

Ponekad će proteći deset, dvanaest godina a vi ćete raditi 
samo na cipelama i pripremi cipela, a pitanje nikad ne bi trebalo 
da se postavi, ukoliko sam učitelj ne upita, "Zašto si došao? Šta 
želiš?" 

On će vas posmatrati. Biće sa vama. U tom zajedništvu nešto 
će izrasti, malo po malo, krajnje posrednom metodologijom na 
primer, pravljenjem cipela. To je meditacija zato što je učeniku 
rečeno da radi samo ono što mu je dato da uradi; razmišljanje 
nije dopušteno. 

I zapamtite ovo: ako radite svojim rukama velika je mogu- 
ćnost da um ostane prazan. Ako je rad umni, onda je naravno 
mogućnost manja zato što će um morati da razmišlja. 

Sufiji rade rukama — tkaju tepihe, prave cipele, tešu drvo, ili 
bilo šta drugo, ali rukama. Ruke i glava su dva pola, a kako vaša 
energija ide kroz ruke, glava se malo po malo stišava. I ako 
godinama, dvanaest godina — tako dugo vremena! — radite jed- 
nostavno rukama, potpuno zaboravljate glavu. Nema potrebe za 
njom. Glava prestaje da funkcioniše, a to je potrebno za učenika: 
glava mora da bude u stanju nefunkcionisanja. Razmišljanje 
treba da se zaustavi. Um treba da postane ne-um. Neispunjen 
mislima, snovima, zamislima. Potpuno prazan. 

Dok je učenik šegrt i radi na pravljenju cipela, učitelj stalno 
prati šta se događa u njegovoj glavi. Da li se energija potpuno 
preselila u ruke? 

Sada se fiziolozi slažu da ako radite rukama, ista energija se 
u njih spušta iz glave. Energija je ista. Vaša desna rukaje spojena 
sa levom stranom mozga, vaša leva ruka je spojena sa desnom 
stranom mozga. Pokušajte sledeće: uvek kad osetite da ste pre- 
više razmišljali a ne možete da prestanete, trljajte brzo dlan o 
dlan, nek postanu vrući od trljanja, i iznenada ćete osetiti da je 
glava stala, energija se preselila u ruke. 

Za ljude koji pate od nesanice — to je najbolji dosad poznat 
lek, bolje od bilo kog sredstva za umirenje. Samo zatvorite oči i 
trljajte ruke, i osetite kako se zagrevaju, bivaju sve toplije i toplije 

- a zahvaljujući trljanju će postati toplije — i vi u svojoj mašti 
- zamišljajte da postaju toplije. Kad su ruke tople, glava se,ohladi. 
To su dva suprotna kraja. 

Ruke treba da budu tople, a glava treba da bude hladna. Ali, 
kad se suviše razmišlja, glava će biti topla a ruke će biti hladne. 
To je nezdravo. Na putu ste u ludilo. Doćiće trenutak kad će 
glava početi da funkcioniše za sebe, nepovezano sa celim telom. 
Toje ono što znači ludilo: jedan deo je postao autonoman, jedan 
deo je postao diktatorski. 

Zen učitelji u Japanu uvek rade rukama. Sufi učitelji u 
muhamedanskim zemljama uvek rade rukama. Raditi nešto 
rukama je uvek divno. To energiju glave uvek spušta u telo. 

Ako godinama neprekidno radite rukama ostaćete bez glave. 
Fizički deo glave ostaje, ali energetski deo, deo koji misli, ne- 
staje; ostajete bez glave. 


UČENJE KOJE SE NE MOŽE POUČAVATI 


Godinama učenik mora da ostane pored učitelja. 

Teško je ako nemate poverenja, zato što ko može da zna da 
lije taj čovek učitelj ili nije? Kozna da li je postigao ili nije? Kako 
prosuditi? Ali, ako imate poverenja, malo po malo dogodiće se 
unutrašnja sličnost sa učiteljem, isto kao što se ponekad dogodi 
ljubavnicima, međutim retko, zato što se ljubavnici nikad ne 
predaju. Oni o tome govore, kažu da su se predali, ali se nikad 
ne predaju. Predajom oni pokušavaju da manipulišu onim dru- 
gim, predaja može da bude samo varka. Borba se kod ljubavnika 
nastavlja. 

Retko, ali ponekad se ostvari, kad se dvoje ljubavnika stvarno 
voli, da se dogodi sličnost. Negde oni postanu jedno. Rodi se 
most. Tela su i dalje dva, ali njihovi unutrašnji plamenovi se do 
te mere približe da postanu jedno. To se retko događa u ljubavi; 
i samo na trenutak - ponovo se plamenovi razdvajaju, ponovo se 
spajaju, razdvajaju. To traje neprekidno. Ali, između učenika i 
učitelja, kad se dogodi takva blikskost ona biva sve veća i veća i 
veća, a potom dođe trenutak kad postoje samo dva tela: negde 
u unutrašnjem svetu ta bića više nisu dva. Dogodio se skok, skok 
plamena. 

Učiti od učitelja je učiti kako biti sa njim. Učiti od učitelja 
znači učiti kako ne biti sa sobom. 

Versko učenje je potpuno različita dimenzija od drugog 
učenja, drugih predmeta. Kod drugih predmeta ostajete isti. I 
počnete da sakupljate podatke. Hoćete da naučite geografiju — 
odete kod nekog nastavnika i učite. Ostajete isti, samo se broj 
podataka povećava. Postajete sve obrazovaniji i obrazovaniji, ali 
vaše biće, osobina vašeg bića, vaše stanje bivstvovanja ostaje isto. 

Kad dođete da učite veru ili istinu, to je drugačije: to nije 
sakupljanje podataka, to nije uvećavanje vašeg znanja, to je rast 
vašeg bića. Nećete vi znati više, nego će vas biti više. Neće vaše 
pamćenje biti razvijenije, ne, već će vaše biće, samo vaše biće 
postati mirno i tiho, blaženo. 

Vera je učenje o bivstvovanju. Sva druga učenja su samo 
vežbanje pamćenja. Svi drugi predmeti vam daju znanje. Vera 
vam daje spoznaju, ne znanje; spoznaju, sposobnost da vidite, 

silovitu energiju da budete. Ta se razlika mora shvatiti, tada ćete 
biti u stanju da razumete ovaj kratki — ali veoma moćan — 
TaZgovVOr. 


Kod sufi učitelja Libnanija dođe čovek 
i zbi se sledeći razgovor. 

Čovek: Želim: da učim. 

Hočćeš li da me poučavaš? 


Čovek naglašava svoju želju. To je neophodno ali nije do- 
voljno. Možete da želite, to ne pokazuje da ste spremni. Vaša 
želja može biti samo san, vaša želja se može zasnivati na po- 
grešnim razlozima, iza vaše želje može da ne.stoji snaga volje, 
možda je nemoćna. Vaša želja može biti želja prosjaka - a istina 
za prosjaka nije moguća. Vaša želja može biti samo detinjasta. 
Slučajno vam je možda pala na pamet pomisao da je čoveku 
potrebna istina, da je čoveku potrebno da spozna Boga. 

Želja je veoma slaba ako ne postane goruća žudnja - onošto 
Šri Aurobindo naziva abhipsa. Abhipsa znači tako snažno goruća 
žudnja da vas u potpunosti zaokuplja. Ništa od vas ne preostaje. 
To nije žudnjasamo jednogvašeg dela, vi u celosti žudite. Žudnja 
je postala vaše biće. Tada je to abhipsa. To je potpuna žudnja 
zbog koje se sve predaje. 

Zelja je samo mreškanje na površini uma. Idete ulicom i 
jedan divan Rols Rojs prođe: u umu se javi želja dabiivi takođe 
voleli da imate Rols Rojs. Vidite lepu ženu — i želja se javi. Želja 
je samo mreškanje na površini — a istina se ne otvara onome ko 
dolazi kod nje na tako slab način. Istina vas zahteva u vašoj 
potpunosti. 

Istina je kao žena: hoće da vas poseduje u potpunosii. Istina 
neće prihvatiti nikakvog takmaca, ona je ljubomorna. Ako mis- 
lite da imate stotinu želja a jedna od njih je istina, onda niste 
spremni za istinu. Kad stotinu želja nestane i samo jedna želja 
ostane, kad sve želje nestanu a jedna želja ostane, ona postaje 
abhipsa. 

Ona postaje goruća žudnja, potpuna žudnja — vaše celo- 
kupno biće zapaljeno, u vatri — a vi ste spremni da stavite na 
kocku sve i sva. 


UČENJE KOJE SE NE MOŽE POUČAVATI 


Čovek reče: Želim da učim. 


Učenje nije moguće ako to samo želite. Svakodnevno se 
događa da ljudi dođu kod mene, pričaju o Bogu i meditaciji, O 
ovome i onome, oni pitaju nešto a ako im odmah ne odgovorim, 
ako nastavim da pričam o nečem drugom, u trenu zaboravljaju 
da su došli da postave pitanje o Bogu. To je samo želja, samo hir 
uma, neukorenjeno. U suprotnom, ako ste žedni i dođete da 
zatražite vodu, a ja pričam o drugim stvarima, te druge stvari 
neće utoliti vašu žeđ; upravo suprotno, bićete sve žedniji dok ja 
govorim o drugim stvarima. Svaki put kad počnem vi ćete pono- 
viti, "Daj mi čašu vode, žedan sam." A ako nastavim da pričam o 
drugim stvarima vi ćete u međuvremenu biti sve žedniji. Kad 
prekinem ponovo ćete reći, "Umreću! Daj mi čašu vode!" 

Ali vi dođete i pričate o Bogu i kažete da bi voleli da saznate 
nešto o Bogu, a ja vas pitam kako vaše zdravlje i kako je vaša 
žena, i kako su vaša deca? — a vi ste zaboravili Boga. Ostanete 
tako sa mnom jedan sat i više ne spomenete Boga. 

To nije bila žeđ, samo želja lutalica, samo želja lutalica koja 
nema. korena u vama. Samo mreškanje na površini, povetarac 
koji je prošao. Išli ste ulicom i videli sanjasina. Žutu odoru -i u 
umu se javila želja: voleli bi i vi da znate šta je taj sanjsain. Nikad 
pre toga o tome niste razmišljali, nikad pre toga o tome sanjali, 
nikad to nije bila žudnja - samo ste videli sanjasina i iznenada je 
žuta odora u vama rodila želju. Prošao je povetarac i stvorio 
mreškanje, ivi bi takođe želeli ono što ovi ludi ljudi užutom rade. 

A šta je meditacija? Dođete kod mene i pitate za meditaciju. 
Ali to ne mislite. Pitate i ne mislite. Mislite da ja mogu da vam 
dam meditaciju i vi ćete je poneti kući kao i svaku drugu robu sa 
pijace. 

Za meditaciju je potrebna duga priprema. Meditacija će vas 
poptuno promenili. 

Kod mene je došla jedna žena — ona pripada jednoj od 
najbogatijih porodica u Indiji — i rekla da bi želela da meditira, 

ali hoće da zna, da liće ako meditira to stvoriti neke neprijatnosti 
u njenom životu? 

Pitao sam, "Na kakvu vrstu nevolja mislite?" 

Ona reče da ima muža i decu i veliku porodicu. Ako meditira 
da li će to dovesti do raskola? - zato što njenog muža meditacija 
uopšte ne zanima. I ne samo da ga ne zanima, onje protiv toga, 
"1 došla sam kod vas bez njegovog znanja. Mogu da meditiram 
tajno, ali hoću da budem sigurna da to neće na neki način da 
uznemiri moj porodični život." 

S njomje u pratnji bilajedna žena. Ona reče, "Štato pričaš?... 
meditacija će te učiniti boljom! Bićeš tiša, srećnija --kako to može 
da uzburka tvoj život? Život će ti postati bolji!" 

Slušao sam. Tada žena reče, "Da, ako je to tako, ja sam 
spremna." 

Rekao sam joj, "To neće biti tako, zato što to da li ćete vi 
postati dobri ili loši nije važno: promenićete se i odnos će biti 
poremećen." 

Ponekad bih uočio: ako postanete loši to ne utiče u tolikoj 
meri na vaš odnos kao kad postanete dobri, zato što kad posta- 
nete bolji drugi ego je u većoj meri povređen. 

Ako muž počne da meditira ženin ego je u većoj meri po- 

sebi misli? Da li je postao svetac?" 

Ona će pokušati da vas vrati nazad tamo gde ste bili. Vaša 
ljutnja je njoj poznata, ali ćutanje je strano, izgledate čudno. 

Ne ličite na njenog muža. Poptuno ste drugi čovek, i kako se 
uzdižete u meditaciji, postajete sve više i više nezavisni — žena 
oseća da zaostaje. To se ne može prihvatiti. 

Ako muž postane pijanica to je u redu, u tome nema mnogo 
lošeg. Naprotiv, duboko u sebi žena se može osećati dobro zato 
što deluje bolje od svog muža, i ona može da poučava, pridikuje 
i drži moralne pouke, i uvek kad muž dođe ona može u njemu 
da izazove osećanje krivice što je pijanica — "i ti ubijaš mene i 
decu i celu porodicu! Šta to radiš?" Ona se oseća dobro ako ste 

vi loši, zato što je to uvek osećanje poređenja. Pijanica se može 
prihvatiti. Ako muž počne da posećuje prostituke, to može da se 
prihvati. Ali, ako muž počne da meditira, postane verujući, to se 
ne može prihvatiti, to je nemoguće prihvatiti. To povređuje, 
vreda duboko. 

Rekao sam ženi, "Koliko ja znam, ako meditirate to će 
izazvati nevolje. Postaćete ćutljivi, postaćete srećni, u većoj meri 
blaženi, u većoj meri zadovoljni, ali će se vaš muž osetiti zapo- 
stavljenim. Stvoriće se jaz između vas. Ravni će se razlikovati. Vi 
ćete otići dalje." 

Žena tada reče, "Sačekajte. Ne želim nikakvu meditaciju, 
nikakvu tišinu, nikakvu molitvu, ne. Srećna sam u životu. Ne 
želim da ga poremetim." 

To je želja. Želeli biste da imate nešto a da ne poremetite 
svoj život na bilo koji način. Ne možete imati ništa vredno a da 
ne poremetite svoj život na bilo koji način, to je nemoguće. Što 
je značajnija pojava, zapravo, to će veći poremećaj biti, to je veći 
ulog. Ako želite Boga bićete spremni da izgubite sve. Ako želite 
da postanete učenik moraćete da predate sve što imate. U toj 
predaji je jedina mogućnost, mogućnost prenošenja bića. 

Stalno vam pričam priču o Budi i Mahakašjapi, a ona ima 
višedimenzionalno značenje. Priča se da je Buda jednog jutra 
sedeo ispod drveta sa cvetom u ruci. Trebalo je da održi pro- 
poved i monasi su čekali, deset hiljada bhikšua je čekalo i čekalo, 
i postajalo je sve toplije, isunce se popelo visoko, a Buda je ćutao 
i gledao cvet. Iznenada jedan učenik po imenu Mahakašjapa 
poče glasno da se smeje, snažno, od srca. 

Svi pogledaše Mahakašjapu: Je li poludđeo? To jutro je izgle- 
dalo čudno; Buda to nikad nije učinio - uvek je dolazio i govorio. 
Danas je došao sa cvetom i sedi i gleda cvet kao da je zaboravio 
na svih deset hiljada učenika koji su tu. 

I tada, gle! Sada se taj Mahakašjapa smeje —- a niko ga nikad 
nije čuo da se smeje, bio je tako tih čovek. Niko ga zapravo nikad 
HONG poznavao. Toj je. bilo Prvi put da je učinio nešto javno. Bio je 


tako tih, skroman, zivćo je kao senka. Niko čak nikad nije osetio 

njegovo prisustvo. Bio je potpuno neagresivan, jer je nasilje kad 
pokušate da se vaše prisustvo oseti. Pokušavate da privučete 
pažnju. Tog čoveka niko nije poznavao. Šta mu se dogodilo? 
Poludeo je! 
Buda pogleda, pozva Mahakašjapu da mu priđe, dade mu 
. cvet i reče, "Sve što samo mogao da dam rečima dao sam 
drugima, a ono što ne može da se da rečima — dajem tebi 
Mahakašjapa." 

U zenu to nazivaju prenos bez svetih spisa, prenos izvan reči. 

Šta je dato Mahakašjapi? To se pitanje još uvek postavlja u 
zen manastirima, budisti još uvek razmišljaju o tome. Prošlo je 
davdeset i pet vekova od tog jutra i veliki filosofi su o tome 
razmišljali: Šta se dogodilo tog jutra? Šta je preneto? To nije bio 
prenos cveta, cvet je samo simbol. To je bio prenos celog Budi- 
nog bića Mahakašjapi. Nije Buda ušao u Mahakašjapu: on je 
ostao svoj. To je samo — prinošenje lampe drugoj koja nije 
upaljena; iznenada plamen skoči iz upaljene lampe u neupaljenu 
lampu. Upaljena lampa ostaje ista, ništa nije izgubljeno, čak ni 
malo, ali se rodilo novo svetlo. To je skok, skok istine — fo se 
dogodilo tog jutra. I 

Buda je dao cvet kao simbol. Cvet je ostao u Indiji simbol 
potpunog procvata svesti. Lotosov cvet znači kad svest potpuno 
procveta i miris se razlegne vaseljenom. Tog jutra Budaje skočio, 
plamen Budin je skočio u Mahakašjapu. 

Tako je preneta istina. 

Samo je želeti neće mnogo pomoći. Morate za njom da 
žudite, morate za njom da žudite tako duboko, da sami postanete 
žudnja, samo plam, žudnja, gorući plam žudnje. Budite uz uči- 
telja i budite gorući plam žudnje za spoznajom, i iznenada jednog 
dana to se dogodi: prenos izvan svetih spisa, prenos izvan reči, 
prenos od bića biću, ne-uma umu. To je ono što je Buda rekao: 
"Sve što je moglo da se kaže rečima, dao sam drugima, prenos 
uma umu, a ono što ne može da se kaže, dajem tebi Ma- 
hakašjapa" — prenos bića biću. Ostali su bili daci, Mahakašjapa 
je bio učenik. Mahakašjapa je postao drugi buda. 

Čovek reče: Želim da učim... 


To je veoma slabo. Sa željom da učite možete da naučite 
geografiju, hemiju i druge slične gluposti. Ljudi uče čak i bez 
želje, ljudi mogu da nauče čak i protivno svojoj želji. Pogledajte 
decu; ona su primorana da idu u školu suprotno svojoj želji, ona 
nikad ne žele da idu, ona su primorana — čak i ona mogu da uče. 
Završavaju fakultete kao doktori nauka, a nikad nisu imali želju 
da uče. Sada su postali doktori, doktori nauka, doktori knji- 
ževnosti, postaće profesori i učiće druge koji nemaju želje da uče. 

to se svetovnog Znanja tiče ono se može steći i bez želje za 
učenjem, ali što se verskog spoznavanja tiče ono nije moguće čak 
i kad se želi. Želja mora da postane goruća žudnja, abhipsa. 

U engleskom ne postoji reč slična abhipsi. Ona znači da je 
samo žudnja ostala, ništa drugo. Čak i onog koji žudi više nema, 
on je takođe deo žudnje. Abhipsa je kad žudnja nije deo vas već 
ste vi deo žudnje. 


Želim da učim reče čovek. Hoćeš li da me poučavaš? 


Učitelju se ne može na taj način postaviti pitanje. To nije 
pitanje volje učitelja da poučava; onje uvek spreman da poučava. 
To nije pitanje da li on hoće ili neće; on jeste učenje. Čak i kad 
ćuteći sedi on poučava. Diše ćuteći — on poučava. Kreće se -on 
poučava. Jede svoj obrok — on poučava. Spava -—- -on poučava. 

Učitelj je stalna poruka. On je učenje. 

Jednom se dogodilo: Čovek dođe kod zen učitelja i zamoli 
da bude poučavan. Učitelj reče, "U redu. Budi ovde ja ću te 
poučavati." Čovek ostade jedan, dva, tri sala i tada ga izda 
strpljenje. 

Mnogi ljudi su dolazili i odlazili. Mnogi ljudi su postavljali 
brojna pitanja - učiteli je imao mnogo učenika, veliki manastir i 
govorio je ljudima, učio je ljude, davao im metode, rešavao 
njihove probleme — a čovek je sedeo u ćočku. Postao je veoma 
nestrpljiv, gotovo grozničav. 

Kad je ugrabio trenutak reče, "Čekaj. Ovde sam tri sata a ti 
me ničem nisi naučio!" 

Učitelj ga pogleda i reče, "Šta sam radio sve ovovreme? Ljudi 
su dolazili, postavljali mi pitanja, ja sam odgovarao. Učenje je 
bilo u tome — ne u odgovorima već u odgovaranju. Trebalo je da 
posmatraš kako odgovaram. Ljudi su dolazili, pozdravljali me, ja 
sam uzvraćao. 

Tu je učenje. A ponekad su ljudi dolazili jednostavno sedali 
pored mene ćuteći, ja sam ćutao, oni su ćutali — to je bilo učenje 
namenjeno tebi. Šta sam radio tih tri sata, ludo! Poučavao sam 
te." Ali, čovek je bio u nedoumici. Nije mogao da razume kakva 
je to vrsta učenja bila. 

Učitelj ne poučava, on jeste učenje. Svekoliko njegovo biće 
je poruka, stalna poruka. Način na koji pokreće oči, način nje- 
govih pokreta, način na koji vas gleda — u tome postoji nešto što 
se stalno prenosi. Ako ne možete da vidite slepi ste. 

To nije pitanje koje se postavlja učitelju: Hoćeš li da me 
poučavaš? On zato postoji. Njegovo delo je ispunjeno, njegovo 
delo obavljeno. Što se njega tiče sada nema potrebe više da diše, 
sve je završeno. Ako se malo zadrži na obali, to je zbog vas; 
njegov brod je inače stigao. Brod, zapravo, dugo čeka. Ako se 
malo duže zadržava na obali to je zbog vas. Da poučava. Da 
podeli ono što je postigao. "Hoćeš li da me poučavaš?", nije 
pitanje koje se postavlja učitelju. Čovek bi pre morao da pita 
suprotno, "Jesam li spreman da budem poučavan?" 


Libnani reče: Ne osećam da znaš kako da učiš. 


Kad dođete kod učitelja nije stvar u tome šla ćete reći. On 
se ne trudi da sluša šta ste rekli. On oseća šta ste. Možete da 
kažete, "Zelim da učim," ili možete da kažete, "Žudim da učim", 
ili možete da kažete, "Gorim od žudnje i spreman sam da se 
predam...." 

To se događa. Ljudi dođu kod mene i kažu, "Prihvati nas, 
potpuno smo tebi na raspolaganju. Mašta hteo da uradišsa nama 
uradi. Mi smo se predali." Dodirnu moje noge. A ako im kaže, 
"Postanite onda sanjasini, inicirajte se," oni odgovore, "To je 

teško. Biće veoma, veoma teško da u žutim odorama šetamo 
tržnicom." 

A samo tren pre toga čovek je rekao, "Na raspolaganju sam 
ti, predao sam se, i uradi sa mnom sve što hoćeš." Nije spreman 
čak ni odeću da promeni, a kaže da mi dopušta da promenim 
njegovo biće! 

Nije svestan onog što je rekao samo pre jednog trenutka. 
Ljudi govore u snu, pijani. Ne znaju šta govore. Oni možda 
dodirnu moju nogu, ali oni ne znaju šta rade — zato što ako je to 
bio samo pokret, pokret iz pristojnosti, on je beznačajan. To je 
samo afektiranje, nema nikakvog značaja. Ali, ako je pravi, 
istinski, to može da postane sila preobražaja. 

Ali, ako odmah kažem, "Promenite odeću," oni se uplaše. A 
ako kažem, "Promenite svoje biće," kako će im to biti noguće? 
.. Jer ako samo promena odeće izaziva nevolje u tržnici, tek kad 
promenite svoje biće stalno ćete biti u nevoljama. Ma gde bili, 
stalno ćete biti u nevoljama zato što ćete biti izvan sveta. Pri- 
padaćete drugačijem svetu i niko se neće osećati blizak vama. 
Čak i vama bliski ljudi će se odvojiti i udaljiti, neće biti u stanju 
da vas razumeju, postaćete tuđinac u vlastitom domu. Postaćete 
autsajder i ljudi će vas se kloniti, neće vam se približavati. Bojaće 
se zato što vaša bolest može da bude zarazna. 

vek nema potrebe da pita učitelja, čovek mora samo da 
bude u prisustvu učitelja. U Indiji koristimo reč daršan, To znači 
biti samo u prisustvu učitelja. Ne govorite ništa -on zna bez vaše 
priče, a sve što o sebi kažete možda nije tačno zato što ste tako 
fragmentarni. Jedan deo govori nešto, drugi deo govori nešto 
drugo — vi ste masa, niste jedan. Ovog trenutka kažete nešto, 
sledećeg se promenite. Zbunjeni ste, zbrkani. 

Kad ste blizu učitelja samo budite u njegovom prisustvu i 
prepustite njemu da odluči koja ste vrsta čoveka i šta je Za vas 
moguće. Pustite da učitelj odluči — ne govorite ništa. 

Libnani reče: Ne osećam... Kažeš da želiš ali ja mogu da te 
osetim — Ne osećam da znaš kako da učiš. Nisi sposoban. Nisi 
prijemčiv. Nemaš žensko biće koje može da uči. Nisi otvoren. 
Mogu da vidim — zatvoren si sa svih strana, nema čak ni ključa- 

onice kroz koju nešto može da uđe... svi prozori su Zatvoreni, sva 
vrata zatvorena. 

Kad ste zatvoreni oko vas su drugačije vibracije. Čak i sa 
nekoliko kilometara učitelj može da oseti da li je čovek koji mu 
dolazi zatvoren ili otvoren. Otvoreno biće ima drugačiju 0s0- 
binu: ono nema težine, kao da ne hoda; leti, kao da gravitacija 
ne utiče na njega. Nije više deo Zemlje. 

Otvoreno biće je potpuno drugačije. Kad dođete kod učitelja 
i ako ste otvoreni, spremni ste da učite. 

Taj čovek mora biti da je bio zatvoren. Došao je da uči ali 
nije bio spreman da se otvori. Kako možete da učite ako niste 
otvoreni? Um pretrpan predrasudama, pojmovima, teorijama, 
svetim spisima, znanjem, nije sposoban da uči. Da bi učio čovek 
prvo mora da se oduči. Odučavanje je način učenja. 

Sve što ste znali morate da odbacite; potrebna je čista ploča. 
Suviše ste zatrpani, suviše znanja već nosite u svojoj glavi. Taj 
čovek mora da je bio neki naučnik ili slično, pandit. Mora da je 
znao Kuran, potpuno ga nagruvao, mogao da ga ponovi naizust. 

Učitelj reče, "Osećam da ne znaš kako da učiš. Došao si kod 
mene, ali nisi došao kod mene. Poneo si sav svoj prtljag —- 
gluposti, trulež u umu. Izbaci to!" Samo tada postoji mogućnost 
da nešto naučiš. . 

Čovek dođe kod Ramana Maharšija i reče, "Došao sam iz 
daleka, negde iz Nemačke i došao sam da učim kod tebe." 
Ramana odgovori, "Onda idi na neko drugo mesto, mi ovde 
učimo odučavanje. Učenje nije naš način. Idi na neko drugo 
mesto." 

Možda je bio neki nemački naučnik, možda je znao Vede, 
Upanišade, možda je zbog onog što je učio počeo da se zanima 
za Ramanu. Kad se čitaju Upanišade javi se želja da se pronađe 
čovek koji zna. Prelazeći stranice Veda čovek biva očaran, zača- 
ran, privučen, hipnotisan. Čovek počne da traži vidioca o kome 
Vede govore, čoveka koji je kalibra vidilaca u Upanišadama — 
čoveka koji zna. Možda je došao zbog svetih spisa. 

Ali ne poznajete čoveka koji zna. On je uvek protiv svetih 
spisa. Sveti spisi mogu da odvedu do njega, ali on će vam reći da 

odbacite sve svete spise. Merdevine kojima ste došli — on će reći, 
"Odbaci! Sada kad si dosegao mene nema više potrebe za Vede- 
ma, Upanišadama, Kuranima; odbaci ih! Sad sam tu živ." 

Isus kaže: Ja sam istina, nema potrebe tu donositi Sveto 
Pismo. Ramana je rekao, "Idi na drugo mesto zato što ovde 
učimo odučavanje. Ako si spreman na odučavanje budi ovde. 
Ako si došao da naučiš više, onda ovo nije pravo mesto. Idi na 
neko drugo mesto — za učenje postoje univerziteti. Kad dolaziš 
kod mene, dođi da se odučiš. Ovo je univerzitet za odučavanje, 
univerzitet za stvaranje ne-uma, univerzitet gde će se oduzeti sve 
ono što znaš." 

Sve vaše znanje se mora odbaciti da bi mogli da steknete 
spoznaju, stećićete savršenstvo, jasnoću, tako vaše oči više neće 
biti zatrpane tezama ili teorijama, predrasudama, pojmovima; 
tako će vaše oči steći jasnoću, potpunu jasnoću i prozračnost, da 
bi mogli da vidite. Istina već postoji. Uvek je postojala. 


Reče Libnani: Ne osećam da znaš kako da učiš. 
Covek: Možeš li da me poučiš kako da učim? 


Moradaje to bio veoma logičan čovek. On odgovara logično. 
On kaže, "U redu, ako misliš da nisam spreman da učim, onda 
me nauči kako da učim." Možeš li da me poučiš kako da učim? 

Sa logikom je sledeći problem: problem ostaje isti. Libnani 
reče: Ne osećam da znaš kako da učiš. Čovek daje logičan odgo- 
vor. Da je bio čovek od razumevanje a ne logike, on bi zatvorio 
oči. Pogledao bi u nutrinu, osvrnuo bi se oko svog bića i sopstva: 
"Šta Libnani govori? Kaže da oseća da ne znam kako da učim" - 
trebalo je da promatra vlastito biće. 

Daje bio čovek od razumevanja on bi na to meditirao. Rekao 
bi Libnaniju, "Idem da meditiram o tome što si rekao. Rekao si 
veliku istinu. Već si počeo da me učiš. Već sam nešto naučio —- 
da ne znam kako da učim! Bar toliko već znam. 

To može da bude dobar početak. Otićiću i meditiraću o tome. 
Tako je moćna istina koju si mi rekao. Tačno si osetio. Pusti me 
da sad posmatram sebe, da razumem šta si mi rekao." 

Ali ne, mora da je to bio logičan čovek; a ne čovek od 
razumevanja, već čovek koji zna, obrazovan. On se raspravlja 
oko toga kao advokat. On kaže, "Ovo je razlog," On kaže, "U 
redu, ako osećaš da neznam kako da učim, možeš li da me poučiš 
kako da učim?" Ponovo je naglasak na učitelju: "Možeš li 'f da 
me poučiš?" Naglasak se nije pomerio ni Za mrvicu. 

On i dalje misli da je istina nešto što se poučava, a Libnani 
naglašava činjenicu da je istina nešto što se uči. U tome je njihova 
suprotost. Veoma fina. On je prevideo suštinu. Ponavlja isto: 
Možeš li čla me poučiš kako da učim? 

Libnani: Možeš li naučiti kako da mi dopustiš da poučavam? 
Naglasak kod obojice ostaje na istom. Ponovo Libnani kaže: 
Možeš li da naučiš kako da mi dopustiš da poučavam? 

Istina: se ne može poučavati. Ali može da se nauči. A ako 
mislite da može da se poučava nastavićete da lutate i lutate i 
lutate. ' 

Možda ćete sresti mnoge nastavnike i učitelje, ali nećete se 
sresti sa istinom, zato što ste na samom početku napravili po- 
grešan korak. Naglasak bi trebalo da bude na tome da se istina 
može naučiti. Naglasak je na učeniku, a ako je učenik spreman, 
učitelj se pojavi. 

A šta je učenik? To je otvorenost. To je prijemljivost. To je 
pristup dobrodošlice. To je poverenje. 

Da li ste ikad posmatrali ružin cvet? Uveče kad sunce zalazi 
i dan je prošao i ružin cvet je završio svoj dan i sad je vreme 
rastakaja, latice ružinog cveta počinju da opadaju, polako ka 
zemlji, bez oklevanja. Latica ruže tako tanana, a tako jaka, ne 
okleva gde će pasti, kuda ide, da li postoji zemlja da se odmori, 
da ode na počinak, da umre -— ili pada u bezdan provalije? Ko 
zna? Ali bez oklevanja. Tako meka, tako tanana, ali tako jaka, 
nema nikakve neizvesnosti, nema više nikakvog vezivanja za 
Cvet. 

Vreme je došlo. Jednostavno napušta cvet i pada na tlo. 

Jedan sufi učitelj je imao običaj da govori svojim učenicima: 
Imajte, jednostavno, poverenja. Zar latice ne opadaju tek tako? 

Kad dođete kod učitelja budite kao latica ruže. Padnite u 
učitelja, padnite na učitelja, tek tako — kao što latica ruže pada 
na zemlju, bez oklevanja, sa potpunim poverenjem da zemlja 
mora da je tu — da počine, da umre, bez ikakvog svog napora. 
Sama Zemljina gravitacija obavlja posao — ona samo mora da 
ima poverenja. Ako ima poverenja, ne vezuje se za biljku, jed- 
nostavno ima poverenja i pada. 

Jednostavno imajte poverenja! To je biti učenik. Zar latice 
ne opadaju tek tako? 

Dosta za danas. 


ZAŠTO SI DOŠAO 


Bahaudin el-Šah 

je sedeo sa nekolicinom učenika 
kad nekoliko sledbenika 

uđe u dvoranu za sastanke. 
El-Šnah je svakog od njih 
ponaosob upitao zašto je došao. 


Prvi reče: 

Ti si najveći čovek na svetu. 

Dao sam mu neki napitak 

kad je bio bolestan pa misli 

da sam ja najveći čovek na svetu, 
reče el-Šah. 


Drugi odgovori: 

Moj duhovni život je 
započeo od kada mi je 
dopušteno da te posećujem. 


Bio je nesiguran i osećao nelagodu 

i niko nije hteo da ga sasluša. 

Seo sam sa njim i spokojstvo koje je usledilo 
on naziva svojim duhovnim životom, 

reče el-Šah. 


Treći reče: 

Ti me razumeš, a sve što ja tražim 
jeste da mi dopustiš 

da slušam tvoje rasprave 

za dobrobit moje duše. 


Njemu je potrebna pažnja 

i želeo je da mu neko posveti pažnju 
pa makar i u vidu prekora, 

reče el-Šah. 

On to naziva dobrobit svoje duše. 


Četvrti reče: 

Išao sam od jednog do drugog 
čineći to što oni poučavaju. 

Tek kad si mi ti dao vežbu vazifa 
osetio sam istinsko prosvetljenje — 
u susretu sa tobom. 


Vežba koju sam ovom čoveku dao 

je izmišljena i nema nikakve veze 

sa njegovim duhovnim životom, 

reče el-Šah. 

Morao sam da prikažem 

njegovu zabludu o duhovnosti 

da bili uspeo da doprem 

do onog stvarno duhovnog 

a ne do onog sentimentalnog u tom čoveku. 


Peer zavisi od tragača. Učitelj može jedino da pokaže 
put. Traganje zavisi od tragača — kakvu će osobinu bića, 
kakvu osobinu traganja će da unese u potragu. Sve će zavisiti od 
toga zašto traga, šta je razlog, budući da će razlog traganja postati 
uzrok njegovog rasta. Ispravan kraj ne može da usledi posle 
pogrešnog početka, ako je razlog pogrešan, ako na samom poče- 
tku učini pogrešan korak. Prvi korak je i poslednji, zato Što prvi 
korak u sebi podrazumeva, u sebi sadrži mogućnost poslednjeg 
koraka. 

Seme je drvo zato što će seme postati drvo. Kraj će proisteći 
iz rasta tragača, a ako od samog početka postoji pogrešan razlog 
za traganje, onda će sve biti uzalud. 

Učitelji mogu samo da pokažu put, oni mogu samo da nago- 
veste. Sve ostalo morate da uradite vi sami, učenici. Neće biti 
nametnuto nikakvo učenje, učitelj nikad nikom ne nameće uče- 
nje. On vam pomaže da sami iznađete svoj nauk — u tome je 
razlika između nadri učitelja i pravog učitelja. 

Nadri učitelj je taj koji ima već gotovu formulu, obrazac. On 
taj obrazac nameće svima i svakom, ma ko kod njega došao. 
Nadri učitelju nije važan čovek koji je kod njega došao. Čovek 
koji je došao je samo broj, nije čovek, samo neko na koga on 
može da projektuje, nametne svoje učenje — koje je već gotov 
fenomen. On u svom umu već ima plan. Nadri učitelj ubija 
mnoge ljude, razara mnoge ljude, zato što svako u sebi nosi 
vlastiti plan rasta. Nije potrebno učenje spolja. 

Pravi učitelj, učitelj kao što je Bahaudin, vam ništa ne 
nameće. On vam jednostavno pomaže da pronađete svoje uče- 
nje, pomaže vam da tražite svoj put. On vam pomaže da rastele, 
ne u skladu sa njim, već u skladu sa vlastitim bićem -zato što ste 
seme i iz vas će izrasti drvo. Najviše što učitelj može da učini jeste 
da bude nežni baštovan, saosećajnost koja se izliva na vas. Ona 
vas neguje, ona vam ništa ne nameće. 

Sa pravim učiteljem vi ćete i umreti. Ali, postojaće i vaskrs. 
Pored nadri učitelja bićete jednostavno uništeni bez mogućosti 
za bilo kakvo stvaranje. 

To morate svi da zapamtite. Ovde ste sa mnom. Ne dajem 
vam nikakvo nametnuto učenje. To ne znači da sam protiv 
učenja. Ne, ja sam u potpunosti za učenje. Ali, učenje mora da 
potekne iz vas. Vaše učenje će biti vaše učenje i nikoga drugog. 
Vaš cvet će biti vaš cvet, nikoga drugog, a on će biti jedinstven. 
Toje lepota uvek kad se postigne istina ona je uvek jedinstvena 
zato što je svako postiže na svoj način. Svako se u nju rascvetava 
kao pojedinac. Sve više i više postajete istinski pojedinac. 

To je značenje vaskrsa — ono lažno u vama će umreti, ali vi 
nosite ono stvrano. Već ste tim prožeti, mora mu se pomoći. 

Pravi učitelj je ono što je Sokrat imao običaj da kaže za sebe 
— babica. Pravi učitelj je babica. On vam ništa ne daje, on 
jednostavno pomaže vama, vašem biću, da izađe na svetlo dana, 
da se rodi. Ako ste, međutim, došli iz pogrešnog razloga učitelj 
neće moći da vam pomogne, zato što ćete da osujetite sve njegove 
napore. : 

Iz Južne Amerike je pre nekoliko dana došao čovek po 
imenu Silo da me poseti. Putovao je dugo samo da bi me video, 
ali nije mogao da me vidi. On sam je osujetio vlastiti pokušaj. 

Onje nekavrsta gurua u svom učenju. Ima mnoge sledbenike 
u Latinskoj Americi. I to je proizvelo nevolje. On za sebe misli 
daje nešto posebno paje hteo sa mnom da ima zaseban razgovor 
kome niko drugi ne bi prisustvovao. Nije bio spreman da dođe u 
sedam uveče kad se ja obično sastajem sa ljudima. Njegov ego je 
vredalo da bude zajedno sa ostalima. Želeo je zaseban razgovor, 
samo on. Mogao sam to da učinim, ali bi to bilo pogrešno. Nije 

bilo nikakvih smetnji, mogao je da dobije posebno vreme, ali bi 
to bilo veoma, veoma opasno za njegov vlastiti rast, zato što bih 
tada popustio pred pogrešnim razlogom. I 

On za sebe misli da je poseban, pa mu je stoga neophodan 
zaseban razgovor. 

To egoistično stanovište nije od koristi. Od samog početka 
nešto je pogrešno. Nisam imao sa njim poseban razgovor. Istra- 
jao sam: Dođite u sedam sutra uveče. Mora biti da je osetio 
razočarenje. Napisao je pismo, "Čekaću vas u hotelu Amir sutra 
u četiri posle podne." Napisao je to tako da je moglo da znači 
bilo da hoće da se fizički pojavim u hotelu Amir ili je moglo da 
znači da jednostavno hoće moje duhovno prisustvo tamo. To je 
takođe prepredeno, mudro i lukavo. 

U četiri sata ja sam stvarno pokušao. Stvarno sam pokušao 
da uspostavim vezu sa njim zato što čovek ima potencijal. Čovek 
je posedovao potencijal i mogao sam izuzetno mnogo da mu 
pomognem. Može da raste i postane divan cvet. Međutim, ego 
je takođe veoma snažan. 

Učinio sam pokušaj da u četiri sata budem tamo duhovno 
prisutan, ali me on nije čekao. Kad sam stigao do sobe ona je bila 
ispunjena duvanskim dimom, a onje pušio okružen dimom. Nije 
me čak ni čekao, jer to nije način čekanja. Trebalo je da bude u 
meditaciji. Trebalo je da je zatvorio svoju sobu i utihnuo, postao 
štoje moguće tiši, jer fizička veza je moguća bez ikakvih posebnih 
priprema sa vaše strane, ali za duhovnu vezu potrebna je 
priprema. Potrebna je prijemljivost. Potrebna je fina svesnost, 
zalo što je fenomen veoma, veoma fin. On je nalik laganom 
povetarcu koji stiže, a koga nećete biti u stanju da osetite ukoliko 
niste svesni. To nije nalik oluji koja će vas probuditi čak i ako 
čvrsto spavate. 

Stigao sam, stajao sam pored njega. Spolja je bio okružen 
dimom svoje cigarete a unutra još gušćim dimom svog ega. U 
njegovom umu su se rojile misli, a među njima nijedna misao o 
meni. 

U sedam se, naravno, nije pojavio da se vidi sa mnom. 
Ponovo poruka: "Budući da u četiri niste uspostavili vezu sa 
mnom neću doći da vas posetim." 

A potom je morao da se vrati. Prevalio je dug put, ali je nešto 
u njemu osujetilo celi njegov napor: ego. Mora biti da je došao 
iz pogrešnog razloga. Mora biti da je došao da bih mu ja priznao 
da je nešto posebno. A kažem vam, on jeste poseban, ali sam 
pokušaj da dobije priznanje osujetilo je celo putovanje na samom 
početku. Prvi korak je bio pogrešan. 

Mogao sam da popustim da je bio običan čovek. Mogao sam 
čak i da odem u hotel Amir. Nije bilo nikakvih smetnji. Mogao 
sam fizički da odem jer u tom slučaju opasnost ne bi bila tako 
velika. Ovaj čovek je imao potencijal, velika mogućnost leži 
duboko u njemu, ali je on sam osujećuje. On mora da bude 
ponizan, samo tada može ispravno da počne. Ali, onje već guru. 
To rađa nevolje. On ima sledbenike. Uvek možete da nađete 
sledbenike, svet je tako glup i uvek možete da nađete ljude 
gluplje od sebe. Oni postaju vaši sledbenici. To nije teško. 

Kad dođete kod mene, razlog zbog kojeg ste došli igraće 
veliku ulogu u celoj drami koja će uslediti. Moram da vodim 
računa da ne podržim pogrešan početak, zato što kad jednom 
počne mnogoje teže menjati. Drama će sve više dobijati na snazi. 
Mora da se zaustavi na samom početku. . 

Seme se mora spaliti ako je pogrešno. Kad počnem i izdanci 
niknu iz zemlje, seme dobija korenje, postaje jače. A kad drvo 
izraste, biće teško... veoma, veoma teško. 

Seme se lako može spaliti, ali poseći drvo i spaliti drvo bi bilo 
veoma teško. A vi ste drvo! Kad ste razgranate, okitite lišćem, 
ispunite plodovima — možda pogrešnim, gorkim, otrovnim, upr- 
kos tome pružaćete otpor: ništa nije za seču. Ako pružate otpor 
čak i kad drvo ne postoji, kad postoji samo seme, možete da 
zamislite koliki će vaš otpor biti, koliko ćete se boriti kad drvo 
postoji i osećaj da ste porasli — a možete da izrastete pogrešno. 
Zapamtite ovo, rast sam po sebi ne znači mnogo. Čovek može 
da raste na pogrešan način. 

Rast sam po sebi nije cilj. Postoji ispravan rast i pogrešan 
rast. Na Zapadu se sada mnogo radi na poimanju rasta, ali nisam 
sreo nikog u pokretu rasta ko je svestan da rast sam po sebi nije 

cilj, ne može biti cilj. Možete da rastete pogrešno, možete da 
rastete ispravno. 

Stoga rast sam po sebi nije cilj — ali ispravan rast jeste. A kad 
jednom izrastete pogrešno svaki korak postaje sve teži i teži na 
svakom nivou rasta... Što ste dalje odmakli to je teže da se vratite 
nazad, zato što rast postaje krut obrazac. Ispravan rast je pot- 
puno druga stvar. Od samog početka čovek mora da bude sve- 
stan; zbog toga i potreba za učiteljem, jer kako možete da budete 
svesni nasamom početku? Svesni ćete biti na kraju. Kako možete 
da budete svesni na samom početku? Možete samo da tapkate 
u mraku. 

Ako radite sami u devedeset i devet odsto slučajeva vi ćete 
da rastete pogrešno, jer ko će da vam kaže da to nije način da se 
raste? A svaki rast na početku se čini da je dobar zato što se širite, 
postajete veći. Svaki rast, čak i pogrešan rast, deluje dobro. A za 
pogrešan rast nije potreban veliki napor. Kao sa korovom u bašti 
— njemu nije potrebna velika nega, samo malo vode tu i tamo i 
on će rasti. Ali, ako pokušavate da odnegujete ruže, njima je 
potrebna nega, njima je potreban baštovan. Ko-rovu nije potre- 
ban baštovan ali ružama jeste. 

Na Zapadu se pokret rasta kreće u mnogim dimenzijama, ali 
potpuno zanemaruje činjenicu da je moguće da pomažete lju- 
dima da rastu pogrešno — a tada će se javiti teškoće. Tada ste 
stvorili nešto što će svakim danom biti sve teže da se uništi. 
Potreban je učitelj koji može da vidi seme od samog početka, i 
može da vam pomogne da ga uništite kako bi u vama moglo da 
se pronađe pravo seme. Vi nosite i pravo seme. 

Vi ste zbrka ispravnog i pogrešnog. Vi ste zbrka dobra i zla. 
Vi ste zbrka korova i ruža. Mora da postoji neko ko će da 
razvrstava umesto vas, zato što to ne možete da uradite u ovom 
trenutku vaše svesti. Vaše celokupno biće je zbrka. 

Kad učenik dođe kod učitelja učitelju se kao prvo postavi 
pitanje: Zašto je došao kod mene? Počinje da gleda u učenika: 
Zašto? Koji je razlog? Šta ga je dovelo kod mene? 

Posmatrao sam na hiljade ljudi koji su dolazili kod mene. 
Retko se događalo da je neko došao sa pravim razlogom — retko. 

Čovečanstvo je izgleda u tako lošem stanju; retko se dogodi da 
čovek dođe s pravim razlogom. On može da misli da je došao s 
pravim razlogom. Nije u tome stvar. Njegovo razmišljanje nije 
od velike koristi zato što je razlog skriven dublje u nesvesnom i 
nije na površini. On o tome ne može da razmišlja. 

Prvo što se učitelju nametne jeste: Zašto? -- zašto je ovaj 
čovek došao kod mene? Učitelj ne može da sluša ida vam veruje. 
Sve što kažete nije od velikog značaja zato što se to sledećeg 
trenutka menja, vi ste tok. Nemate u sebi kristalizovano središte 
koje može da pruži odgovor. Učitelj mora da uđe dublje u vaše 
nesvesno do samih korena vašeg bića i vidi zašto ste došli. On ne 
može da sluša i veruje, još uvek niste verodostojni. Još uvek 
obmanjujete a da i ne znate, nožda obmanjujete sami sebe. Kad 
se otkrije vaše zašto onda nešto može da se učini. Tada to može 
da se dovede u vašu svest. Vaš budući rast može da se oslanja i 
zasniva samo na pravom razlogu. 

Kratak događaj u životu Bahaudina el-Šaha veoma je lep i 
pomoćiće vam da razumete mnogo toga. 


Bahaudin el-Šah je sedeo 
sa nekolicinom učenika 
kad nekoliko sledbenika uđe 


u dvoranu za sastanke. 


"Postoji podela na učenike i sledbenike. Sledbenik još uvek 
nije učenik, privučen je ali još uvek nije pao u zamku učitelja. Ne 
može da ga napusti, ali ne može ni da mu veruje. Sledbenik je 
neko ko ostaje neodlučan da li da ode od učitelja ili da mu se 
približi. Boji se da se približi zato što je učitelj smrt; a boji se ida 
ode zato što je učitelj vaskrs. 

Sledbenik je ili na putu da postane učenik ili na putu da 
postane neprijatelj. Sledbenik će se ili približiti i postati učenik, 
ili će morati da iznađe izvinjenje za odlazak i da postane nepri- 
jatelj. Uvek kad sledbenik ode on neminovno postaje neprijatelj; 
koji bi inače imao razlog da ode? Kako bi sebi dao zadovo- 
ljavajući odgovor zašto je napustio tako velikog čoveka kao što 
je Bahaudin, tako čistu dušu poznatu kao cara učitelja? 

Zato je el-Šah: Bahaudin je njegovo ime. E!l-Šah su ga zvali 
njegovi učenici, učitelj učitelja, car svih učitelja — a on je bio... 
jedna od najsnažnijih magnetskih sila u istoriji sufija. 

Kad se prtibližite čoveku kao što je Bahaudin morate da 
odlučite da li ćete da budete prijatelj ili neprijatelj. Ne možete 
da ostanete ravnodušni. Ne možete da dopustite sebi da budete 
ravnodušni. Odluka se mora doneti zato što ljudi kao što je 
Bahaudin rađaju odlučnost čak i u vama koji ste potpuno 
neodlučni, koji živite u neodlučnosti, koji ste rođeni u 
neodlučnosti. 

Živite u neodlučnosti i umirele u neodlučnosti, ne znajući 
nikad šta činite, zašto to činite, da li ste zaista hteli da to činite 
ili ne... jednostavno bivate nošeni masom. 

Kad se približite učitelju morate da odlučite zato što to nije 
nešto obično. To je veliki rizik, celi vaš život je na kocki. Ako 
hodite Indijom srešćete stoga ili moje prijatelje ili moje nepri- 
jatelje, one koji su ludo zaljubljeni u mene ili one koji me ludo 
mrze. To će se neminovno dogoditi. 

Razlog je jednostavan. Oni koji me ludo vole i oni koji me 
ludo mrze — i jedni i drugi moraju da odluče. 

Potrebna je čvrsta odluka. Morate da odlučite da ste nepri- 
jatelj i prinuđeni ste da neprekidno govorite o meni i protiv 
mene, zato što je to vaša jedina zaštita; u suprotnom ćete biti 
privučeni, upašćete u zamku. Sebe možete da zaštitite samo ako 
neprekidno govorite protiv mene — ne da raspirujete mržnju 
protiv mene, to može da bude prateća pojava — vi se zapravo 
svojim pristupom mržnje, podhranjujući je stalno, jednostavno 
štitite od mene. Bojite se da ukoliko prestanete da podhranjujete 
mržnju ne počnete da mi se približavate. A postoji strah da će 
vas ukoliko se približite zadesiti smrt. 

Sledbenik je onaj koji je upravo u sredini, na ogradi, još nije 
odlučio da li da skoči u kuću ili iskoči iz kuće i pobegne. Sledbe- 
nik je na ogradi. Učenik je onaj koji je odlučio da skoči u kuću, 
onaj koji je postao deo kuće učitelja. 

Mnogi provedu celi svoj život na ogradi. 

To su najluđi ljudi na svetu zato što sedenje na ogradi nije 
udoban položaj isedenje na ogradi ne pruža ništa. To je gubljenje 
života i vremena. Ili uđite ili izađite. Nemojte da sedite na ogradi 
suviše dugo zato što to može da postane navika, a jedina posle- 
dica toga biće ništa. 


Bahaudin el-Šali je sedeo 
sa nekolicinomi učenika 

kad nekoliko sledbenika 

uđe u dvoranu za sastanke. 


Sledbenici još uvek razmišljaju pokušavajući da odluče šta 
da urade, šta da ne urade, još uvek strahuju od predavanja a ne 
donose odluku o odlasku.... 


El-Šah je svakog od njih 
ponaosob upitao zašto je došno. 


Onje pitao sledbenike, a ne učenike. Kad postanete inicijant 
niste samo odabarali učitelja. Upravo je suprotno slučaj: učitelj 
je odabrao vas. 

Može da se stekne utisak da je izbor slobodan. Taj utisak 
mora da vam se pruži budući daste toliko egoistični da se osećate 
dobro kad imate slobodu izbora. 

Međutim, istina je da je učitelj već odabrao vas pre nego što 
ste vi izabrali učitelja. Vi ga odabirate zato što je on već izabrao 
vas; inače ne možete da ga izaberete, on će stvarati okolnosti u 
kojima vam neće dozvoliti da birate. Može čak i da vas primora 
da odete. 

Imajte uvek na umu daučitelja možete da izaberete tek pošto 
je on izabarao vas. Samo njegovo prihvatanje vas rađa želju u 
vama da ga izaberete. Ako on ne prihvata vas u vama se neće 
roditi želja da ga izaberete, ili će to biti veoma slabaška želja koja 
će ubrzo nestati kao lagano mreškanje na površini okeana. Neće 
moći da se zadrži. 

Takvi kakvi jeste ništa u vama ne može dugo da potraje. Kad 
vas pitam, "Da li bi želeli da budete inicirani u sanjas?" Već sam 
vas inicirao. Posle je to samo igra. Možete malo da se igrate i 

malo izmotavate. Možete da kažete, "Razmisliću o tome." 
Možete da kažete, "Čekajte, sad nije pravi trenutak za mene, za 
sađa ne mogu to svesrdno da prihvatim, za sada sam samo pola 
za pola protiv, podvojenih osećanja. 

A ja kažem, "Da, odlučite, meditirajte, razmislite o tome, a 
kad se odlučite dođite kod mene." 

Ali, ja sam već došao kod vas, a odluka će izroniti pre ili 
kasnije u vašoj svesti. Možete malo da odugovlačite, to je sve. Da 
malo odložite, to je sve. 

Tako mora da bude. Kako učenik može da izabere učitelja? 
Po kojim merilima? Kako da prosudi? Učenik nije u stanju da 
prodre u učitelja. On može da prosuđuje spolja, ali učitelj nije 
spolja. Učitelj je unutar svega. Učitelj je samo nutrina. 

Spolja on možda pribegava obmanama. On to mora Zato što 
mora da izbegne neke ljude, zapravo mnogo njih — prvi deo 
čovečanstva, najveći deo, koji ništa ne istražuje. I oni dolaze kod 
učitelja, ne da bi tragali za Bogom ili istinom, već iz puke 
znatiželje, detinjaste znatiželje. Učitelj mora da ih izbegava. On 
oko sebe mora da stvori okolnosti da njih ne privuče. Može da 
širi glasine o sebi. Može različitim ljudima da prikazuje različito 
lice. Može da bude veoma oštar, surov prema izvesnim grupama. 
Može pred nekim ljudima da se prikazuje kao ludak kako bi 
jednom zauvek mogli da odluče da taj čovek nije za njih, zabo- 
rave ga i okanu ga se. 

Spolja ne postoji mogućnost da se odluči kakva je vrsta 
čoveka unutra. 

Vi niste bili unutar svog vlastitog postojanja; kako možete da 
prodrete u nutrinu učitelja koja je nalik ogromnoj provaliji? 
Čovek samo pada i pada i pada u nju. Zato učitelj izaziva strah. 
Počinjete da se tresete kao da je on ivica duboke provalije. Ako 
pogledate u njegovu nutrinu osetićete vrtoglavicu. Može da vas 
opsedne strah, možete da počnete da se tresite i znojite. Ne, 
nema načina da učenik odluči. 

Za učenika je poverenje prema učitelju nalik zaljubljivanju. 
Dogodi se. Ali za učitelja to nije događanje. Za učitelja je to 
veoma, veoma budan, svesni fenomen. Kad vidi da je pravi čovek 

tu on otvara svoja vrata. Kad vidi da je tu pravi čovek s pravim 
razlogom on ga prihvata, a samo to prihvatanje u vama rađa 
nešto, odluku, volju, goruću žudnju, abhipsu, da budete sve bliži 
i bliži tom čoveku. Nije vas strah čak iako to znači smrt. A to 
znači smrt, zato što je vaskrs moguć samo ako je nastupila smrt. 

Učitelj je sedeo sa učenicima; nekoliko sledbenika je ušlo u 
dvoranu za sastanke. 


El-Šah je svakog od njih 
ponaosob upitao zašto je došno. 


To je bio prikaz za učenike. On je učenicima nešto pokazi- 
vao, a sufi učitelji to uvek rade — oni prikazuju. Oni ne veruju u 
neposredno poučavanje, oni stvaraju okolnosti i oni prikazuju. 

Učenici su posmatrali. On je pitao sledbenike svakog od njih 
ponaosob, zašto je tu, šta ih je navelo da budu tu, koji je razlog, 
kakva potreba, kakva potraga. 

Prvi reče: 

Ti si najveći čovek na svetu. 

Zato sam ovde. 


Kako vi možete da znate da je taj čovek Bahaudin najveći 
čovek na svetu? Koja merila imate? Koji osnov? Ko je veliki? A 
ko je najveći? 1 kako ste došli do tog zaključka? 


Dao sam mu neki napitak 

kad je bio bolestan pa misli 

da sam ja najveći čovek na svetu, 
reče el-Sah. 


To je razlog, merilo, osnova: bio je bolestan i dao sam mu 
neki lek koji je pomogao, stoga sam najveći čovek na svetu. A da 
napitak nije pomogao nikad me više ne bi pogledao. Tada bi 
našao nekog drugog čoveka ko je najveći na svetu, čiji napitak 
deluje. 

Kako prosuđujete! Na takositnim stvarima! Bolest i neki lek. 
Čak iako ste izlečeni to i nije neki razlog da budete blizu Ba- 
haudina. Bilo bi bolje da ste otišli kod nekog lekara ili iscelitelja. 

Mnogi ljudi dolaze kod mene zbog bolesti. Bili su kod lekara, 
iscelitelja, ovog i onog "patologa"; oni su isprobali mnogo toga i 
ništase nije dogodilo. Onda oni dođu i pričaju o Bogu. Ajavidim 
da ih Bog uopšte ne zanima; oni su bolesni, fizički, mentalno i u 
potrazi su za čudom, nekim čudotvorni lekom. Pričaju o medi- 
taciji, pričaju o Bogu, spremni su čak i daprime sanjas, ali njihovo 
traganje je pogrešno. Oni ne bi trebalo da budu u mojoj blizini, 
trebalo bi da odu kod lekara zato što nisu čak ni svesni 
duhovne potrebe u sebi. To je nešto fizičko, ili nešto mentalno 
-atoje isto, zato vašum i telo nisu dve stvari. Oni su dva pola 
iste pojave, 

Čak iako ste izlečeni u vama ništa nije izlečeno. čak iako 
imate zdravo telo to nije bitno za vaš unutrašnji rast. Možda 
takvim kakvim jeste zdravlje i nije od koristi. Može dase ispostavi 
daje to prokletstsvo. 

Sećam se jedne anegdote iz Isusovog života. Nije vezano za 
hrišćanske knjige, ne nalazi se u Bibliji, ali sufiji poseduju tu priču 
o Isusu. 

Priča je o tome kako je Isus jednom došao u neku malu varoš. 
Ugledao je nekog čoveka kako trči za prostitukom potpuno 
privučen, hipnotisan. Zaustavio je čoveka i upitao, "Šta radiš? 
Zašto traćiš život na tako glupe stvari?" 

Čovek pogleda Isusa i reče, "Ti me ne prepoznaješ gospo- 
daru, ali ja tebe prepoznajem - kako mogu da te zaboravim? Bio 
sam slep a ti si dodirauo moje oči i sada mogu da vidim. Ali šta 
bolje mogu da učinim sa svojim očima nego da budem očaran 
divnim telom? Šta više mogu da učinim sa svojim očima već da 
poštujem lepotu oblika! Šta drugo ima da se vidi? Bio sam slep, 
gospodaru moj, a ti si tako veliki, blagoslovio si me. Sada mogu 
da vidim i uživam." — 

Isus se rastuži zato što nikad nije ni pomislio da oči mogu da 
budu prokletstvo. Ali, takav je čovek, takvi kakvi ste vi ćete 
blagoslov da pretvorite u prokletstvo. 

Na ulazu u grad video je drugog čoveka potpuno pijanog 
kako leži u jarku i plače i zapomaže i viče i vrišti. Prišao je čoveku 
i upitao, "Šta radiš? Zašto traćiš svoj život kao pijanica? Ovaj 

život je velika prilika da spoznaš i razumeš božansko. Postoji 
samo jedan život — a ako jednom propustiš, propustio si zauvek! 
Vreme se nikad ne vraća, ne možeš da ga vratiš. Probudi se!" 

Slušajući tog čoveka pijanica otvori oči i reče, "Gospode moj, 
zar si me zaboravio? Bio sam bolestan i vezan za krevet deset 
godina, a onda si me ti dotakao i izlečio. Sada sam zdrav. Ali, šta 
drugo može da se učini sa telom? Uživam! Jedi, pij i budi veseo! 
Sledim to pravilo. A sad sam zdrav zahvaljujući tebi. Ti si tako 
veliki!" 

Isus se jako rastuži. Nikad nije pomišljao da zdravlje može 
da se pretvori u prokletstvo. Okrenuo se. Bio je tako tužan da 
nije hteo da uđe u grad. 

Dok je izlazio iz grada ugleda čoveka koji je pokušavao da 
se obesi o drvo, da izvrši samoubistvo. Isus stiže do njega na 
vreme, zaustavi čoveka i reče, "Šta radiš? Životje dragocen, svaki 
njegov pojedini trenutak — Bog ti je dao takav dar, a ti ga 
uništavaš! Šta radiš?" 

Čovek pogleda Isusa i reče, "Ako nisam zaboravio ti si upravo 
isti onaj čovek koji je izazvao nevolju. Bio sam mrtav. Ti si me 
dotakao i oživeo me. Šta sad mogu da radim? Životje besmislen. 
I moram ti reći — ne dotiči me opet. 

Dosta je svega. Bio sam mrtav i ti si me oživeo, ali ne čini to 
opet nikom! Sit sam života i smrt je bila blagoslov, a ti si me 
oživeo i tri sam godine neprekidno ponovo morao da patim. Sada 
ću da izvršim samoubistvo -- ti molim te idi odavde! Ko zna, 
možeš opet da me dotakneš." 

Ne, zdravlje, život, snagu, mladost -- sve vi pretvorite u 
prokletstvo, zato što sve zavisi od vaše svesti. Postoje ljudi koji 
su svoju bolest pretvorili u blagoslov, koji. su svoju slepoću 
pretvorili u unutrašnji uvid, koji su svoju smrt pretvorili u nov 
život. Sve Zavisi. 


Dao samu mu neki napitak 

kad je bio bolestan pa misli 

da sam ja najveći čovek na svetu, 
reče Bahaudin. 

I zato je on ovde. Ne zbog mene, ne zbog unutrašnjeg 
traganja, već zbog napitka koji sam mu dao. Nisam u stvari ja 
veliki, napitak je veliki. A on je u mojoj blizini za slučaj da se 
ponovo razboli — ja mogu da mu dam napitak, lek. Za njega 
nisam ništa drugo do iscelitelj. 

Kakav propust! Jedan Bahaudin, a vi ga propušlate. I priliku 
koju vam pruža — propuštate tu priliku, a njega shvatate kao 
iscelitelja. 

Medutim, mnogi ljudi idu kod svetaca i mudraca smatrajući 
da oni mogu da učine čuda. To su ljudi koji greše. Zato vam 
govorim da ako hoćete da vidite čovečanstvo koje greši, treću 
vrstu, najveći deo čovečanstva, onda idite kod Satje Saj Babe. 
Oko njege ćete naći sve vrste ljudi koji greše. Uvek kad neko čini 
čuda to možda nije čudo, to može biti samo mađioničarski trik, 
ali kad neko čini "čudo" onda privuče pogrešne ljude. Ogromna 
masa se sjati. A svi oni misle da su duhovni tragači. Oni dolaze 
zbog zdravlja, novca, nečeg svetovnog. 

Ako ste ovde zbog nečeg svetovnog onda ste u blizini 
pogrešnog čoveka, jer ja neću činiti nikakva čuda, zato što je to 
način da se privuku pogrešni ljudi. Neću vas isceljivati. Neću 
činiti ništa iz pogrešnog razloga. 


Drugi odgovori: 

Moj duhovni život je 
započeo od kada mi je 
dopušteno da te posećujem. 


Bio je nesiguran i osećao nelagođu 

i niko nije liteo da ga sasluša. 

Seo sam sa njim i spokojstvo koje je usledilo 
on naziva svojim duhovnimi životom, 

reče el-Šah. 


Toje smisao svekolike psihoanalize na Zapadu. Psihoanaliza 
ne čini ništa, posebno Frojdova tvrdokorna psihoanaliza. On 
samo sluša. Pacijent legne na kauč, udobno, psikoanalitičar sedi 
i sluša, a pacijentu je dozvoljeno da kaže sve što mu je drago, da 

ide za slobodnim asocijacijama. Dozvoljeno mu je da izrazi svaku 
misao koja mu padne na pamet. Nakon jednog sata čovek oseti 
izvesno spokojstvo. 

To je spokojstvo koje prati pričanje. A ako nastavite sa 
psihoanalizom tri ili četiri ili pet godina to mnogo košta. To 
takođe pomaže, to vas takođe smiruje. Uvek kad vam daju skup 
lek on bolje deluje od jeftinog leka. Jeftiniji može da bude bolji, 
ali nije važno. Važna je cena. Kad nešto platite morate da se 
osećate dobro; u suprotnom bi sami sebi delovali glupo. 

Pet godina psihoanalize, na hiljade plaćenih dolara — 
naravno da čovek mora da se oseća dobro! Inače bi bio glup. 
Ljudi bi se smejali: "Šta ste onda tamo radili?" Čovek počne da 
se ponosi. 

No, razgovor pomaže. To je pročišćenje, um govori. Kad 
stalno nešto izgovarate, vi se toga oslobađate, to ispari iz uma. 
A neko sluša, u tome je trik, svekolika poslovna tajna psihoanal- 
ize: neko sluša. U svetu, u životu, ko koga sluša? Niko ne obraća 
pažnju na to što govorite. Drugi zapravo setaju da stanete da bi 
oni mogli nešto da kažu. 

Čuo sam da se dogodilo sledeće: Odiavdo se. sastanak u 
gradskoj većnici, a govornik je govorio i govorio — neki stari 
političar — i nikako da stane. Ljudi su jedan po jedan napuštali 
većnicu, Ostao je samo Mula Nasrudin, jedini on. Govornik je 
bio veoma srećan i zahvalio se Nasrudinu: "Nikad nisam mislio 
da me toliko volite, ili moje misli, ili da cenite moju filosofiju." 

Nasrudin reče, "Niste me razumeli. Ja sam sledeći govornik 
-—- čekao sam da vi završite." 

To se događa svakodnevno. Uvek kad s nekim razgovarate 
vas zanima da vi govorite. To je pročišćenje. To pomaže, to 
pomaže da malo smanjite napetost i uznemirenost. Govorili ste 
o nečemu, postali ste malo svesni toga, to Za vas više nije tako 
veliki teret. Možete to da prihvatite. 

Međutim, onaj drugi ne sluša zato što je on u istom čamcu. 
On ima svoju uznemirenost, dovoljno vlastite uznemirenosti. 
Kako može da sluša vas? Ako stvarno sluša vas on će natovariti 
i vašu uznemirenost. On stoga sluša zatvorenog uma. U jedno 

uho vaša priča ulazi a na drugo izlazi. Mora da bude tako; inače 
bi se vaša uznemirenost nataložila u njegovom umu. A on vreba 
priliku, jer kad vi prestanete on može da počne. 

Čuo sam da se jednom u nekoj ludnici dogodilo sledeće: 
Jedan psihoanalitičar je posmatrao dvojicu iudaka kroz 
ključaonicu. Nije hteo da ih ometa a oni su bili u jeku dugog 
razgovora. Obojica su bili profesori univerziteta. Profesori su 
skloniji da polude. Sama njihova profesija je luda profesija. Oni 
se bave mislima, oni se bave razmišljanjem, a ludilo se Javlja kad 
je prisutno suviše misli i razmišljanja. 

Dva profesora su razgovarala a psihoanalitičar je posmatrao 
kroz ključaonicu. Samo ga je jedna stvar iznenadila. Pričali su 
gluposti; ništa nije bilo važno, konzistentno, nije bilo čak nijedne 
rečenice koja bi bila povezana sa drugom. Jedan je govorio o 
jednoj stvari a drugi je govorio o nečem potpuno drugom, njihov 
razgovor nije bio povezan. Nije to bilo iznenađujuće, takvi su ludi 
ljudi. Ono što je bilo iznenađujuće jeste: da kad je jedan od njih 
govorio onaj drugi je slušao. Kad bi on stao onaj drugi bi počin- 
jao, ali onaj drugi nije počinjao nadovezujući se bilo kako na 
prvog; on bi počinjao od nečeg svog, nasumce. 

To se nastavilo. Tada je psihoanalitičar zakucao na vrata. 
Oni su otvorili vrata. On reče, "Vrlo me je iznenadila jedna stvar 
i veoma sam znatiželjan da saznam zašto kad jedan govori drugi 
zaćuti? A govorite o tako nevažnim stvarima — jedan govori o 
zemlji, drugi govori o nebu, to uopšte nije povezano — zašto 
začutite kad drugi počne da govori?" 

Obojica se nasmejaše i rekoše. "Zar mislite da mi ne znamo 
zakon razgovora?" Ovo je zakon razgovora: jednostavno kad 
pričaš drugi ćuti; kad drugi priča, ti zaćutiš. To je pristojno 
ophođenje. Ali vi ste povezani sa svojim unutrašnjim govorom a 
drugi je povezan sa svojim unutrašnjim govorom. Vi se 
približavate, ali ostajete uporedni. Dijalog nije moguć. Dijalog 
se događa samo kad stvarno slušate drugog i ako ste potpuno tihi 
dok drugi govori. Samo je tada dijalog moguć. Ako vi dok drugi 
govori nastavljate priču u sebi, ako se vaš unutrašnji govor 
nastavi, kako je moguć dijalog? To su dve uporedne linije nalik 

železničkim šinama, uporedne linije koje teku hiljadama godina 
i nigde se ne sreću. 

Ljudima je potrebno da pročiste svoj um, da nagomilano 
izbace iz njega. Ali, sada u zaposlenom svetu, posebno na Za- 
padu, nema nikog ko bi slušao; zato psihoanaliza. Profesionalni 
slušač — plaćate mu samo da bi vas slušao. To pomaže. Piho- 
analiza nije ništa drugo do profesionalno slušanje. 

Obraćate pažnju zato što ste plaćeni. Ma koliko bilo dosadno 
vi slušate nasmešenog lica, pokazujete zanimanje, obraćate 
pažnju. Pacijentov ego je utešen. Neko sluša i to ne neko običan 
— neki Frojd, neki Jung, veoma izuzetna, istaknuta osoba — 
čuvena. velika, poznata širom sveta. Što je psihoanalitičar veći —- 
mislim veći u smislu poznatiji — to više on pomaže pacijentima 
zato što se pacijent oseća nagrađenim. Neko mu poklanja toliku 
pažnju —onje tako značajan! Čak i neki Frojd sluša tako pažljivo. 

Čile sam da je neki mladi psihoanalitičar rekao svom pro- 
fesoru, starijem čoveku, "Zaista je začuđujuće. Dosadi mi i 
umorim se posle dvoje ili troje pacijenata zato što pričaju takve 
gluposti, a ja moram da slušam i ne mogu ništa da uradim, ne 
mogu da pobegnem. Moram da budem pažljiv, moram da 
pokažem zanimanje. 

Tako mi je dosadno i tako sam umoran posle trećeg pacijenta 
— ali vi ste divni. Vi to radite celi dan od jutra do večeri i nikad 
ne Vidim da ste se umorili." I 

Starac se nasameja i reče, "Ko sluša? To je samo lice. Sada 
sam postao stručnjak da pokazujem da obraćam pažnju a da to 
ne radim, nasmešen sam bez smeška, pretvorim se u uho ali 
uopšte ne slušam. Ko sluša?" 

Ali nije stvar u tome da li drugi sluša ili ne. Dovoljno je da 
pokaže zanimanje. Pacijent se oseća dobro. On nastavlja da priča 
koješta, lupa, ali čak i njegovom jadnom umu neko tako 
revnosno poklanja pažnju, kao da je rekao nešto veoma vredno. 
Ego se oseća nagrađenim. 

Vidim dase to događa svakodnevno. Postoje ljudi koji dolaze 
kod mene, ne zato da bi od mene nešto saznali, već dolaze samo 
da bi mi nešto rekli, a kad se pričanjem raskrave zaborave šta 

pričaju i zašto pričaju. Govore neprekidno; teško ih je zaustaviti. 
{ osećaju se veoma dobro... 

Jednom je kod mene došao čovek a molio me je danima 
govoreći da bi želeo da dođe zato što ima izvesne probleme i misli 
da samo ja mogu te probleme da rešim -- niko drugi ne može da 
ih reši, pa mora da dođe i moram da mu posvetim vreme. 

Posvetio sam mu vreme; došao je. Jedan sal nije ni spomenuo 
svoje probleme. A posvetio sam mu jedan dobar sat. Govorio je 
i govorio o beznačajnim stvarima, o svojoj ženi i dećci, o ovome i 
onome i o svom poslu. Posle jednog sata --a nisam imao načina 
bilo šta da kažem, nije mi pružio čak ni kratak predah da mogu 
da kažem da ili ne, samo sam klimao glavom.... posle jednog sata 
on mi se zahvalio, bio je veoma zahvalan. Dotakao je moja 
stopala i rekao, "Tako ste divan čovek, rekli ste mi tako divne 
stvari" — a ja nisam izgovorio ni jednu reč! —"1 rešili ste sve moje 
probleme." On nije govorio o problemima, a ja nisam rešio 
nijedan! 

Ali, nije u tome stvar. Slušao sam, klimao sam glavom, 
pokazao sam zanimanje i on je bio potpuno zadovoljan. Bio mu 
je potreban neko, neko za koga on misli da je veoma veliki, ko 
će obratiti pažnju na njega. 


Bio je nesiguran i osećao nelagodu 

i niko nije hteo da ga sasluša. 

Seo sam sa njim i spokojstvo koje je usledilo 
on naziva svojim duhovniju životom, 

reče el-Sah. 


To nije ništa. To je samo nagrada za ego. A čovek je rekao 


Moj duhovni život je 
započeo od kada mi je 
dopušteno da te posećujem. 


Treći reče; 


Ti me razumeš, a sve što ja tražim 
jeste da mi dopustiš 

dn slušam tvoje rasprave 
za dobrobit moje duše. 


Njemu je potrebna pažuja 

i želeo je da mu neko posveti pažnju 
pa makar i u vidu prekora, 

reče el=Šah. 

Ou to naziva dobrobit svoje duše. 


Ego je gladan. Pažnjaje hrana za ego. Ako vas neko uvažava 

- dobro, divno. Ako niko ne obraća pažnju na vas i svi su 
ravnodušni, to je pakao. Bilo bi bolje čak i da vas kritikuju, samo 
da obraćaju pažnju na vas. 

Moguća su tri pristupa: prvi, neko obraća pažnju na vas; 
osećate se sjajno. Neko bi pomislio da ljudi ne vole kritiku. 
Grešite. To je druga mogućnost. 

Ako vas ne uvažavaju onda je druga mogućnost da vas ljudi 
kritikuju. Ponašaćete se na takav način da ljudi budu primorani 
da vas kritikuju, zato što opet moraju da obrate pažnju. 

Treća je ravnodušnost. Niko to ne voli. I ako vam se ne sviđa 
ravnodušnost vaš ego nikad neće umreti. U ravnodušnosti ego 
umire. Ako živite na takav nači da ne tražite da bilo ko obraća 
pažnju, ego će nestati. Ravnodušnost je otrov za ego. 

Uvažavanje - ljudi bi trebalo da vam dele komplimente; ako 
ne vi ćete pokušati bar da vas kritikuju. Ali ravnodušnost? 
Ravnodušnost — sama reč izaziva strah. Ako niko ne obraća 
pažnju na vas gde ćete biti? Ko ste onda? Vaš se identitet slama. 

Postoje dve vrste ljudi na svetu. Oni koji uspevaju da izazovu 
pažnju: političari, umetnici, muzičari, nadareni ljudi u nekoj 
oblasti; oni privlače pažnju. Ako to nije moguće zato što je za 
uspeh potreban talenat — ako želite da budete muzičar samo 
zarad čežnje za pažnjom to vam neće biti od velike pomoći — 
morate da posedujete nadarenost i morate da radite; to je du- 
goročna stvar, muzici mora da se posveti celi život. Uspeh je 
dugotrajan poduhvat. To nije lako i ne može svako da bude 
muzičar, a samo veoma retki ljudi mogu da se uzdignu do visina 
kada im se posvećuje pažnja. 

Ako to, dakle, nije moguće - a to nije moguće milionima ljudi 
— šta oni da rade? Oni krenu drugim putem. On tako postaju 
kriminalci, grešnici, pijanice. Za to nije potrebna nadarenost. 
Možete da se napijete bez ikakve vežbe; zapravo vežba vam neće 
dopustiti da se napijete tako brzo. Neuvežbani možete čak i od 
male količine da se napijete. Tumaraćete ulicama uz povike, 
dreku, radićete stvari koje ne možete da radite kad ste trezni. 
Celi grad će obratiti pažnju. Ležite u jarku i derete se i svako ko 
prođe mora da obrati pažnju. Možete da postanete kriminalac. 
Celi svet će morati da obrati pažnju. x 

Upravo sam čitao o jednom čoveku koji je za jedan dan ubio 
sedmoro ljudi bez ikakvog razloga. Nije uopšte poznavao te 
ljude. Bili su stranci koji nisu bili ni u kakvoj vezi s njim. Jednog 
od njih je ubio s leđa — nije čak ni video njegovo lice, ni ko je taj 
čovek koga će ubiti. U sudu je rekao, "Hteo sam da vidim svoju 
sliku u novinama."Naravno daje njegova slika bila tamo. Dospeo 
je u naslove, na prvu stranu. Hteo je pažnju. Ljudi postaju 
kriminalci, ljudi postaju nesocijalni, ljudi postaju pobunjenici, 
zato što im je potrebna pažnja. 

Koliko sam ja zapazio devedeset odsto hipika nisu stvarno 
buntovnici. To je sada novi način da se privuče pažnja: način na 
koji se pušta kosa, prljavština koja se skuplja na telu, miris koji 
ljudi mogu da osete iz daljine - širite miris, ružan miris oko sebe. 
Ma kuda išli ljudi su primorani da budu pripravni; neki hipik je 
stigao, zvoni zvončićima — šta on radi? 

Lak način da se privuče pažnja. Veoma lak, jednostavan; nije 
potrebna nadarenost, vežba, učenje. Možete odmah da 
postanete hipik, ovog trenutka. Stavite malo prljavštine na glavu, 
nađete neke prljave prnje, zvonce, pušite čaras i hipik ste, ma gde 
išli, ljudi će vas gledati kao da ste iranski šah. Čak i kad bi neki 
hipik i iranski šah stajali zajedno na ulici, hipiku bi bila poklo- 
njena veća pažnja. 

Devedeset odsto mlade generacije pokušava da nađe lakše 
načine zato što je na Zapadu uspeh postao sve teži poduhvat. 
Suviše je velika konkurencija! Ako hoćete da budete doktor 
nauka, to je nadmetanje, dug posao — a osim toga na Zapadu 
postoje na hiljade doktora nauka, pa i to nije neko postignuće. 

Ako u Indiji postanete doktor nauka to je nešto. Indusi će 
vas pitate koji ste stepen položili. Na Zapadu su stepeni postali 
beskorisni, u Indiji su oni još uvek veoma važni zato što je mali 
broj obrazovan a milioni su neobrazovani. Još uvek je vredno 
postati doktor nauka. Kad neko postane doktor nauka on je 
dosegao sami kraj, vrh života. Ali na Zapadu se šeta na hiljade 
doktora nauka. To sada izgleda da više nije tako važno. 

Čitao sam o prvom Indusu koji je postao brucoš u Alahabadu 
negde s početka ovog veka. Za njega je organizovana velika 
procesija. Sedeo je na slonu kao kakav kralj i jedanaest slonova 
ga je pratilo, i velika procesija... učestvovao je celi Alahabad. To 
je bio strahovit događaj, nešto se čudesno dogodilo — neki čovek 
je postao brucoš. 

Sadaje to, međutim, beskorisno. Time ne privlačite nikakvu 
pažnju. Niko neće dovesti slona, čak vam neće dovesti ni ma- 
garca! Ako pokušate da sednete na magarca pitaće vas: Jeste li 
doktor nauka? Ili ste samo brucoš koji je seo na magarca? Silazi! 
Samo doktoru, čoveku koji ima doktorat biće dopušteno da 
sedne na magarca. 

Izostaje pažnja. Na Zapadu je obrazovanje sada opšte; stoga 
i odustajanje od obrazovanja zato što to izgleda više ne ispunjava 
ego. A ljudi su postali tako bogati — Rokfelerovi, Rotšildovi i 
Fordovi, ne možete da zamislite kako da se takmičite, ne možete 
da sanjate kako da ih nadmašite. To je gotovo nemoguće. Šta 
činiti? Nabaviti zvonce, pustiti kosu, kretati se na neuobičajen, 
neobičan način, i lako privučete pažnju. Svekolika potraga je u 
stvari za pažnjom bilo preko doktorata ili života u stilu hipika, 
bilo kao političara ili kao kriminalaca, bilo kao predsednika neke 
države, biti neki Nikson ili ubica, nije važno. Putevi ega su isti. 

Kažem vam, dok se ego ne odbaci, ma šta da ste, vi ste 
kriminalac. Vaša politika će biti politika kriminala; vaša 
nadarenost će biti nadarenost za kriminal. Ego je osnovni uzrok 
svekolikog kriminala, i ako ego postoji vaš uspeh će takođe biti 
kriminalan zato što ćete vi uspeti preko neuspeha mnogih. 
Uspećete uništavajući mnoge. Nadmetanje će biti klanje, biće to 
smrtonosno nadmetanje. 

Ma gde išli ego će biti tu, ma šta radili, biće to kriminal. Za 
mene je ego kriminalac. 

Ne tražite pažnju. Zivite na takav način da vas niko ne 
postane svestan. Živite na takav način kao da nikad niste posto- 
jali. Krećite se na takav način da niko ne usne da čuje vaše 
kretanje, niko čak i ne sazna da ste bili tu. Tek tada možete da 
postignete eksploziju koja je duhovnosti. U suprotnom će posto- 
jati ego, odupirući se uvek kao tvrda stena mogućnosti eksploz- 
ije. Razoriće vas iznutra. 

Zašto tražite pažnju? --zato što niste sigurni u sebe ko ste. 
Ali uz pažnju kako ćete da saznate ko ste? Ne možete da upoznate 
sebe posmatrajući se u ogledalu, i ne možete da upoznate sebe 
gledajući u oči drugih — da li uvažavaju ili kritikuju, te oči nisu 
ništa drugo do ogledala: prijatelji, neprijatelji — svi su ogledalo. 

Morate da upoznate sebe neposredno, odmah. 

Morate da uđete u nutrinu. 

Ego živi od pažnje. To je lažni fenomen. Shvatite to { izađite 
iz toga. 

Kad jednom iz toga izađete neka druga vrsta spokojstva, 
tišine koja prevazilazi razumevanje, mirnoće — prirodne, spon- 
tane - i blaženstvo će zažuboriti u vama, neki unutrašnji ples. I 
to je jedini ples koji postoji, jedino ushićenje koje postoji. Dok 
to ne postignete živite lažan, nadri život, ne zavaravate nikog 
drugog izuzev sebe. 

On to naziva dobrobit svoje duše. 

Treći reče: 

Ti me razumeš, a sve što ja tražim 

jeste da mi dopustiš 

da slušam tvoje rasprave 

za dobrobit moje duše. 


Njemu je potrebna pažnja 

i želeo je da mu neko posveti pažnju 
pa makar i u vidu prekora, 

reče el-Šali, 


Molim vas ne nazivajte to dobrobit svoje duše. 

Četvrti reče: 

Išao sam od jeduog do drugog 
čineći to što oni poučavaju. 

Tek kad si mi ti dao vežbu vazifa 
osetio sam istinsko prosvetljenje 
u susretu sa tobomi. 


Vežba koju sami ovom čoveku dao 

je izmišljena i nema nikakve veze 

sa njegovini duhovnim životom, 

reče el-Šah. 

Morao sam da prikažem 

ujegovu zabludu o duhovnosti 

da bih uspeo da doprem 

do onog stvarno duhovnog 

a ne do onog sentimentalnog u tom čoveku. 


Četvrti reče, "Dao si mi sufi vežbu, vazifa vežbu, i otada mi 
se mnogo toga dogodilo. Rastem." . 

A el-Šah je rekao svojim učenicima, "Dao sam mu lažnu 
vežbu sa kojom niko ne može da raste. To nije nikakva tehnika. 
Ali, on kaže da raste. Nije čak ni iskren prema meni. On ne samo 
da zavarava sebe, on pokušava da obmane mene da raste — a ta 
" vežba ne može da pomogne. U najboljem slučaju ta vežba može 
da ga učini sentimentalnijim, a ne duhovnim. 

Ali, mnogi ljudi misle da je sentimentalnost duhovnost. 
Osećanja su isto tako mentalna kao i misli. A ono što vi nazivate 
srcem je isto tako u vašoj glavi kao i vaša glava. Vrlo lako možete 
da postanete osećajni. Možete da plačete i kukate i suze da 
vrcaju, suze nalik velikim perlama —ali to nije duhovno. Suze su 
fizičke kao i sve drugo. 

Oči su deo tela, a osećanja su poremećaji u fizičkoj energiji. 
Plačete i kukate — naravno da ćete osetiti olakšanje, osetićete 
opuštenost pošto ste se dobro isplakali. 

Osetićete olakšanje. Žene širom sveta to znaju. One dobro 
znaju da to pomaže. One plaču i kukaju i potom osete olakšanje. 

To je pročišćenje, ali u tome nema ničeg duhovog. Ali, ljudi i 
dalje greše — stvari koje nisu duhovne oni i dalje smatraju 
duhovnim. : 

Dolaze kod mene ljudi koji kažu da se od kada su došli 
njihova kundalini uspinje. Imaju trzaje (impulse) u telu i misle 
da su postali veoma, veoma duhovni. Nema ničeg duhovnog u 
kundalini; to je fizička sila. Nemojte da vas zavara. 

Dolaze ljudi — oni vide svetlost. Kad zatvore oči vide svet- 
lost... samo mašta. Dobro, imaćete dobar san ako možete da 
vidite svetlost zato što vaš um postaje usredsređeniji. Ali, to je 
još uvek um. Dobro je dok traje, ali nije duhovno. 

Dolaze ljudi —- oni imaju vizije: Krišna svira na flauti, Isusovo 
raspeće, Buda sedi ispod bodhi drveta. Dolaze kod mene da bih 
ja mogao da potvrdim, da mogu da kažem, "Da, postigli ste, 
ostvarili ste, to je duhovnost." Šta više možete da očekujete? 
Krišna svira na flauti, šta više? Tako izuzetno iskustvo. 

Ali, to nije ništa duhovno. Dobri snovi, divni snovi. Uživajte! 
Ali, ne dajte se zavarati. Zaista dobar san — posle tolikih noćnih 
mora koje ste proživeli, Krišna svira na flauti — ništa loše da se u 
tome izvesno vreme uživa. Možete da svirate flautu zajedno sa 
njim i da igrate oko njega, ali ne dajte se zavarati. To nije ništa 
duhovno. 

Šta je onda duhovno? Duhovnost nije iskustvo. Ne možete 
je iskusiti. Ako je vi iskusite onda je to nešto što potiče od uma, 
nešto što potiče od tela jer kako možete da iskusite sami sebe? 
Vaše biće ne može da se svede na predmet. 

Vi ostajete subjekt. Vi ste subjektivnost. Sve drugo što 
možete da vidite to niste vi. Vi ste vidilac. 

Duhovnost nije iskustvo. To nije objekt; ne možete da pos- 
matrate i vidite. Vi ste to, posmatrač, vidilac. Stoga sva iskustva 
nestaju. Kad nema šta da se vidi, kad ne postoji predmet posma- 
tranja, već samo svesnost neometlana nikakvim iskustvom, tada 
ste postali duhovni; duhovnost nije iskustvo. 

Kundalini, svetlost, vizije... sve nestaje. Oni su dobri 
pokazatelji da rastete, ali nisu duhovni. A pravog učitelja ne 
zanimaju iskustva tokom puta, njega zanima samo ćilj. Put mora 

da se prođe, transcendira. Njega zanimate samo vi u svojoj 
potpunoj subjektivnosti, bez objekta, bez iskustva, ničeg, kad 
svesnost plamti kao plamen u praznom nebu — čak ni povetarac, 
ništa, nema Boga... 

U duhovnoti ne postoji Bog, zato budisti, džaini nikad 
hrišćanstvo, muhamedanstvo, jevrejsku tradiciju ne smatraju 
zadnjom reči u religiji — zato što i dalje govore o iskustvima: 
Bogu, anđelima... i dalje. Sreća, blažentvo — i dalje govore o 
iskustvima. Duhovnost je izvan toga. On je to samo izvan. Osta- 
jete samo vi, svesni, potpuno svesni, probuđeni, a sve ostalo je 
nestalo. U toj potpunoj praznini plamti plam subjektivnosti, 
potpune samoće, svesnosti. Zapamtite to. 

Nisam zadovoljan vašom kundalini. Nisam zadovoljan 
vašom svetlošću. Nisam zadovoljan vašim krišnama što sviraju 
na fruli. Svi bogovi koje možete da vidite su vaša tvorevina. 
Odbacite ih sve! Dođite do tačke gde ništa ne ostaje, ništa ne 
ostaje. Tada ostajete samo vi u svojoj potpunoj samoći — a to 
poseduje sopstvenu lepotu. Tojje skrivena raskoš. Toje duhovno. 

Pre toga je sve igra. Postoje igre tela — seks je igra tela. 
Postoje igre uma — ljubav je igra uma. Duhovnost nije igra. Sve 
je završeno, sve igre odbačene, čovek se vratio kući, sam... sedi 
u domu, nema iskustva. Sva iskustva su smetnje. 

Kad ostane samo svest, samo tada je čovek kao što je Ba- 
haudin zadovoljan učenikom. Učitelj zahteva toliko. Neće vas 
ostaviti sa nekom luckastom maštom, on će nastaviti da razara 
sva zamišljanja. Kad je sve uništeno, samo tada ostaje ono što ne 
može da se razori — besmrtno. Vi u svom potpuno probuđenom 
stanju. ; 

Sve je san. Postoje slojevi i slojevi snova: divnih snova, ružnih 
snova, duhovnih snova, neduhovnih snova. Ali, duhovnost nije 
san. Duhovnost je snevač koji se probudio iz svih snova. Tek tada 
je otkrivena skrivena raskoš. Spoznata je tajna svih tajni. 

Dosta za danas. 

Salih od Kvazvina 
poučavao je svoje učeitike: 
Vrata će se otvoriti svakoni 
ko na njili neprekidno kuca. 


Rabaja čuvši ga 

jednog dana reče: 

Dokle ćeš da govoriš, 

Otvoriće se? 

Vrata nikad nisu bila zatvorena. 


SG vekolika priroda je neprekidna svečanost — venčanje, 
slavlje. gosti se menjaju, ali slavlje se ne prekida, slavlje se 
ne prekida ni za trenutak. Pevači se smenjuju, ali pesma traje. 

Priroda je stalno u ushićenju, samo za čoveka nije. Čovek je 
poseban slučaj. Ako se pozabavite sadašnjim položajem čoveka 
osetićete potištenost zbog utiska da se negde potkrala greška. 
Međutim, ako ste u stanju da razumete mogućnost čoveka u 
budućnosti, osetićete sreću, zahvalnost. Nigde se nije potkrala 
greška; samo priroda pokušava da preko čoveka dosegne viši 
obred. 

Čovek je poslat na putovanje. Izgleda da je beskućnik - 
budući da mora da postigne dom u svom biću. Deluje iskore- 
njeno — zato što mora da pronađe bogatije tle za svoje korenje. 
Zovek je samo težnja prirode ka višem skladu, višem obredu, 
većem ushićenju. 

To je jasno, medutim, samo ako vidite celi put i u stanju ste 
da vidite sudbinu. Ako sudbinu ne možete da vidite, čovek će 
vam ličiti na zalutalo dete. Čovek tada izgleda kao bolest. Za 
Sartra ili Kamija ili Taspersa čovek je stoga besmislen, kao priča 
puna besa i buke koju je ispričao idiot i koja nema nikakvo 
značenje. 

Svekolika ljudska svest deluje bolesno, nelagodno. Ali, Bude 
vide dublje. Oni ne vide samo ovaj trenutak. U ovom trenutku 
je skrivena svekolika sudbina čoveka. Čovek je najveći eksperi- 
ment koji je priroda dosad napravila; ali to još nije potpuni 
eksperiment, u tome je nevolja. 

Čovek je izgubio onakav dom kakav ima drveće, a još nije 
dospeo na kraj svog putovanja. Čovek je izgubio sidrište koje 
imaju ptice i zvezde i mora. Deluje kao beskućnik, stranac, neko 
ko ostaje po strani. To je tačno! Ali, njega čeka veći dom, veće 
ushićenje, veće bogatstvo bića. Morate da stignete na kraj puta. 

Vera je samo pokušaj da putovanje bude potpuno. Priroda 
vas je bacila u ogroman svet ispunjen milionima mogućnosti, a 
vi ne znate ko ste, kuda idete. Priroda vas je gurnula, a vera će 
upotpuniti putovanje, vera će ispuniti jaz, u suprotnom bi ste se 
osećali besmisleno. Bili potišteni, živeli bi u strepnji. 

Ako ne znate sudbinu, ako ne možete da zavirite u seme — 
ako možete da zavirite u seme možete da vidile i drvo, procvat, 
mogućnost, potencijal - ako posmatraić seme samo spolja, to ne 
kazuje ništa. Nema boja, samo mrtav predmet, nije čak ni živo. 
Nalikuje oblutku. 

U čemu je razlika između oblutka isemena? Oblutak je samo 
oblutak bez budućnosti u sebi. Seme, pak, nalikuje oblutku, ali 
u sebi nosi strahovitu budućnost, život koji čeka da bude os- 
lobođen, cveće koje čeka da procveta, miris koji čeka da se raširi 
ka vetrovima. Strahovitu mogućnost, potencijal. 

Ako mislite da je čovek krajnji proizvod, onda kao i egzisten- 
cijalisti smatrate da je čovek besmislen, priča koju je ispričao 
idiot. Ali ako možete da zavirite u potencijal, tada iznenada 
čovek više nije bolestan: naprotiv, onda je to priroda koja 
pokušava da dosegne višu tačku, najveći ikad postignut rast — 
evolucija koja deluje u čoveku. I 

Ovo se mora shvatiti: zašto je priroda tako skladna, a čovek 
je takav nesklad. Oslušnite ptice, stalno pevaju, bruje, nepre- 
kidno uživaju; kod njih izgleda nema briga, nema strepnje. Nije 
da nema problema, nije da smrt za njih ne postoji — postoji, ali 
ne uznemirava njihov poj. Ptice, drveće, okeani, stenje — oni su 
nesvesni, njihov obred je nesvesni obred... isto kao kad bi čovek 
pevao dok spava, smešio se dok spava. Vi možete da vidite taj 
osmeh, ali on sam nije svestan toga šta se događa — kao da je u 
snu, pijan. 


66 


OTVORENA 1 ZATVORENA ŠKRINJA 


Priroda je blažena, ali potpuno nesvesna toga. A šta je 
blaženstvo bez svesnosti? Ono je besmisleno. Nema nikakvog 
značaja, zato što ptica koja peva nije uopšte svesna šta se događa. 
Poj se jednostavno događa. Nema nikog da ga čuje, nikog da ga 
proba, nikog da ga pomiriše, nikog da uživa. Poj se jednostavno 
događa, deo nesvesne prirode. Ma kako divan nešto mu ne- 
dostaje, nešto krajnje suštinsko. 

Vi ste ti koji slušate poj ptice. V? ste ti koji osećate: kako je 
divno! Ptica je potpuno nesvesna: poj nije ni lep ni ružan — kao 
da poj ne postoji. Ako ste nesvesni kako poj može da postoji? Ne 
postoji za vas. Može da postoji za druge, za one koji su svesni. 

Drveće ima cvetove. Pogledajte to gu!mohar drvo - potpuno, 
sa cvetovima, više cvetova nego lišća.... crveno kao mlada. Ali 
nije svesno, ne zna šta se događa! Priroda je usnula, nesvesna. 
Čovek je postao malo svestan; stoga strepnja. Jedan vaš deo je 
postao svestan, vrlo mali deo vašeg bića je postao svestan, a 
ostatak celine ostao je nesvestan. Došlo je do podele, pojavio se 
sukob. Niste više jedno — postali ste dvoje. Dogodio se rascep, 
jaz između vas i sopstva, dvojnost. Više niste jedno. Nešto vaše 
je drugačije od ostalog dela celine. To rađa strepnju. Ne možete 
da budete srećni kao ptica, ne možete da budete blaženi kao 
nebo. Ne, i ne možete da budete jer ste svesni. Svesnost rađa 
strepnju. 

Kad ste srećni znate da to neće trajati. Svesni ste da će ta 
sreća proći kao i sve drugo. I to će proći. Seta se uvreži. Čak i 
dok ste u najsrećnijem raspoloženju ne možete da budete pot- 
puno srećni. Svesnost da će to proći čini vas tužnim. Čak i u 
najsrećnijim trenucima javlja se jad — mora tako da bude, zato 
što vas je sad dvoje, i ma šta činili i ma šta bili, uvek ćete biti 
dvojnost, podeljeni. Najsrećniji trenuci će uvek nositi u sebi 
najtužniju mogućnost, a vi ćete toga biti svesni. Živi, mladi, puni 
života i strasti — ali smrt je tu, prati vas kao senka. 

Ptica će nastaviti da peva i umreće a neće ni jednog trenutka 
biti svesna da smrt dolazi. AJi, ako niste svesni smrti kako možete 
da budete svesni života? Svest o životu je cena; cena koja mora 
da se plati. Cena je strah od smrti. Ako ste svesni života, nemi- 

novno ste svesni smrti. A kako onda možete da se osećate 
lagodno? Živite, a nešto umire, stalno. Zivite, a idete put groba. 
Kako možete da slavite i plešete? Kako neko može plešući da 
ide ka grobu? 

Sa svešću čovečanstvo ulazi u svet. Ali sa svušću dolazi i 
strepnja i patnja. I tako će biti sve dok ne postanete jedno. 

Dvojnost je strepnja. Stoga sufiji, vedantisti, ljudi od zena, 
svi mistici svih doba istrajavaju na samo jednoj stvari a to je: 
transcendirajte dvojnost, postanite advaita, postanite nedvojni. 
Postanite opet jedno. 

Bili ste jedno, zato što ste bili drvo i bili ste rekai bili ste stena 
na Himalajima i bili ste milion vrsta ptica i životinja i živeli ste 
sve vrste života — život biljke, život minerala, život životinje. 
Prošli ste kroz postojanje mnogo mnogo puta u mnogim, 
mnogim oblicima. Bili ste jedno, ali nesvesno jedno. Sada se 
javila dvojnost. Morate opet da postanete jedno, ovog puta 
svesno jedno. 

Često ćete pomisliti: Postati svesno jedno izgleda gotovo 
nemoguće. Retko se događa buda. Budi se ponovo vraća poj, 
tada onopet bruji kao ptica, cveta kao drvo, otvoren je kao nebo, 
bogat je kao zemlja, divlji je kao divlji okean. Ponovo je jedan, 
ali to jedinstvo je jedinstvo višeg reda — najviše. On je svesno 
jedno. Jedinstvo je dosegnuto svešću. On je opet priroda, ali na 
potpuno drugačiji način. Osobina njegovog bića se promenila. 
On se ponovo vratio prirodi, ali više nije isti. Dosegnuta je svest. 

Budući da se to događa retko vaš um će reći: To je izgleda 
nemoguće. Verovatniji je povratak u nesvesno; otuda privlačnost 
droga, alkohola. Vlade su uvek bile protiv droga. Vere su uvek 
bile protiv droga. Moralisti su uvek bili protiv droga. Pa ipak, 
snažno privlače čoveka. Zakon sada ima tu snagu da ih zabrani 
čoveku. 

U čemu je privlačnost? Privlačnost alkohola i drugih droga 
-. sada ih ima tako mnogo na tržištu: marihuana, LSD, psiloci- ' 
bin... a mnoge će se još pojaviti — privlačnost droga je u tome što 
vam pružaju osećanje jedinstva bez ikakvog ulaganja napora da 
čovek postane buda. Vraćate se nazad prirodi. Putem hemikalija 

vi sebe prisiljavate na povratak u jedinstvo sa prirodom gde ptice 
pevaju i drveće cveta. Primoravate se na povratak. 

To je nasilje nad svekolikim sistemom vašeg bića i razaranje 
pokušaja prirode da preko vas dosegne viši sklad. To je protiv 
prirode. Sa drogom na kratko možete da postignete iznuđeno 
jedinstvo sa prirodom. Međutim, to ne može da bude trajno 
postignuće. Takvo jedinstvo ne može da postane sastavni deo 
vašeg unutrašnjeg bića. A sastavni deo nikad ne može da postane 
zato što nije moguće ići unazad. Jedino sebe možete da prisilite 
na nazadovanje. I 

To je kao... Ne možete ponovo da postanete dete. Ne možete 
da idete unazad. Ne možete ponovo da uđete u matericu majke. 
Nema puta nazad. Vreme ne teče na taj način. Ono ide napred, 
nikad ne ide unazad. Jedini put, jedino kretanje je ići napred; 
nema drugog kretanja. 

Droge su stoga obmana. Daju vam osećanje koje je 
izmišljeno, halucinantno, daju vam osećanje da ste se vratili, deo 
prirode. Ljudi dolaze kod mene, kažu, "Uzimao sam drogu i bilo 
je divno, tako se mnogo toga dogodilo." Ništa se nije dogodilo! 
- zato što ste posle toga opet isti, čak gori. To samo oslobađa 
snove u vama, ali vi postajete do te mere nesvesni da snove 
shvatate kao stvarnost, Niste svesni, pa ne možete da uočite da 
lije to san ili stvarnost. 

Pod uticajem drogom sebe možete da zamislite kao pticu što 
peva među drvećem, leti put neba, međutim, vi sve vreme osta- 
jete na zemlji. Niste se pomerili niza pedalj. A kad dejstvo prođe 
i otvorite oči, zateknete se tu gde ste bili. Ali, u međuvremenu 
je rođen san, jasan san, san koji deluje veoma stvarno, nije 
prisutna čak ni sumnja da je to bila samo halucinacija uma. 
Učinili ste nešto sa ćelijama vašeg uma i one su se pokrenule i 
stvorile nešto - ponekad dobro, ponekad loše, ponekad pakao, 
ponekad raj. Zavisi od vašeg raspoloženja, fizičkog stanja vašeg 
tela, okolnosti oko vas, svekolikog okruženja. 

Tako pomoću hemikalija ponekad možete da posetite 
pakao, a ponekad možete da posetite raj, ipak vi ne idete nigde, 

ostajete tu gde ste bili. Čovek je do te mere obuzet strepnjom da 
kao slobodu shvata čak i tren kad može da pobegne od dvojnosti. 

Sve vere su bile protiv droge. Razlog je sledeći: ako postanete 
ovisnik onda se gubi svekolika mogućnost vaše više dimenzije, 
vašeg višeg jedinstva, postizanja stanja Bude, postizanja stanja 
Hrista. Vera zapravo nije protiv droge. Ona se ne brine zbog 
droge, ona se brine za vaše više jedinstvo. Ako se vi u svom umu 
vraćate unazad i podešavate prema nižem jedinstvu prirode, ko 
će onda da se razvija? Osujetili ste onda sam pokušaj razvoja 
prirode kroz vas. Ona je htela da dosegne Boga — a vi ste 
zadovoljni drogom. 

To je bleda zamena, veoma bleda — ali privlačnost droge 
ukazuje na nešto, ona ukazuje da čovek može da bude kod kuće 
samo na dva načina. Ili će se vratiti nazad prirodi putem hemi- 
kalija, putem seksa, ili putem drugih sredstava, ili će se uzdići 
iznad sebe i dostići tačku na kojoj će njegova svekolika svest 
postati svesna; ničeg nesvesnog u njemu više neće biti. Svi 
ćoškovi njegovog bića će biti osvetljeni. Postati buda znači 
upravo to. Buda znači onaj koji nema nesvesno. Buda znači onaj 
čije se svekoliko biće preobrazilo u svetlost, svesnost. Ponovo —- 
svečanost, venčanje, slavlje, ali na sasvim drugoj ravni. 

Isus je imao običaj da koristi parabolu — a njegove parabole 
su višedimenzionalne — parabolu o izgubljenom sinu. Neki čovek 
je imao dva sina - dva brata su htela da se odvoje. Otac je podelio 
imetak na dva dela i stariji sin je ostao sa ocem; mlađi je otišao 
sa celim imetkom koji je dobio. Mlađi je otišao, kockao se, 
opijao, proćerdao celi imetak, postao prosjak, potpuno zalutao. 

Jednog dana dok je prosio iznenada mu sine misao: Ako 
odem kod svog oca, on će mi oprostiti. Poznajem ga — on ima 
srce oca. Iako sam proćerdao polovinu njegovog imetka, onog 
što je trudom u životu stekao — nisam mu bio dobar sin i nisam 
mu služio — ipak zaam da me voli, i ako se vratim on će me 
prihvatiti. 

On se vratio. Vest o povratku sina stigla je do oca, i on 
pripremi veliko slavlje. Zaklano je najdeblje jagnje, najstarije 

vino je izneto iz podruma. Pozvao je prijatelje da dođu i proslave 
dolazak sina: "Moj sin se vratio kući!" 

Stariji sin je bio u bašti, radio u polju. Kad se vraćao susrete 
nekoliko ljudi koji rekoše, " Gle — gle nepravde! Služio si svog 
oca sve ove godine. Bio si krajnje poslušan sin, nikad se nisi 
usprotivio njegovim željama. Ipak, za tebe nije nikad priredio 
slavlje, nikakva proslava nije nikad priređena, a sada se vraća tvoj 
mlađi brat koji je zalutao, kockao se, opijao, predao gresima, 
postao prosjak. Bio je neposlušan, buntovnik. 

Sada se onvratio i tvoj otac priređuje slavlje. Toje nepravda!" 

Razumljivo da je stariji brat takođe bio veoma ljut, gnevan. 
Dotrčao je kući i upitao svog oca, "Šta je to? Šta se događa? I 
zašto? I za koga? To je nepravda! Bio sam ti poslušan sluga a ti 
nisi nikad, nikad priredio slavlje za mene. A sada dolazi tvoj mlađi 
sin koji je proćerdao sve, imetak stican celog života a ti priređuješ 
slavlje! Ne mogu da verujem svojim očima! Zar me ne voliš? 
Izgleda da voliš samo svog mlađeg sina." 

" Otacreče, "Nije u tome stvar. Nisi me razumeo. Onje zalutao 
i sada se vraća. Ti nisi nikad lutao, uvek si bio sa mnom: nije bilo 
razloga Za svečanost." 

Ova parabola ovde ima smisla u sklopu onog o čemu sam 
vam pričao. Izgubljeni sin je čovek. Drveće je ostalo uz oca, ptice 
su ostale uz oca. Stenje i nebo je ostalo uz oca. Nikad nisu 
napustili dom, nikad nisu zalutali. 

Čovek je izgubljeni sin. On je zalutao, opijao se, mnogo toga 
uništio, Ali, uvek kad se čovek vrati bude slavlje, zato što kad 
neko zaluta, postane buntovnik, on stekne mnoga iskustva. Uvek 
kad se neko pobuni on se obogati. Uvek kad neko krene s 
pesmom, on o životu sazna više od svetaca koji nikad nisu 
napustili dom. On se obogati. Lutanje je način spoznaje. Grešiti 
je način da se postane svesniji. Čovek je izgubljeni sin. 

Uvek kad se izgubljeni sin vrati, neki Buda, neki Isus, neki 
Mahavira, svekoliko postojanje — otac — slavi. Tada se kolje 
najdeblje jagnje, najstarije vino se iznosi iz podruma. Tada se 
mnogo pleše, peva, pije. Svekoliko postojanje slavi budu: sin se 
vratio. A sin se nije vratio isti, već obogaćen — obogaćen višom 

svesti, bogatiji za više jedinstvo, On je postigao nešto čemu je 
priroda težila preko njega. 

Ali ako ostanete buntovnik, ako se ostanete na putu nepre- 
kidno lutajući i lutajući i lutajući i nikad se ne vratite kući, onda 
za vas nema slavlja. 

Zatutati je dobro, ali dobro je i vratiti se. Čavyek mora da 
napusti dom da bi mu se vratio. Sve dok ga ne napustite nećete 
zapravo biti u stanju da saznate šta je io. Morate da lutate 
dalekim svetom, samo na taj način kad se vratite možete da 
shvatite šta je dom. Buda je samo čovek koji se vratio kući. 

Vi ste bude koje još lutaju, još uvek lutaju tamo amo. Još 
niste skupili hrabrost da se vratite ocu i zatražite od njega 
oproštaj. Nemate poverenja. Ne verujćie ocu da će vas prihvatiti. 
Ne prihvatate sebe, kako možete da mislite da će vas otac 
prihvatiti? Proklinjete sebe; kako možete da mislite da će vas 
celina uzeti u svoje naručje, u samo svoje srce? 

Imajte poverenja. Vratite se kući. Dovoljno ste putovali, 
dovoljno patili — to je bilo nužno, ali ne produžavajte to suviše. 
Problemje: ako čovek isuviše dugo pati on se prema tome podesi, 
to postane navika. Čovek počne u tome da uživa, čovek počinje 
za to da se vezuje. 

Vera je samo pokušaj da vam se pomogne da se vratite kući. 
Priroda vas je bacila u veliki svet. To je najveći od svih eksperi- 
menata. 

Jedan deo prirode je iskorenjen, postao je beskućnik. To je 
velika prilika za učenje, velika prilika za rast, velika prilika da se 
postane svestan i vrati kući. Kad ste savršeno svesni, iznenada 
ste unutra, kod kuće. 

Poznata vam je hrišćanska parabola o proterivanju Adama 
iz Rajskog vrta. Ali, po meni: Gde je mogao biti proteran? - jer 
Rajski vrt je celina. Ne postoji izvan Vrta. Postojanje nema 
spolja. Postojanje je samo unutra, celina je uključena u to, pa gde 
onda može biti spolja? Ne, Adam nije proteran iz Rajskog vrta, 
samo su njegove oči zatvorene. Stalno je živeo u vrtu, ali nije u 
stanju da vidi zato što nije svestan. 

Jednom kad progledate iznenada ćete ustanoviti da ste u vrtu 
—- uvek ste bili u vrtu. Nikad zapravo niste ni napuštali dom, bio 
je to samo san. On je, međutim bio potreban da bi ste postali 
svesni. Bila je to noćna mora, ali je bila potrebna. Bilo je potre- 
bno da osećate teskobu, uznemirenost, da strepite. 

Hteo bih da dodam jednu poruku drugim Isusovim 
porukama: Blagosloveni su oni koji strepe zato što će oni doseg- 
nuti savršenu svest. 

Strepnja je put. Vodi kroz mnoga pakla, zato što bez patnje 
niko ne može da postane svestan. Zato ptice nisu svesne — one 
ne pate. Drveće nije svesno, ono ne pati. Samo čovek pati; čovek 
je poseban slučaj. Trebalo bi time da se ponosite. Čovek je 
izuzetna pojava, čovek nije obična priroda. Čovek je nov događaj 
u prirodi, tako nov da čak ni čovek nije svestan šta mu se događa. 
Oterani ste da lutate da bi ste tražili i našli gde vam je dom. 
Morate da uložite napor da bi se vratili. 

Jedna kratka anegdota: 


Salih od Kvazvina 

poučavao je svoje učenike: 

Vrata će se otvoriti svakom 

ko na njili neprekidno kuca. 
Rabaja čuvši ga 

jednog dana reče: 

Dokle ćeš da govoriš, 

Otvoriće se? : 
Vrata nikad nisu bila zatvorena. 


Ova kratka anegdota predstavlja retkost u istoriji sufija. 
Retkost zato što su oboje prosvetljeni: Salih učitelj svog zanata 
i Rabaja, retka žena, veoma retka, zato što se mali broj žena 
prosvetlio. Rabaja je jedna od njih. Oboje su prosvetljeni učitelji. 

Nijedan ne može da pogreši, oboje moraju biti u pravu, ali 
protivureče jedan drugom. 

Poslušajte ponovo. Salih je poučavao učenike: 

Vrata će se otvoriti svakom 
ko na njih neprekidno kuca. 


On kaže, "Nastavite da kucate na vrata. Ne prekidajte — ne 
odmarajte se!" Navrata se stalno mora kucati. Isto kao što je Isus 
rekao: Kucajte i otvoriće vam se; tražite i daće vam se; Salih je 
imao običaj da stalno govori: Kucajte i nastavite da kucate! Ne 
odmarajte se. Ne idite na počinak, jer niko ne zna kad će se vrata 
otvoriti — nastavite da kucate! Niko ne zna ni koliko dugo je 
potrebno da se kuca — zato nastavile da kucate. U izvesnom 
trenutku, na izvesnom stupnju vrata će se otvoriti. 

Salih ne može da pogreši. Ali, Rabaja, čuvši ga jednog dana 
reče: Dokle ćeš da govoriš, Otvoriće 52? Celog života govoriš: 
Otvoriće se, otvoriće se. Nastavite da kucate. A ja ti kažem, reče 
Rabaja: Vrata nikad nisu bila zatvorena. Kakva ludost govoriti: 
Kucaj! Vrata su već otvorena - uđi! 

Problem je u tome što oboje moraju biti u pravu. Daje Salih 
čovek od nauke, obrazovan, ne bi bilo problema. Anegdota bi 
bila jednostavna. Nije znao, nije svestan onog što govori. Mora 
da je pročitao u svetim spisima, mora da je naišao na Isusove 
reči: Kucaj i vrata će se otvoriti. Da je bio obrazovan čovek, 
pandit, ne bi bilo problema: naravno, mora biti da je Rabaja u 
pravu. Ali problem je što je sam Salih buda! Taj čovek Salih je 
prosvetljen isto kao i Rabaja -- ne može da pogreši. A svakako 
da ne postoji mogućnost da Rabaja pogreši. Rabaja mora daje 
u pravu i Salih mora da je u pravu. U tome je zagonteka. 

Sufi su razmišljali kako da to reše. Uvek je lako kad jedan 
čovek nije postigao; možete da odlučite — on je pogrešio. Ista 
vrsta problema prisutna je tokom cele istorije čovečanstva. Ma- 
havira protivureči Budi, Buda je protivurečan Mahaviri, a prob- 
lem je u tome što obojica moraju biti u pravu. Neki ljudi koji nisu 
u stanju da prodru tako duboko doneli su odluku da samo jedan 
može da bude u pravu — oni su postali džajni. Neki su odlučili da 
samo Buda može da bude u pravu, Mahavira je neminovno 
pogrešio — oni su postali budisti. A ja vam kažem, te dve osobe, 

ta dva momka, Mahavira i Buda, obojica su u pravu; suprotno 
nije moguće. 

Moramo da prodremo dublje. To pilanje ne može da se reši 
tako lako i na površini. Kad Salih kaže, Vrata će se otvoriti 
svakom ko na njili neprekidno kuca, on ne govori ništa o vratima, 
ne kaže da li su otvorena ili zatvorena. On ništa ne kazuje o 
vratima, on govori nešto tragaču: Kucaj neprekidno. Nisu u 
pitanju vrata; na vrata se uopšte ne osvrće, vrata nisu s tim u vezi. 
Lik je drugačiji, naglasak je drugačiji. Naglasak je na tragaču. 

Salih se bavi učenikom. On kaže, "Nastavi da kucaš. Uloži 
svaki napor, kucaj neprekidno." Kad on učeniku kaže, "Učini 
napor, kucaj neprekidno," nisu u pitanju vrata koja mu se 
otvaraju; neprekidnim kucanjem otvoriće se učenik. Vrata nisu 
tačka na koju se oslanja. Salih se ne bavi tim. On kaže, "Nastavi 
da kucaš" — zato što ako neprekidno kucaš, fi ćeš se otvoriti; u 
suprotnom češ ostati zatvoren. Salih takođe Zna da vrata nikad 
nisu bila zatvorena. Ona su otvorena, ali vi ste zatvoreni. 

Čak i da su vrata bila zatvorena Salih bi ih za vas otvorio. To 
bi bilo lako! Salih bi otvorio vrata i stajao na pragu, i dopustio 
svakome ko želi da uđe. Nisu u pitanju vrata, u pitanju je vaše 
biće. Vaše oči su zatvorene, vaša svest je zatvorena, vaše biće je 
zatvoreno, i sve dok stalno ne kucate nećete otvoriti vrata. A 
vrata nisu nešto spolja; vi ste vrata, vi ste taj koji mora da prođe 
kroz njih. 

Salih je naravno u pravu. Ali, njegova izjava se ne odnosi na 
vrata, njegova izjava se odnosi na učenika, tragača, onog koji je 
na stazi. I 

Tako govori Patanđali. Patanđali je kao Salih, stalno misli na 
učenika, na tragača, stalno misli na one koji su zatvoreni, slepi. 
Oni ne razumeju jezik konačnog postignuća. Salih ima više 
saosećanja, i on zna da su vrata otvorena, da nikad nisu bila 
zatvorena. 

Stalno ste u Rajskom vrtu; Adam nikad nije bio proteran. 
Možda je bio hipnotisan, i možda mu je rečeno da je proteran, 
paje on tako mislio, ali on nikad nije izgnan. Gde može da bude 
izgnan? Celina je Rajski vrt. Ma gde bio, on je u vrtu. 


75 


BAŠ TAKO 


Ma gde se nalazili ne možete biti izvan Boga. Možete da 
budete lopov, ubica, pljačkaš, nije važno, vi ste u Bogu. Kad 
pljačkate, Bog pljačka preko vas. Kad pljačkate, pljačkate Boga. 
Kad ubijate, ubijate Boga. Kad ubijate, Bog ubija. Ne možete da 
budete izvan. Možete tako da mislite, to može da bude vaša 
zamisao, ali ta zamisao zatvara vaše oči a ne vrata. 

Svaki pojedinac mora daotvori vlastito srce. Zato Salih kaže, 
"Nastavite neprekidno da kucate; nije dopušten odmor, ni pre- 
dah. Ne budite lenji, zato što ako radite nekoliko dana i potom 
stanete, celi posao ostaje neobavljen; opet morate da počnete od 
azbuke. Ako opet prestanete, sve se opet ponavlja." To je kao 
zagrevanje vode: zagrejete vodu na pedeset ili osamdeset stepeni 
i skinete je sa vatre, ili ugasite vatru i voda se opet ohladi; vrati 
se na sobnu temperaturu. Sledećeg dana ponovo je zagrejete; 
ponovo isključite vatru... Sve dok se voda ne zagreje na sto 
stepeni ona neće početi da isparava. 

Zato nastavite da kucate. Potrebno je kucanje odsto stepe ni. 
Samo tada se iznenada vrata otvaraju. Ne otvaraju se vrata, 
iznenada se vi otvarate. 

Vaše se oči otvaraju, iznenada više niste zatvoreni. Vaša svest 
je postala potpuna. Nesvesnost se rastočila u njoj. Nema tamnog 
ćoška u vama, sve je osvetljeno. 

Salih je u pravu, i Salih je od veće pomoći. On misli na one 
koji još nisu dosegli. On je saosećajniji. Njega ne brine ispravna 
izjava o istini. Ako laži mogu da pomognu putnicima on će 
koristiti čak i laži. 

Buda je odredio istinu kao nešto što deluje. Ako laž deluje, 
ona je istina. Ako istina ne deluje kakva je korist od nje? Bacite 
je u kantu za otpatke, nije od koristi. Budina odrednica je zaista 
divna. Onje bio prvi pragmatičar na svetu. Sadase naučnici slažu 
sa Budom. Ali nauci je bilo potrebno dvadeset i pet vekova da 
otkrije tajnu. Sada nauka ne govori o istini; ona kaže da je sve 
samo pretpostavka. A štaje pretpostavka? — nešto što deluje, Mi 
ne znamo da lije to istina ili ne, ali deluje. Sledećeg dana ukoliko 
pronađemo bolju teoriju koja deluje bolje od stare, to postaje 
istina. Nauka se menja svakodnevno. 

Istina ne može da se menja, ali uvek možete da nadete 
pretpostavku koja bolje deluje. Ako je uspešnija, ona je istinitija. 

Niko ne zna šta je istina. Sve što možemo da odlučimo je da 
ako nešto deluje to je istinito, a ako nešto ne deluje nije istinito. 
Kao merilo može da posluži samo dejstvo. 

Salih se mora slagati sa Budom. On ne brine da li su vrata 
otvorena ili zatvorena. On se brine za one koji tragaju, Za one na 
stazi, za one koji tapkaju u mraku. On se njima obraća. On kaže, 
"Kucajte, kucajte bez prestanka." 


Vrata će se otvoriti svakom 
ko na njih neprekidno kuca. 


Ali, zapamtite, ona će se otvoriti njemu, a ne svima. Kad bi 
u pitanju bilo da li su vrata otvorena ili zatvorena, tada bi jedan 
čovek mogao da ih otvori i onda bi bila otvorena za sve. Kad se 
jednom otvore bila bi otvorena, tada bi svi mogli da uđu. Ali, 
stvar uopšte nije u vratima. Svako mora za sebe da ih otvori i 
niko.ne može da ih otvori za drugog. 

Bude samo pokazuju put. V? morate da putujete, vi morate 
daotkrijete. Oni samo mogu da vam daju nagoveštaje. Oni samo 
mogu da vam daju nagoveštaje na kartama više svesti, da daju 
pretpostavke koje deluju. Vi morate da ih otkrijete, zato što se 
u dubini ne postavlja pitanje da se nešto uradi, već je to pitanje 
da budete drugačiji nego što jeste. Potrebna je drugačija osobina 
bića. i 

To su vrata! Salih je potpuno u pravu. 

To je razlika između Patanđatlija i Tilope. Salih je kao 
Patanđali, Rabaja je kao Tilopa. 


Rabaja čuvši ga 

jednog dana reče: 

Dokle ćeš da govoriš, 

Otvoriće se? 

Vrata nikad nisu bila zatvorena. 


To je izjava nekog koje postigao. Smislena je samo onima 
koji su postigli. Tačnija je od Salihove; zato Salih nije proti- 

vurečio, jednostavno je saslušao. Ništa se ne kazuje o tome šta 
je rekao, kako je odgovorio. On nije reagovao zato što zna da je 
Rabaja u pravu, ali beskorisno u pravu, nekorisno u pravu. 
Poptuno u pravu, ali nema koristi. 

Ne možete da jedete potpunu istinu. Ne možete da pijele 
potpunu istinu. Potpuna istina je kao vode okeana - divna, ali za 
utoljavanje žeđi neupotrebljiva. Za žednog čoveka koji sedi na 
obali okeana čiji ogromi talasi nadiru postoji beskraj okeana, ali 
mu ne koristi. Potpuna istina je kao voda okeana. Kad ste žedni 
potreban vam je mali izvor, potrebno vam je malo vrelo, da bi 
pili. Okean neće pomoći, suviše je slan. Ubiće vas. 

Rabaja je potpuno u pravu: vrata nikad nisu bila zatvorena. 
Kodaih zatvori? Priroda nije protiv vas, Bog nije vaš neprijatelj. 
Ko da zatvori vrata? Vrata su uvek bila otvorena. 

Vratimo se priči o izgubljenom sinu. Očevo srce nikad nije 
bilo zatvoreno. Nije bilo potrebno nešta da bi se otvorilo, nije 
bilo potrebno ni kucati da bi se otvorilo. Dovoljna je bila samo 
poruka - čak ni poruka, samo glas — da se sin vraća kući i otac je 
počeo da priprema slavlje za njega. Samo glas, čak ni kucanje, 
čak ni sinovljeva poruka u kojoj se kaže, "Dolazim"; samo glas 
da se sin vraća i otac je počeo da sprema slavlje za njega, prijem, 
dobrodišlicu. I 

To je značenje Boga kao oca. Srce postojanja je uvek 
otvoreno za vas. Čeka, kuca za vas, samo čeka na glas da se 
vraćate, dugo ste bili odsutni, dugo i daleko. . 

Ko da zatvori vrata? Rabaja je potpuno u pravu, ali to je 
stanovište sidasa, onih koji su postigli: Tilopa govori na taj način. 
Krišnamurti stalno govori na taj način, ali sve što kaže jeste nalik 
vodi okeana — suviše slano da bi se pilo. Neće utoliti ničiju žed. 
Izjava je konačna istina, naravno, potpuno tačna, ali je potpuno 
beskorina. 

Rabaja kazuje nešto što samo bude mogu da razumeju. Ali 
njima nije potrebno! Salih je, naravno, razumeo; zato je ćutao, 
ništa nije rekao. Naravno da je Rabaja u pravu, ali on nije ništa 
odgovario. I Salih je nastavio da poučava — čak i posle ovog 
susreta sa Rabajom, čulo se da je stalno i svakodnevno govorio 

isto: Vrata će se otvoriti svakom ko na ujilh neprekidno kuca. 
Nije izustio ni reč Rabaji zato što nije imalo šta da se kaže; ona 
je bila u pravu. Međutim, to nije promenilo njegovo mišljenje. 
On je nastavio. 

Jednom je kod mene došao glasnik koji je rekao da bi 
Krišnamurti želeo da se sastane sa mnom. Rekao sam, "Divno. 
I čim se ukaže prilika doćiću i posetiću ga i sastati se s njim." 

Ali to je beskorisno, zato što sam ja Salih a on je Rabaja. Ja 
govorim učenicima, a on govori nebu. Govorim stvarnim ljudima 
koji su žedni, a on govori u vakuumu. Sve što kaže je istina ali je 
beskorisno. A sve što ja kažem možda nije istina, ali je korisno. 

Salih je nastavio. Nije rekao čak ni jednu reč Rabaji, jer šta 
da kaže? — ona je u pravu! Vrata nikad nisu bila zatvorena. Ali 
ta istina je smislena samo onima koji su postigli. Kad uđete na 
vrata, tada znate da vrata nikad nisu bila zatvorena. Ali, sve one 
koji nisu postigli —- ako njima kažete da vrata nikad nisu ni bila 
zatvorena, njih navodite na pogrešan put. Ne pomažete im; 
naprotiv, ometate ih, jer ako im kažete da vrata nikad nisu bila 
zatvorena ne znate kako će oni to da protumače. Oni će to da 
protumače ovako: onda nema potrebe da se neprekidno na njih 
kuca, nema potrebe da se kuca kad vrata nisu zatvorena. A Za 
one koji ne kucaju vrata će ostati zatvorena zato što se oni neće 
za njih otvoriti. Potrebno je da stalno kucate. 

Tako je Šankara imao običaj da stalno ponavlja; obično je 
koristio metaforu: Jedne tamne noći putnik je hodio sam. 
Iznenada je video zmiju kako se kreće. Uplašio se, potrčao 
unatraške. Međutim, nigde Zmije nema - samo konopac leži na 
ulici a pomerio se zato što je naišao vetar i pokrenuo ga. 

Ugledao je konopac kako se pomera, samo slab trzaj 
konopca i pomislio: "To je zmija!" On projektuje zmiju, hvata ga 
strah, uplaši se toliko kao da je reč o pravoj zmiji da beži sa tog 
mesta. Ali, on mora da nastavi, mora da prođe pored zmije. 

Naide na nekog čoveka. Čovek kaže, "Nije zmija, zato što u 
ovom delu zemlje nema zmija. Ne treba da se bojiš. Možda je 
samo konopac." 

Ali, putnik neće da sluša. Kaže. "Video sam je svojim očima, 
i ne samo da sam je video, već se i pomerala, izgleda da je veoma 
dugačka i tamna, opasna zmija!" 

Drugi čovek koji je slušao celi razgovor dođe sa lampom i 
reče, "Hajde, prati me." I taj je čovek znao da u tom kraju zemlje 
nema zmija. Onje isto znao daje verovatnije daje reč o konopcu, 
zato što je ion ponekad na ulici nailazio na konopac i pomišljao 
da je to zmija, a potom bi se uvek uspostavilo da nije — zmija 
nema u tom kraju. 

Ali, ne možete čoveku da kažete, "Nema zmija, ne boj se. 
Samo nastavi, ne osvići se." To neće biti od velike koristi. On nosi 
lampu. Znajući dobro da tu nema zmije, ipak nosi lampu. Čovek 
ide za lampom. Stižu na to mesto. Neina potrebe da se bilo šta 
kaže: zahvaljujući lampi čovek može da vidi da je to samo 
konopac. Smeje se, zahvaljuje se čoveku koji je poneo lampu i 
nastavlja dalje. 

Salih je čovek koji će doneti lampu iako dobro zna da nema 
zmije već da je to konopac. Rabaja bi samo rekla, "U ovom delu 
zemlje ne može da se sretne zmija. Ne budi lud; nastavi." Onaje 
sasvim u pravu, ali beskorisno. Ta izjava neće pomoći čoveku. 
Ono što je rečeno mogu da razumeju samo ljudi koji poznaju taj 
deo zemlje, koji tu žive — ali njima nije potrebno govoriti. 

Da se Rabaja meni obraćala ne bi imalo svrhe da govori da 
vrata nisu zatvorena zato što i ja to znam. Nisam u pitanju ja, u 
pitanju su oni koji ne znaju. Ako se to njima kaže to će postati 
smetnja. 

Primetio sam sledeće: Krišnamurti nije pomogao ljudima, 
stvorio je mnoge prepreke. A govorio je samo O istini i ni o čemu 
drugom. On je omeo mnoge ljude zato što je govorio, "Vi ste ti 
koji postižete istinu." To je potpuno tačno, niko ne može da vam 
pomogne -— i to je tačno. Ali ta izjava nikom nije pomogla, ona 
ih je omela. Mnogi ljudi koji su ga slušali su postali sebični. Oni 
misle: "Niko ne može da nam pomogne. Nije potreban učitelj. 
Nikakvo poštovanje, nikakvo poverenje — dovoljni smo sami 
sebi." I, oni nisu dospeli nigde. Nisu postali ponizni, postali su 
sebični. 

Krišnamurti kaže da meditacija nije potrebna. Potpuno 
tačno, sto posto tačno. Ali, ljudi koji su ga slušali nisu dostigli to 
stanje koje znači "nema meditacije". Oni su jadni kao i svi ostali. 
Dolaze kod mene i govore, "Razumeli smo da meditacija nije 
potrebna, a ipak nam se ništa nije dogodilo." Ja im tada kažem, 
"Onda meditirajte. Pokušali ste bez meditacije, sada pokušajte 
sa meditacijom." 

Ali oni kažu, "To nije tačno, zato što Krišnamurti kaže da 
meditacija nije potrebna." On je stvorio prepreku prema medi- 
taciji i budući da je rekao da meditacija nije potrebna, ljudi su se 
priklonili ideji da se ne meditira. 

Znam i ja da meditacija nije potrebna, ali se do tog stanja 
dolazi dugo dugo posle meditiranja. Ako stalno kucate jednog 
dana ćete iznenada postati svesni da su vrata otvorena: "Nisu 
zatvorena, zašto kucam?" Ali ostvarenje dolazi ako kucate godi- 
nama i godinama, pa čak i dug niz života. Kucanje ne otvara 
vrata, kucanje prekida vaš san. Samo kucanje stvara okolnost u 
kojoj se budite, okolnost koja vas izbacuje iz sna, trza iz sna. 

Kad kažem meditirajte znam da niko meditacijom ne doseže, 
ali meditacijom stižete do tačke kad postaje moguće da ne 
meditirate. Ako ne meditirate stanje "bez meditacije" ne može 
da postane moguće? Čovek mora da prođe kroz meditaciju i to 
što snažnije i potpunije koliko je više moguće. Ništa ne sme da 
bude ispušteno. Morate da u to unesete svu svoju energiju. Treba 
da lupate glavom o zid. Neće se srušiti zid i otvoriti vrata - vrata 
su uvek otvorena, ali lupajući glavom o njih vi ćete iznenada izaći 
iz sna. Srušiće se snovi, a ne vrata. Vrata su uvek bila otvorena. 

Ispričaću vam jednu anegdotu. Dogodilo se sledeće: Kod 
Nagarđune, velikog budističkog mistika i najvećeg alhemičara 
koga je Indija imala dođe neki čovek. On reče, "Voleo bih da 
meditiram ali ne mogu. Pokušavam da se usredsredim na ime 
Boga, ali moj um stalno luta tamo amo. Potpuno zaboravim ime 
Božije i druge stvari mi padaju na um. U mom umu je gužva i 
nikako nisam u stanju da upravljam njim. Pomozi mi." 

Nagarđuna pogleda čoveka i reče, "Zaboravi Boga. Reci mi 
nešto: voliš li nekog?" 

Čovek se nađe u neprilici, bi mu malo neprijatno. Reče, 
"Pitao si { ne mogu da budem neiskren prema tebi. Ali mi se 
nemoj smejati, ja sam luckact čovek. Ne volim nikog; volim samo 
svog bivola. Stvarno ga volim, on je divno biće." 

Nagarđuna reče, "To će pomoći, zato što nije važno da li voliš 
Boga ili bivola. Čak je i bivo bog — boginja. To će pomoći. Idi u 
pećinu i sedi u njoj i bez prekida misli samo na jedno — da si 
postao taj bivo." 

Čovek reče, "To će pomoći, to mogu da učinim. Pitam se 
zapravo kako si to uspeo da saznaš, jer ponekad mislim... Volim 
svog bivola tako mnogo da ponekad pomislim kako bi bilo kad 
bi u sledećem životu postao bivo." 

Nagarđuna reče, "Idi i ne izlazi odatle dok ne dođem i ne 
kažem ti da izađeš." 

Prošao je jedan dan. Prošao je drugi dan. Prošao je treći dan. 
Četvrtog dana ujutro Nagarđuna je stigao do pećine i reče 
čoveku, "Sada molim te izađi." Čovekje pokušavao ali nije mogao 
da izađe. Nagarđuna upita, "U čemu je stvar?" I 

Čovek reče, "Vidiš li? Vrata su tako mala... i zar ne vidiš moje 
rogove? Ne mogu da izadđem!" Tri dana je neprekidno mislio da 
je bivo, bivo, bivo... Hipnotisao je samog sebe: bio je bivo! Sve 
što mislite to postajete. Razmišljanje rađa vaš identitet. 

Čovek poče da plače. Reče, "Izgleda da nikad za svog života 
neću biti u stanju da izađem iz ove pećine. A tri dana sam 
gladovao i bio žedan, a sada ne mogu da izađem. Pomozi mi 
molim te!" I suze počeše da teku niz njegovo lice. 

Nagarđuna reče, "Teško je, vidim da je jako teško. Sada 
moraš da se vratiš i ponovo postaneš čovek. Sada misli da sičovek 
a ne bivo." 

Čovek je morao da misli tri sata daje čovek a ne bivo -za tri 
sata je bivo nestao, privid je nestao. Otvorio je oči. Izašao je 
smejući se i reče Nagarđuni, "Sve što mi je bilo potrebno postigao 
sam." 

Nagarđuna reče, "Sada znaš. Možeš da meditiraš. Ali medi- 
tacijom čovek počne da stiče novi identitet. Ti si svetovan čovek, 
meditiraj, potom ćeš postati duhovni čovek: novi identitet. Ali, 

biti duhovan je isto tako pogrešno kao i biti svetovan. Ono pravo 
se događa kad ne postoji identitet. Ovo je sada novi privid. Ali, 
pomaže. Od sveta se pomeraš ka duhovnom. Od kućevlasnika 
postaješ sanjasin. Od materijaliste postaješ duhovnik. Stvaraš 
novi privid. Da bi se izbacilo staro potrebno je novo." 

Ali, na putu od starog ka novom postoji jaz između toga 
dvoga u kome ćeš biti niko, a jednom kad se to niko ostvari možeš 
da ga slediš. Tada meditacija nije potrebna. Metodi nisu potre- 
bni, tehnike nisu potrebne. 

Protiv sam tehnika jednako kao i Krišnamurti, čak i više, ali 
ovde ne govorim samom sebi. Krišnamutri je u monologu, to nije 
dijalog. On govori sebi, ne govori vama, vi ste samo opravdanje. 
On drži monolog. 

Ja govorim vama, inače čemu priča? A kad govorim vama 
vodim računa o vašoj potrebi. I pitanje nije: Šta je istina? Pitanje 
glasi: Ako vam nešto kažem, šta ćete vi sa tim da napravite? Ako 
kažem da vrata nisu zatvorena, prestaćete da kucate. To je 
logičan zaključak. Ako kažem da nikakav metod nije potreban, 
odbacićete sve metode, ali onda ćete ostati takvi kakvi ste. 

Čovek koji saoseća mora da razmišlja kako će drugi da 
reaguju na njegove izjave. Nije stvar u izjavi — stvar je u tome 
kako ćete vi na nju da reagujete, gde će da vas odvede. Ako vas 
vodi ka istini, ka vratima koja su uvek otvorena, onda ću takođe 
da kažem: Kucaj, kucaj i to neprekidno. 

Jednog dana ćete shvatiti daje Rabaja bila u pravu, Salih nije. 
bio u pravu. Ali ipak, bićete zahvalni Salihu a ne Rabaji, Zato što 
bez Saliha nikad ne bi bili u stanju da shvatite da je Rabaja bila 
u pravu. To je složenost. Rabaja ne može da bude učitelj, Salih 
može da bude učitel; Krišnamurti ne može da bude učitelj, 
Patanđali može da bude učitelj --zato što biti učitelj znači da se 
prosvetljena osoba povezuje sa onima koji ne znaju. A kad sc 
neznanje i prosvetljenost sretnu, neminovno se desi događanje. 
U tom događanju čovek koji ne zna će dati svoj neki doprinos, a 
neki doprinos će dati prosvetljena osoba. Nešto će biti pogrešno, 
nešto će biti ispravno. A svekolika umetnost učitelja je u tome 

kako da vas izvede malo po malo, polako, korak po korak, sloj 
po sloj ka sebi. 

On mora da se usaglasi sa vama. Da bi vam pomogao da 
krenete put njega, mora da krene put vas. U tom dolaženju on 
će reći stvari koje nisu potpuno istinite, ne mogu biti. On mora 
da izmišlja stvari koje su na neki način proizvoljne. One su kao 
čamci. Koristite ih, a kad ste ih iskoristili, kad ste prešli reku, 
ostavaljate ih u reci i nastavljate. One su kao merdevine. Iskor- 
istite ih i potom su beskorisne. One su sredstva a ne ciljevi. 

Salih se služi nečim kao sredstvom. Rabaja govori o cilju. 
Oboje su iskreni. Rabaja će na kraju biti potpuno u pravu. Ali, 
Salih je u pravu na početku, a početak je cilj, jer ako nema 
početaka ne može biti ni kraja. Zapamtite ovo: morate da vodite 
računa o početku. Kraj će brinuti sam o sebi. Rabaja, Krišna- 
murti, Tilopa — ako ih zaboravite ništa nije izgubljeno. Oni su 
cilj. Ali ako zaboravite Patanđalija, Budu, Bodhidharmu, Saliha, 
onda je sve izgubljeno, zato što su oni početak. 

Vi vodite računa o početku a kraj će brinuti sam o sebi. Kraj 
se nastavlja na početak. Nastavite da kucate na vrata. Nepre- 
kidno kucajte na vrata. A ja znam da vrata nikad nisu bila 
zatvorena, ona su otvorena. Ipak, morate da kucate — tek tada 
će se vama otvoriti, zato što ćete kucanjem sebe otvoriti prema 
njima. 

Dosta za danas. 


Čovek za koga se verovalo da je umro 

i koji je bio pripremljen za sahranu, 

oživeo je. 

Uspravio se i do te mere se potresao zbog prizor 
koji ga je okruživao da je pao u nesvest. 
Smešten je u kovčeg i pogrebna povorka je 
krenula prema groblju. 


Samo što su stigli na groblje 
on se osvestio, podigao poklopac i 
povikao u pomoć. 


Nije moguće da je oživeo, 

rekoše ožalošćeni, 

zato što su njegovu smrt potvrdili 
merodavni stručnjaci. 


Ali ja sam živ! povikao je čovek. 
Obratio se poznatom i nepristrasnom 
naučniku i pravniku koji je bio prisutan. 


Samo trenutak, reče stručnjak. 
Okrenuo se ožalošćenima izbrojavši ih. 
Sad smo čuli šta je navodno preminuli 
imao da kaže. 

Vas pedeset svedoka neka mi kaže 

šta vi smatrate da je istina. 

On je mrtav, rekoše svedoci. 

Sahranite ga, reče stručnjak. 

I tako bi sahranjen. 


D: li je postojanje problem? Ako je problem onda filosofi 
mogu da pomognu, tada su stručnjaci korisni. Ali, filosofi 
su posve pogrešili. Vekovima i vekovima oni su razmišljali i 
razmišljali. Ništa nije proisteklo iz njihove muke, nikakav zak- 
ljučak nije donet, nikakva istina nije postignuta. Nešto je ključno 
pogrešno u njihovom pristupu. 

Ne nedostaje im stručnost, njihova stručnost je savršena. Oni 
su sasvim delotvorni. Ali, na neki su način pobrkali postojanje sa 
problemom. Postojanje to nije. Ne postoji da bi se rešilo, postoji 
da bi se živelo! Da je postojanje bilo problem bilo bi rešeno već 
odavno. 

To nije problem uopšte. Mora da se živi. Život nije nešto 
odvojno od vas da bi prema njemu moglo da se ophodi kao sa 
problemom, to ste sami vi. Ko će koga da rešava? 

Postojanje. nije izvan vas. To je u vama, to je sama vaša 
nutrina. Postojanje nije odvojeno; vi ste njen deo, organsko 
jedinstvo sa njim. Kako talas može da reši okean? Okean nije 
problem za talas, to je nešto što se živi. Okean nije odvojen; 
okean se zaparavo njiše u talasu. Talas i okean nisu dve stvari: 
oni su jedno jedinstvo. 

Vi ste postojanje, postojanje ste vi. Ko to da reši i kako? 

Filosofija počinje od pogrešnog početka. Ona uzima zdravo 
za gotovo da problem postoji. Nikad ne sumnja u samu osnovu 
--da možda problem ne postoji. Kad pogrešno počnete vi grešite 
i grešite, a ako je prvi korak pogrešan, poslednji je već promašen. 
Od pogrešnog početka niko ne može da dospe do ispravnog 

kraja; zato filosofija nastavlja da teoretiše, filosofira. Sam njen 
pristup je takav da sve pretvara u problem. 

Veliki 'filosof, profesor filosofije se razboleo, mentalno 
oboleo. Psihoanalizirali su ga, lečili. Počeo je da se oseća bolje. 
Tada psihoanalitičar reče, "Bilo bi dobro da sada odete u brda. 
Vruće je u nizini a promena klime će vam pomoći. Idite na 
Himalaje." 

Filosof je otišao. Tamo se osećao veoma dobro. Planina je 
bila pokrivena ledom i bilo je tako tiho da je osetio prosto kako 
neka vrsta euforije kipti u njemu. Odmah je telegrafisao svom 
psihoanalitičaru: "Srećan sam. Zašto?" 

Sam pristup filosofije je da od svega i svačega napravi prob- 
lem. Akoste srećni zašto? I to postoje problem. Kako to rešiti? 
Ako ste setni, naravno, zašto? Ako ste srećni opet zašto? Za 
filosofa nema razlike šta je u pitanju -on od toga pravi problem. 
Filosof je tvorac problema. Prvo stvori probleme a onda počne 
da ih rešava. 

- Problemi su kao prvo lažni, oni ne postoje. Sreća postoji. Tu 
nema znaka pitanja, znak pitanja je dodao filosof. Sreća jed- 
nostavno postoji, nema nikakvog zašto. Drveće jeste, cveće 
jeste... ptice pevaju, oblaci plove nebom — ne postoji zašto. Zašto 
je dodao filosof, a kad se doda zašto i postoji znak pitanja, 
naravno da mora da se rešava. A kako možete da rešite problem 
koji ne postoji? Sve što budete uradili stvoriće nove probleme. 
Naćićete jedan odgovor — pomislite da je rešenje. Taj odgovor 
odmah rađa nova pitanja. : 

Filosofijaje jednostavno u potrazi za novim pitanjima, novim 
zašto. Nije dala ni jedan jedini odgovor. Milenijumima filosofi 
mudruju. Iz toga ništa ne proizilazi, zato što pre svega ništa nije 
stavljeno unutra. Zašto je prazno. Filosofija je najbesmisleniji 
pokušaj čovečanstva. 

Postojanje nije problem koji treba da se reši, to je tajna koju 
treba živeti. Vi bi trebalo da budete savršeno svesni u čemu je 
razlika između tajne i problema. Problem je nešto što je stvorio 
um, tajna je nešto što je tu, nešto što nije stvorio um. Problem u 
sebi nosi ružnoću kao bolest. Tajna je divna. Sa problemom se 

odmah javlja borba. Morate da ga rešite; nešto nije u redu, 
morate da ispravite; nešto nedostaje, morate da nađete kariku 
koja nedostaje. Kod tajne nema takvih pitanja. 

Mesec se rađa noću.., To nije problem, to je tajna. Morate 
da živite s tim. Morate da igrate s tim. Morate da pevate s tim, 
ili možete jednostavno da ćutite s tim. Nešto tajanstveno vas 
okružuje. 

Filosof je potpuno zaboravio jezik tajne. Tajna je prirodna. 
probleme stvara čovek. Da nema čoveka na zemlji postojala bi 
tajna, ali ne bi bilo problema. Vrane će graktati i neće pitati zašto. 
Kukavice će kukati i niko neće pitati zašto. Drveće će cvasti kao 
što je uvek cvalo, niko neće sedeti ispod njega i filosofirati. Život 
ne obraća pažnju na filosofiranje. Luckast pokušaj — ali veoma 
ispunjava ego, zato što stvarate problem, onda pokušavate da 
nađete rešenje, onda se stvori još više problema... Počnete da se 
osećate kao da radite nešto važno. 

Ne radite ništa. Nema tu ničeg, samo vruć vazduh, baloni 
vrućeg vazduha u umu koje vi nazivate mislima. Mreškanje, 
zbunjenost, zbrka. Filosof potpuno mimoilazi život. On zaobilazi 
život potpuno nesvestan da je postojalo nešto što treba da se Živi, 
voli; da postoji nešto sa čim se treba stopiti, nešto sa čim je 
trebalo plutati; da je postojalo nešto sa čim je trebalo plesati i 
postati jedno. Filosof je zatvoren um, potpuno otporan na život. 
Zivot ne prodire u njega. 

A ti filosofi postaju veliki stručnjaci za život zato što umeju 
da pričaju, oni su blagoglagoljivi ljudi. Mogu da stvore probleme 
tamo gde ne postoje i stalno nalaze odgovore na njih. Oni su 
samodovoljni, njima niko nije potreban. Oni stvore problem i 
potom stvore rešenje. A potom stvaraju nova i nova pitanja, i 
tako stalno. Oko sebe stvaraju privid da znaju. 

U Indiji na induskim jezicima ne postoji reč za filosofiju. 
Grčka reč filosofija znači ljubav prema znanju. Nemamo takvu 
reč. Reč koju mi imamo je potpuno drugačija: ona glasi daršan. 
Ona znači sposobnost da se vidi. Ne znači ljubav prema znanju 
već ljubav prema ostvarenju. Ne ljubav prema sve većem Znanju, 
ne, već prema većoj, jasnijoj viziji. Stoga one koji su spoznali 

zovemo vidioci - oni koji su videli. Život treba da se živi i vidi, a 
ne da se o njemu razmišlja. Filosofija stvara stručnjake, a ti 
stručnjaci vam stalno daju odgovore koji su lažni. Svekoliki 
pokušaj filosofije je lažan pokušaj, a to je jedan od najvećih 
sistema čovekovog pokušaja da sazna. 

Drugi sistem je nauka. Nauka, pak, uzima zdravo za gotovo 
daje život izazov; ne problem u smislu filosofa, već izazov. Čovek 
mora da se bori. Zato se naučnici kreću u okvirima potčinjavanja 
prirode: kao da tu postoji neprijatelj, ne problem, već neprijatelj 
koji vas izaziva i koga morate da potčinite. Naučnici postaju 
ratnici, osvajači. Oni se bore sa prirodom. Ali, kako možete da 
živite ako počnete sa mržnjom? Nauka se zasniva na mržnji, 
neprijateljstvu, strahu, kao da vas Život okružuje kao neprijatelj: 
ne kao majka, ne kao nešto što voli, ne nešto što brine o vama, 
već spremno da vas ubije i razori. Nauka je prihvatila pristup 
mržnje i na taj način nauka neprekidno vodi borbu. Ako se borite 
opet niste uspeli. 

Filosofija teoretiše i ne uspeva. Nauka se bori i ne uspeva. 
Kako možete da živite ako se vaš pristup od samog početka 
zasniva na neprijateljstvu? 

Naučnik živi opustošen život. Može da dobije Nobelovu 
nagradu, ali ga život nikad neće nagraditi. Zivot mu se nikad neće 
približiti. On ne dopušta bliskost sa životom. Onje uveku potrazi 
za sredstvima i načinima da potčinjava. Sistem nauke je agresi- 
van, on je nasilan. To je silovanje prirode. 

Naučnici mogu tu i tamo da dođu do nekih činjenica. Mogu 
ponešto da uhvate, kao što to može lopov. Toje moguće, možete 
da ukradete, možete da od života ukradete nekoliko činjenica. 
Život će vam dati tih nekoliko činjenica preko volje. To vam je 
kao kad dohvatite nekoliko mrvica sa careve trpeze... i dalje 
ostajete prosjak ili lopov, a život je bio spreman da vas kruniše 
za cara. 

Nije bilo potrebno da se borite zato što je život majka - vi 
proizilazite iz njega! Postojanje vas je rodilo, postojanje vas je 
nosilo u svojoj materici, kako postojanje može da bude nepri- 
jateljski nastrojeno prema vama? Rodilo vas je, štitilo vas je ijoš 

uvek vasštiti. Proističete iz njega i rastočićete se u njemu ponovo. 
Njegov ste deo: ruka koju je priroda podigla. Oči, uši... kroz celo 
vaše biće priroda pokušava da dosegne određenu visinu svesti. 
Vi niste neprijatelj, vi ste voljeni sin. 

Na to Isus misli kad za sebe kaže, "Ta sam sin a Bog je moj 
otac." Jevreji ga nikad nisu razumeli kad je govorio da je život 
porodica, postojanje nije neprijateljsko, ono je majčinsko, očin- 
sko. Viste sin koga vole, neguju. Nešto se želi sa vama, neko veće 
značenje mora da se razvije u vama. Ne borite se, jer ako počnete 
da se borite protiv prijatelja nepotrebno ćete sebi postavljati 
prepreke. 

Nauka uspostavlja taj pristup borbe; zato je nauka do te mere 
razarajuća. Filosofi nisu uspeli, ali nisu nikom naneli zlo. Oni su 
u potpunosti pretrpeli neuspeh pa ne mogu da nanesu štetu. 
Nauka je imala uspeha i ona je potpuno obogaljila život. Nauka 
je postala pretnja u svim zemljama gde je doživela snažan razvoj. 
Svekolika prirodna sredina pati. Reke i jezera umiru, drveće 
umire. Sama zemlja umire, na samrtnoj je postelji. Svekolika 
atmosfera je otrovana. Panika obuzima one koji znaju zato što 
izgleda da nema mogućnosti da se to zaustavi — jer ko će da 
zaustavi? Sami naučnici su sada nemoćni. Oslobodili su zloduha, 
sada ne znaju kako da ga vrate u bocu. A političari neće da im 
dopuste da ga vrate u bocu. 

Udružile su se dve vrste ludih ljudi: političari i naučnici. 
Naučnici im stalno dostavljaju tajne a političari stalno koriste te 
tajne u Hirošimi, Nagasakiju i u svakdonevnom životu. Tehnolo- 
gija do kraja ubija svekoliku prirodu. Stalno nešto nestaje... zato 
što je postojanje povezana celina: ako uništiš jedan njen deo, to 
će uticati na celinu. 

Jednog dana će se srušiti na kraju svekoliki sistem. Tako to 
biva. 

Nauka je bodež zariven u leđa prirode. Filosofi nisu naneli 
veliku štetu — nisu mogli zato što su pretrpeli potpuni neuspeh —- 
ali nauka je nanela veliko zlo. Danas je najveći neprijatelj nauka. 
A zašto je tako štetna? — zato što je od samog početka njene 
osnovo činilo neprijateljstvo. Mržnja a ne ljubav... neprijateljstvo 

prema životu, a ne prijateljstvo. Nauka je čovečanstvu utuvila 
shvatanje da ste vi ovde neprihvaćeni gosti i da niste kod kuće, 
da morate da se borite. Od Darvina do Ajnštajna oni vas uče da 
najjači opstaju — kao da je život samo borba! Činjenica je upravo 
suprotna, drugačija. Život je ogromna saradnja. 

Princ Kropotkin je bliži istini od Čarlsa Darvina. Prince Kro- 
potkin kaže -a onje verujući čovek, stvarno verujući čovek -on 
kaže da saradnja a ne borba čini osnovu života, 1 nije stvar u 
preživljavanju najjačeg, jer daje stvar u preživljavanju najjačeg, 
onda bi sila postala pravo. Nije suština u tome da najjači preživi; 
većina nežnih stvari takođe opstaje. Pogledajte cveće! Ono nije 
Adolf Hitler, a opstalo je. Pogledajte ptice, male ptice koje bruje 
divne pesme; one nisu ni Džingis Ka; ni Aleksandar Veliki, a 
opstale su. Život mora da bude duboka saradnja - a on to jeste. 
Sve sarađuje; on je kosmička celina, međuzavisnost. 

Pogledaj: zemlja hrani drvo, sunce hrani drvo, vazduh hrani 
drvo, a potom se rađa plod. Taj plod hrani vas. Postaje vaše telo, 
teče vašom krvlju. Postaje vaše kosti, postaje vaše srce, postaje 
vaš mozak, postaje sama srž vašeg moZga. Potom jednog dana 
umrete. Insekti počnu da vas jedu. Potom insekti umiru, njih 
razlaže zemlja. Drveće se hrani zemljom. Ponovo će se roditi 
plodovi. Vaši unuci će Vas jesti jedući voće. Sve je povezano, 
međupovezano, spojeno. Vi ste jeli svoje dedove i bake; oni su 
opet resorbovani! Vi ćete biti resorbovani. 

Talasi dolazi i odlaze, okean ostaje -a svaki talas je povezan 
sa svim ostalim talasima. Prošlim i budućim — povezani ste sa 
svekolikom prošlošću, vi ste karika; a vi ste povezani sa svek- 
olikom budućnošću koja će doći. Vi ste karika u lancu, a ako se 
jedna karika lanca prekine, celi lanac oseća. To je saradnja. Niko 
nije nezavisani niko nije zavisan, jer da bi mogli da budete zavisni 
morate da budete odvojeni. Ne, to nije pitanje nezavisnosti ili 
zavisnosti. Život je međuzavisnost. Niko nije nezavisanii niko nije 
zavisan, svi su međuzavisni. 

Mesije koji ljude uče nezavisnosti nazivam stoga lažnim, zato 
što je to lažan pristup, neiskren prema životu. Niko ne može da 
bude nezavisan. Ako to pokušate budala ste. Možete da odete 

na Himalaje i možete da pokušate da budete nezavisni: ne 
možete, zato što ćete i tamo biti deo međuzavisnosti koja je sam 
život. 

Monasi su tokom vekova pokušavali da postanu potpuno 
nezavisni jer su smatrali da ako postoji zavisnost to znači biti u 
okovima. Bežite stoga od žene, bežite od dece, bežite od društva; 
ali gde ćete da pobegnete od kiseonika? Gde ćete da pobegnete 
od vode? Gde ćete da pobegnete od hrane? Gde ćete da pobe- 
gnete od sunca i meseca? Gde god da odete ostaćete deo obrazca 
međupovezanosti života. 

Nikad ne možete da postanete nezavisni, potpuna neZzavis- 
nost je nemoguća, zato što bi to značilo da ste postali izolovana 
jedinica, da ste postali ostrvo — a ostrva ne postoje. Ostrva koja 
vidite u okeanu takođe nisu odvojena, ona su delovi kontinenata 
skrivenih ispod okeana. Ne postoji ostrvo. Niko ne može da bude 
nezavisan. Postoji međuzavisnost. To je duboka saradnja. 

Ne počinjite sa neprijateljstvom; inače ćete uništiti život i 
vaša svekolika energija će biti uumerena na razaranje — a posto- 
janje je stvaralačko. Možete da uživate u njemu, možete da 
postanete jedno sa njim, samo ako ste tvorac. A nauka je bila 
razarajuća. Ona nije potrebna. Ili, potrebna je potpuno druga 
vrsta nauke zasnovana više na Kropotkinu a manje na Darvinu. 
Potrebna je potpuno drugačija nauka zasnovana na ljubavi a ne 
na mržnji, zasnovana na Lao Ceu a ne na Aristotelu. 

Nauka mora da bude istočnjačka ako hoće da bude prava. 
Ona ne sme da bude suva logika. Ona mora da bude prožeta sa 
više ljubavi, jer tada neće biti protiv prirode, onda to nije 
silovanje već udvaranje. Udvarajte se prirodi. Priroda postaje 
mlada a vi mladoženja. Udvarajte se prirodi, navodite je da 
otkrije svoje tajne. Ljubavnik mora da navede ženu da žena 
otkrije sve što može da otkrije, sve što poseduje. Ona će otkriti 
svoje srce. I 

Muškarac može da siluje ženu. Silovanje i vođenje ljubavi 
mogu spolja da deluju slično, ali nisu, zato što će žena kad je 
prisiljavate da se stegne, zatvori. Možete da prisiljavate telo, ali 
ne možete da prisiljavate dušu. Duša ostaje devica. Ona se 

jednostavno povlači. Muškarac koji siluje ženu nikad ne dotiče 
njenu dušu — ne može. A to je ono što se dogodilo sa naukom. 
Ona je silovanje prirode. A odnos je mogao da bude ljubavni. 

Nauka je o svemu sačinila mnoge ekspertize. Ako ste 
prinuđeni da nešto dokazujete dovoljno je samo da kažete da 
nauka tako kaže: dovoljno je! -- niko to više ne dovodi u pitanje. 
To je dokazana stvar ako nauka tako kaže. Nauka je UZOr 
sujeverja. U drevna vremena bilo je dovoljno reći tako Vede 
kažu, ili tako Biblija kaže, ili tako piše u Kuranu; a ako ste mogli 
da pokažate da je tako zapisano u Kuranu - kraj, tada niko nije 
postavljao pitanje da li je nešto tačno ili pogrešno. Ako je 
zapisano u Kuranu, u Veđama, mora da bude tačno; bilo je 
dovoljno da možete da dokažete da je zapisano u Vedama. Sada 
je dovoljno kad možete da dokažete da naučnici tako kažu. 

Ko su ti naučnici? Šta oni rade? Oni su stručnjaci. Sakupili 
su nekoliko činjenica. Ali, oni ne znaju šta je život zato što se 
život nikad ne može spoznati analizama, ispitivanjem. 

Volite ženu, divno telo, ali ne idete kod hirurga da ga pitate 
da li je to telo lepo ili ne. Hirurg naravno poznaje mnoga tela, 
dublje nego bilo ko drugi; on ih je ispitivao, sekao je na hiljade 
tela. Ali, ne idite kod hirurga zato što ispitano telo nije više ŽIVO, 
alepota pripada životu. Onošto se analizira postaje mrtvo. Život 
postoji kao celina. Ne možete ga ispitivati. Ako želite da ga 
spoznate, njegovu lepotu i draž, morate da ga posmatrate dokje 
živo. Morate da ga volite takvo kakvo je - živo. Ako pokušate da 
ga sečete i pronađete njegove najskrivenije delove i kako funk- 
cionišu i šta se unutra događa, možete da saznate mehanizam 
tela ali ste promašili dušu. 

Duša živi u jedinstvu — jedinstvo je duša. A duša je veća od 
svih delova zajedno. Duša okružuje sve delove — duša zapravo 
sve delove drži na okupu. 

Kad duša napusti telo, ono počne da propada. Umire za 
nekoliko sati, sve se raspada. Ostavite telo i za nekoliko dana 
ono je postalo jedno sa zemljom. Ko je održavao celinu kao 
celinu? Ko je sve držao na okupu? Šta je bilo izvor zajedništva? 

U meni se rađa želja --žedan sam; moja ruka se odmah kreće 
put vode. Odakle dolazi to jedinstvo? Zelja se rađa -želja nije u 
ruci, ruka nikad ne oseća žed. Moje grlo je suvo. Ja osećam žed. 
Žed se beleži u mozgu, duša je svedok. Ruka nikad ne oseća žed, 
ali, bez ikakve zapovesti, bez ikakve poruke koja se upućuje ruci, 
mozak odmah počinje da funkcioniše kad je grlo žedno. Ne gubi 
se ni čas — ruka se pruža prema vodi. Ruka, grlo, mozak — oni 
funkcionišu zajedno. 

Mora da postoji organska celina koja sve delove drži na 
okupu. Ta celina je duša. Ne možete da ispitujete telo i spoznate 
dušu, zato što ona nestaje onog trenutka kad vaše ispitivanje 
počne. Ona postoji samo kad funkcioniše jedinstvo. Ona je samo 
jedinstvo. 

Ako odete kod naučnika da ga pitate o životu oni imaju 
mnoge odgovore, ali svi njihovi odgovori više se tiču smrti nego 
života, zato što su se oni borili, uništavali, ispitivali, analizirali. 
U celom tom procesu oni su promašili život. Nikad se neće sa 
njim sresti; zato stalno govore da ne postoji duša — jer se u 
laboratoriji nikad nisu sreli sa njom. Oni su ispitali mnoga tela i 
nikad nisu uspeli da vide dušu. Pre nego počnu sa ispitivanjem, 
duša je otišla. Nikad je neće spoznati i nauka će nastaviti da 
poriče da postoji duša, i nauka će nastaviti da poriče da postoji 
Bog. Ali nije stvar u tome da li Bog postoji ili ne, već u tome što 
sam metod nauke zabranjuje... sam metod postaje prepreka. 

Postoji treći sistem, to je umetnost. Ova tri sistema proizvode 
stručnjake: filosofija, nauka i umetnost. To su tri dimenzije u 
kojim funkcioniše ljudski um. Umetnost ne zanima teoretisanje 
i umetnost ne zanima ispitivanje; zato je umetnost bliža veri od 
svih ostalih. Filosofi su najudaljeniji. Možda vlada drugačije 
mišljenje, ali filosofi su najudaljeniji od vere. Čak su i naučnici 
bliži, jer ako postoji odnos mržnje on može da se preobrati u 
odnos ljubavi budući da je mržnja samo druga strana ljubavi. 

Nekom Ajnštajnu je stoga lakše da postane vernik nego 
nekom Bertrandu Raselu. On bar mrzi. On se bar bori protiv 
života čak je i borba način života; čak je i borba trenutak života. 
Naučnik nije samo u teorijama, on eksperimentiše. filosof sedi 

zatvorenih očiju, razmišlja o "ženi": mnogo mašte. N aučnik siluje 
ženu. I to je bolje od stava filosofa, bar postoji prava žena. Možda 
ne postoji pravi odnos između muškarca koji siluje i žene kojaje 
silovana, ali postoji neka vrsta odnosa. 1 neprijatelj je povezan 
sa vama. 

Naučnik može da se preobrati — i događa se da se mnogi 
naučnici, malo po malo, kako stare, sa više razumevanja počinju 
da okreću veri. Ali, filosofi ostaju tvrdoglavi. Sve do samog kraja 
bez prekida pričaju gluposti, iznose teorije i ovo i ono. Naučnik 
u svom nastojanju tokom života da se bori, rve, ubija priorodu, 
može iznenada da se probudi. Celi njegov život može da se 
okrene za stoosamdeset stepeni. To je moguće. Neprijatelj može 
bilo kad da postane prijatelj. Bar ste povezani — pogrešno, ali 
ipak povezani. 

Najudaljeniji od vere je filosof, sistem filosofije. Nauka je 
bliža od filosofije, a od nauke je bliža umetnost. 

Šta je umetnost? Šta umetnost radi na svetu? Umetnost je 
kao dete — uživa u leptirima, trči za njima. Umetnost je dečiji 
pristup. Trudi se da život učini malo lepšim. To je unutrašnje 
ukrašavanje, ona ukrašava život. Ona životu daje osobinu sna. 
Slikama, poezijom, muzikom uzdiže lepotu, euforiju. Pokušava 
da pruži trenutno zadovoljstvo, osobinu, nešto nalik trajnosti. To 
je pokušaj da se živi, ali to još uvek nije vera. Ne prihvata život 
onakvim kakav jeste, pokušava da ga poboljša, pokušava da ga 
ulepša. Smatra da sirov život nije vredan življenja. Pokušava da 
poboljša postojanje. Bliža je veri zato što pokušava da živi, ali 
ipak nije vera. 

Vera je skok u sirovo postojanje kakvo jeste. Vera prihvata 
bez ostatka. Ona kaže da nema potrebe za ukrašavanjem života; 
on je već dovoljno divna pesma da ni neki Šekspir ne može da 
ga poboljša, nikakav Kalidas nije potreban. 

On je već tako krasna poezija da su sva poboljšanja jalova. 
To je isto kao kad bi zmiji pokušali da dodate noge. Glupost! 
Zmija je savršena, nema potrebe da se Zmiji dodaju noge. A ako 
joj dodate noge pojaviće se pre ili kasnije neko ko će pokušati da 
joj na noge obuje cipele i vi ćete ubiti zmiju! 

Umetnost pokušava da zmiji doda noge. Nema potrebe — 
sirov život je strahovito lep, on je prava divota. Ništa mu ne 
nedostaje da u njemu uživate. Što ga više ukrašavate to lažniji 
postaje. Postaje kao naslikano lice žene. 

Čuo samjednu anegdotu. Dogodilo se da se jedan svetacjako 
protivio tome da žene za svoje lice koriste bilo kakav ukras, 
puder, ruž, ovo i ono — bio je izrazito protiv toga. Tu u neposred- 
nom susedstvu živeo je još jedan svetac, koji je veoma bio za to. 
Prvi je imao običaj da govori kako je život lep, da nema potrebe 
ni za kakvim poboljšanjima ida ne možete da ga poboljšate, da 
je to poslednja reč. Drugi je imao običaj da govori da je život 
ružan, da čovek mora da ga krije. 

Neka je žena išla da sluša obojicu svetaca i bila je veoma 
uznemirena i zbunjena. Otišla je kod nekog stručnjaka, logičara, 
da ga pita šta da radi, budući da jedan svetac kaže ovo a drugi 
svetac kaže ono. Filosof, logičar, je razmišljao o tome, meditirao 
o tom pitanju i rekao, "Uradi sledeće: namaži polovinu lica... jer 
ako dva sveca protivureče jedan drugom ovo je jedini logični 
odgovor. Budi u sredini, sledi srednji put." 

Tose dogodilo, to vam se događa svaki dan. Neko kaže jedno, 
neko drugi je protiv toga. Šta radite? Napravite kompromis. 
Naslikate polovinu lica. Postanete još ružniji. 

Život kao takav je savršen. Zato kažemo da je život Bog. Bog 
znači savršenstvo; ne postoji izvan njega. 

Ali, umetnost se približava zato što se ne bavi teorijama, ne 
mari ni za kakve bitke. Ona jednostavno pokušava da ukrasi. Ona 
jednostavno pokušava da malo ulepša da bi vi mogli u tome da 
uživate. Ali, postoje i neuspesi, zato što je moguće uživati u 
životu onakvom kakav jeste. 

Umetnost je kao dete. Filosofija pripada odmaklim godi- 
nama, lukavom umu. 

Uvek stoga kad pomislite na filosofe vi ih vidite kao veoma 
stare, starce. Umetnici su uvek deca, igraju se na plaži 
pokušavajući da sakupe obojeno kamenje. 

Stalno se ponavljaju periodi kad umetnost sasvim izgubi 
prefinjenost i postane detinjasta. To se dogodilo sa Pikasom i u 

tome je njegova privlačnost: on slika kao dete. Tu je velika 
umetnost, ali slika liči na tvorevinu deteta, kao da se igrao 
bojama bez ikakve ideje šta da uradi... kao da se sve dogodilo 
dok se igrao bojama. Ali, dete mora da odraste zato što je dete 
tek početak a ne kraj, a ako dete ispravno raste ono će postati 
verujući čovek. Ako umetnik ispravno raste on postaje verujući 
čovek. Ako ne raste on će ostati umetnik. 

Od filosofa do verujućeg čoveka je dug put... veoma, veoma 
težak, gotovo nemoguć. Deluje mukotrpno. Celoje njegovo biće 
na kocki, on mora sebe potpuno da uništi, tek tada može da 
postane verujući. Zato su filosofi izmislili igru. Ime igre je teolo- 
gija. Nije vera, to je samo varka filosofa da bi imali utisak da su 
verujući. Razmišljali su o istini, lepoti, ovom i onom, potom 
razmišljaju o Bogu. Telogija znači logika o theosu, logika o Bogu. 
Od Boga takođe prave problemi počinju o njemu da razmišljaju. 
Teologija je lažna vera, Ona je deo filosofije, nema nikakve veze 
sa verom. 

Za naučnika je teško, ali moguće, da se okrene i preobrati za 
stoosamdeset stepeni i postane verujući čovek, zato što nauka i 
vera pripadaju dobu mladosti. Pokušajte samo da razumete: 
umetnost pripada detetu, filosofija pripada starom čoveku, 
nauka i vera pripadaju mladom čoveku. I jednom i drugom je 
potrebna energija. Naukaje mržnja, vera je ljubav. Naukase bori 
sa životom, vera ga voli. 

Dete je bliže mladom čoveku zato što pre ili kasnije mora da 
odraste. Ukoliko nije zaostalo dete će neminovno postati 
verujući čovek. Svaki umetnik ako se kreće, raste, ustanoviće 
jednog dana da je zakoračio u hram božanskog. Svaki pesnik, 
svaki muzičar, svaki plesač, ako nastavi da raste, ako se njegov 
rast negde nasredini ne zaustavi, postaće verujući. To je prirodna 
posledica umetničkog bića. 

Naučnik će morati da se okrene za stoosamdeset stepeni, On 
ne može da izraste u verujućeg čoveka; on morada promeni sebe, 
svoj smer. On lako može da izraste u filosofa. Mnogi naučnici su 
pod stare dane — Edington, Džejms Džins — postali filosofi. To 
je lako. 

Za verujućeg čoveka je nemoguće da izraste u starca zato što 
verujući čovek nikad ne stari; on raste i raste i raste i postaje 
mlađi i mlađi. Nikad ne stari. Odmakle godine nikad nisu svo- 
jstvo verujućeg čoveka zato što on tako svež živi od trenutka do 
trenutka. On ostaje mlad. On tako duboko voli život da život 
neguje njegovu mladost. Starac je jednostavno čovek koga je 
život odbacio i koji se sprema za korpu za otpad, da bude 
odbačen. On je iskorišćen, više nije potreban. 

Verujući čovek nikad ne stari, zato nikad ne vidite kip Bude 
kao starog čoveka. On je bio star čovek, živeo je osamdeset 
godina, ali nikad nećete videti kip Bude, Mahavire, ili Krišne ili 
Rame kao starih, ne. Nismo naslikali ni jednu sliku njih kao 
starih zato što znamo da verujući čovek nikad ne stari. Telo stari, 
ali nije u tome stvar; svest ostaje mlada i sveža. 

Verujući čovek nikad ne postaje filosof. To je nemoguće. To 
nije u samoj prirodi stvari. Za filosofa je teško da postane 
verujući, zato što mora da se vraća. Protivno prirodi je vraćati se, 
ali je moguće. Retko se događa, veoma retko, ali je moguće, 
čovek može da se vrati nazad. Mnogo toga je u to upleteno, 
postoji nešto uloženo -— svekoliki život uložen u filosofiju, teško 
je vratiti se nazad. Filosofi do samog kraja neprekidno istrajavaju 
na svojim teorijama, ostaju njeni zatočenici. 

Postoje četiri načina da se živi život. Verujući čovek živi život 
a da ne postane stručnjak, on nikad ne postaje stručnjak zato što 
je život ogromnih razmera - kako možete da tražite veštačenje? 
Život je tako beskrajan, bez početka, bez kraja, kakvo obra- 
zovanje možete da steknete o njemu? Što više znate, to više 
shvatate da neznate. Što je vaše znanje veće, to jače osećate da 
neznate. Kad znanje postane potpuno, čovek od vere jed- 
nostavno shvata da ništa ne zna. On nije stručnjak. 

Stoga ako za nekog smatrate da je stručnjak za veru, znajte 
dobro da on nije verujući čovek. On je možda poslenik lažnog 
predmeta teoligije. Teologija je lažan novčić koji pokušava da 
zavede ljude da je to vera. Hrišćanstvo umire zbog teologije; 
velika doza teoligije ga je ugušila. 

Jevreji nisu mogli da ubiju Isusa. Oni su ga raspeli, ali je on 
preživeo. 

Potom teolozi - i hrišćanstvo je proizvelo velike teologe, 
hrišćanstvo zapravo nije proizvelo ništa drugo osim trule teolo- 
gije koja je sasvim ugušila Isusa — oni su ga ubili. Isus nije ubijen 
na brdu Golgota, on je ubijen u Vatikanu. 

Teologija stalno ubija veru; ona je opasna kancerogena 
izraslina. Vera od vas nikad ne pravi stručnjaka, nikad od vas ne 
pravi pandita. Čovek koji ima oči nikad ne može da postane 
pandit zato što život nije teorija, on nije sveti spis; to nije 
pretpostavka koju treba učiti, to je tajna koju treba živeti. A što 
više prodirete u tajnu to ste više izgubljeni. 

Doći će dan kad život jeste a vi niste. Doći će dan kad ćete 
se potpuno rastočiti. Talas će nestati u okeanu. To je poslednje, 
krajnje — ono što mi u Indiji nazivamo samadhi, prosvetljenje, 
sambodhi. Kad više niste onda ste postali buda. 

Jedna kratka parabola. 


Čovek za koga se verovalo da je umro 

i koji je bio pripremljen za saliranu, 

oživeo je. 

Uspravio se i do te mere se potresao zbog prizora 
koji ga je okruživao da je pao u nesvest. 

Smešten je u kovčeg i pogrebna povorka je 
krenula prema groblju. 


Samo što su stigli na groblje 
on se osvestio, podigao poklopac i 
povikao u pomoć, 


Nije moguće da je oživeo, 

rekoše ožalošćeni, 

zato što su njegovu smrt potvrdili 
merodavni stručnjaci. 


Kad su merodavni stručnjaci rekli da je mrtav kako je 
moguće da je on živ? Ljudi veruju u teorije, a ne u život. Čovek 
ježivizove upomoć, ali ne, njihove oči su zatvorile teorije, Znanje 

a merodavni stručnjaci su izdali potvrdu da je mrtav. Kako oni 
mogu da pogreše? Mora da je privid: "Možda haluciniramo, ili 
možda taj čovek halucinira: mrtav je a misli da nije. Negde je 
greška jer kako stručnjaci mogu da pogreše?" 

I, nemojte se smejati, zato što je to i vaš pristup. Ako je nešto 
rečeno u Vedama a život to porekao, vi ćete zaboraviti život i 
verovaćete Vedama. Kazaćete, "Kako je moguće? Rišiji Veda, 
veliki stručnjaci, kažu da to nije tako. Mora da je nešto pogrešno 
u životu. Zivot može da pogreši, stručnjaci nikad ne greše." 

To se često događa, događa se svakog dana vama, drugima. 

Kad su prvi put astrolozi i astronomi dokazali da je Zemlja 
okrugla a ne ravna papa u Vatikanu je to porekao. Rekao je, 
"Kako je to moguće? Jer Biblija kaže da je Zemlja ravna." 

Posedovali su sve dokaze da je Zemlja okrugla, ali hrišćanski 
teolozi nisu hteli da čuju. Govorili su, "Kako je to moguće? 
Zemlja mora da bude ravna. Kako Bilija može da pogreši? Đavo 
mora da obmanjuje vaše umove; Zato vi nalazite te dokaze. Ali 
nas ne možete da zavedete, znamo reč Božiju." 

Potom je dokazano da se Sunce ne okreće oko Zemlje kao 
što se verovalo. Upravo obrnuto, Zemlja se okreće oko Sunca. 
Svi dokazi su bili tu, nije postojao nijedan dokaz protiv. Ali opet, 
Galilej je pozvan na papin dvor i bio je prinuđen da povuče svoju 
izjavu. 

Galilej je na kolenima u dvoru rekao, "Ja verujem da Sunce 
mora da se okreće oko Zemlje zato što tako piše u Svetom Pismu, 
i moram da se izvinem zbog izjave da se Zemlja okreće oko 
Sunca." I rekao je papi, "Moj gospodine, ako želite mogu da 
napišem drugu knjigu i dokažem da je Sveto Pismo u pravu. Ali, 
nešto moram da kažem: čak i ako to dokažem, to nije važno, 
Zemlja se okreće oko Sunca. Ništa se u vezi s tim ne može učiniti. 
Mogu da napišem knjigu i opovrgnem svoj dokaz -— to nije ništa, 
nije u tome stvar." 

Galilej je mora biti bio veoma redak čovek. Ljudi misle daje 
bio kukavica; ja ne mislim tako. Ljudi misle da je bio kukavica 
inače zašto bi se izvinjavao? Trebalo je da postane mučenik. Ali 
kako ja shvatam mučenici su gotovo uvek blesavi, glupi ljudi. 

Devedeset i devet odsto njih su glupi. Galilej je mora biti bio 
veoma veoma razuman čovek. 

Ako živite sa budalama morate da prihvatite njihovu ludost. 
Zašto nepotrebno postati mučenik zbog jedne obične stvari? A 
kakvaje razlika u tome dali se Zemlja okreće oko Sunca ili Sunce 
oko Zemlje? Zašto traćiti život zbog toga? Mora bili da je bio 
veoma redak, razuman čovek. Nije uopšte bio kukavica. On nije 
bio drzak, to je tačno, ali njegova izjava na kraju je divna. On 
kaže, "Ali ja ne mogu ništa da učinim. Mogu da dokažem to, ali 
Sunce neće da me sluša, a ni Zemlja se neće osvrtati." 

Dogodilo se da je Galilej napravio prvi teleskop i pozvao 
svoje prijatelje — univerzitetske profesore, sveštenike - da dođu 
i kroz njega pogledaju nebo, zato što isna mnogo zvezda koje ne 
mogu da se vide golim okom, ali se mogu videti kroz taj teleskop. 
Niko nije bio spreman da gleda kroz njega zato što je sve 
nabrojano u Bibliji, i tu se kaže koliko zvezda postoji i da je Bog 
stvorio samo određen broj, i kako najednom može da se vidi više 
njih pomoću nekog instrumenta? Taj instrument mora daje od 
Đavola. 

Niko nije bio spreman da pogleda kroz njega — tako zas- 
trašeni... zato što mogu da vide neke zvezde o kojima ne piše u 
Svetom Pismu. Eto tada nevolje. Kad je nekoliko hrabrih ljudi 
rešilo da pogleda, oni su to učinili, nasmejali se i rekli, "Mora biti 
da si pribegao obmani!" Zvezde su postojale; taj Galilej mora da 
je pribegao varkama. 

Takav je bio pristup, život ima da sledi Sveto Pismo, život 
mora da sledi teoriju. Ne smejte se zbog toga tim ljudima — oni 
slede uvreženi zakon ludosti. 

Nije moguće, rekoše oni, da je oživeo zato što su njegovu smrt 
potvrdili merodavni stručnjaci. 

Čuo sam da se dogodilo: da je nekako ime žene Mule 
Nasrudina izostavljeno sa biračkog spiska. Održavali su se neki 
izbori i njegovoj ženi je bilo veoma stalo da glasa, ali njenog 
imena nije bilo. Nasrudin je stoga odveo svoju ženu kod člana 
izborne komisije — i ne samo da njenog imena nije bilo na spisku, 
već je rečeno da je njegova žena mrtva. Njegova žena je naravno 

bila besna, a još se više razbesnela zato što je Nasrudin to primio 
veoma mirno. Nije se uzrujavao i nije bio ljut, a trebalo je da 
bude, jer kako su se ti ljudi usudili da je smatraju mrtvom kad je 
ona bila živa? Otišli su kod člana izborne komisije i ona mu je 
rekla, "Fo nije u redu. Ja sam živa! A na vašem spisku piše da 
sam mrtva. Šta je to?" 

Bila je tako ljuta da je Nasrudin rekao, "Čekaj. Ne možeš se 
suprotstavljati službenicima. Oni mora biti da su u pravu; kako 
oni mogu da pogreše? Oni naravno znaju bolje od nas, a ti, glupa 
ženo, koja nisi školovana, pokušavaš da se sporiš sa visokim 
službenikom? Ako oni napišu da si mrtva, mora da si mrtva. 
Stručnjaci ne mogu da pogreše." 


Ali, ja sam živ! povikao je čovek. 


I život viče svugde oko vas, ali vi ga nikad ne slušate. Suviše 
ste zaokupljeni stručnjacima. Stalno čitate svoju Ramajanu, 
svoju Bibliju, a život svugde oko vas viče, "Ovde sam! Pogledaj 
me!" Viče kroz ptice, kroz drveća, kroz stenje, kroz oblake --ali 
viste gluvi. Vaše uši su pune svetih spisa i stručnjaka i teoretičara. 

Čitate svoju knjigu, gledate u svoju knjigu, život tražite u 
knjizi. I 
_  Ramakrišna je imao običaj da priča o sledećem događaju: 
Zena jednog Ramakrišninog učenika ispričala je svom mužu da 
je u njihovom susedstvu, samo dve ili tri kuće dalje, tokom noći 
izgorela jedna kuća. On je bio obrazovan čovek. Odmah je uzeo 
novine i prelistao ih. Žena reče, "Šta radiš?" On odgovori, "Ako 
je kuća stvarno izgorela mora da postoji vest u novinama a nje 
nema. Mislim da kuća nije mogla da izgori, mora da su to samo 
glasine." Samo tri kuće dalje — ali vi morate da gledate u novine, 
morate da proverite u novinama. Novine su postale životnije od 
života. Reči su postale značajnije od činjenica. 

Postojanje se uveliko udaljilo od vas. Između vas i postojanja 
nalazi se ogroman Kineski zid izgrađen od reči, teorija, svetih 
spisa, vera, filosofija. Teško je prodreti kroz zid i dosegnuti 
postojanje; zato ste tako jadni, tako žedni, tako izgladneli. Niste 
uopšte živeli. Samo se vučete. 


103 


BAŠ TAKO 


Ali ja sam živo! povikao je čovek. 
Obratio se poznatom i nepristrastiomi 
naučniku i pravniku koji je bio prisutan. 


Tu je učinio istu grešku koji su napravili ožalošće i 
pripadao istoj grupi. Ponekad pomislim kad čitam tup! Ta 
og možda u sebi takođe mislio: Možda su u pravu, jer kako 
stručnjaci mogu da pogreše? Možda sam obmanu!!... jer je bio 
doo tih ožalošćenih, iste grupe. On nije bio drugi čovek već član 
iste grupe. Mora da je u sebi takođe mislio: Osećam da sam živ. 
ali ko se oslanja na vlastita osećanja. Sumnjičavi ste. Ko zna? = 
možda grešite. Čovek je bio živ, osećao se živim, onje vikao, "Ta 
sam živ!" ali se ipak obratio pogr'šnom čoveku - dobro 
poznatom i nepristrasnor; naučniku. 

Kao prvo, on je bio naučnik, što znači da je bio stručnjak za 
mrtve stvari. Nijedan se naučnik ne sreće sa životom, ne može. 
Njegova metodologija to isključuje. Čoveku koji je upućen u 
mrtve stvari - obraćati se njemu Za život bio je pogrešan korak, 
a korak je još u većoj meri pogrešan zato što je to bio veoma 
poznat čovek. Kad stručnjak nije mnogo poznat ponekad može 
da zanemari svoju stručnost; ne stavlja mnogo na kocku. Ali ako 
je tu veoma poznat stručnjak on mora da sačuva svoje ugled 
stručnjaka. Nije pitanje da li je- čovek živ ili ne; pitanje je kako 
da sačuva svoj ugled dobro poznatog naučnika. Mali čovek može 
da izvrši samoubistvo, ali ne dobro poznat naučnik. Nezreo 
naučnik bi možda pogledao čoveka i pomislio: Možda je živ. Ali, 
to bi značilo da je nezreo, da se još nije dobro razradio. 

Što je čovek više učvrstio svoj položaj to je više u to uložio i 
to je manja mogućnost da dopusti pomaljanje neke nove ČI- 
njenice, zato što će nova činjenica, ukoliko se prihvati, uništiti 
celi postojeći obrazac. Što su pozicije čvršće to su ljudi manje 
buntovni, neminovno je tako. Oni ne mogu da dopuste pobunu. 
To je jedna od osnovnih obmana kojom se društvo služi portiv 
revolucije. 

U Indiji pet hiljada godina nije došlo do revolucije zato što 
smo brabmanima dodelili suviše veliki ugled. Čovek od znanja 


104 


PITASTE STRUČNJAKE 


je postao najviši, vrhunac; čovek od znanja bio je temelj celog 
ustrojstva. Ko da se pobuni? Prvo morate da budete brahman, 
intelektualac da bi mogli da se pobunite. Samo se inteligencija 
buni. Ali ako inteligencija čini samu osnovu ustrojstva, niko ne 
može da se buni, ne postoji mogućnost. Svi brahmani u Indiji su 
ljudi na vrhu. Oni nisu mogli da dopuste sebi da se bune zato što 
bi se u pobuni izgubio njihov ugled. Ako se izgubi ustrojstvo, oni 
su izgubljeni. Oni postoje sa ustrojstvom. Ne mogu da dopuste 
pobunu. 

Istom obmanom se služe u Sovjetskoj Rusiji. Zato u Sovjet- 
skoj Rusiji ne postoji mogućnost revolucije, nikakva mogućnost. 
Ista varka. Mora da su od hindusa naučili budući da je Indija 
jedina zemlja na svetu koja hiljadama godina živi bez revolucije, 
ona je jedina društvena struktura bez pobune, bez mogućnosti 
pobune — mora da znaju istu tajnu. Manu, čovek koji je hin- 
duističkom društvo udario temelje mora biti da je znao tajnu. 

A sada Marks plus Manu čine strukturu Sovjetske Rusije. 
Oni odaju veliko poštovanje piscima, profesorima, pri- 
povedačima, romanopiscima, naučnicima - brahmanima, inteli- 
genciji. I u Rusiji brahman je najviši, gornji sloj. Sada tamo ne 
postoji mogućnost revolucije jer ko će da se buni? Radnici, šudre, 
se nikad ne bune. Potrebna je inteligencija da ih izazove, ali ko 
će da ih izazove? — jer će revolucija ići proitiv same inteligencije. 
Ratnici, vojnici, nikad se ne bune, oni su najposlušniji ljudi na 
svetu, vojnici — najposlušniji, čak blesavo poslušni. Cela njihova 
obuka je usmerena na poslušnost. Oni se nikad ne bune. 

Poslovni ljudi se naravno ne mogu da bune zato što će 
revolucija da ih opljačka. Mnogo toga mogu da izgube, Poslovni 
ljudi, vajšaje, se nikad ne bune - ne mogu. Oni su uvek protiv 
revolucije. Zato u Americi revolucija nije moguća, jer celu zem- 
lju čini srednja klasa, cela zemlja je klasa poslovnih ljudi, vajšaja. 
U Americi revolucija nije moguća — ko da se buni? Veći deo 
zemlje čini srednji sloj. Um srednjeg sloja uvek pokušava da 
dosegne vrh. Nema vremena Za revoluciju, a svaka bi revolucija 
poremetila njegove vlastite težnje. Vajšaje nikad nisu revolu- 
cionari. 

Ratnici, vojnici, kšatrije, su najposlušniji deo zemlje. Oni se 
nikad ne bune. Svejedno ko vlada, oni će ga slediti. Šudre su bez 
uma — radnici, proletarijat, nemaju um da bi se bunili. Oni su 
zadovoljni sa onim što imaju. Oni se s tim nekako nose. Ne 
nadaju se mnogo. Nisu razočarani. Za budenje razočarenja 
potrebni su brahmani. Jedina revolucionarna klasa su brahmani, 
ako brahmani postanu vrhuška onda se revolucija ubija, spaljuje 
u samom semenu. Stručnjaci nikad ne mogu da budu revolucion- 
ari. Oni su brahmani. Oni su se već do te mere učvrstili da ne 
žele nikakvu promenu. 

Čovek se obratio pogrešnoj osobi. Obratio se dobro 
poznatom i "nepristrasnom" naučniku — a tu je još jedan uslov: 

nepristrasan. 

To je potrebno razumeti, to je veoma osetljiva tačka. Nauka 
misli da je nepristrasna, nauka misli da je bezlično znanje. To je 
pogrešno. Znanje nikad nije bezlično, svako znanje je lično. 
Znanje nije nepristrasno, svako znanje je pristrasno, jer znalac 
prodire u znanje, ne može da ostane izvan njega. Uvek kad nešto 
znate, vi znate. Ušli ste u to, postali ste deo toga. Zato u Sovjet- 
skoj Rusiji postoji druga vrsta nauke nego u Americi — zato što 
u različite stvari ulažu, imaju različite težnje. 

U Staljinovoj Rusiji su porekli mnoge. teorije. Nisu bile 
prihvaćene zato što su se kosile sa Marksizmom, pa niko nije 
hteo o njima da govori, niko ih nije otkrivao. Oni su otkrivali 
nešto drugo. U Sovjetskoj Rusiji Frojdova psihoanaliza nije 
prihvaćena. Ni jedan psihoanalitičar tamo ne kaže da je Frojdova 
analiza ispravana, ne. Celi svet je to rekao, ali ne i Rusija. 

Oni imaju vlastitu psihologiju - Pavlovljevu. Pavlov je njihov 
Frojd zato što on podržava komunizam, zato što on kaže da ne 
postoji duša, um: čovek je samo ponašanje, mehanizam; biološki, 
ali ipak mehanizam. A cela stvar je u tome kako da se uslovi. 
Pogrešno uslovljavanje vodi u psihičku bolest, ispravno us- 
lovljavanje će promeniti čoveka. Nema potrebe za psihoanali- 
zom. Psihoanaliza je buržoaska, kapitalistička. Frojd nije ušao u 
sovjetski blok. Oni imaju vlastitu psihologiju, i oni takođe misle 
da su nepristrasni, a Frojd je isto mislio da je nepristrasan. 


106 


PITAJTE STRUČNJAKE 


Nepristrasno znanje zapravo nije moguće, zato što čovek koji to 
znanje stekne ima vlastite smernice, vlastite predrasude. Ima 
svoje vlastito znanje, ima vlastiti um; on boji celu stvar. Ništa nije 
nepristrasno. : 

Samo jedna mogućnost nepristrasnog znanja postoji, a to je 
kad potpuno izgubite razum. Mi na Istoku kažemo: Jedino buda 
može da bude nepristrasan, buda koji nema uma, koji nema 
sopstvo, koji nema predrasuda, nema ideologiju, koji živi u 
praznini — on može da bude neprisrasan. Ali čovek koji živi s 
umom — kako on može da bude nepristrasan? Njegov um će 
bojiti, njegov um će tumačiti. 

Taj čovek mora da je bio veoma dobro poznat naučnik, 
"nepristrasan" --jer ono š to je on uradio dokazuje da je on morao 
biti dobro poznat kao i daje morao biti uverenda je nepristrasan. 
Ta je nepristrasnost ubila čoveka. On se obratio pogrešnom 
čoveku., 


Samo trenutak, reče stručnjak. 
Okrenuo se ožalošćenima izbrojavši ih. 
Sad smo čuli šta je navodno preminuli 
imao da knže. 

Vas pedeset svedoka neka mi kaže 

šta vi smatrate da je istina. 


To je naravno jedini način da se bude nepristrasan: Stavi na 
glasanje. Većina je naravno uvek u pravu, istinu mora da potvrdi 
većina. Tako celim svetom rukovode stručnjaci — istina mora da 
se dokaže većinom. A zapravo je baš suprotno slučaj: većina uvek 
veruje u laži, zato što većinu čine budale. 

Demokratija je u osnovi ruljokratija. Ne može da bude 
drugačije. Morate da pitate budale ko je u pravu, šta je ispravno, 
a kod rulje postoji težnja da sledi ostale. Rulja nema vlastito 
stanovište. To je zbrka. Neko podigne ruku, drugi slede. Rulja 
je kao ovce. 

Neki nastavnik je pitao malog dečka — zato što je dečko bio 
sin pastira - pitao je, "Imaš deset ovaca. Pet preskoči preko plota, 
koliko će ih ostati?" 

Dečko odgovori, "Nijedna." 

Nastavnik reče, "Šta!" Ne možeš to čak ni da izračunaš? Pet 
je preskočilo napolje, a bilo ih je deset na početku, koliko ih je 
dakle ostalo?" 

Dečko reče ponovo, "Nijedna." 

Nastavnik je bio u nedoumici. Reče, "Ne možeš znači da 
izračunaš?" 

Dete reče, "Vi možda znate brojke, ali ja znam ovce. Nijedna 
nije ostala. Čak i da jedna preskoči to je dovoljno; drugih devet 
će je slediti." 

I onje u pravu. Šta je učinio taj nepristrasan, dobro poznat 
naučnik? On je učinio nešto demokratsko. 


Samo trenutak, reče stručnjak. 
Okrenuo se ožalošćenima izbrojavši ih. 
Sad smo čuli šta je navodno preminuli 
iznao da kaže. 

Vas pedeset svedoka neka mi kaže 

šta vi smatrate da je istina. 

On je mrtav, rekoše svedoci. 

Sahranite ga, reče stručnjak. 

I tako bi sahranjen. 


I tako ste sahranjeni. Vaši stručnjaci su vas sahranili. Vaši 
sveti spisi su vas sahranili. Vaši teolozi su vas sahranili. Bili ste 
živi ali ste krenuli da pitate stručnjake. 

Ne idite kod stručnjaka, idite samom životu. Ne idite svetim 
spisima, idite samom postojanju. Ne pitajte teoretičare, pitajte 
sam život. 

Čovek je bio budalast. Trebalo je da pobegne od stručnjaka. 
Tog trenutka kad je video daje tu dobro poznat naučnik, nepris- 
trasan čovek, trebalo je da iskoči iz sanduka i pobegne što je brže 
mogao — to je bio jedini način da se spase. 

I viste trebali da učinite isto: iskočite iz sanduka i pobegnite 
što je brže moguće od svih vaših stručnjaka; inače će vas ubiti. 
Već su vas ubili. Sahraniće vas. Ako želite da budete živi, slušajte 
život, ne znanje. Ako želite da budete živi slušajte viastito srce. 

Kako je budalast morao bili čovek koji je tražio da stručnjak 
odluči! 

Zapamtite, vaše srce je jedini sudija. Ne postoji drugi sudija. 
Slušajte ga. Slušajie unutrašnji glas i sledite ga ma kud vas vodio. 
Ako slušate unutrašnji glas, ako ne marite za teorije, ako 
uspostavite vezu sa samim životom, neposredno i odmah, 
dosegnućete ono vrhovno. 

Bog čeka tamo. Živ i čio. I ne postoji niko ko vas sprečava 
osim vas samih. Samo nemojte sami sebi da stajete na put. 

Dosta za danas. 

Beše jednom neki čovek 
koji je izgubio sekiru i 
posumnjao u dečaka iz susedston. 


Posmatrao je dečakov hod 

— on je ukrao sekiru. 

Njegov izraz, njegov govor, 

njegovo ponašanje, njegovo ophođenje, 
sve što je u vezi s njim je odavalo 
da je on ukrao sekiru. 


Nedugo potom 

čovek je kopnjući u svojoj bašti 

pronašao sekiru. 

Sledećeg dana je opet video dečka iz susedstva. 


Ništa u njegovom ponašanju i ophođenju 
nije ukazivalo da bi on mogao da ukrade sekiru. 


Gvki čovek, uključujući i vas, živi zatvorenim životom, Živi u 
vlastitom svetu. Vas ne okružuje samo jedan svet, svetova 
postoji onoliko koliko ima umova. Svaki um ima svoj vlastiti svet 
i zatvoren je. Ponekad uspostavite bližu vezu sa drugim sve- 
tovima, ali samo na periferiji. Vaša središta ostaju odvojena i 
nastavljaju da žive u vlastitim opnama. 

Um je zid oko vas. Zatvoreni ste u njemu kao zatočenik. Ali 
zid je prozračan. To je stakleni zid sačinjen samo od misli, 
predrasuda, teorija, spisa; zato ne možete da ga dotaknete, zato 
ga niste čak ni svesni. Ipak živite iza njega, i sve što vidite i osetite 
nije činjenica. To je tumačenje. 

Vidite ženu i osetite: Kako je lepa! To je tumačenje. Neko 
se drugi možda neće složiti sa vama. A treći će možda biti sasvim 
suprotnog mišljenja. Vi smatrate da je ona primer lepote, a neko 
drugi misli da je sasvim obična, podnošljiva, to je sve, dok treći 
misli da je nepobitno ružna, nešto najružnije što je ikad video: 
ona je noćna mora, a ne lepi san. 

O čemu oni pričaju? Govore li o istoj ženi? Kako je moguće 
da govore o istoj ženi a da se toliko razlikuju? Oni ne govore o 
istoj ženi. Ista žena je samo privid. Oni govore o različitim 
tumačenjima. Zena je iskorišćena samo kao ekran, a oni projek- 
tuju vlastiti um na nju. Vide sve što hoće da vide. Vide sve što su 
uslovljeni da vide od samog početka. To je tumačenje, nije 
činjenica. 

Zato estetičari vekovima pokušavaju da odrede šta je lepota. 
Nisu to bili u stanju do sada, nikad neće ni biti u stanju da odrede, 

zato što lepota nije činjenica. Ona ne pripada svetu stvarnosti, 
ona je tumačenje — a to se odnosi i na ružnoću. 

Tsto važi za sve dvojnosti, jer stvarnost je jedna. Stvarnost nije 
dvoje. Ona nije ni ružna ni lepa, ona jednostavno postoji bez 
ikakve lepote i bez ikakve ružnoće. Ne postavalja sc pilanje 
poređenja zato što ništa drugo sem toga ne postoji. Te je jedina 
stvarmosi, Ne postoji druga stvarnost, pa kako možete da 
noredite šta je lepo a šta je ružno, i šta je dobro a šta je loše, i šta 
je božansko a šta je zlo? Ne, postoji samo jedno. Sve podele 
potiču od uma. 

Kažete da je neko dobar, neko drugi loš. Mislite da je neko 
svetac i mislite da je neko drugi grešnik. Sve su to projekcije, sve 
tumačenja. Zato su Jevereji mislili daje Isus prestupnik. Hrišćani 
misle da je on jednorodni sin Božiji, najveći koji je ikad hodio 
Zemljom. A Jevreji — oni su mislili da je najgori, sam inkarnirani 
greh. I 

Kad su raspeli Isusa nisu ga raspeli samog. Sa obe njegove 
strane bili su prestupnici, tri osobe su raspete zajedno. On je 
raspet kao prestupnik. Ne samo to, svake godine prokurator 
zemlje, rimski prokurator, imao je ovlašćenje da pomiluje jednu 
osobu, da ga oslobodi smrtne kazne. Četvorica ljudi je trebalo 
da budu raspeti — Isus i trojica drugih. Ostala trojica su bili ubice 
i prokurator je pitao Jevreje, "Mogu da oslobodim jednog 
čoveka" — i pritom mislio na Isusa zato što je o njemu stekao 
utisak da je on nevin, da je kao dete. Bilo je jednostavno 
nepravedno da se taj čovek ubije. 

Prokurator nije bio Jevrejin, njegovo stanovište se razlik- 
ovalo od njihovog, on nije mogao da projektuje istu misao koju 
su Jevreji projektivali na Isusa. On nije mogao da vidi ono loše, 
zlo. Razgovarao je sa Isusom i ustanovio da je bio jednostavan 
čovek. Možda suviše smeo, možda suviše smeo u odnosu na svoju 
nedužnost; možda je govorio na metaforičan način, ali ništa nije 
smerao. On je hteo - duboko u njegovom srcu bila je misao da 
će Jevreji zatražiti da Isus bude pomilovan. 

Ali ne, Jevereji nisu branili Isusa. Oni su se osdlučili za 
prestupnika, ubicu. Varvara je bilo njegovo ime. 

Oni su odlučili da se on oslobodi, a Isus je morao da bude 
ubijen. Isus je umro kao prestupnik. Šta se dogodilo? Zašto su 
stanovišta o Isusu tako suprotstavljena, tako dijametralno 
suprotna? 

Nije Isus problem, problem je u umu koji tumači. Nekog 
smatrate dobrim, a nekog smatrate lošim, ali da li ste ikad 
pomislili - šta je to dobrota? Možete li to da odredite? Da lije 
iko bio u stanju da to odredi? 

Jedan od najvećih logičara ovog veka DŽ.I. Mur napisao je 
knjigu. Naslov knjige je Principia Ethica jedna od retkih knjiga, 
tako duboka, tako logična — a počinje postavljanjem pitanje "Sta 
je to dobro?" Čovek kalibra jednog Dž. I. Mura se retko rađa. 
Ne možete da nađete više nikog u ovom veku ko poseduje tako 
izrazito pronicljiv um. 

On počinje postavljanjem pitanja: Šta je to dobro? I završava 
knjigu rečima da se dobro ne može odrediti. On pregalačkim 
radom ispunjava stranice i stranice knjige, obilazi okolo naokolo, 
pokušava da na razne načine prodre u tajnu dobrog i ne uspeva. 
A ovo je zaključak: prekopate celu planinu i ne nađete čak ni 
miša; dobro se ne može odrediti. 

Ali, od vajkada je bilo poznato to da se dobro ne može 
odrediti. Pitanje glasi, Zašto se dobro ne može odrediti? Zašto 
se lepota ne može da se odredi? Ne može da se odredi zato što 
u svetu ne postoji kao činjenica, reč je o tumačenju. Zavisi od 
uma. Isti je slučaj i sa voleti i ne voleti. 

Neko kaže, "Volim ovaj cvet," a vi nožete da kažete da ga ne 
volite. Nema sporenja oko toga; znamo da se različite stvari 
dopadaju. Lepota je isto što i voleti i ne voleti, i dobro je isto što 
i voleti i ne voleti. To nisu činjenice sveta. Činjenici pridodajete 
vlastitu zamisao a između vaše zamisli i činjenice rađa se pred- 
stava: kažete da je lepo. Uklapa se u vaš pojam o lepoti. 

Ali, vaše poimanje nije opšte, ono je lično vaše. Iz tog razloga 
sufiji istrajavaju na tome da je svako znanje lično. Znanje nije 
bezlično. Oni istrajavaju na tome da je svako znanje pristrasno, 
znanje nije nepristrasno, ne može da bude. Samo čovek kao što 
je Buda, Isus, Muhamed je nepristrasan — ali on onda ne pose- 

duje nikakvo znanje. Nema um da tumači. On posmatra stvar- 
nosi, jednostavno posmatra! On stvarnosti ne pridodaje nikakav 
pojam. On je pasivan. Njegov um nije aktivan. On je budan, ali 
prijemljiv, on ne projektuje. 

U tome je razlika između uma bude i običnog uma. Običan 
um je aktivan činilac. Nije kao ogledalo. On ne pokazuje ono što 
je u pitanju; ne, on prodire aktivno. On pridodaje vlastite po- 
imove stavrnosti. On boji stavrnost, daje joj oblik. On stvarnosti 
daje oblik koji ne postoji, koji je sam um pridodao. 

Cvet je tu; um kaže, "Divno." Samo je cvet tu - nema lepote, 
nema ružnoće. Postoje planine. Ništa lepo, ništa ružno; jed- 
nostavno postoje. Postojanje jednostavno jeste. Ono nije 
podeljeno. Um pridodaje svoje znanje, deli i to neprekidno 
radite i do vas nikad ne dopire svest o tome da vas okružuje fini 
zid. Zbog zida niste u stanju da prodrete ustavrnost. Čovek mora 
da bude pasivan. Zapamtite: budan, ali pasivan — to je moja 
odrednica meditacije. Budan ali pasivan. 

Nedavno mi je neko poslao kratak strip. Dopao mi se. Dva 
čoveka stoje -- možda susedi, prijatelji — i jedan kaže drugome, 
"Čujem da je tvoj sin počeo da meditira." 

Drugi odgovara, "Da, počeo je da meditira. Mislim da je to 
daleko bolje nego da samo sedi i ništa ne radi." 

Ali to je upravo značenje meditacije! --samo dase sedi i ništa 
ne radi. Čim radite, to više nije meditacija. 

Budni i pasivni. Zenerin kaže: Sedeti tiho, ne raditi ništa, 
proleće dolazi i trava raste sama. Ništa ne treba raditi, jer kad 
radite vi postojite. Kad radite menajte stvarnost; ona već više nije 
ista. Ne radite ništa. Samo posmatrajte. Budite pasivni ali budni. 
Svesni, ne radeći ništa, sedite tiho... iznenada će stvarnost biti tu. 
Um je odbačen. Kad um nije onda znate šta je stvarnost. Um 
vam neće dopustiti da spoznate stavrnost, zato što um stalno 
stvara vlastite halucinacije. 

Svojevremeno sam radio kao nastavnik na univerzitetu u 
zabačenom kraju Indije. Živeo sam u studentskom domu i delio 
sobu sa jednim kolegom veoma nežnim, jednostavnim čovekom 
dobrog srca. Ali tada je došao praznik Holi i on je uzeo bhang, 

psihodelik - a nikad ga pre toga nije uzimao. Potpuno je poludeo. 
Pronašli su ga golog na ulici. Bio je uhapšen i morao je celu noć 
provede u policijskoj stanici. To je uznemirilo jadnika, 
uznemirilo ga je do te mere da je postao paranoičan. 

Vratio se — morao sam da tragam Za njim. Našao sam ga u 
policijskoj stanici; ubedio sam policajca da je jednostavan čovek, 
puka žrtva nekih prijatelja i da nikad pre toga nije uzimao bhang 
pa je zato psihodelik na njega tako strašno delovao. Vratio sam 
ga. Ali od tog dana je bio zaplašen, do te mere prestravljen da bi 
na prolazak svakog automobila skakao u moj krevet i govorio, 
"Stiže policija!" Noću, kad bi neko zakucao na nečija vrata on bi 
se odmah skrivao pod moj krevet: "Stiže policija!" Toliko je 
počeo da se boji da mu je svaki izlazak na predavanja postao 
nemoguć, jer je na svakom koraku mogao da naleti na policjaca. 

Posmatrao sam ga dvadeset i četiri sata dnevno, jer je on bio 
samo preuveličani primer običnog čovečanstva. A kad je neki 
slučaj preuveličan lakše možete da ga posmatrate. Počeo je da 
izmišlja, imao je noćne more kako se vlada zaverila protiv njega. 
Običan nastavnik na univerzitetu, zašto bi se to ticalo vlade? 
Postoji toliko mnogo stvari zbog kojih se valja brinuti. 

Prostodušan čovek, a počeo je da razvija vlastiti svet mašte 
—- izmišljao je i što je više izmišljao to je dublje tonuo u taj svet - 
svi su protiv njega, i svi su ga pratili, i samo su vrebali priliku da 
ga uhvate i bace u tamnicu. Prestao je da izlazi iz sobe. Pro- 
veravao je kroz prozor čak i kad se ja vraćam kako bi bio siguran 
dasam toja a ne neko ko pokušava da ga prevari: možda je došla 
policija, ili neko drugi — neprijatelj. Kad stignem moram da 
čekam minutima, ponekad čak i po pola sata, dok on ne otvori 
vrata potpuno uveren da sam to ja a ne neko drugi. 

Na kraju je prevršilo meru, nisam mogao ni da spavam ni da 
se odmorim — celu noć, celi dan! Skakao bi i skrivao se u orman 
čak i kad povetarac lupne na vrata. Morao sam nešto da učinim. 
Otišao sam u policijsku stanicu i ubedio te ljude: "To je vaše delo. 
Sada mi pomozite — jer on govori da policija ima neka 
dokumenta protiv njega. Molim vas dođite noćas, ponesite neki 
dosije, neki lažni dosije, zato što ne postoje dokumenti protiv 

njega niti bilo šta drugo što bi ga teretilo jer nije uradio ništa 
osim što je jednom uzeo bhang. Ponesite lažni dosije na kome 
piše njegovo ime, sa mnogo bartija unutra — nije bitno kakve i 
izmlatite ga. Potreban je šok; u suprolnom se neće izbaviti Iz SYOg 
zatočeništva, a stalno se uvlači, uvlači u sebe. Izmlatite ga 
žestoko, ne brinite. Udarajte ga jako. I ponestite tisice, slavite 
mu lisice. onda ću ja pokušati da vas ubedim, podmitiću vas pred 
. njim tako da se uveri da je sada slučaj završen a vi spalite taj 
. dosije pred njim." 

Tako bi učinjeno — predstava privida. I uspela je. Dobio je 
velike batine, stvarno su ga tukli. Ali dok su ga tukli on me je 
pogledao i rekao, "Vidiš. Dogodilo se kao što sam rekao a niko 
me nije slušao!" Onje bio duboko zadovoljan time što se konačno 
uspostavilo da je bio u pravu. Kad su mu stavili lisice on mi je 
mahnuo, "Pogledaj dosije: moje ime." Bio je u šoku. Tada sam 
podmitio policiju i dosije je spaljen i slučaj okončan. 

Posmatrajući ga neprekidno mesec dana postao sam svestan 
da se on ni po čemu ne razlikuje od običnih ljudskih bića. Nema 
nikakve kvalitativne razlike, razlika je samo u kvantitetu, 
stepenima. Može da bude na vrhu merdevina, može da bude na 
sredini, a neko je možda na početku; ali razlika je samo u 
stepenima, ne u kvalitetu. Svako ko poseduje um lud je na ovaj 
ili onaj način. Um je ludilo. Ali vi možete da budete luđi a da to 
ne znate, jer su i svi ostali ludi u istom stepenu. Uklapate se 
međusobno; nema problema. 

Postoji jedna sufi priča. Dogodilo se da jedna veštica dođe u 
glavni grad. Bacila je nešto u bunar, otpevala mantru i rekla, 
"Svako ko bude pio vodu sa ovog bunara poludeće." Glavni grad 
je imao samo dva bunara: jedan za običan svet a drugi je bio u 
palati gde je živeo kralj i premijer. : 

Ljudi su naravno morali da piju znajući dobro da će poludeti. 
Ali nije bilo dugog načina --to je bio jedini bunar. Nije im bilo 
dopušteno da idu u palatu da tamo uzmu vodu. 

Tako je ceo grad do večeri kad je sunce bilo na zalasku 
poludeo. Međutim, niko nije bio svestan, jer kad svi polude kako 
mogu togada budu svesni? Štobi hipici rekli, svako je terao svoje. 

Ljudi su igrali goli, drali se, vrištali; žene su gole trčale ulicama. 
Ljudi su radili sve vrste joge... neko je stajao na glavi, drugi su 
radili druge asane — ceo grad je bio u košmaru. Bilo je puno 
radosti. Ljudi su slavili i skakali i vikali — ceo grad je bio budan! 

Samo su kralj i premijer bili tužni, veoma tužni: "Šta da se 
radi? Celi grad je poludeo a jadnici nisu toga čak ni svesni jer 
kad svi polude kako da prosuđuju?" Premijer i kralj su zapravo 
posumnjali u vlastiti zdrav razum. Možda su oni poludeli kad je 
celi grad bio izgleda blaženo nesvestan. Na hiljade ljudi i svi su 
poludeli a nikom nije padalo na pamet da je neko lud. 

U takvom gradu su naravno kralj i premijer posumnjali u 
sebe: možda su oni poludeli! I oko ponoći nevolja je bila velika 
zato što se okupio celi grad i celi grad je postao svestan da nešto 
nije u ređu sa kraljem i premijerom, Glasine su se raširile da su 
kralj i premijer poludeli. I naravno svi su se složili. 

Okružili su palatu. Stražari su poludeli, policija je poludela, 
armija je poludela, nije postojala zaštita, a oni su počeli da traže, 
"Ili ćete se osvestiti ili ćemo vas smeniti." 

Kralj reče, "Šta činiti?" 

Premijer reče, "Govorite im a ja ću dotle da otrčim i donesem 
vodu sa bunara zato što sada ne postoji drugi način. U ovom 
ludom glavnom gradu ako želimo da preživimo makar i jedan 
minut moramo da budeo ludi." 

Doneo je vodu sa gradskog bunara. Obojica su je popili, 
obojica su počela da igraju i zbacila odeću — i celi grad je bio 
srećan da su se kralj i premijer ponovo osvestili, ponovo bili pri 
zdravom razumu. ; 

Svekoliko obično čovečanstvo je ludo zato što je um lud, i sve 
što vidite kroz ludi um to je samo vaše tumačenje stvarnosti. Ne 
postoji nigde osim u vašem umu. To je pojam. 

Ludak živi zatočen u svom umu. Vi ste takođe zatočeni. 
Možda niste do te mere zatočeni, ali ste zatočeni. Možda tu i 
tamo postoji poneka pukotina i ponekad prodre malo svetlosti. 
Ali viste isti kao svekolika masa i nemate po čemu da se ravnate. 

Naučnici kažu da ako Bog iznenada odluči da sve smanji na 
deseti deo postojeće veličine niko toga neće biti svestan. Recimo 

da ste smanjeni — možda ste bili visoki dva metra a smanjeni ste 
na dvadeset sanitemetara, ipak sve ostalo je smanjeno u istoj 
srazmeri. Drvo koje je bilo visoko dvesta metera smanjeno je na 
dvadeset metara, a planina koja je bila visoka dve hiljade metara 
sada je visoka dvesta metara. Ako je sve smanjeno u istoj 
srazineri i vi postali visoki dvadeset santimetara i sve se snizilo u 
istoj srazmeri — niko neće postati svestan da se nešto dogodilo. 
Kako možete da postanete svesni? Čak će se i vaša dvorišta 
smanjiti. Niko toga neće biti svestan. 

Postajete svesni samo ako se ne uklapate; inače niste svesni. 
To važi i u obrnutom smeru: Kad se ne uklapate tada postajete 
svesni. Što ste svesniji to se sve manje i manje uklapate s običnim 
čovečanstvom. Isus je autsgider; za vas j2 stranac. On se savršeno 
uklapa u postojanje, ali u ovaj ludi svet se uopšte ne uklapa. 
Naprotiv, mislite da je on lud. Sokrat, Isus, Buda, za njih se misli 
da su ludi; nešto nenormalno se sa njima dogodilo. Vi živite tako 
nenormalno da vam normalan, zdrav čovek izgleda kao nenor- 
malan. 

Sufiji kažu da je um bolest. I svi koji su spoznali se sa njima 
slažu. A obmana je takva da sve što um misli on to uvek 
pronađe... zato što vi prvo nešto stavite u stvarnost a potom to 
čitate, Sa desnom rukom to stavite, sa levom rukom čitate i 
mislite da čitate stvarnost. 

Vama govorim. Ali, vi ne slušate ono što govorim. Ne 
možete, ne postoji mogućnost. Čujete možda hiljadu i jednu 
stvar. Svako od vas će različito slušati. Vaša tumačenja će biti 
vaša, vašeg prijatelja njegova. Ako se posle ovog razgovora 
okupite i razgovarate o onom što sle čuli bićete iznenađeni: 
svako je čuo nešto drugo, drugu priču, jer um stalno dodaje, 
briše, tumači, filosofira.. 

Vi me jednostavno ne čujete. Aktivni ste. A kad ste aklivni 
vi me mimoilazite. Aktivan um je prepreka dase bilo šta razume. 
Potreban je pasivan um. Potreban je slobodan um, prazan bez 
misli. Postanite kao ogledalo. Jednostavno slušajte. Ne 
pokušavajte da'o tome razmišljate jer ako o tome razmišljate, 
promašićete. Zalutali ste, već sle daleko odmakti. 

Jednostavno slušajte! Slušajte me kao kad slušate muziku. 
Slušajte me kao da slušate pticu, ili reku. Jendostavno pasivno 
slušajte. Slušati pasivno znači postati onaj koji uči. 

Slušati pasivno znači učiti. Nema drugog načina za učenje. 

To je jedna od najosnovnijih stvari koja se mora shvatiti. U 
suprotnom možete da čitate Gitu ili Kuran i nećete čitati ni Gitu 
ni Kuran već ćete čitati sebe. Preko Kurana čitaćete vlastiti um. 
Krećete se u začaranom krugu i zid vas okružuje — ali je veoma 
fini ne možete da ga vidite i ne možete da ga osetite. Kad shvatite 
da je um zid tada počinjete da ga odbacujete. 

Družite se sa drvećem ponekad i ne govorite ništa, ne 
prevodite na reči, samo budite. Sedite ispod drveta. Mnogo cveća 
se okupilo oko njega. Ali, ne prevodite u reči. Samo posmatrajte 
cveće, posmatarajte drvo, dodirnite drvo, zagrlite drvo, poljubite 
drvo; ali ne prevodite u reči! Radite sve što hoćete, jednostavno 
ne prevodite u reči. 

Ne prizivajte um. Dopustite drvetu i vašoj stvarnosti da budu 
zajedno. Ne postavljajte um između. Odbacite um. Budite ne- 
posredno i blisko povezani sa drvetom. Budite neposredno i 
blisko povezani sa nebom. Budite blisko i neposredno povezani 
sa mnom... ili sa vašim voljenim ili prijateljem. 

Zapamtite samo jedno: čim prizovete um, prizivate ludilo. 
Tog trenutka kad prizovete um, prizivate činioca izopačenja. 
činioca razočarenja. 

Možete li da budete ne-um? To je jedini način da se spozna 
stvarnost. 

Jedna kratka parabola. 


Beše jednom neki čovek 

koji je izgubio sekiru i 

posumnjao u dečaka iz susedstva. 

Čim posunmjate um postane aktivan. Sada je tu sumnja, a 
sumnja će početi da projektuje. Čovek je posumnjao u dečaka iz 
susedstva. 


Posmatrao je dečakov liod -i naravno bioje potpuno siguran 
da u samom načinu hoda može da prepozna lopova. Način na 


121 


BAŠ TAKO 


koji je on hodao bio je način na koji lopovi hodaju - ou je ukrao 
sekiru. Njegov izraz... Oči dečakove pokušavaju nešto dasakriju. 
Ne gleda neposredno, izbegava pogled: on je lopov. Njegov 
govor je okolišav. Pokušava da zavara: on je lopov. Njegovo 
ponašanje nije bilo normalno... nešto nenormalno, nešto na 
njegovom srcu, teško. Nije više isti kao što je bio. Sekira teško 
pritiska njegovu glavu. Njegovo ophođenje... sve je to davalo 
čoveku dokaze, sve u vezi s njim je odavalo činjenicu da je on 
ukrao sekiru. 

Znate dase to takođe događa i vama. Čim u nešto poumnjate 
počinjete {o da projektujete. Čim sumnja uđe, postoji seme. 
Tada se sve menja. x 

Ako volite neku ženu -- a ona čak ni u snu nije pomišljala da 
vas voli, ipak viste zaljubljeni, tada sve — način na koji hoda, način 
na koji pozdravlja, način na koji stoji pored vas, sve ide u prilog 
-- ona je zaljubljena u vas. Sve ste sigurniji i sigurniji da je ona 
zaljubljena. Ona čak ni ne sluti, ta pomisao joj možda nije ni pala 
na pamet, ali vi ste sigurni. Ona je možda potpuno ista, ali vi više 
niste isti —- vaš um nosi u sebi nešto, seme, projekciju. Vaš um je 
natovaren pomišlju. Ili, sumnjate da je vaša žena ili vaš muž 
neveran, Kad se ta pomisao rodi vi ćete naći dokaze. 

Zapamtite sledeće, to je ono što je ludilo: prvo odlučite a 
potom nalazite dokaze. I uvek ćete ih naći. Zivot je ogroman. 
Kad jednom odlučite — i to je staza ludila, da prvo odlučite a 
potom počnete da nalazite dokaze. Ti dokazi nisu stvarni dokazi, 
to su lažni dokazi. Oni su manje ili više proizvod razuma. No, to 
znači da ste vi već doneli odluku. 

Prvo bi trebalo da postoje dokaze a potom da sledi odluka. 
Ali, ljudi prvo odluče a posle uvek pronađu dokaz. Zapamtite, 
sve što odlučite to ćete i naći. Niko ne može da vas spreči da 
nađete. Ako odlučite da postoji Bog vi ćete ga naći. Ako odlučite 
da Bog ne postoji ustanovićete da Bog ne postoji. Ako odlučite 
da je broj trinaest loš znak, da je zloslutan, svakodnevno ćete 
nalaziti dokaze da broj trinaest u sebi nosi neko zlo. Trinaestog 
dana u mesecu će nešto da krene naopako. Svakog dana nešto 
krene naopako, ali to ne zapažate. Međutim, irinaestog zapa- 

žate. U Americi mnogi hoteli nemaju trinaesti sprat jer niko ne 
želi da odseda na trinaestom spratu. Posle dvanaestog sledi zato 
četrnaesti sprat. Trinaestog nema. 

Pročitao sam u jednom članku: neki je čovek pronašao na 
hiljade primera da bi dokazao da broj trinaest pripada đavolu. 
Sakupio je na hiljade činjenica — koliko se ubistava dogodi u 
svetu, koliko pljački, koliko ljudi izvrši samoubistvo, koliko se 
saobraćajnih udesa dogodi, koliko ljudi poludi tog trinaestog 
dana, svakog trinaestog u mesecu. Sakupio je na hiljade či- 
njenica. Neko mi je poslao članak - i na njega je članak ostavio 
utisak. Mora da bude pod utiskom, taj je čovek da bi podržao 
svoju zamisao sakupio toliki broj činjenica. 

Čoveku koji mi je poslao članak sam napisao, "Pokušaj da to 
isto pronađeš za broj dvanaest i ustanovićeš da je broj ubistava, 
pljački, srčanih napada, samoubistava, poludelih ljudi isti. Bilo 
koji broj može da posluži. Samo prvo donesi odluku o broju, a 
onda počni da posmatraš život i naći ćeš... 

Ako odlučiš da je broj trinaest dobar broj onda ćeš pronaći 
drugačije činjenice: koliko se ljudi venčalo, koliko je dece 
rođeno, koliko se ljudi zaljubilo." 

Tog dana, trinaestog, ljudi se venčavaju ali i razvode. Od vas 
zavisi šta ćete da odaberete. Ljudi se rađaju ali i umiru. U 
stvarnosti je svaki dan isti. Stvarnost ne daje prednost. Ali vaš 
um... ako počne da radi vi ćete naći... 

Kod mene dolaze ljudi — ako su odlučili da sam loš čovek, 
gotovo uvek nađu dokaze. Niko ne može da ih spreči; oni će uvek 
naći dokaze. Život je ogroman. On je i leto i zima. On je dobar 
i loš. On je ispravan i pogrešan. On je kao dva krila ptice — ne 
možete da budete bez jednog. Došao je čovek koji je odlučio da 
je taj čovek loš -on će naći sve potrebne dokaze. Došao je drugi 
koji je odlučio da je taj čovek dobar — i on će takođe naći sve 
potrebne dokaze. Zivot vam pruža obilje prilika. Sve mogućnosti 
su otvorene. 

Kad je čovek posumnjao da je dečak ukrao njegovu sekiru, 
posmatrao je njegov hod i u samom hodu mogao je da vidi 
lopova. Sve vezano s njim ga je odavalo da je on ukrao sekiru. 

Nedugo potom 
čovek je kopajući u svojoj bašti 
pronašao sekiru. 

Odjednom se sve promenilo. 


Sledećeg dana je opet video dečka iz susedstva. 
Ništa u njegovom ponašanju i opkođenju 
nije ukazivalo da bi on mogao da ukrade sekiru. 


Sve se promenilo. Dečak je ostao isti. Dečak nije čak ni 
svestan šta se dogodilo. Postao je lopov. sada više nije lopov -—- 
divan, sladak dečak, veoma dobar! Pogledajte kako hoda - tako 
nedužno. Dečak je ostao isli ali se um čoveka promenio. 

Ako u stvarnost uvedete um videćete nešto što ne postoji. 
Možete da propustite nešto što postoji. Hinudsi to uvođenje uma 
u stavrnost nazivaju maja. To je koren svih privida. I 

Ako želite da razumete hinduističko poimanje maje, to je 
njegova osnova. Ako živite koristeći um živite u maji, živite u 
prividu, živite u vlastitim projekcijama i zamislima. Slojevi vaših 
misli vas kriju od stvarnosti i sakrivaju stvarnost od vas. Odbaci- 
vanje uma je odbacivanje maje, odbacivanje same osnove svih 
halucinacija. Kad uma nema iznenada se otkriva ono što jeste. 
A to je Bog, a ne vaše zamisli o Bogu. 

Hindus će uvek naći Krišnu kako svira na fruli; nijedan 
hrišćanin nikad neće naći Krišnu kako svira na fruli. Hrišćan- 
skom umu zapravo to sviranje na fruli i devojke koje okolo igraju 
dejuje gotovo kao svetogrđe. Ne izgleda ispravno. Krišna deluje 
kao neki hipik. Hrišćani ne mogu da ga zamisle kao boga. 
Nemoguće. Bog treba da bude ozbiljan. Bog zapravo uvek treba 
da bude na krstu, mučenik, da nosi svekoliko breme čovečanstva, 
da pokušava da čovečanstvo rastereti svih grehova. Kako može 
da svira na fruli? Nemoguće. On je izbavitelj od grehova; nosi 
ogromno breme — breme celog čovečanstva. Sudbina čovečan- 
stva zavisi od njega — a on se igra sa devojkama? Krišna izgleda 
kao plejboj. Ne, baš nimalo kao bog. 

Hrišćanima Isus dolazi tužan, tužan kako samo može da se 
zamisli — samo lice bliže je smrti nego životu. Raspet. Sa svom 
ozbiljnošću se obožava se smrt a ne život. Hrišćani kažu da se 
Isus nikad nije nasmejao. To možda nije istina, ali hrišćani imaju 
takvo shvatanje. Kako Bog može da se smeje kad postoji toliki 
jad, kad postoji toliki greh? Kako Bog može da se smeje kad 
postoji Vijetnam i postoji Kambodža i kad postoji Izrael i sve 
vrste ratova i satiranja i ubijanja? Kako Bog može da svira na 
fruli? Nemoguće. Trebalo bi da bude ozbiljan, na krstu. 

Kist je simbol za hrišćanski um a ne frula. Ali, za hindusa, za 
njega bi da razmišlja o Bogu na krstu bilo jednostavno besmis- 
leno, jer Bog treba da bude smeh, pesma, radost, slavlje! Bog 
treba da bude blažen, da svira na fruli, zato što je svekoliko 
postojanje proslava. 

Cvet nikad ne vidite na krstu, nikad ne vidite pticu na krstu, 
nikad ne vidite reku tužnu, neku planinu tužnu. Svekoliko pos- 
tojanje svira na fruli. To je značenje Krišninog sviranja na fruli: 
slavlje koje teče u krug, neprekidno. I ženska energija pleše. 

Takav bi trebalo da bude bog: obe suprotnosti se spajaju u 
njemu u prisnom zagrljaju sa njegovom vlastitom energijom, on 
sa svojom vlastitom tvorevnom. Tvorac i tvorevina, muško i 
žensko, jin i jang, pozitivno i negativno moraju da plešu zajedno 
- inače ne može biti plesa. Kako muškarac može da igra sam? 
To bi bilo blesavo. Zašto? ... Zato što je muškarac polovina, a 
kako polovina može da pleše? Samo celina može da pleše. 

Kad se krug spoji ples se dogodi sam od sebe, po svojoj volji. 
Nema potrebe — slavlje dolazi po svojoj volji. Jednostavno se 
dogodi — baš tako. Dogodi se! Krišna ne pokušava da pleše, on 
nije pokretač. On ne manipuliše. Ženska energija postoji i muška 
energija je zadovoljna, duboko zadovoljstvo. Susret, venčanje. 
Ples je spontan. 

Hindusi ne mogu da zamisle da se Isus nikad nije nasmejao. 
Ako se nikad nije nasmejao onda ništa ne zna. Mora da je bio 
sam smeh — najdublji mogući. Isus mora da bude smeh od srca, 
suprotno nije moguće. 

Takvo je poimanje. Hindus će razmišljati u vlastitim 
okvirima, tada se javlja hinduistički bog; hrišćanin razmišlja 
svojim rečima, svojom frazeologijom. ideologijom. i onda dolazi 
hrišćanski bog. Ali ijedno i drugo su tvorevine uma. Nijedna nije 
tačna, obe su projekcija. 


+" H 


Dok se ne odbace svaki Krišna isvaki hrist nećete bili u stanju 
da spoznate stvarnost. 

To su sve snovi koje ste stvorili. Divni snovi, ali ipak samo 
snovi. 

Ako ostanete sami, pasivno budni, ne činite ništa, samo 
bivate, stvarnost će iznenada prerasti u eksploziju, a ona neće 
biti u skladu sa nekom ideologijom, ni hinduističkom, ni hrišćan- 
skom. ni muhamedanskom. Sve ideojogile se transcendiraju. 
Ideologije su veoma skučene. Stavrnost je beskrajno velika. Ne 
može da je sažme nijedna misao. Ne može da je sažme nijedan 
pojam. Ne može da bude prisutna. 

Um je suviše skučen, ne može da obujmi stvarnost, mora da 
se rastoči u stvarnosti. ! 

Kad niste um, stvarnost jeste. A stvamost je Bog. A taj Boga 
- ustanovićete da se ne uklapa ni sa hindusima niti se uklapa sa 
hričćanima. Ne uklapa se ni sa čim. Ne može. Zato stalno 
istrajavam na tome da vera nije ni hrišćanska ni hinduistička ni 
budistička. Vera ne zna za prideve, vera ne poznaje etikete. Ona 
je sam život, u svojoj strahovitoj životnosti, u svom NĆOgIa- 
ničenom širenju, u svojoj beskrajnosti, toku bez početka. 

Bogje život. Svi pojmovi su siromašni, a ako se suviše vežete 
za pojmove, utvrdićete da je u tome nevolja. Hrišćanin će us- 
tanoviti da je Bog istina, zato što to shvata. Muhamedanac će 
ustanovili da je njegov pojam Boga istinit, zato što je tako 
ustanovio. I svi će reći, "Iskusili smo!" A kako možete da porek- 
nete iskustvo? Hindus će pronaći vlastitog Boga. Um sam sebe 
ispunjava. Svaku svoju misao ćete videti kao ispunjenje. Naći 
ćete sve što tražite. Ali, sve što nađete biće samo projekcija uma. 

Šta ondačiniti? Istina se ne može tražiti umom. Um se mora 
odbaciti ako želite da tragate za istinom. Za istinu, Za stvarnost, 
za život, za postojanje, morate da potpuno budete oslobođeni 

uma, potpuno goli, potpuno neoskrnavljeni nekom ideologijom, 
potpuno prazni, sasvim prazni. Tek tada ćete doći do istine. U 
suprotnom će sve što vam dolazi bili samo varka koju vam 
podmeće vlastiti um. A možete i dalje sami sebe da obmanjujete, 
tokom tolikih života ste to već činili. 

Vreme je, vreme je potpuno zrelo da izađete iz ove igre. Igrali 
ste je dovoljno dugo, više nego što je bilo potrebno. Izađite iz 
igre! 

A igra je sledeća: ako imate neku zamisao um će stvoriti san, 
a vi ćete san da shvatite kao stvarnost. 

Stvarnost se nikad ne spoznaje umom, zato što je um poznat, 
prošlost, mrtav. Prošlost mora da nestane da bi sadašnjost bila. 
Um mora da nestane da bi Bog bio. Moraie da odbacite sve što 
imate. Ako to možete da odbacite, ako se ne vezujete, onda u 
vašoj nutrini postaje moguća najveća revolucija, najveća pobuna. 

Svaki dan, svaki dan nailazim na iste nevolje: čitali ste u nekoj 
knjizi da se kundalini podiže na određen način. Ako ste pročitali 
u knjizi ona će se podići! A tada će svakom biti teško da dokaže 
da ste pogrešili, zato što imate iskustvo i kazaćete, "Imao sam to 
iskustvo kako možete da kažete da grešim? Osetio sam zmiju 
kundalini kako se diže u mojoj kičmom. Ide strahovitom energi- 
jom na gore." Osetiti ste je - a osećanje je tako čvrsto da se sumnja 
ne javlja. Ali, ja vam kažem da je to vaš um. Postoje ljudi koji 
nikad nisu čuli za kundalini; ona se kod njih nikad nije uzdigla, 
nikad je nisu osetili. Oni su takođe postigli. Džaini nikad ne 
govore o kundalini, ipak Mahavira je postigao krajnji procvat 
bića ibez kundalini. Budisti nikad ne govore o kundalini. Hindusi 
o njoj govore — tada se ona uzdiže. 

Budisti govore o četiri čakre: zato sledbenik budizma oseća 
samo četiri čakre. Hindusi govore o sedam čakri: sledbenik 
hinduizma oseća sedam čakri. Jednom sam nekom čoveku koji 
je osećao sedam čakri rekao, "Ne znate da postoji trinaest čakri?" 

On reče, "Šta! Trinaest? Ali dosad sam osećao samo sedam." 

"Ima ih je još šest," rekoh mu. "Idi i pokušaj, a kad budeš 
osetio svih trinaest, dođi kod mene." 

Došao je posle šest meseci. Osetio je trinaesti n ije taj čovek 
obmanjivao, onje bio obmanut. Nije bio lažov, nije me lagao; on 
je iskren čovek. 

Um može da stvori iskustva, zato zapamtite, stalno 
ponavljam, duhovnost nije iskustvo. Toje iskusitelj, a ne iskustvo; 
svedok svih iskustava, ne neko posebno iskustvo. Kad se sva 
iskustva transcendiraju tada dolazite do duhovnog iskustva. 
Duhovno iskustvo nije iskustvo onog i ovog. Vi ste jednostavno 
ostali sa svešću, ne iskušavate ništa. KG 

Pohlepa za iskustvom potiče od uma i kada je zadovoljena 
um se oseća veoma nagrađenim, makar to bilo i nešto blesavo. 
Šta dobijate osećanjem da se energija penje kičmom? To je samo 
osećaj - i, um ga je stvorio. Um je moćan. 

Da U; ste videli nekog da hoda po vatri? Po crvenom 
užarenom ugljevlju? Sada je dokazana činjenica da ljudi mo 
da hodaju po tome. Samo pre nekoliko godina je neki jogi iz Šri 
Lanke na Oksfordskom univerzitetu hodao po vatri — uz svu 
naučnu pripremu kako ne bi mogao da obmanjuje. On nije 
obmanjivao! - hodao je po vatri. Šta se događa kad nekijogi šeta 
po užarenom ugljevlju? On se ne opeče - šta se događa? 

Um ima strahovitu sposobnost. Ako um oseti da vatra neće 
opeći, ako je osećanje potpuno, bez ostatka, samo osećanje 
postaje zaštitna energija koja vas okružuje. Tada vaša stopala ne 
dodiruju ugljevlje. Između ugljevlja i vaših nogu zapravo postoji 
dušek nepoznate energije. 1 vatra ne prodire kroz njega; 
nevidljivi energetski dušek vas štiti. To je aura vašeg tela koja se 
koncentrisala ispod vaših nogu. Vi zapravo ne hodate po vatri, 
vi hodate po vlastitoj energiji. Ona štiti vaša stopala kao cipele, 
energetske cipele. Um je to iznudio. 

Dogodilo se da je jednog univerzitetskog profesora do te 
mere privukao prizor čoveka koji je hodao po vatri da je stekao 
samopouzdanje i prišao mu. Kad se približio jogi koji je hodao 
po ugljevlju ga je povukao na stazu i on je takođe hodao. Nikad 
to ranije nije pokušao i nije bio obučen. Šta se dogodilo? U 
određenom trenutku samo ako potpuno verujete telo odmah 
stiče zaštitu. 

Medicinska nauka je sada postala svesna izvesnih pojava. 
Tedna od njih je zaista veoma neobična, a pojava je sledeća: svaka 
zemlja ima različite vrste oboljenja koja se pretežno javljaju, 
svaka zajednica, svaka vera, sekta ima različite bolesti koje se 
češće javljaju. 

Ljudi na Istoku su, na primer, skloniji epidemijama: kuga, 
kolera, skloniji su kolektivnim bolestima, zarazama i bolestima 
koje se šire infekcijom, zato što na Istoku uglavnom ne postoji 
pojedinac. Postoji samo zajednica. U Indiji postoji selo. Niko ne 
postoji kao pojedinac; postoji zajednica. Kad je zajednica suviše 
velika onda će prevagnuti kolektivne bolesti, zato što niko oko 
sebe nema zaštitnu auru. Ako se jedan razboli, onda će cela 
zajednica vremenom postati žrtva iste bolesti. 

Ako u toj zajednici boravi neko sa Zapada — on neće podleći 
toj bolesti, 

Zapravo bi trebalo da se dogodi suprotno zato što bi Za- 
nije imun. Nije imun na tu klimu, na te bolesti; on bi morao da 
se zarazi. Ali, ne. Za poslednjih sto godina kako se ta pojava prati 
zabeleženo je da svaki put kad se pojavi neka zarazna bolest 
Evropljane štiti neka nepoznata sila. Oboljevaju samo Indusi. 

Indijski um je u većoj meri kolektivni um. Evropski um je 
sebičniji i lični. Zato su na Zapadu prisutnije neke druge bolesti. 
Na primer, srčani udar; to je bolest pojedinca, nije infekcija. Na 
Istoku srčani udar nije tako uobičajen ukoliko niste Zapadnjak, 
imate zapadnjačko obrazovanje i bezmalo postali Zapadnjak. Na 
Istoku srčani udar nije tako značajan problem, šećerna bolest 
nije tako veliki problem, krvni pritisak nije tako veliki problem 
— to nisu zarazne bolesti. Hrišćani su tome mnogo skloniji. Um 
Zapadnjaka živi kao zasebna jedinica. Kad živite kao zasebna 
jedinica, naravno da na vas zajednica ne ostavlja tako snažan 
utisak. Zaštićeni ste od zaraza. . 

Na Zapadu su zaraze vremenom nestale, ali ljudi sve više 
oboljevaju kao pojedinci. Srčani napadi, samoubistva, krvni pri- 
tisak, ludilo — to su bolesti pojedinca. One nisu zarazne. Nape- 
tost, uznemirenost, teskoba... Na Istoku se ljudi osećaju 

lagodnije. Ne vidite da su mnogo napeti. Ne pate od nesanice. 
Ne pate od srčanih oboljenja. Od toga ih štiti zajednica. Zato što 
zajednica nema srce. Ako živite životom zajednice ne možete da 
obolite od srčanih oboljenja. 

To je retka pojava. To znači da vas um čini dostupnim za 
određena oboljenja i štiti vas od određenih oboljenja. Vaš um je 
vaš svet. Vaš um je vaše Zdravlje, vaš um je vaša bolest. Ako živite 
sa umom onda i dalje živite u opni i ne možete da spoznate šta 
je stvarnost. Stvarnost se spoznaje samo kad odbacite sve vrste 
umova — zajednički, pojedinačni, društveni, kulturni, lični... kad 
odbacite sve vrste uma, Tada vaš um postaje univerzalni. Tada 
vaš um postaje jedno sa umom vaseljene. 

Kad nemate vlastiti um vaša svest sostaje univerzalna. Bog 
se ne spoznaje kao objekat. Istina se ne spoznaje kao objekat. Vi 
postajete istina. Vi postajete sami Bog. To je značenje čuvene 
al-Hilad Mansurove izjave: Anal hag. On kaže, "Ja sam Bog; 
Aham Brahmasmi, Ja sam Brahman." 

Sufi veruju u univerzalni um. I oni hoće da vi odbacite 
pojedinačni um, zajednički um, društveni um. Oni hoće da od- 
bacite sve prepreke koje vas razadvajaju od univerzalnog uma. 
Postajete kap okeana, samo tada znate šla je to. Samo tada znate 
. šta je postojanje, nikako pre toga. Um mora da umre. 

Sve dok ne umrete Bog za vas nije moguć. Bog nije iskustvo. 
On nikad nije odvojen od vas. Ne možete da ga vidite zato što se 
on skriva od onog koji gleda. Ne možete da se suočite sa njim. 
Gde da se suočite sa njim? On je skriven u vama. 

Hiteo bih da vam ispričam jednu priču, veoma staru indijsku 
priču. Kaže se da je Bog stvorio svet. Sve je išlo dobro. Tada je 
stvorio čoveka i nešto je otišlo pogrešnim putem. Sa čovekom su 
počele nevolje. A u to vreme Bog je živeo upravo na Zemlji. 
Stvorio je Zemlju da bi na njoj živeo, da bude ovde i na njoj. To 
drveće, cveće, te reke i planine — zašto ih je stvorio? Priča govori 
da je stvorio Zemlju da bi na njoj živeo, da bude ovde. I bio je 
ovde i sve je bilo dobro sa pticama, drvećem, rekama i životi- 
njama; sve je bilo savršeno. 

Tada je počinio grešku: stvorio je čoveka i počele su nevolje, 
zatošto je čovek počeo dase žali. Nije mario dalije noć, ili ponoć, 
idali Bog spava, dolazio je i kucao na vrata da iznese svoje žalbe. 
Uvek je bio tu. Čovek je počeo da izluđuje Boga — njegove žalbe 
su bile beskrajne. A problem je bio sledeći: ako reši problem 
jednog čoveka to rešenje proizvodi žalbu drugog. 

Neko kaže, "Danas mi je potrebna kiša." Bog pusti kišu, a 
neko drugi dođe i kaže, "Uništio si mi kuću — upravo sam je 
okrečio!" A kiša je nekome bila potrebna da zalije baštu. Bilo je 
nemoguće zadovoljiti sve pa je Bog upitao svoje savetnike šta da 
radi. Neko reče, "Bolje bi ti bilo da odeš na Himalaje i tamo se 
sakriješ." 

Bog reče, "U pravu si, ali ne znaš budućnost. Pre ili kasnije 
neki čovek po imenu Edmund Hilari će se popeti čak i na 
Himalaje. Neće me tamo ostaviti na miru. A kad saznaju da sam 
na Himalajima ceo svet će krenuti tamo. Ne, to neće mnogo 
pomoći. Na određeno vreme, da, kao privremeno rešenje, ali ti 
ne poznaješ tog čoveka Edmunda Hilarija. Već ga vidim kako se 
približava jer mogu da vidim budućnost." 

Stoga mu rekoše, "Onda bi bilo dobro da odeš na Mesec." 

Bog reče, "Ne. To će da pomogne samo na kratko. Čovek će 
i tamo da stigne. Čovek ide svugde." 

Tada jedan stari savetnik šapnu nešto Bogu na uho i Bog 
klimnu glavom i reče, "Da, u pravu si." 

Starac je rekao, "Najbolje je da se skriješ u samom čoveku. 
Udi duboko u njegovo srce i sakrij se tamo." 

Bog reče, "U pravu si, jer nikad neće posumnjati..." To je 
jedino mesto za koje će retko ko posumnjati da Bog može da 
bude tu — unutar vas. 

Bog nije iskustvo. On se krije u vama. Vi ste samo skrovište. 
Bog nije iskustvo, on je onaj koji je iskusio sva iskustva. 

Postanite pasivni, budni i iznenada će te ga pronaći u sebi. 
Priča je istinita, sasvim istinita... jer, išao sam za pričom i našao 
ga. I vi sledite priču. Nije izmišljena; ona je potpuno, doslovce 
istinita. On se krije u vama. 

Dosta za danas. 

Sadi reče: 

Neki čovek je imao ružnu ćerku. 
Nju je udao za slepog čoveka 
jer je niko drugi nije liteo. 


Jedan lekar je ponudio 

da slepom čoveku vrati vid, 

ali mu otac to nije dozvolio 
strahujući da se on tada ne razvede 
od njegove kćeri. 

Sadi zaključuje: 


Najbolje je da muž ružne žene 
bude slep. 


id 


C ovek ne zna, slep je, živi kao u snu, pijan, nije svestan. 
Takve su okolnosti. Uvek je tako bilo. Izmišljene su mnoge 
terapije, mnoge metode da ga probude. Ali on se opire. Stoga 
pravi problem nije u neznanju već u otporu. Neznanje može da 
se izleči, ali čovek istrajava na tome da ostane u neznanju. Oči 
mu se mogu otvoriti — lek postoji, lekari su tu, ali čovek nije 
spreman da otvori oči. On je protiv toga. 

To je pravi problem. Neznanje nije pravi problem; ono može 
da se izleči. To je jednostavna bolest, nema ničeg složenog u 
tome. Ali, u čoveku se nešto protivi izlečenju. Izgleda da je to 
veliki ulog, kao da će sa neznanjem mnoge stvari da nestanu; Kao 
da se čovek drži neznanja zato što gaji nadu da se tu skriva nešto 
dragoceno, kakvo blago. 

Dogodilo se da su nekog čoveka doveli kod mene; dovela ga 
je njegova žena. Bio je ozbiljno bolestan ali nije hteo da ide kod 
lekara i odbacivao je svaku pomisao da je bolestan. Govorio je, 
"Zašto je potrebno da odem kod lekara? Nisam bolestan. 
Savršeno sam zdrav. Nešto nije u redu sa mojom ženom - onaje 
postala neurotična, opsednuta je pomišlju da me odvede kod 
lekara... i ne samo to, hoće čak i da me smesti u bolnicu. Zbog 
čega?" 

Čovek je bio stvarno bolestan a meni je govorio sledeće: 
"Nisam bolestan. Šta je svrha? Zašto me ljudi teraju? Šta oni 
hoće? Sigurno nešto žele da postignu time. Svi moji rođaci, moja 
žena, moja deca — svi su se zaverili protiv mene, a ja sam savršeno 
zdrav!" 

Mogao sam da zapazim da se čoveka tresao, njegovo lice je 
bilo bolesno i bledo, njegovo telo slabo, njegove oči tamne, 
zdravlje nije okruživalo njegovo telo, ništa dobro. Šta činiti sa 
tim čovekom? Zašto je uporan...? Upitao sam njegovu ženu o 
pojedinostima. 

Onaje rekla, "Uvek se bojao smrti, uvek se bojao bolesti. Bilo 
mu je teško i kad je bio zdrav da ode u bolnicu da poseti rođaka 
ili prijatelja na lečenju; padalo mu je teško čak i da poseti i obiđe 
pacijenta. Čim se približi bolnici tog trenutka se nešto u njemu 
uplaši — smrt, pomisao na smrt. To je uzrok sadašnjih nevolja. 
Onje bolestan a neće da ide -i istrajava na tome da nije bolestan 
i ne vidi korist od posete lekaru. Zašto da ide? 

Razmotrio sam celu okolnost. Čovek se zaista bojao. Rekao 
sam mu, "Vaša žena je zaista poludela. Savršeno ste zdravi" - on 
se nasmešio, njegovo lice se promenilo — "sa vama je sve u redu." 

Pojavilo se nešto nalik novoj životnoj energiji. Počeo je da se 
smeje i rekao, "To sam oduvek pretpostavljao. Viste jedini čovek 
koji me je razumeo. Niko me ne shvata! Savršeno sam zdrav." 

Rekaoje svojoj ženi, "Vidi! Vidi šta Osho kaže: Savršeno sam 
zdrav. Dali ti je potrebna još neka potvrda?" Upitao me je, "Sada 
nema potrebe da idem u bolnicu?" 

Rekao sam, "Nema nikakve potrebe da idete kod lekara, 
iscelitelja. Ne mislite na to, savršeno ste zdravi. Retko kad 
naiđem na tako zdravog čoveka." 

On se smešio, ali sumnja je ostala u njegovim očima. Nije 
mogao sasvim da mi poveruje - kako bolestan čovek može da mi 
veruje? Duboko u sebi on zna da je bolestan, ali se boji da 
prihvati činjenicu. Tada je rekao, "Znači nema potrebe?" 

Odgovorio sam, "Nema potrebe, ali isključivo zbog vaše 
neurotične žene bi bilo dobro da odete kod lekara. Savršeno ste 
zdravi - ali ova jadna žena suviše pati." 

On se nasmeja. Reče, "Onda mogu da odem. Ali, da li ste 
sigurni da nisam bolestan?" 

Rekao sam, "Potpuno siguran. Ništa vam nije. Posetite 
lekara i pregledajte svoje telo samo da bi utešili ovu jadnu ženu. 
Inače je sve u redu." 

On reče, "Onda mogu da idem." 1 tako bi smešten u bolnicu. 

A ista nevolja je i sa vama. Ista muka je sa svakim čovekom. 

Bojite se nečeg. Od Sokrata pa sve do danas, ili počev od 
Veda pa sve do danas, svako ko ima bilo kakav uvid u svoju 
nutrinu istrajno poziva čoveka da spozna sebe: Spoznaj sebe. 
Niko ih ne sluša. Svako podiže zaštitni oklop oko sebe protiv 
samospoznaje. Izgleda da je nešto na kocki. A problem izgleda 
da je veoma složen. Zašto se bojite samospoznaje? 

Neznanje vas uljuljkuje izvesnim osećanjem blaženstva. 
Neznanje daje lažno osećanje blaženstva, zato što čovek živi na 
površini. On zapravo ni ne živi, on jednostavno biva nošen. 
Neodgovorni čovek biva nošen. Sa samospoznajom se javlja 
odgovornost. Ne možete ostati isti ako ste spoznali sebe. Ne 
možete priuštiti sebi sve ono što sebi dopuštate ako ste spoznali 
sebe. Ne možete da se ne promenite ako ste spoznali sebe. 
Samospoznaja će dovesti do radikalne promene, a ta promena 
je izgleda za vas prejaka. Osećate se gotovo kao u tvrđavi. Gotovo 
da se osećate ugodno. 

Sazidali ste kuću i mislite da je to dom. Ali, kuću ste sagradili 
na putu. Putovanje se još nije završilo, ali vi ste sebe ubedili da 
ste stigli na kraj. Spoznati sebe bi značilo ponovni početak, 
ponovno rođenje, ponovni pokret. Spoznati sebe bi označilo da 
to nije dom u kome ćete ostati, To može biti saraj, dharmsala, ali 
nije dom. Za jedno noćenje je dobro, ali ujutro — nastavak 
putovanja. 

Osećate se udobno. Čak se u vašem jadu, nelagodi, teskobi 
osećate ugodno zato što sve deluje poznato. Ako krenete sa 
pokušajima da spoznate sebe vi ćete ući u svet nepoznatog, svet 
koji vam nije blizak. To izaziva strah, hvata vas jeza. Zašto se 
brinuti? Sve teče dobro — ne baš tako dobro kao što znate, ali ipak 
podnošljivo. Sve ide svojim tokom, vreme prolazi. Proživeli ste 
polovinu života, samo je polovina ostala; dopustićete da i sad 
budete nošeni na isti način. Potom dolazi smrt i zaborav. I niko 
ne zna kuda čovek ide. Zašto lupati glavu zbog samospoznaje? 

U svom neznanju vi ste stvorili ugodan, utvrđen život, bezbe- 
dan život sa računom u banci, osiguranjem, vladom, društvom, 
pripadate nekoj veri, crkvi — stvorili ste lažni svet oko sebe. 

Ništa nije zaštita, to samo stvara sliku da ste zaštićeni. Ništa 
nije sigurno — sve je samo privid sigurnosti. 

Imate ženu —šta je tu sigurno? Sutra ona može da se zaljubi 
u nekog. Zaljubila se u vas, nekad ste i vi za nju bili stranac; 
ponovo može da se zaljubi u nekogstranca. Moglaje dase zaljubi 
u vas, šta nije tu u redu ako se zaljubi u drugog stranca? Nekada 
ste i vi bili stranac. Mogli ste da se zaljubite u tu ženu, možete 
da se zaljubite u drugu ženu. Šta je sigurno? 

Ali, čovek pokušava da stvori predstavu o sigurnosti. Imate 
venčani list, to je vaša sigurnost; možete da odete u sud. Ali, 
kakva je to vrsta sigurnosti ako je potreban sud da zaštiti ljubav, 
ako je potreban policajac da zaštiti brak, ako je za zaštitu vaše 
ljubavi potrebna ogromna mašinerija vlasti, nasilja? Kakva je to 
vrsta sigurnosti? Niste zajedno, a primorani ste da budete za- 
jedno: vlada prisiljava, policija je tu sa bajonetima. 

Vlada nije ništa drugo do agencija potpunog nasilja. Nijedna 
vlada ne može da bude nenasilna; vlada mora da bude nasilna. 
To je nasilje, čisto nasilje. 

Da li ste stvarno zaljubljeni? Ili samo pod obezbeđenjem, 
prisiljeni bajonetima i sudovima i zakonima...?. Ali, to pruža 
osećanje da je nešto sigurno. 

Sa samospoznajom se ponovo rađa zbrka, zbrka koja remeti 
sve, remeti sve vrednosti. To je preispitivanje svih vrednosti. 
Imate novu viziju. Posmtarate svet — ne starim očima, ništa neće 
izgledati isto — kao da ste iznenada bačeni u strani svet. 

To je kao kad čvrsto spavate udobno ušuškani ispod pok- 
rivača, snevate, sanjate divan san a onda vas iznenada probudi 
samospoznaja. San se raspršio. Možda ste u snu bili car — svi 
prosjaci uvek sanjaju da su carevi. Moraju da nadoknade. San je 
nadomeštanje; sve čega ste lišeni u životu vi nadomestite u 
snovima. 

Iznenada niste više car. San odlazi, nežna uteha sna nestaje. 
Dan je, osvanulo je sunce i svet briga, odgovornosti, teskobe — 
nije to ništa. Kad se čovek probudi, po prvi put oseti odgovornost. 
I to ne odgovornost kao obavezu — ne, čovek se jednostavno 
oseća odgovornim bez ikakve obaveze. To postaje deo njegovog 
bića. 

Vi se takođe osećate odgovornim, zato što je ta žena vaša 
supruga, pa ste vi dužni da je hranite i o njoj vodite računa. 
Morate da idete na posao i da radite. Imate decu, osećate se 
odgovornim... Ali ta odgovornost je samo dužnost. Morate to da 
radite i zato radite. Vi zapravo niste stvarno odgovorni, to ne 
IZVITE IZ Srca. 

Kad se neko probudi postaje odgovoran Za sve što jeste; čak 
je odgovoran i za svoje disanje. I postaje odgovoran za svekoliko 
postojanje; on oseća da je deo svega što se bilo gde dogodi. Ako 
je nasilje u Vijetnamu on oseća: "Deo sam toga, odgovoran sam 
za to — nisam s tim povezan, ipak sam odgovoran." ... Zato čovek 
koji je spoznao sebe zna, "Čovek nije ostrvo a svekoliko posto- 
janje je međupovezanost. Svekoliko postojanje je jedno, jedan 
organ. Mi smo njegovi talasi, a za sve što se u svetu dogodi, ja 
sam odgovoran. Ne samo Za ono što se dogada danas: za sve što 
se dogodilo u prošlosti ja sam odgovoran, i za ono što će se 
dogoditi u budućnosti ja sam odgovoran, zato što sam sad postao 
svesni deo celine. Do sada sam bio nesvesni deo. Neko je nekog 
ubio — nisam bio odgovoran. 

Bio sam jedva nešto odgovoran za svoju porodicu, svoju 
ženu, svoju decu i to je bilo sve. Neko je nekog ybio — kako sam 
ja odgovoran? Ne, to se mene ne tiče." 

Ali, čovek od spoznaje, probuđeni čovek. buda sada svesno 
zna da je deo svakog lista i svakog drveta, a svako drvo I svaki list 
su deo njega. Individualnost više ne postoji, on je postao univer- 
zalan. Sopstvo je univerzalni entitet, nema nikakve veze sa vama. 
Sopstvo je Brahman. 

Vaše skriveno biće nema nikakve veze sa vama. Vaše na- 
idublje središte je središte samog postojanja. Čovek to na neki 
način naslućuje. Čovek oseća potrese na površini, na površini 
fenomena. Čovek ne želi da se probudi — suvišelje velika odgo- 
vornost. 

Možete da budete moralni ili nemoralni, ali vaš moral! ili 
nemora! su samo na površini, uslovljeni. Društvo misli da je nešto 
moralno — to vas uslovljava. To ne znači, međutim, da ste mo- 
ralni. Samo čovek koji se probudi postaje moralan, moralan u 

smislu da ne omogućava da se dogodi nešto što je pogrešno. On 
ne pokušava da čini dobro, on ne izbegava greške; više ne 
pokušava da čini dobro i ne pokušava da izbegne pogrešno. 

Probuđenost, svesnost čini da se događa samo ono što je 
istinito, što je dobro, što je ispravno. Ne događa se neistina, zlo, 
ono loše. Kao što nestaje mrak kad u sobi upalite sveću. U 
probuđenom čoveku nema nemoralnosti, greha, zla. Po prvi put 
je stekao vrline. 

Morate to da razumete zato što je to jedna od najtananijih 
stvari. Savršen čovek nema karakter; ne može ga imati. On 
poseduje svest a ne karakter. Vi imate karakter a ne svest. 
Karakter je slaba zamena za svest, veoma, veoma slaba zamena. 
Zato je vaš život siromašan Život — pustošan. 

U čemu je razlika između karaktera i svesti? Kad kažem da 
Buda nema karakter pokušajte da me shvatite. Buda ne može da 
ima karakter, nema potrebe. Karakter govori da niste dovoljno 
budni, da ne može da vam se da sloboda da budete. Karakter je 
prisutan da bi vas primorao da delate ispravno. 

Učimo svako dete da ne bude neiskreno, da ne krade; da 
bude iskreno. Zašto? — zato što ne možemo da se oslonimo na 
dete, na njegovu svest. Njegovom biću moramo da nametnemo 
obrazac. Moramo da mu damo karakter. Karakter znači us- 
lovljavanje. Ako stalno namećete ... Karakter znači samo mrtav 
obrazac iz prošlosti. Tada biće čoveka počinje da teče tokovima 
koje karakter dopušta. Nije slobodno. 

Čovek sa karakterom je u okovima. Onje rob, robodređenog 
društva u kome se rođenjem zadesio. On može imati karakter 
nekog hindusa ili muhamedanca, ali je rob i u jednom i u drugom 
slučaju. Može imati karakter hrišćanina ili nehrišćanina; u oba 
slučaja je rob. On je rob društva; društvo je prisililo njegov um 
da nauči određene stvari. Sada su deo njega. On ne može da bude 
drugačiji od svog karaktera. Ako se tako ponaša osetiće se 
krivim. Ta krivica ga vuče nazad, jer ga opterećuje. 

Čovek sa karakterom ima svesti. Savršen čovek nema svest, 
nema karakter. On je jednostavno svest, a biti svest je dovoljno. 
On svoj život ne živi na osnovama prošlosti, on svoj život živi 

_ovde i sada. 

Onje svestan, zato njemu nisu potrebni pojmovi iz prošlosti, 
uvreženi moral iz prošlosti; njemu nisu potrebne nikakve pred- 
stave o tome šta je dobro a šta je pogrešno. Nije mu potrebno. 

Vidite kad bi ovde sedeo slep čovek koji hoće da izađe, on bi 
počeo da traži gde su vrata. On mora da istražuje, on nema OČI. 
Ako je pitao vas, on će hteti da se raspita još kod nekolicine ljudi 
zato što ga vi, ko zna, možda obmanjujete. Kako može da ima 
poverenja u vas? Raspitaće se kod nekolicine drugih, "Gde su 
vrata?" — zato što su ga ljudi često varali. Ljudi su okrutni. Oni 
podvaljuju čak i slepim ljudima. Kazaće: "To su vrata" — tamo 
gde je zid, a slepi čovek se sapleo mnogo puta i ljudi su mu se 
podsmevali. 

Ljudi su gadni. Ne može se njima verovati. Moraće da pita 
još po nekog i ako svi kažu, "Tu su vrata," samo tada može da 
veruje, bar devedeset i devet odsto. Potom će tapkati štapom do 
vrata. Ne može tek tako da krene, mora da proveri. 

To je karakter. Čovek koji nije svest poseduje karakter. 
Karakter znači zamisli, vrednosti koje postavljaju drugi. On ima 
savest. Savest je varka kojom društvo obmanjuje slepog čoveka. 
Savest znači da se svako ko pogreši ogrešio o društvo. Društvo 
može da pogreši — nije u tome stvar. Društvo je u vas usadilo 
misao da ako se usprotivite društvu, radite nešto pogrešno i da 
ćete zbog toga patiti. Tako sami sebe osuđujete. Sami sebe 
odbacujete — osećate se jadno, bezvredno. Osetićete se potpuno 
odbačenim, osetićete odvratnost prema sebi. To je obmana 
društva. Kažnjava vas vlastito biće. 

Društvo je postavilo sud i policajca napolju, a savest u vas. 
Savest je policajac koji je unutra a policajac je savest koja stoji 
napolju. Društvo pokušava da vas nadzirava kako spolja tako i 
iznutra. Ceni ako slušate. Nagrađuje vas, odlikuje vas ako slu- 
šate. Kažnjava vas, osuđuje vas ako zalutate. 

Čovek savršene svesnosti nema nikakve veze sa karakterom. 
On je to prevazišao. On nema savesti zato što ima svest. On je 
čovek koji ima oči. On ne pita, "Gde su vrata?" Sam može da ih 
vidi. 

On ne tapka služeći se štapom — gde su vrata? Nema potrebe, 
ima oči. Čovek koji vidi zapravo uopšte ne razmišlja: Gde su 
vrata? Čak ni razmišljanje nije potrebno. Kad hoće da izađe, on 
jednostavno izađe ne razmišljajući uopšte: Gde su vrata, šta su 
vrata i kako proći kroz njih. Svestan čovek ne misli na vrata čak 
ni na tren, on jednostavno prođe. Svestan čovek se ne sudara sa 
zidovima. Sve što radi je dobro. On se nikad ne kaje. Nema 
savest, nikad ne oseća krivicu. 

Živi od trenutka do trenutka. Ne živi na osnovama prošlosti, 
živi u sadašnjosti. Ne živi na osnovama budućnosti, on jed- 
nostavno živi ovde, upravo sad. To je sve. Njegovo postojanje 
dostiže vrhunac, usmeren je ka jedinom trenutku postojanja a to 
je - ovde i sada. 

Vi živite na osnovama prošlosti. Vaši roditelji vas još uvek 
vode. Vaše društvo vas još uvek prati kao duh. Zivite na osno- 
vama prošlosti — Biblija, Vede, Kuran vas još uvek vode - mrtvi 
vode žive. 

Muhamed, Manu i Marks još uvek vas primoravaju da se 
krećete u određenom pravcu. Još uvek niste živi zato što su mrtvi 
još uvek vaše vođe. Ili, živite na osnovama budućnosti. Na osno- 
vama prošlosti koja više nije ili na osnovama budućnosti koja još 
nije. Nagrada na nebesima ili nagrada na ovoj Zemlji, neke 
buduće nagrade — ugled, čast, nada da će se u budućnosti nešto 
steći — to su sile koje vas vode. 

Svesnim čovekom ne upravlja ni prošlost ni budućnost. Ne- 
ma nikog ko bi ga prisiljavao. Vede više nisu u njegovoj glavi, 
Mahavira i Muhamed i Hrist ga više ne primoravaju da ide bilo 
kuda. On je slobodan. U Indiji takvog čoveka nazivamo mukta. 
Mukta znači čovek koji je potpuno slobodan. On je sloboda. 

U ovom trenutku, pod bilo kakvim okolnostima on reaguje 
punom svesnošću. To je njegova odgovornost. On je sposoban 
da odgovori. Njegova odgovornost nije obaveza, to je osetljivost 
na sadašnji trenutak. Značenje odgovornosti se menja. To nije 
odgovornost kao obaveza, kao dužnost, kao breme, kao nešto 
što mora da se obavi. Ne, odgovornost je samo osećaj, pojava 
nalik ogledalu. Stajete pred ogledalo a ogledalo ogleda, odgo- 

vara. Na sve što se dogodi svestan čovek odgovara svojom sveu- 
kupnošću. On ništa ne zadržava; zato nikad ne žali, zato se nikad 
ne oseća krivim — sve što je moglo da se učini, on je učinio, on je 
s tim Završio. Svaki trenutak živi potpuno i do kraja. 

U vašem neznanju sve je nepotpuno. Ništa niste upotpunili. 
U vama je na milione iskustava koja čekaju da budu upotpu- 
njena. Hteli ste da se nasmejete, ali društvo nije dopuštalo. Vi 
ste to potisnuli. Smeh čeka kao rana. Kakvo jadno stanje -čak i 
smeh postaje rana! Kad ne suzbijate smeh on postaje rana, jedna 
dovršena stvar u vama koja čeka i čeka i čeka da jednog dana 
bude dovršena. 

Nekog ste voleli, ali niste mogli potpuno da volite, karakter 
je to zabranjivao, savest nije dopuštala. Čak i kad ste sa nekim 
koga volite u mrkloj noći sami u svojoj sobi, društvo je prisutno. 
Policajac stoji tamo i posmatra. Niste sami. I 

Imate savest, osoba koju volite ima savest: kako možete da 
budete sami? Celo društvo je prisutno, cela pijaca vas okružuje. 
A Bog posmatra sa visina: posmatra šta radite, Bog izgleda da je 
univerzalni voajer — stalno gleda. 

Društvo je koristilo Božije oči da bi vas nadziravalo, da bi vas 
učinilo robom. Ne možete čak ni da volite potpuno, ne možete 
potpuno da mrzite, ne možete potpuno da se ljutite. Ne možete 
da budete potpuni ni u čemu. Možete da jedete bezvoljno, 
hodate bezvoljno, smejete se bezvoljno. Ne možete da plačete, 
stiskate hiljade suza u očima. Sve je breme, tovar; celu prošlost 
nepotrebno nosite. A to je vaš karakter. 

Da, kažem vam da buda nema karakter zato što je on tečan, 
zato što je on fleksibilan. Karakter znači nefleksibilnost. On je 
nalik oklopu. Štiti vas od izvesnih stvari, ali vas isto tako i ubija. 

Upravo je sada Indija pripojila malu himalajsku državu Si- 
kim. To je politička igra. Kina je pripojila Tibet; tada je Indija 
bila protiv — sada je ona pripojila Sikim na isti način; Kina je 
protiv. 

Kralj Sikima, čogjam, je u kućnom pritvoru. Ali, indijska 
vlada kaže da on nije u kućnom pritvoru, vojska je okružila 
njegovu palatu da niko ne bi mogao da uđe i da ga povredi, jer 

je narod protiv njega. Indijska vlada ga stoga štiti: on nije u 
kućnom pritvoru, već pod zaštitom, zato što je njegov vlastiti 
narod protiv njega i može da ga ubije, ili može da nagrne u palatu, 
može da spali palatu. Indijska vlada stoga kaže, "Vojska je tamo 
da bi ga zaštitila od njegovog naroda." A on neprekidno priča da 
je u kućnom pritvoru i da mu nije dopušteno da izađe. 

To se svima događa. Društvo vas je stavilo u kućni pritvor. 
Karakter je armija oko vas. Ali društvo kaže, "Niste vi u kućnom 
pritvoru. Mi vasštitimo inače možete negde da pogrešite ili nešto 
loše može da vam se dogodi. To je zaštita." 

Ali koliko ja vidim, svi su u kućnom pritvoru. I to je fini kućni 
pritvor; čak iako pobegnete na Himalaje, ne možete da pobe- 
gnete iz pritvora, zato što je karakter našto što je ugrađeno u vas. 
On nije oko vas, on je prodro u vas. Nije kao odelo koje možete 
da skinete; on je postao kao koža. Ne možete lako da je ogulite. 
Biće to teško. Biće to tapasčarja, neprijatnost. 

Zato se bojite da izađete iz svog neznanje, nastavljate da ga 
štitite zato što osećate da vas štiti. Neznanje nije jednostavna 
stvar; inače lek postoji. Zato je to tako zamršeno. Želite da 
ostanete u neznanju, istrajavate. Drago vam je da ostanete u 
neznanju jer ste u prošlosti stvorili vulkan u sebi, vulkan ne- 
dovršenih želja, nedovršenih iskustava. Taj vulkan postoji, potis- 
nutaliživ i čeka trenutak da eksplodira i raznese vas na milijardu 
delova. 

Bojite se. Ne želite da uđete, hoćete da izađete. Svi žele da 
izađu niko ne želi da uđe unutra, zato što tog trenutka kad 
pomislite da uđete mislite i na mnoge stvari koje su tu skrivene. 
Vi ste ih potisnuli, niko drugi, stoga dobro znate daje tu bes, da 
je tu mržnja, seks je tu, pohlepa je tu, ljubomora je tu... Hiljade 
stvari vri i ključa i mogu svakog trenutka da eksplodiraju. Bolje 
je izaći a ne ući. Bolje je negde pobeći i vi na mnogo načina 
pokušavate da pobegnete. 

Ljudi vole da budu uposleni. Ako nemaju šta da rade oni će 
iznaći čime će se baviti, nije važno čime. Mogu ponovo da čitaju 
iste novine. Samo smeće, zašto ih onda čitate još jednom? Ne- 

mate šta da radite — a hteli bi nešto da radite, jer kad mirujete 
energija iznenada počne da teče ka unutra. Spolja ostaje samo 
ako ima za nešto da se zakači. 

Kad ste sami osećate nespokoj. Hoćete da odete u klub, u 
pozorište, ili jednostavno da izadete i tumarate po pijaci da bi 
bili uposleni. Makar šetnja, tumaranje po prodavnicama, raz- 
gleđanje izloga, ili razgovor s ljudima o potpuno besmislenim 
stvarima — niti je vama potrebno da govorite, niti oni žele da vas 
slušaju - samo tek nešto za šta može da se uhvati... 

Ljudi su uposleni bez posla. Možda tvrde kako žele da se 
odmore, ali nikome nije stalo do odmora, jer čim počne pravi 
odmor on se automatski pretvara u meditaciju i vi započinjete 
spuštanje u nutrinu. Počinjete da se krećete ka unutrašnjem 
središtu i od toga vas hvata strah. Počinjete da se plašite. Zato, 
što brže na pijacu, trči u klub, postani član Rotari kluba, Kluba 
lavova — postoji na svakom koraku hiljadu gluposti gde možete 
da protraćite vreme. 

Uradi nešto. Ako baš ničeg ne možete da se setite, ili vam je 
nedostižno članstvo u Rotari klubu, ili niste pri parama pa ne 
možete da odete u restoran, možete da odete u crkvu, možete 
da odete u džamiju, možete da odete u hram. To je bar besplatno; 
tu možete da pevate, "Hare Krišna, Hare Rama," i uposlili ste se. 
Ili možete da slušate glupog sveštenika koji stalno ponavlja jedno 
te isto. Ali, bar ste uposleni. Ostanite uposleni. Nastavite da se 
krećete prema spolja i vezujte se za nešto spoljašnje, jer ako se 
ne zakačite iznenada će energija početi da se kreće prema 
unutra. 

Kad kod mene dolaze ljudi s pitanjem, "Kako da meditiram?" 
ja im kažem, "Nema potrebe da pitate kako da meditirate, pitajte 
samo kako da ostanete neuposleni. Meditacija dolazi spontano. 
Pitajte samo kako da ostanete neuposleni, to je sve. U tome je 
cela veština meditacije — kako ostati neuposlen. Tada ništa ne 
možete da radite. Meditacija će cvetati." 

Kad ništa ne radite energija se kreće prema središtu, vraća 
se prema središtu. Kad nešto radite energija izlazi napolje. Raditi 
je način iseljavanja. Ne raditi je način useljavanja. Uposlenost je 

bekstvo. Možete da čitate Bibliju, to možete da pretvorite u 
posao. Nema razlike između verske uposlenosti i svetovne upo- 
slenosti: svaka uposlenost je uposlenost, i pomaže vam da se 
zakačite izvan svog bića. To su opravdanja za izbivanje napolju. 

ovek je u neznanju i slep, i hoće da ostane u neznanju | 
slep, zato što vraćanje unutra izgleda kao ulazak u haos. I jeste 
tako; unutra ste stvorili haos. Morate da se sretenete s njim i da 
kroz njega prođete. Potrebna je hrabrost — hrabrost da budete 
svoji i hrabrost da krenete unutra. Nisam se sreo sa većom 
hrabrošću od te — hrabrosti da se bude meditativan. 

Ali ljudi koji zabavljeni spolja svetovnim ili nesvetovnim 
stvarima, ali uposleni jednako, misle —i raširili su glasine o tome, 
da imaju vlastite filosofe — oni kažu da ako ste introvertni da ste 
na neki način morbidni, nešto nije u redu sa vama. A oni su u 
većini. Ako meditirate, ako sedite ćuteći, šaliće se na vaš račun: 
"Šta to radiš? — gledaš svoj pupak? Šta radiš? otvaraš treće oko? 
Šta radiš? Da li si morbidan? ... jer šta unutra ima da se radi? 
Unutra nema ničeg." 

Nutrina ne postoji za većinu ljudi, postoji samo spolja. A 
upravo je suprotno tačno. Samo je nutrina stvarna; spolja nije 
ništa drugo do san. Ali oni introvertne ljude nazivaju morbidnim, 
oni meditante nazivaju morbidnim. Na Zapadu misle da je Istok 
pomalo morbidan. Šta je svrha sedenja u osami i posmatranaja 
nutrine? Šta se time dobija? Tu nema ničeg. 

Dejvid Hjum, jedan od velikih britanskih filosofa je jednom 
pokušao.... zato što je proučavao Upanišade a one kazuju: Uđi 
unutra, uđi unutra, uđi unutra — to je jedina njihova poruka. Zato 
je pokušao. Jednog danaje zatvorio oči, poptuno svetovan čovek, 
veoma logičan, empiričar, ni najmanje meditativan — zatvorio je 
oči i rekao, "To je tako dosadno! Dosadno je posmatrati nutrinu. 
Misli se kreću, ponekad neko osećanje, i jure umom a ti ih 
neprekidno posmatraš — kakva je svrha? Beskorisno je. Nema 
nikakvog smisla." 

Tako misli većina ljudi. Hjumovo stanovište je stanovište 
većine: Šta ćeš dobiti time što ulaziš unutra? Tamo je tmina, misli 
plutaju tamo i vamo. Šta da radiš? Šta će iz toga proizići? Da je 

Hjum sačekao malo duže - a to takvim ljudima pada teško - da 
je imao malo više strpljenja, malo po malo misli bi nestale, 
osećanja se povukla. Ali, da se to njemu dogodilo on bi rekao, 
"Još je gore zatošto je zavladala praznina. U prvovreme je makar 
bilo misli, nešto čime bih se zaokupio, nešto što bih posmatrao, 
o čemu bih razmišljao. Sada su čak i misli nestale, samo prazn- 
ina... Šta činiti sa prazninom? To je potpuno beskorisno." 

Da je sačekao još malo, nestala bi i tmina. Isto kao kad sa 
žarkim suncem obasjane ulice zakoračite u svoju kuću: sve deluje 
mračno jer oči moraju da se podese. One su prilagođene žarkom 
suncu napolju. U poređenju s tim vaša kuća deluje mračno. Ne 
možete da vidite, imate osećaj da se smrklo. Ako sačekate, 
sednete, odmorite se u fotelji, posle nekoliko sekundi vaše OČI će 
se prilagoditi. Sada više nije mračno, već je malo svetlije... Od- 
morite se jedan sat isve je preplavljeno svetlošću, nema više traga 
tami. 

Da je Hjum čekao malo duže svetlost bi razbila mrak. Dugi 
niz života ste živeli napolju na žarkom suncu i zato su vaše na to 
naviknute oči izgubile fleksibilnost. Potrebno im je vreme prila- 
gođavanja. Kad čovek uđe u kuću potreban je trenutak, malo 
vremena, strpljenje. Ne žurite. 

Niko ne može da spozna sebe na brzinu. To je krajnje 
tajanstveno iščekivanje. Potrebno je beskrajno strpljenje. Pos- 
tupno tama nestaje. Stiže svetlost bez izvora. U njemu nema 
plama, lampa ne gori, nema sunca. Svetlost nalik svitanju: noćje 
nestala, a sunce se još nije podiglo... Ili večeri -- sumrak, kad 
sunce zađe a noć se još nije spustila. Zato hindusi svoje vreme 
molitve nazivaju sandhja. Sandhja znači sumrak, svetlost bez 
IZVOTA. 

Kad se idete ka nutrini dolazite do svetosti bez izvora. U toj 
svetlosti po prvi put počinjete da razumete sebe, ko ste, zato što 
ste ta svetlost. Vi ste taj sumrak, ta sandhja, ta čista jasnoća, to 
opažanje, kad posmatrač i posmatrano nestaju, a samo svetlost 
ostane. 

Ali, za to je potrebno vreme. U početku ćete osećati zbrku. 
Čovek mora kroz to da prođe. I niko to ne može da učini umesto 

vas, zapamtite, kroz to morale da prođete. Učitelj jedino što 
može — može da vam pomogne da prođete, može da vas ohrabri. 
Može da kaže, "Ne bojte se, samo još nekoliko koraka." 

Dogodilo se da je Buda krenuo iz jednog grada u drugi. 
Zalutali su. Pitali su nekolicinu meštana usput, "Koliko još ima 
do sledećeg grada?" 

Oni rekoše, "Samo tri kilometra," kao što je običaj da se u 
Indiji kaže. Bilo to pedeset ili dvadeset kilometara, nije važno, 
seljani uvek kažu, "Samo tri kilometra." 

Buda i njegov učenik Ananda su prešli tri kilometra ali nisu 
videli nikakve znake koji ukazuju da su na domak nekog mesta. 
Ni pomena da su se približili nekoj varoši. Ponovo su upitali 
nekolicinu seljana, "Koliko ima još do varoši?" 

Oni odgovoriše, "Samo tri kilometra." 

Prešli su tri kilometra. Ananda je bio očajan. On reče, "Dali 
su ti ljudi potpune budale ili nas namerno obmanjuju? — prešli 
smo tri kilometra i nigde varoši. Da li nas obmanjuju? Zašto bi 
lagali?" 

Buda reče, "Ne razumeš. Oni su kao ja. Iz saosećaja govore, 
"Jošsamo tri kilometra," ne bi li nas ohrabrili. A ti kažeš, "U redu, 
samo još tri kilometra? Pređimo još tri kilometra." Oni ti po- 
mažu. Da su rekli, "Još stopedeset kilometra," ti bi pao mrtav. 
Sravnio bi se sa zemljom. Izgubio bi hrabrost." 

Učitelj to ne može da uradi umesto vas. On ne može da prođe 
kroz jad, kroz haos. Da može, on bi to učinio, ali to po prirodi 
stvari nije moguće. Ali, on može da vam pomogne, može da vas 
hrabri, može da kaže, "Hajde, samo još malo i noć će proći. A 
kad je noć najtamnija, jutro je najbliže." On će vas ohrabriti a to 
je potrebno. 

Zato je gotovo nemoguće preći tu stazu bez učitelja, jer ko 
drugi da pomogne hrabreći vas? Ko će reći, "Još samo tri kilo- 
metra..."? Ko će reći da ste gotovo na kraju putovanja, da ste 
gotovo dosegli, samo još malo...? A kao što Lao Ce kaže, korak 
po korak preći ćete put dug hiljadu milja. Učinite jedan korak, 
onda drugi, onda sledeći, i zavrišićete put dug hiljadu milja. 

Haos će biti tu. Kad uđete u nutrinu izbiće sve bolesti koje 
ste potisnuli na površinu. Sav jad od kojeg ste bežali — tu će vas 
sačekati, neumitno će vas čekati. Sve će izbiti na površinu. 
Proćićete kroz pakao. Nikad niko nije dosegao nebesa ako nije 
bio spreman da prođe kroz pakao. Pakao je put izlaza. Pakao je 
put, raj je kraj putovanja. Ali, čovek mora da prođe kroz pakao. 
Čovek mora da prođe kroz mrklu noć da bi došao do zore. Vi 
morate s tim da se suočite. 

Čovek je u neznanju i on se opire svakom pokušaju probi- 
janja oklopa njegovog neznanja zato što se boji haosa koji ga 
možda čeka. Sumnja je opravdana, haos je tu. Čeka vas bezmalo 
ludilo. Biće potreban učitelj koji može da vas drži za ruku dok 
ludite i koji će da vas izvede iz ludila. 

To je nešto što se podrazumeva. Zato um stalno igra igre sa 
vama. On govori, "Da, sutra ću da meditiram." On se boji. 
Meditacija je kao smrt. I jeste. Takvi kakvi jeste morate da 
umrete; tek tada može da se rodi nešto novo. 

Ovo je kratka priča Šejka Sadija, jednog od velikih sufija 
pesnika mističara. Veoma jednostavna anegdota, ali bremenita 
dubokim značenjem. Svi koji su spoznali, govore najjednostavni- 
jim rečnikom... Budući da je istina veoma zamršena, zašto je 
dodatno komlikovati zamršenim rečima i teorijama? Tako je 
teško dosegnuti istinu, zašto putovanje činiti još težim? Sufiji 
pričaju parabole, da čak i dete može da ih razume — a kad je u 
pitanju sam vrh svi su deca, neznalice, zabavljaju se igračkama i 
traće život. 

Šejk Sadi priča: 

Neki čovek je imao ružnu čerku. 

Nju je udao za slepog čoveka 

jer je niko drugi nije liteo. 


Da, to je tačno. Mnoge stvari koje volite su takve da ih niko 
ko ima oči ne bi ni pogledao. Ali, vi ste slepi. Možete da se oženite 
ružnom ženom, već ste oženjeni ružnom ženom. Ovaj svet je 
ružna žena sa kojom ste venčani. Novac je ružna žena sa kojom 
ste vančani. Politika je ružna žena sa kojom ste venčani. Ambicija 

je ružna žena sa kojom ste venčani. Ali, vi ne možete da vidite 
ružnoću. 

Da li ste ikad uočili kako ružno izgleda ambiciozan čovek? 
Izgubio je svaku uzvišenost, jer ambicija i uzvišenost ne mogu da 
idu zajedno. 

Ambiciozan čovek je nasilan, agresivan. Ambiciozan čovek 
je gotovo lud. I zato samo ludi ljudi uspevaju u ovoj trci ambicija: 
Hitler i Mao Zedung i Staljin — dosegli su vrh jer su bili najluđi. 
Oni postaju moćni... jer ako ste i malo normalni niste u stanju 
da se uključite u nadmetanje. Osećali bi ste se blesavo. Što je 
neko luđi to se više nadmeće jer je agresivniji. Sav je grozničav. 
Mora da uradi nešto. Nespokojan je mora da se nadmeće u trci. 
On će, naravno, pobediti. 

Oni koji pobede u politici trebalo bi, zapravo, da budu u 
ludnici; ne bi trebalo da sede u glavnim gradovima. Ali, oni su 
nažalost u glavnim gradovima I izazivaju ratove i izazivaju patnju 
i izazivaju jad širom Zemlje... Neminovno to izazivaju ludi ljudi 
na vlasti... Dali ste mač ludaku: sada će da prereže mnoge 
grkljane i odseće mnoge glave. Dovoljno je bio opasan i bez 
mača; sada je inkarnirana opasnost. 

Čuvajte se. Uvek kad osetite da ste ambiciozni idite i po- 
gledajte se u ogledalo. Videćete izvesnu ružnoću kako se širi 
vašim licem, vašim očima; izgubićete uzvišenost koja je priro- 
đena ljudskom biću. 

Izgubićete čak i uzvišenost koja pripada životinjama. Izgu- 
bićete uzvišenost — čak i onu koja pripada stenju. 

Nasilje je ružnoća. Čovek koji juri za novcem. Žrtva paro- 
manije — pogledajte kako je ružan! Bednik vezan za novac - ne 
možete naći ružniju pojavu na svetu. Pohlepa je kao duhovna 
lepra. Sve smrdi. Sadi je bio u pravu što je zapisao ovu anegdotu, 


Neki čovek je imao ružnu ćerku. 

Nju je udao za slepog čoveka 

jer je niko drugi nije hteo. 

Ko bi hteo ružnu ženu? Da niste slepi ne bi bili venčani sa 
ovim svetom i svom njegovom ružnoćom. A duboko u vama se 

iakođe rađa sumnja. Kako može da bude drugačije? Ma kako 
nesvesni bili, zrak svesnosti je u vama. Da nema tog zraka Buda 
ne bi mogao da vam pomogne. Da ne postoji taj zrak ništa ne bi 
moglo da se učini. Ako taj zrak postoji, zahvaljujući njemu 
možete da krenete ka samom izvoru svetlosti. Taj zrak će postati 
most. U trenucima tišine sumnjate, u trenucima mira takođe 
postajete svesni ružnoće koju činite, ružnoće koja je postala vaš 
život, ružnoće koja je vaša ambicija, agresivnost, nasilje, mržnja... 
Postali ste {ako ružni da kad dotaknete čak i ljubav ona postaje 
ružna. Dotaknete zlato i ono se odmah pretvara u prašinu; ni 
traga od zlata. 


Jedan lekar je ponudio 

da slepom čoveku vrati vid, 

ali mu otac to nije dozvolio 

strahujući da se on tada ne razvede 

od njegove kćeri. 

Ko je otac? Rađa li se sumnja i nalazite li tog oca u sebi? To 
je ono što mi nazivamo ego. Sav vaš jad, sve što vam se dogodilo 
i događa se = ego je otac svega. I ego neće da dopusti lekaru da 
izleči vaše oči. Tu sam, spreman da izlečim vaše oči. Ko pruža 
otpor? ! 

Ego kaže, "Ne, ne predaj se. Budi pojedinac i budi slobodan. 
Ako se predaš postaćeš rob! 1 zašto da se predaš? Nema potrebe 
- čovek mora da bude svoj...." I ego nastavlja da urazumljuje. 

Ali sav smisao je u tome da se zaštiti vaše slepilo, zato što 
jednom kad otvorite oči ego će izgubiti svaku mogućnost posto- 
janja. Neće biti mesta da postoji unutar vas. Toje kao sa mrakom; 
dođe svetlost - on mora da ode. Zato se on boji. Boji se da priđe 
budi zato što je buda zarazan. Ego postavlja sve vrste prepreka. 

Nailazio sam se na ljude koji su protiv mene. Nikad me nisu 
videli, nisu pročitali ni jednu moju knjigu, nisu me slušali, ne 
znaju šta radim ali su u potpunosti protiv mene. Ponekad to 
iznenađuje. Da bi čovek mogao da bude protiv nečega morao bi 
bar malo da se pribiži, da nešto sazna, da posmatra, da proceni. 

Nisu me čak ni videli. ne bi me ni prepoznali da smo se iznenada 
sreli. Ali, bi voleli da me ubiju. 

Šta se sa njima dogodilo? Dubok strah — vulkan u nutrini a 
ego sedi na njegovom vrhu. Boje se da se približe. Boje se čak i 
da čuju, boje se da čitaju, zato što, ko zna, mogu da budu 
uhvaćeni u klopku. Zato je bolje da sebe zaštite i zaštite svoje 
neznanje. Da stvore neku sliku. Ona postaje prepreka. 

Otac nije negde izvan vas. On je u vama, ego... On je otac 
svekolikog vašeg pakla. 


Jedan lekar je ponudio 

da slepont čoveku vrati vid, 

ali mu otac to nije dozvolio 
strahujući da se ou tada ne razvede 
od njegove kćeri. 

Postoji ulog; otac se boji, ego se boji. 
Sadi zaključuje: 

Najbolje je da muž ružne žene 
bude slep. 


Akoste muž ružne žene morate daštitite svoje slepilo jedan 
način. Drugi način je: ako želite da se rešite slepila morate da 
budete spremni da se suočite sa svom ružnoćom koju su vaš ego, 
vaše slepilo, vaše neznanje stvorili po svom uzoru. Morate da se 
sretnete sa sobom. j 

Na početku susret sa sobom znači patnju, bol, dubok bol; 
peče, peče kao sam pakao. Ali samo kroz patnju se postiže 
blaženstvo, nema drugog puta. Čovek koji je prošao sve patnje 
postaje sposoban za vrhovno ushićenje - to Abraham Maslov i 
drugi psiholozi humaniste nazivaju iskustvom "Aha!" 

Prolazak kroz patnje nalikuje dugom putovanju. Umorni od 
puta stižete, gotovo da više ne možete da tčete i mičele i 
iznenada vidite cilj — i vaše celo biće oseća: Aha! — ushićenje, i 
sva patnja nestaje. Našli ste se u potpuno drugoj dimenziji. 

Susret sa sobom predstavlja najveću patnju na svetu; zato ga 
izbegavate. Sokrat stalno ponavlja: Spoznaj sebe -- ali niko ne 

sluša, zato što spoznati sebe znači spoznati sebe kroz patnju. 
Blaženstvo sledi, naravno, ali ono nije na početku, ono je na 
kraju. Početak je bolan. To je kao porođaj. Porođaj je bolan. 

Kao što se dete uplaši u materici, uplaši da prođe kroz kanal 
= veoma je uzan, bolno je, davljenički, to je trauma, ostavlja 
večitu ranu — ako se dete uplaši, onda nema rođenja, i nema 
života. Dete će tada umreti u materici. Ako se ptica u jajetu 
uplaši da napusti zaštitnu ljusku... Ona je zatvorena, potpuno 
zatvorena u njoj i zaštićena od svega a unutra ima sve što joj je 
potrebno. Ako se seme uplaši da nikne... jer dok je seme nema 
patnje, nema ni smrti zato što nema života. Za seme ne postoji 
opasnost; seme može da traje milionima godina. 

U Mohendžu Daro pronađeno je seme staro deset hiljada 
godina. Ono je još uvek živo, može da nikne. U jednoj pećini u 
Kini pronađeno je seme staro milion godina. Ono je još uvek 
živo. Posadite ga u zemlju, zalijte ga, brinite — i ono će niknuu. 

Seme je milion godina bilo unutra! 

A vi ste isto seme. Ma gde bili, u pećini u Kini ili u pećini u 
Njujorku, nema razlike: bili ste seme tokom nekoliko miliona 
života. Plašili ste se da učinite skok i postanete biljka. To je veliki 
skok. To je rizik. Ljuskaje razbijena, zaštita izgubljena; sigurnost 
nestala. 

Nežna biljka se rađa, tako tanana, tako nežna, a tako težak 
svet! — gde vrebaju svakojake opasnosti. Postoje životinje, i deca 
postoje - i niko ne zna šta će se dogoditi. A biljka je tako nežna, 
tako meka, tako ženstvena, a seme je bilo tako muško, tako 
zaštićujuće, tako čvrsto, tako jako. Život je mek, smrt je teška. 
Život je nežan... Za smrt ne postoji opasnost, zato što mrtva 
osoba ne može ponovo da umre. Za život — na milion opasnosti. 
Opasnosti i opasnosti — to je pustolovina u nepoznatom. 

Posmatrajte seme kako klija, probija tvrdu opnu, potom 
tvrdu zemljinu pokoricu, uspinje se zatim u svet —- u nepoznato, 
nenaznačenu, nezacrtanu budućnost. Niko ne zna šta će se 
dogoditi a svakojake opasnosti vrebaju. Ako se biljka uplaši i 
ostane u semenu nikad neće saznati šta je život. 

Ne plašite se. Izađite iz svog neznanja, izađite iz svoje zaštitne 
opne, izađite iz svog ega. Ego je kao jaje: opna kojaštiti. Izađite 
iz svog karaktera, izađite iz svoje savesti. Suočite se sa izazovom! 
Pustolovinom u nepoznato. 

Na početku će biti mnogo jada, mnogo patnje. Ali to je samo 
na početku, obećavam vam; to je samo na početku. Ako možete 
kroz to da prođete — i što potpunije prodete to će brže proći... 
ako stvarno možete da budete potpuni, proći će za tren. Ali u 
tom trenu propatićete paklene muke. 

Kad patnja prođe tada znaćete šta je postigla. Očistila vas, 
pročistila vas. Ona je vatra, a vi ste zlato. Pročišćava vas. Ne 
spaljuje vas, ne uništava vas. 

Uništava samo smeće u vama, sve ono što nije zlato. Uništiće 
sve ono što vam je strano. 

Vaša priroda, vaš tao, će biti spašen, pročišćen, potpuno 
očišćen od svih nečistota. I u tom čistom srcu događa se ushićenje 
koje nazivamo mokša, potpuno oslobođenje. Ili, to možete naz- 
vati Bogom. Kad ste pročišćeni postali ste Bog. Pročišćeni, oči- 
šćeni, postajete božanski. 

Tao, vrhovno ushićenje je vaše, ali ima cenu. A cena je patnja. 

Dosta za danas. 

Beše jedan čovek 

koji je živeo na obali mora 

i voleo galebove. 

Svako jutro bi silazio na obalu 

i tumarao sa galebovima. 

K njemu je sletalo više stotina ptica. 


Njegov otac mu jednog dana reče: 
Čujem galebove 

kad se spuštaju u tvoje društvo — 
donesi mi nekoliko da se igram sa njima. 


Sledećeg dana kad je otišao na obalu, 
galebovi su igrali iznad njega 
ali nisu hteli da slete. 


Njave tajna života je — i to zapamtite zauvek — da je život 
dar. Niste ga, kao prvo, zaslužili. To nije vaše pravo. Dat 
vamje, niste ga stekli. Kad to shvatite mnoge stvari će vam postati 
jasne. 

Ako je život dar onda je sve što pripada životu dar. Sreća, 
ljubav, meditacija — sve što je divno je dar svetosti, celine. Ne 
možete to da zaslužite nikako i ne možete primorati postojanje 
da vas učini srećnim, ili da od vas napravi čoveka koji voli, ili koji 
je meditativan. Sam pokušaj potiče od ega. Sam pokušaj rađa 
jad. Sam pokušaj se okreće protiv vas. Sam pokušaj će vas uništiti 
— on je samoubilački. 

U američkom ustavu dato je pravo, osnovno pravo - a oni to 
nazivaju elementarnim osnovnim pravom — na težnju ka sreći. 
Nemoguće je težiti sreći. Niko nikad nije težio. Čovek na to mora 
da čeka. I to.nije nikakvo pravo. Nijedan sud vas ne može 
primorati da budete srećni ili da primora sreću da bude s vama. 
Nikakvo nasilje vlade nije u stanju da vas učini srećnim. Nikakva 
sila vas ne može učiniti srećnim. 

Osnivači su počinili veoma veliku grešku. Izgleda da Džefer- 
son nije mnogo znao o sreći. Političari ne mogu da znaju — oni 
su najnesrećniji ljudi na svetu. Džeferson je pridodao to pravo 
američkom ustavu, a iznenadiće vas da je zbog toga, samih tih 
reči, Amerika postala jedna od najnesrećnijih zemalja ikada u 
svetu. ... Zato što je sama pomisao da se može težiti sreći, da 
može da se zasluži, da može da se zahteva, da imate pravo da 
budete srećni, blesava. Niko nema pravo da bude srećan. Možete 

da budete srećni, ali ne postoji nikakvo pravo na to. Ako mislite 
da je to vaše pravo, vi ćete je stalno mimoilaziti, zato što ste od 
samog početka počeli da tražite u pogrešnom pravcu. 

Zašto je to tako? Ako je život dar, sve što pripada njemu i 
sve što je urođeno životu jeste dar. Možete na to da čekate, 
možete da budete prijemljivi, možete da budete u stanju predaje, 
čekajući, strpljivo, ali ne možete da zahtevate i ne možete da 
prisiljavate. 

Emil Kue je budniji od Džefersona. Emil Kue je otkrio zakon 
koji naziva Zakon Povratnog Uticaja. Postoje neke stvari koje 
ako pokušavate da uradite nećete uraditi. Ako pokušate da ih ne 
uradite možda ćete biti u stanju da ih uradite. Sam pokušaj vas 
vodi ka povratnom uticaju. Na primer, san. Hoćete da legnete 
da spavate — šta možete da uradite? Svako ima elementarno 
pravo na san, ali šta može da uradi? Možete li da pozovote 
policiju da dođe i pomogne vam? Šta možete da uradite ako vam 
nije do odlaska na počinak? Sve što radite će da vas uznemiri 
zato što sam pokušaj radi protiv sna. San je nenapornost. Kad se 
jednostavno opustite, ne radite ništa, malo po malo tonete u san. 
Ne možete da ofplivate ka njemu - možete da budete nošeni. Ne 
možete da učinite svestan pokušaj. 

To je problem kod svih ljudi koji pate od nesanice. Svako ko 
je sklon nesanici ima svoje rituale. Preduzima određene stvari 
da bi namamio san. 1 tu pravi grešku, zato sve ide naopako. 

Kako možete da se primorate na san? Što veće primoravanje 
to ste više tu — svesni, budni. Svaki pokušaj će vas učiniti svesni- 
jim, budnijim i san se odlaže. 

Šta radite kad hoćete da legnete da spavate? Ne radite ništa. 
Jednostavno čekate u opuštenom raspoloženju. Jednostavno 
dopustite snu da vam dođe — ne možete ga prisliti. Ne možete 
zahtevati, ne možete da kažete, "Dođi!" Zatvorenih očiju u 
mračnoj sobi na svom jastuku jednostavno čekate... a čekajući 
počinjete da bivate nošeni. Kako oblak klizi, biva nošen, tako i 
vi bivate nošeni malo po malo od svesnog uma ka nesvesnom. 

Gubite svaku kontrolu. Morate da izgubite kontrolu; inače 
ne bi mogli da zaspite, zato što taj deo kontroliše svesni um. On 

mora da dopusti. Kontrola mora potpuno da prestane. Tada - 
ne znate kadai zašto i kako -san dođe. Tek ujutro postanete svesni 
da ste spavali i da ste spavali dobro. Deveđeset i devet odsto ljudi 
koji pate od nesanice sami stvaraju svoje nevolje. Samo kod 
jednog procenta liudi koji pate od nesanice stvarno nešto nije u 
redu sa hemijom tela. Devedeset i devet odsto pati jednostavno 
zalo što ne zna za Zakon Povratnog Uticaja Emila Kuca. 

Oni su sledbenici Džefersona, misle da je san pravo. 

U životu pravo postoji samo na površini, na tržnici. Kad 
krenete dublje prava nestaju. Kad krenete dublje pojavljuju se 
darovi. To je jedna od najosnovnijih stvari koju uvek morate da 
imate na umu: niste zaslužili život, a život postoji! Potpuno 
nezasluženo vi ste živi, sa strahovitom energijom — živi! 

Kako se to događa? Ako život može da se dogodi bez da se 
zasluži, bez ikakvog prava na njega, zašto ne i sreća? zašto ne i 
ljubav? zašto ne i ushićenje? Sve to može da se dogodi ali vi 
morate da shvatite zakon. Zakon glasi: ne pokušavaj nepos- 
redno. Ne može se težili sreći. Sreća se može nagovoriti. 
Nagovaranje je posredno. To nije napad. Delate, ali ne nepos- 
redno, jer kad ste neposredni onda ste agresivni. Ništa nije tako 
neposredno kao nasilje. I ništa nije tako nasilno kao neposred- 
nost. 

Život se kreće u krugovima, ne neposredno. Zemlja se okre- 
će oko Sunca, galaksije se kreću, svekolika vaseljena se kreće u 
krugovima. Godišnja doba se kreću u krugovima. Detinjstvo, 
mladost, starost se kreće u krugovima. Svekoliki život je kružan, 
nikad se ne kreće neposredno, Nije nalik streli koja leti nepos- 
redno ka meti. Strela je čovekov izum. U životu ne postoji ništa 
nalik streli. Strela je čovekov nasilni um. Strela bira najkraći put 
između dve tačke. Streli se veoma žuri, izgleda da je suviše svesna 
vremena. Ali Bogu se ne žuri. 

Pre neki dan sam pročitao malu brošuruotkačenih Isusovaca 
- devedeset i devet odsto su gluposti, ali jedan odsto je zaista 
divan! A kad je nešto čak jedan odsto divno to je već premnogo, 
jer ako odete kod hrišćanskih teologa, vidite da su sto posto 
glupost. Taj jedan posto kojije imao smisla me je razgalio. U tom 


159 


BAŠ TAKO 


delu se kaže, "Žurba ubija! Užurbanost je traćenje." Bogu se ne 
žuri. On se kreće sa beskrajnim strpljenjem. Bog je danguba, on 
se zadržava. Bog zapravo nikud ne ide —onje već tu. Tu nije cilj. 
Strela igra okolo naokolo. Ne ide prema meti — nema mete. 
Bivstovanje je meta. Bog se zadržava kao miris cveta koji ispu- 
njava letnju noć — samo se okreće, nema kud da ide. 

Bog ima beskrajno strpljenje. On radi brižno i na veoma 
posredne načine. On stvara bebu i Za to mu treba devet meseci 
- izgleda da oko sebe nema nikakve stručnjake za efikasnost. To 
tako traje milionima godina, aon ništa nije naučio, inače bi uspeo 
da stvori bolja oruđa pa bi beba mogla da se stvori za devet 
minuta. Zašto devet meseci? A od samog početka radi istu stvar, 
ništa nije naučio. Trebalo je da pita stručnjake, posebno 
stručnjake za efikasnost. Oni će mu pokazati kako da proizvede, 
kako da proizvodi u ogromnim količinama i ne gubi mnogo 
vremena — devet meseci po bebi! 

Ali to nije samo sa bebama — o cveću isto tako beskrajno 
brine; o pticama, čak i o vlati trave on beskrajno brine i za nju 
ima vremena. On se ne žuri. Izgleda zapravo da uopšte nije 
svestan vremena. On postoji bezvremeno. Ako hoćete da budete 
s njim, ne žurite; inače ćete ga mimoići. On će uvek bivati ovde 
i sada, a vi ćete uvek ići tamo i tada. Vi ćete uvek biti nalik streli, 
aon nije nalik streli. 

A biti sa Bogom znači biti srećan, biti sa Bogom znači biti 
živ, biti sa Bogom znači biti u meditaciji. 

Ali, čovekovo školovanje se svodi na to kako da bude brz. 
Sama brzina izgleda da je vrednost. Nije. Sama po sebi može da 
izazove samo ludilo — ona je izazvala ludilo. 

Krećite se posredno. Šta je posredno? 

Poznavao sam starca koji se stalno žalio, uvek bio zlovoljan. 
Sve je bilo pogrešno — bio je rođeni kritičar. Budući naravno da 
kritičari pate, onje patio zato što je povremeno bilo suviše vruće, 
a povremeno suviše hladno, povremeno je bilo suviše kišovito, a 
povremeno nije uopšte padala kiša. U svako godišnja doba, 
tokom cele godine, onje patio. Negativan um, negativan pristup, 
a stalno je bio u potrazi za srećom, stalno je činio pokušaje da 

bude spokojan i zadovoljan. Ali, nisam video nezadovoljnijeg 
čoveka od njega; on je bio sama personifikacija patnje, nezado- 
voljstva, nespokojstva. U njegovim očima nije bilo ničeg izuzev 
nezadovoljstva. Na njegovom licu puno bora napetosti i nezado- 
voljstva, sva zlovolja njegovog celog života je bila tu ispisana. 

Ali iznenada jednog dana se promenio. Punio je šezdeseti 
godina i sledećeg dana mu je bio rođendan; ljudi su dolazli da 
mu čestitaju i nisu mogli da veruju svojim očima — tako se 
iznenada promenio, preko noći. Neko mi je takođe o tome 
pričao, pa sam otišao do njegovo kuće da ispitam stvar, jer to je 
bila revolucija! Ruska revolucija nije bila ništa u poređenju s tim. 
Kineska revolucija nije bila ništa u poređenju s tim. Revolucija! 
Šezdeset godina je taj čovek sebe obučavao da bude nezado- 
voljan. Sada, iznenada...? Šta se dogodilo, kakvo čudo? Nisam 
mogao da poverujem da bi čak i Isus učinio takvo čudo, nije bilo 
moguće, zato što u Bibliji nikad ne čitate... Isus je izlečio slepog 
čoveka, izlečio je gluvog i nemog, podigao je čak i mrtve, ali nigde 
ne možete da čujete priču da je Isus izlečio nekog od nezado- 
voljstva. To nije moguće. 

Upitao sam starca — bio je stvarno srećan, kiptao je od sreće 
— rekao sam, "Šta ti se dogodilo?" i 

On reče, "Dosta je dosta! Šezdeset godina sam pokušavao da 
budem srećan i nisam mogao, pa sam prošle noći odlučio: Sad 
zaboravi na to, ne brini o sreći, samo živi. I eto me srećnog." 

Težio je sreći šezdeset godina. Ako težite postaćete sve 
nesrećniji i nesrećniji. Idete neposredno kao strela, a Bog ne 
veruje u prečice. Vi ćete dosegnuti svoju metu, ali sreća neće biti 
tu. 

Milioni ljudi dosežu svoje mete: hteli su da budu uspešni, 
uspešni su — ali nesrećni. Hteli su da budu bogati, bogati su - ali 
nesrećni. Što su bogatiji to postaju nesrećniji, zato što je sad čak 
i nada izgubljena. Mislili su da će kad postanu bogati biti srećni; 
sada su bogati, a sreća — ne vidi joj se ni trag. Sa nesrećom se 
ukorenilo i beznađe. 

Siromašan čovek nikad nije u beznađu, bogat čovek uvek. 
Ako nađete bogatog čoveka koji još nije izgubio nadu sigurno je 

da još uvek nije bogat. Beznađe je simbol bogatstva. Siromašan 
čovek može da se nada. Postoji milion stvari koje nema. Može 
da sanja, može da se nada da će kad bude to imao dosegnuti 
metu. Tada će sve biti u redu, biće srećan. 

Taj čovek je težio sreći šezdeset godina. U šezdesetoj se smrt 
približila i mora da je te noći to osetio, zato što se uvek u vreme 
rođendana javlja fino osećanje smrti. Slavimo rođendan da bi to 
osećanje potisnuli. U vreme rođendana nemoguće je zaboravili 
smrt. Prijatelji dolaze da bi vam pomogli da zaboravite i čestitaju 
vam i govore, "Tvoj je rođendan." Svaki rođendan je dan smrti, 
zato što je protekla još jedna godina, smrt se približava. Rođen- 
dan zapravo nije rođendan, ne može biti - smrt nastupa, smrt se 
približava. Vreme curi brzo kroz prste. Povlači se sama zemlja 
na kojoj stojite. Uskoro ćete biti u provaliji. Rođendan je dan 
smrti. Da bise to sakrilo, potisnulo, društvo je pribeglo varkama. 
Ljudi će doći s cvećem i poklonima da bi pomogli da zaboravite 
da se smrt približava — a to se naziva rođendan. 

Punio je šezdeset godina. Sutra je bio još jedan rođendan. 
Mora daje osetio, mora da je čuo zvuke, bat koraka smrti negde 
u blizini... senku. I odlučio je: Dosta je dosta. Dugo sam težio -- 
gotovo sam celi svoj život straćio pokušavajući da budem zado- 
voljan i nisam mogao da budem, zato ću sada da okrenem list. 
Starac reče, "Eto me ovde. Nikad nisam bio tako zadovoljan kao 
što sam danas, potpuno zadovoljan. Nema nezadovoljstva, nema 
nesreće." 

Samo traganje izaziva nesreću. Kad ne tražite, sreća traži vas. 
Kad tražite, tragate sami i nećete naći. Gde da tražite? Kako da 
tražite? Um nikad ne može da bude srećan. Um je sakupljeno 
nezadovoljstvo. Um je vaša sakupljena nesrećna prošlost, sve 
patnje kroz koje ste prošli: to je rana na vašem biću. A um 
pokušava da traži, da teži, i sledi promašaj. 

Kad zaboravite na sreću iznenada ste srećni. Kad zaboravite 
na zadovoljstvo, iznenada je tu. Uvek je blizu vas, ali vi niste tu. 
Mislili ste: Negde u budućnosti treba dosegnuti metu, zaslužiti 
sreću, biti zadovoljan. 

Biliste u budućnosti i sreća je bila blizu vas nalik mirisu cveta. 

Da, Bog je danguba. On uvek tumara tu negde. Vratite se 
kući! I samo budite. Ne brinite o sreći. Život postoji kao dar; 
sreća će takođe postojati kao dar — dar celine, sveti dar. 

Kad suviše tražite zatvoreni ste; sama napetost traganja i 
potraga vas zatvaraju. Kad suviše želite sama želja postaje napeto 
stanje delanja da sreća ne može da prodre u vas. Sreća prodire 
u vas na isti način kao san; zadovoljstvo dolazi na isti način na 
koji vam dolazi san: kad ne marite, kad dopuštate, kad jed- 
nostavno čekate, oni dolaze. 

Reći da dolaze zapravo nije tačno: oni su već tu. Kad ne 
marite možete da ih vidite i osetite zato što ste opušteni. Kad ste 
opušteni postajete osetljiviji — a sreća je nešto najtananije 
moguće, najtananije, sam šlag života, suština. Kad ste opušteni i 
ne marite, ne radite ništa, ne idete nikud, ne mislite ni na kakve 
mete, niste kao strela već kao luk, opušteni, bez napetosti — to je 
tu. 

Čuo sam priču o velikom mogulskom caru Baburu koji je 
osvojio Indiju. Postao je jedan od najvećih careva sveta, vladao 
je gotovo najvećim delom sveta više nego što je ikad jedan čovek 
vladao. 

Jedan čovek, veoma mudar čovek, došao je da ga poseti, ali 
mudarac beše veoma razočaran zato što je Babur razgovarao sa 
dvorjanima na prost način — vulgarno, odvaljujući šale; proste 
šale, nisu bile. čak ni prefinjene — i smejao se, grohotom se 
smejao. Mudrac je bio razočaran. On reče, "Mislio sam da ste 
kulturan čovek, čuo sam mnoge priče o tome da cenite mudrost; 

zato sam došao. Čuo sam da su na vašem dvoru mnogi mudri 
ljudi, učeni ljudi, naučnici, muzičari, filosofi, religiozni ljudi, a 
šta vidim ovde? Prostu vulgarnost. To je nedopustivo. Ne mogu 
da budem na vašem dvoru više ni tren!" 

Babur reče, "Samo trenutak i onda možeš da ideš. Pogledaj 
u ćošak." U tom ćošku je bio luk. 

Mudrac reče, "Kakve to veze ima sa ovom okolnosti?" 

Babur reče, "Ne mogu uvek da budem napet. Ako je luk uvek 
napet i strela uvek na njemu, luk će se ubrzo slomiti. Izgubiće 

elastičnost. Neće više biti fleksibilan, a luk mora da bude fleksi- 
bilan; samo je tada živ... što je fleksibilniji, to je više živ. To je 
mojluk, a ja sam nalik svom luku. Ponekad da, napet sam; strela 
je na njemu, luk je zategnut. Ali samo ponekad. Potom se 
odmaram i opuštam." 

Ne znam šta se dogodilo sa mudracem. Imam osećaj da je 
Babur bio mudriji od mudraca. Luku je potrebno opuštanje. I vi 
ste luk. I vama je potrebno opuštanje. 

U sitne stvari, u svetu tržnice, možete da se krećete kao 
strela, zato što je to stvorio čovek. Ali, u onome što čovek nije 
stvorio, ne možete da budete kao strela. Morate da budete kao 
opušteni luk. 

Bog je potpuna opuštenost. Stoga Patanđali kaže da je 
savršeni samadhi nalik snu, samo sa jednom razlikom - inače je 
osobina ista, isti miris, isti ukus — samo sa jednom razlikom: u 
snu ste nesvesni, u samadhiju ste svest. Ali opuštenost, 
prepuštenost je ista. 

U stanju nenapetosti, ne žurenju nikud, bez pomisli da se 
negde ide, u tom biti samo ovde i sada —- iznenada sve počinje da 
se događa. 

Ne treba ništa da radite da bi bili srećni. Vi ste zapravo učinili 
mnogo da postanete nesrećni. Ako hoćete da budete nesrećni, 
radite preterano. Ako želite da budete srećni, dopustite stvarima 
da budu. Odmarajte se, opustite i prenustite se. 

Prepuštenost je tajna života. Prepušlenost je tajna Vere. 
Prepuštenost je najveća tajna. Kad ste prepušteni mnoge stvari, 
milioni stvari počnu da se događaju. One su se već događale, ali 
vi niste bili svesni. Niste mogli da budete svesni; bili ste zauzeti 
na nekom drugom mestu, bili ste uposleni. 

Ptice stalno pevaju. Drveće stalno cveta. Reke stalno teku. 
Celina je neprekidno događanje, a celina je veoma psihodelična, 
veoma koloritna, beskrajno slavlje. Ali vi ste do te mere uposleni, 
zaokupljeni, tako zatvoreni, bez i jednog otvorenog prozora, 
nema promaje u vama. Sunčevi zraci ne mogu da prodru u vas, 
nikakav povetarac ne može da pirne kroz vas, tako ste čvrsti, tako 
zatvoreni, ono što je Lajbnic nazvao monada. Vi ste monada. 

Monada znači nešto bez prozora, bez otvora, bez mogućnosti da 
se zatvoreno otvori. Kako možete da budete srećni? Tako 
zatvoreni kako možete da učestvujete u svim tajnama koje vas 
okružuju? Kako možete da učestvujete u božanskom? Morate 
da izađete. Morate da odbacite taj omotač, tu tamnicu. 

Kuda idete? Mislite da negde u budućnosti postoji cilj koji 
treba postići? Život je već tu! Zašto čekati na budućnost? Zašto 
odlagati za budućnost? Odlaganje je samoubistveno. Život je 
spor, zato ne možete da ga osetite. Veoma je spor, a vi ste 
neoselljivi; odlaganje je otrov. Malo po malo ubijate sebe. Stalno 
odlažete — i stalno se mimoilazite sa životom koji je ovde i sada. 

One koji su postigli ovde i sada svekoliki život počinje da 
zasipa cvećem. Počinju da se događaju mnoge stvari o kojima 
niste nikad ni sanjali. 

Kad prvi put stvarno opušteni uđete u meditaciju, zapanjiće 
vas lepota života, njegova vedrina, beskrajno blaženstvo, saf-čit- 
anand, prosto nećete verovati! To je neverovatno.. 

Kad Buda priča niko ne veruje. Kad Isus govori o carstvu 
Božijem, niko ne veruje. Čak ni sledbenici nemaju potpuno 
poverenja. I 

Postoji priča da je Toma bio Isusov najdraži učenik, ali čak i 
on nije potpuno verovao, čak je i on sumnjao: otuda izreka 
Neverni Toma. Toma je bio najdraži učenik, najbliži — pa čak je 
i on bio neverni Toma. 

Dogodilo se da je Isus išao sa jedne obale Galilejskog jezera 
na drugu. Rekao je učenicima da krenu i da će on doći. I tako 
oni krenuše čamcem. Tada iznenada, upravo kad su bili na 
sredini jezera, nisu mogli da poveruju svojim očima — Isus je išao 
po vodi, hodao. Potpuno su smetnuli sa uma Isusa; pomislili su 
da to mora biti neki duh. Videli su mnoga čuda, čak je i mrtve 
oživljavao, ali sada nisu mogli da veruju. Sve su zaboravili u 
trenutku zaprepašćenja, bilaje to tako neverovatna pojava — Isus 
hoda po površini vode. 

Učenici su se toliko uplašili i tresli, da su počeli da se mole 
Bogu: "Spasi nas! Ko je ovaj čovek što dolazi? Mora da je duh! 

U opasnosti smo." Čak je Toma uzviknuo, "Ko si ti?" kad se Isus 
približio. 

Isus reče, "Zar me ne prepoznajete? Zar ste me potpuno 
zaboravili? Zar ne možete da poverujete da sam ja Isus, vaš 
učitelj?" Ali oni su se i dalje tresli. 

Toma reče, "Ako si stvarno Isus a ne duh ili prerušeni Đavo, 
ako si stvarno Isus i ako stvarno hodaš po površini vode, onda 
učitelju daj da ija hodam po vodi." Bila je varka da proveri Isusa. 

Isus reče, "Da, možeš da dođeš!" Tada nastaše nevolje. Toma 
je učinio dva tri koraka. Da, mogao je da hoda po vodi, ali tada 
se javila sumnja: "Možda je to Đavo koji me obmanjuje; inače 
kako bih mogao da hodam? To je nemoguće?" Dogodilo se, 
hodao je po površini vode, ali ni sam u to nije mogao da poveruje: 
javila se sumnja istog trena je potonuo a Isus je morao da požuri 
da bi ga izbavio. 

I Isus reče, "Čoveče, kako je slaba tvoja vera." Tog dana je 
nastala izreka Neverni Toma. Ali, njega je najviše voleo. Drugi 
nisu imali čak ni toliko poverenja da izađu iz čamca, čak ni da 
pokušaju. i 

Kad Isus priča, prenosi dobre vesti o carstvu Božijem, niko 
mu ne veruje. Kad Buda govori o beskrajnoj praznini u nutrini, 
niko mu ne veruje. Ne možemo da verujemo! Kako možemo da 
verujemo ako ne znamo? Neophodan je bar uvid. 

Živimo u takvoj patnji, paklu, da vesti o carstvu Božijem 
deluju kao neki san, možda poezija, ali ništa više. Vera nam liči 
na književnost; izmišljotina --značajna izmišljotina, ali ništa više. 
Mora da bude tako, to je na neki način prirodno, zato što ne 
znate gde ste, šta se oko vas događa. Tako ste neosetljivi, 
zatvoreni... 

Otvorite prozore, raskrilite vrata! I pobegnite iz tog zatvora, 
stanite pod kapu nebesku. Osetite ponovo! Razmišljanje neće 
pomoći. U sebi možete da razmišljate koliko god hoćete, ali to 
neće otvoriti nijedan prozor. Samo vas osećanje izvodi iz vas 
samih, a vi se plašite osećanja, lako vam je da razmišljate a tako 
se bojite osećanja, jer će osećanje da vas iznese napolje. Vratiće 

vas opet u samo struju života. Naći ćete se u reci koja teče ka 
okeanu. 

Osećajte više, razmišljajte manje i postupno će vam postati 
jasno da što ste više u stanju da osećate, to više bivate opušteni. 
Što ste više u stanju da osećate, to više postajete svesni tajne 
života davi ne treba ništa da radite, već samo budete dostupni. 
Samo da budete dostupni, kažem, i sve vam dolazi. Čim se začne 
pomisao, veže se, sve nestaje. To je značenje ove sufi priče. 


Beše jedan čovek 
koji je živeo na obali mora 
i voleo galebove. 


Ljubav je samo središte svakog osećanja, ljubav je duša 
svakog osećanja. Sva osećanja zavise od ljubavi. Ako ne volite, 
malo po malo nestaće sva osećanja. Ako volite oživećete sva 
osećanja. I zapamtite, kažem sva osećanja: negativna, pozitivna, 
sva. Kad volite počinjete i da mrzite — istog časa. Kad volite, 
počinjete da osećate ljutnju takođe — istog časa. 

Kad volite osećate se tugu, osćate se sreću, Kad volite u život 
se vraćaju sva osećanja. 

To je nevolja. Nijedno društvo zato ne dopušta ljubav; jer 
kad bi ljubav pratila samo dobra osećanja, osećanja za koja 
društvo odluči da su dobra, ne bi bilo nevolja. Ali, nevolja je u 
tome što s ljubavlju ne procveta samo raj već i pakao. Oni idu 
zajedno, oni su dva lica istog novčića. Ne mogu se razdvojiti - i 
nema potrebe da se razdvajaju, jer bi raj bez pakla bio si- 
romašniji. Ljubav bez ijutnje bi bila nemoćna. Ljubav bez tuge 
bi bila plitka. 

Život je suprotnost i zahvaljujući suprotnosti život postaje 
sve bogatiji i sve složeniji. Život nije obična Aristotelova logika, 
Život više nalikuje Hegelovoj dijalektici: teza, antiteza. Dve 
suprotnosti se sreću i bore i rađa se treća pojava: sinteza. Veći 
sklad proizilazi iz dve suprotnosti; potom veći sklad ponovo 
postaje teza, javlja se nova antiteza, potom se ponovo stiže do 
višeg stepenika na lestvicama sinteze. 

Tako se život kreće. Život je Hegelova dijalektita, on nije 
Aristotelova logika. On nije jednostavna dvojnost. On stalno 
postiže jedinstvo preko dvojnosti -a to jedinstvo ponovo postaje 
pol. I 

On stvara drugi pol; pokret počinje. Tako život pokušava da 
dosegne sve više i više vrhove bića. 

Kad volite onda ste srećni, ali i tužni. To su teza i antiteza. 
Ljubav je sklad, sinteza. Život se kreće putem suprotnosti, kao 
što se reka kreće između dve obale. Ne možete da pojmite reku 
sa jednom obalom. Ne možete to da pojmite, tada ne bi postojala 
reka. Kad bi pokušali da jednu obalu učinite boljom, reka ne bi 
mogla da postoji. 

To se dogodilo sa ljudskom svesti. Na samom početku ljudi 
su odlučili da mržnja, ljutnja, svi negativni polovi nisu dobri. Nisu 
dobri ako su sami, ako su oni jedini to je veoma loše. Ako se 
čovek samo ljuti a ljubavi nema, on je lud. Ta ljutnja je bolest. 
Ali ako je čovek ljut zbog ljubavi, otac se ljuti na dete s ljubavlaju, 
ta ljutnja poseduje vlastitu lepotu. 

Ni jedno dete neće gajiti loša osećanja prema roditelju koji 
se ljutio s ljubavlju. Ali roditelju čiju ljutnju ne prati ljubav ne 
može biti oprošteno. Dete može da pređe preko toga, ali ne može 
da oprosti. Ljutnja lišena ljubavi? To je bolest. To truje. Ali, ako 
ste ljuti s ljubavlju dete shvata. Ono razume vašu ljubav, i u tu 
veliku celinu ljubavi ljutnja se uklapa. Ljutnja je tada samo ljubav 
u akciji, ništa drugo; a dete odmah oseti i zbog toga vas još više 
voli. 

Muž čija je ljutnja lišena ljubavi je čisti ego, pokušava da 
poseduje, vlada. Muž koji se ljuti s ljubavlju nije ego koji 
pokušava da poseduje, već ljubav koja pokušava da pomogne. 
Kad je ljutnja potrebna, ljubav je spremna da se ljuti. 

Sa pojavom ljubavi izbijaju sva osećanja; vulkan eksplodira i 
čovek se uplaši. Stoga je bolje, odlučio je čovek, ne čačkati taj 
vulkan. Neka ga tamo, pritajen, zato što sa sobom nosi i nega- 
tivno. Ali, oni koji znaju govore da se ne treba plašiti negativnog. 
Negativno ide neminovno pod ruku s pozitivnim, kao Što vas i 
senka neminovno prati. Ako hoćete da se oslobodite senke 

morate da ubijete sebe. Samo tada može da nestane i senka. Ali 
nema ničeg lošeg u senci. Ako postojite, nema ničeg lošeg. Ako 
postoji ljubav, ništa nije loše. 

Neko je upitao Svetog Avgustina, "Reci mi jednom jed- 
nostavnom rečju svekoliku poruku Hristovu, zato što sam 
neznalica i ne mogu da razumem tananost teologije. Ne znam 
mnogo oc moralu, zato mi ne govori komplikovanim rečima, 
možda to nisam u stanju da pratim. Daj mi jednostavnu pouku, 
tako jednostavnu da mogu da shvatim i sledim." 

Priča se da je Sveti Avgustin sklopio oči i meditirao i potom 
rekao, "Onda postoji samo jedno — ljubav, a sve drugo će da 
usledi." 

Ljubav je najviši moral jer doprinosi rastu osećajnosti i sla- 
bljenju središta razmišljanja. Nije to središte loše, ali igra ulogu 
učitelja, a to je loše. Razum je dobar kad pomaže osećanjima. 
Osećanje bi trebalo da bude gospodar a razum bi trebalo da bude 
sluga. Osećanje bi trebalo da vodi a razum da rukovodi. Ali ako 
razum postane gospodar a osećanje mora da sluša, umrećete... 
jer kako možete da budete živi samo sa razumom? Život je 
osećanje. Drveće može da postoji bez razuma, ali ne može da 
postoji bez osećanja. 

Čak su i naučnici sve više svesni da drveće oseća, i to u 
strahovitoj meri. Zvezde, stenje, reke — ne mogu da postoje bez 
osećanja. Osećanje je sam život. Ptice, životinje, celina — pose- 
duje osećanja. Sve izuzev čoveka. Covek je okrenut naopačke. 
Glava je najistaknutija, a glava potiskuje osećanja. 

I to traje celi život. Političari vladaju, dominiraju; a zapravo 
bi pesnici a ne političari trebalo da budu vodiči. Ali, ono što se 
događa sa atomima pojedinca, to se događa i na širem planu 
društva. Ako osećanje vlada pojedincem, tada će pesnici vladati 
životom, tada će pesnici vladati državama. Svet će biti potpuno 
drugačiji. Ako glava vlada, ako razum vlada pojedincem, 
političari će vladati svetom, i svet će stalno biti u nevoljama, 
stalno u ratovima, u stalnom sukobu. 

Dobro je osećati, a ako vas okružuje osećanje, onda nema 
ničeg lošeg u razmišljanju. Ako razmišljanje sledi osećanje — 

divno; to pomaže. To je kao radar. Otvara put osećanju da se 
pokrene. Štiti osećanje od opasnosti. Pomaže osećanju da zna 
šta će se sledeće dogoditi, da malo planira. To je dobro! Alidobro 
samo ako je sluga. 

Ako volite gajićete duboku sklonost ka postojanju. Drveće 
će vam govoriti. Ptice će početi da vam se približavaju. Životinje 
vas se neće bojati - nema potrebe. Čovek izaziva strah zbog svoje 
glave. Sa svojim srcem on je opet jedno sa vaseljenom. 


Beše jedan čovek 

koji je živeo na obali mora 

i voleo galebove. 

Svako jutro bi silazio na obalu 

i tumarao sa galebovima. 

K njemu je sletalo više stotina ptica. 


Na hiljade galebova se okupljalo oko njega. Skakali su, 
poskakivali i leteli i plesali, i s njim šetali duž obale. Galebovi su 
prihvatili čoveka, zato što se osećanje svugde prihvata. 

To jje jezik postojanja: osećanje. Razum je jezik čoveka, a ne 
postojanja — lokalna pojava, a ne univerzalna. Osećanje je jezik, 
zaboravljeni jezik. Ako razumete osećanje, shvatate celinu. 

Priča se za Lukmana, jednog od najmudrijih ljudi svih vre- 
mena — on je osnivač Tunani medicine - za Lukmana se priča da 
je išao među bilje, grmlje, drveće, sedeo tu i osećao ih i pitao, 
"Kako možeš da budeš primenjeno? Za koju si bolest od 
pomoći?" Priča se daje otkrio na milione trava tako što ihje samo 
osećao. Bilje bi reklo, "Biće dobro da me upotrebiš za tuberku- 
lozu; mogu da pomognem." 

To liči na mit, izmišljotinu, ali naučnici su u neprilici: ako je 
to izmišljotina, kako je onda Lukman saznao? ... budući da je 
naučnim eksperimentima dokazano da je sve što je on saznao 
tačno. U njegovo vreme nisu postojale laboratorije kao što 
postoje danas; nije bilo tako prefinjenih oruđa, ni slučajno! Ako 
je sve izmišljeno, onda se javlja veliki problem: kako je on 
saznao? A on je znao ne jednu ili dve stotine trava — već ih je 
znao na milione! Da je pravio opite služeći se nesavršenim 

oruđem trebalo bi mu najmanje deset do dvadeset hiljada godina 
da sve to otkrije. To bi bilo još veća izmišljotina. Prva izmišljotina 
izgleda da je bliža stvarnosti — on je pitao. 

Ista priča postoji i u Indiji. Ajurveda, indijska medicina, 
počiva na istoj tajni. Te tajne su otkrile same biljke. Ali, mora da 
se znajezik, jezik kojije univerzalan a ne samo svojstven ljudima. 
Osećanje je taj jezik. Grčki ili arapski ili sanskrit nisu od pomoći. 
Jezik koji potiče iz uma nije božanski jezik, Ne, božanski jezik 
izvire u srcu. Osećanje je jezik. 

Kad stvarno počnete da osećate i vaše srce počne zaista da 
kuca u ritmu osećanja, onda pitajte drvo a drvo je uvek spremno 
da otkrije svoju tajnu. Možete da pitate pticu i ptica je spremna 
da otkrije svoju tajnu. Možete da pitate postojanje i postojanje 
je spremno da otkrije svoje srce. To srce je Bog, carstvo Božije, 
ushićenje, konačno oslobođenje, mokša, nirvana; možete to da 
nazovete kako hoćete. 


K njemu je sletalo više stotina ptica. 


Poznavao je jezik osećanja. To je ljubav. Niko se ne boji 
ljubavi, čak ni ptice. A one mogu svakako da osećaju više od vas 
zato što nemaju aparat za razmišljanje, ne uznemirava ih nikakav 
um. 

Na Zapadu sada eksperimentišu sa biljkama. Kažu da ako se 
približite biljci s pomišlju da otkinete cvet, samo sa pomišlju — 
još niste otkinuli cvetove — ako samo sa tom pomišlju priđete 
biljci onda cela biljka počne da se trese. Javlja se strah: neprijatelj 
dolazi. 

Sada su izradili veoma prefinjene instrumente koji mogu da 
provere osećanja biljke. Ako biljka oseća strah, tada slično 
elektrokardiogramu, instrument na papiru beleži strah. Ako 
biljci prilazite sa pomišlju da je zalijete, cela biljka oseća sreću. 
To se zabeleži, instrument beleži da je biljka veoma srećna. 
Zalivate biljku, biljka je natopljena, veoma zahvalna; zapravo 
vam pokazuje svoju zahvalnost. 

U jednoj od laboratorija u Njujorku se dogodilo, neočeki- 
vano dogodilo: Naučnik je radio sa insektima a u prostoriji je bila 

biljka, kaktus. Radio je sa kišnim glistama, eksperimentisao na 
razne načine —-a naučnici u ime eksperimenata muče mnoge vrste 
insekata, životinja; bacio je kišnu glistu u kipuću vodu. On je 
takođe radio i sa biljkama, a kaktus je slučajno bio povezan sa 
instrumentom koji beleži osećanja biljke. Iznenada je biljka 
proživela bes, strah, krajnje napeto stanje. Kišna glista je upravo 
bačena u vrelu vodu! 

Život umire: biljka oseća. Porežete jednu biljku — cela bašta 
to oseća, zato što okean osećanja okružuje sve. Izazivate vi- 
bracije. Kad ste ljuti stvarate vibracije, Kad ste pohotni stvarate 
vibracije. Kad volite stvarate vibracije. Te vibracije su univerzalni 
jezik — razume ih svekoliko postojanje. 

Priča se da je drveće kad je Buda dosegao prosvetljenje 
procvetalo van sezone. To možda nije izmišljotina, to može da 
bude istina. A jednog dana ćemo možda biti u stanju da to 
naučno dokažemo, jer ako bacanje u vrelu vodu kišne gliste koja 
nema nikakve veze sa biljkom, pripada potpuno drugoj vrsti, i 
njenu smrt, tu muku, nasilje biljka oseti i uznemeiri se, užasano 
se uznemiri, potrese se do same srži, onda je verovatno i da je 
drveće procvetalo. 

Buda je dosegao nirvanu, postao je prosvetljen. Jedan život 
je stigao do cilja: ne deluje kao preterivanje to što je drveće oko 
njega proslavljajući procvetalo van sezone. Ako može da se oseti 
bol, može da se oseti i slavlje. Samo još nekoliko koraka i nauka 
će reći, "Da, to nije izmišljotina." Život je ponekad neobičniji od 
izmišljotine. I jeste. 


Njegov otac mu jednog dana reče: 
Cujem galebove 

kad se spuštaju u tvoje društvo — 
donesi mi nekoliko da se igram sa njima. 


Sada je u glavu prodrla zamisao. Čovek nije bio više isti. Nije 
bilo ljubavi. Srce tog dana nije radilo. Prodrla je želja. Imao je 
metu. Na obalu je sada došao poslom. Više nije bio prijatelj 
galebova — nameravao je da ih uhvati. Bio je neprijatelj. 

Sledećeg dana kad je otišao na obalu, 
galebovi su igrali iznad njega 
ali nisu hteli da slete. 


Galebovi ne mogu da razumeju šta vi razmišljate ali mogu 
da razumeju vibracije koje oko sebe stvarate — a vi stalno stvarate 
vibracije oko sebe. Stalno emitujete vibracije, neprekidno. Sve što 
se dogodi u vašem srcu, isto kao kad neko baci kamičak u jezero: 
pojavi se mreškanje i ono traje i traje — ide do samog kraja, do 
same obale, svugde. U vama se javi osećanje; odmah je bačen 
kamičak u jezero vašeg bića. Pomisao se javlja u vama — 
mreškanje se javlja. Svugde stiže. 

Galebovi ne znaju tačno šta je otac rekao sinu, zato što ne 
razumeju jezik čoveka. Ne znaju šta se stvarno dogodilo, ali 
duboko u sebi ipak znaju da taj čovek više nije isti. Došao je neko 
drugi, stranac, a ne stari prijatelj. Sada je došao sa pomišlju. 
Pomisao nije poznata, ali celo njegovo telo više nije prepušteno. 
Misli da sprovede neki plan, neku želju. Nije isti opušten čovek 
sa kojim su se galebovi osećali kao kod kuće. 

A to je tajna svekolikog života: ne samo galebovi, već sreća, 
meditacija, ushićenje — sve to dolazi kad ste potpuno prepušteni, 
u duboko prijateljskom raspoloženju, sa pristupom ispunjenim 
ljubavlju prema postojanju. Kad ste u srcu, oni dolaze. Kad ih 
navodite i mislite da je sreća nešto nalik pravu, da morate tome 
da težite, galebovi sreće se neće spustiti. Igraće povrh vaših glava 
ali nikad neće sleteti da bi se igrali s vama, šetali s vama, skakali 
i poskakivali! Ne, nikad neće postati jedno svama. Neće se sputiti 
u vaše biće. 

Da, sreća je galeb. Meditacija je takođe galeb. Ushićenje je 
takođe galeb. Postojanje razume samo prepuštanje. Ako se 
prepustite dosegnućete. Dosegnućete sve što ovo postojanje 
može da vam pruži — a može da vam pruži beskrajni blagoslov, 
beskrajno blagosiljanje. Može da vas učini sitim, da vam pruži 
zadovoljstvo. Možete da postanete buda. 

Postojanje je spremno da vam pruži, ali vi niste spremni da 
uzmete, zato što razmišljate kako da zgrabite. Postojanje vam 

pruža na dar; ne možete da zgrabite, ne možete da osvojite, ne 
možete da postignete. Predajte se, molim vas. Molim vas, pre- 
pustite se. 

Sve što je divno je nalik galebovima. Zapamtite ovo: ništa ne 
može da se uradi. Slavlje je već spremno — pozvani ste. Možete 
da uđete na glavna vrata. Ali vi ste budalasti, pokušavate da 
uđete na zadnja vrata, a postojanje nema zadnja vrata. 
Pokušavate da uđete kao lopov. Glavna vrata su vam otvorena, 
i domaćin je spreman na stepeništu da vas primi, a vi pokušavate 
da uđete na zadnja vrata kao lopov. 

Život nema zadnja vrata. Ne možete da ukradete život. Ne 
možete da budete lopov. Život daje i daje beskrajno i daje 
bezuslovno. Vi samo, molim vas, budite prepušteni. Pustite da 
se galebovi spuste i igraju i tumaraju obalom sa vama. Sve je 
spremno. Slavlje, domaćin — sve je spremno, samo se čeka da 
uđete na glavna vrata. Nije potreban napor. Napor su zadnja 
vrata. Potreban je nenapor. 

Ne slušajte Džefersona. Sreća nije pravo, ne možete joj težiti. 
Morate je navesti. Ona je kao stidljiva žena, morate da joj se 
udvarate posredno. Ne idete kod žene i kažete, "Hoću s tobom 
u krevet." To je suviše neposredno, suviše uvredljivo, suviše 
vulgarno. Svaka žena koja vredi bi vam opalila šamar. Muškarac 
mora da bude tananiji sa ženiom. Čovek mora da ide posredan. 

Potrebno je strpljenje. Potrebna je poezija. Čak i kad vam je 
na umu odlazak u krevet, neposrednost bi izazvala uznemirenje, 
stvorila bi nepremostiv jaz. Ako te pomisli nema onda jed- 
nostavno uživate u društvu te žene. Jednog dana ćete s njom otići 
u krevet, ali to će se tek dogoditi. Galebovi će se spustiti na vas. 

Pustite da se život dogodi, ne pokušavajte da ga prisilite. 
Delanjem se postižu samo bezvredne stvari: nedelanjem — sve 
što je divno, sve što je sveto, sve što je božansko. 

Dosta za danas. 

Tri čoveka su uspela da prodru do kruga 
jednog sufija, tražeći da il poučava. 

Jedan od njih je gotovo odmah napustio 

grupu razgnevljen hirovitim ponašanjem učitelja. 


Po nalogu učitelja jedan od učenika drugom čoveku 
rekao je da je mudrac prevarant. 


Trećem je bilo dopušteno da ostane 
ali budući da je dugo čekao da primi učenje 
izgubio je interesovanje i napustio krug. 


Kad je i poslednji otišao 

učitelj je svom krugu rekao sledeće: 

Prvi čovek je bio primer načela: 

Ne sudi o bitnim stvarima 

na osnovu onog što vidiš. 

Drugi je bio primer opomene: 

Ne sudi o izuzetno važnim stvarima 

na osnovu onog što čuješ. 

Treći je bio primer tvrdnje: 

Nikad ne sudi na osnovu rečenog ili prećutanog. 


Na pitanje jednog učenika 

zašto kandidati nisu mogli da budu upućeni 
mudrac je odgovorio: 

Tu sam da dajem više znanje 

a ne da učim ljude koji uobražavaju 

da su to znali još dok su se držali majčinih skuta. 


( ovorim vam ne o nečemu, već upravo to nešto. Ja sam to 
svejedno da li govorim ili ćutim. Možete to nazivati Bog, 
možete to nazvati X. 

Nesaznano se ne može poučavati, nesaznano se mora 
naućiti. Ostaje nesaznano čak 1 kad ste ga naučili — u tome je 
njegova lepota. Nikad ne postaje znano. Bog nikad ne postaje 
znanje. Naprotiv, što više znate, to je on tajnovitiji. Što više u 
njega prodirete, to on više izmiče. Kako se približavate središtu 
počinjete da osećate da se gubite — nestala je svaka izvesnost, 
nestala je svaka vezanost. Vi zapravo nestajete. 

A kad stvarno dosegnete središte, tu je Bog u svojoj apsolut- 
noj uzvišenosti. Ali niste vi tamo; tragalac je nestao, spoznavalac 
je nestao. A kad ne postoji spoznavalac, kako nepoznato može 
da se svede na znanje? Nepoznato postaje znanje kroz 
spoznavaoca. Ako je spoznavalac nestao, nema mogućnosti da 
postoji znanje. Ostaje provalija, ostaje tajna. Ali, na veoma 
neobičan način tajna se takođe otkriva. Vije znate, vi je osećate, 
zato što ste vi tajna. 

Učitelj ne postoji da bi saopštio znanje, učitelj postoji da bi 
saopštio sebe. Učitelj ne prenosi nešto o Bogu, on prenosi samog 
Boga. To o ne zanima učitelja; to je znanje nižeg reda. Ako ste 
došli kod mene da bi saznali nešto o Bogu došli ste kod pogrešne 
osobe zato što mene o ne zanima. Ako ste došli da spoznate 
Boga, došli ste kod prave osobe. Ali, tada morate da budete 
spremni, spremni da za to umrete — ništa manje od toga nije 
dovoljno. To je najveća opasnost kojoj neko može da se izloži. 

Ukoliko ne izgubite sebe ovde ništa nećete dobiti. Ako ste 
došli da bi nešto dobili a niste spremni da izgubite sebe, onda 
traćite vreme — a učitelj neće dopustiti takvo traćenje, odgurnuće 
vas. Tanani će biti njegovi načini. Neće vas odgurnuti na takav 
način da ostetite da ste odgurnuti; ne, on će vam pružiti utisak 
da ste ga napustili po svojoj volji: nije zavredeo, ništa tu nije 
moglo da se dobije. Učitelj, čak i kad vas odbija, neće dozvoliti 
da se u vama javi osećanje da ste odbijeni. To čini iz saosećanja. 
Pružiće vam utisak da ste vi odbacili učitelja. 

Sufiji u sebi nose suštinsku veru. Priča je veoma suštinska. 
Pre nego počnemo priču nekoliko izvesnih stvari se mora shva- 
titi. ; 
Prvo, kad dođete kod učitelja odlučite da o njemu nećete 
donosite sud, jer ako prosuđujete ne možete da imate poverenja. 
Bolje je da odete. Ako imate poverenja ne možete da 
prosuđujete. Učenik mora da se opredeli da li i dalje da 
prosuđuje ili počinje da stiče poverenje. 

Poverenje je potpuno druga dimenzija od prosuđivanja. Kad 
prosuđujete vi ostajete središte, a vaše središte i vaš um 
prosuđuje. Vi ostajete merilo, kamen kušač. Kad imate pover- 
enja vas više nije. Nemate više središte koje bi prosuđivalo, 
nikakve vrednosti prema kojima bi prosuđivali. 

Kad se predate učitelju vi predajete vaše vrednovanje. Vi mu 
kažete, "Sada neću da budem sudija. Od sada sam tvoja senka, 
predana duša. Ma šta radio nije na meni da prosuđujem." 

Dogodilo se da je neki kralj hteo da postane učenik sufi 
učitelja Bajazida, Bajazida iz Bistama, jednog od najvećih imena 
među sufijima. Kad je kralj prišao Bajazidu bilo mu je teško da 
ga odbije — a kralj uopšte nije bio spreman. Nije zavređivao da 
postane učenik i bude prihvaćen. 

Bajazid je upitao, "Zašto si odabrao mene? Postoje drugi 
bolji učitelji od mene. Zašto si odabrao mene? Ja sam niko, samo 
običan učitelj." 

Kralj reče, "Izabrao sam tebe zbog tvog karaktera, tvog 
ponašanja, tvog morala. Dobar si čovek. Za druge nisam siguran; 
njihovo ponašanje je malo čudno i oni me zbunjuju. U tebe sam 
siguran. Dobar si čovek, sveti čovek, eto zato." 

Bajazid reče, "Onda sačekaj malo. Odloži malo, zato što ne 
poznaješ mene i moj karakter. Sačekaj malo i posmatraj." 

Jednog dana kralj je otišao u šumu u lov. Iznenada je kod 
jezera ugledao Bajazida koji je sedeo na drugoj obali — bilo je to 
malo jezero i kralj je mogao da vidi drugu obalu -i nije bio sam, 
bio je sa nekom ženom. Šta je radio u šumi sa ženom bez pratnje 
svojih učenika? Uvek kad ga je posećivao u gradu Bajazid je bio 
okružen stotinama učenika. Šta se dogodilo? Šta je radio sa 
ženom? Pojavila se sumnja: u takvoj osami sa ženom?...? 

I ne samo to, dok je posmatrao skriven iza drveta, žena je 
sipala nešto u čašu. Možda je to bilo vino? Flaša je izgleda bila 
vinska. 

Sada je bio potpuno siguran da je bilo dobro što se nije 
predao tom čoveku. Izgleda da je on razvratnik. 

Upravo je počeo da se udaljava od obala kad Bajazid glasno 
povika, "Ne idi. Priđi bliže zato što sud sa daljine može da bude 
pogrešan." A procenjuje se uvek sa daljine. Kad donosite sud 
razdaljina zapravo ne može da se izbriše. Morate da budete na 
izvesnom rastojanju ako hoćete da budete sudija. Ako se 
približite izgubićite sposobnost prosuđivanja, postaćete prisni, 
umešaćete se, predaćete se. Izgubićete oštrinu prosuđivanja. 

Shvativši da ga je Bajazid video kralj se oseti malo neugodno 
i posramljeno, ali budući da ga je video i pozvao bilo je nezgodno 
da ode. A prisutna je u njemu bila i tinjajuća znatiželja: Šta se 
tamo događa?. 

Prišao je. Bajazid reče, "Šta si sada odlučio? Došao je pravi 
trenutak za mene da te prihvatim. Šta kažeš?" 

Kralj se nasmeja i reče, "Ne zavređuješ čak ni da mi budeš 
sluga, kako onda možeš da uobražavaš da mi budeš učitelj?" 

Bajazid reče, "Znači odustaješ od pomisli da te ja iniciram? 
Ako odustaješ onda mogu da ti otkrijem stvarnost." Strgnuo je 
krinku pod kojom se krila žena, burku, zar, veo koji 
muhamedanke koriste. 

Kralj nije mogao da poveruje svojim očima: žena je bila 
Bajazidova majka. Potom mu je Bajazid pružio flašu "vina" i 
rekao, "Probaj. To je samo čista obojena voda." 

Kralj pade pred Bajazidove noge i reče, "Prihvati me." 

Bajazid reče, "Propustio si. Ako prosuđuješ ne možeš da imaš 
poverenja — a možeš da prosuđuješ sa tako velike razdaljine? Ne, 
nismo stvoreni jedno za drugo." 

Bajazid je stvorio okolnost da bi kralju mogao da pokaže da 
prosuđivanje nije povezano sa poverenjem. 

Poverenje je skok na slepo. 

Nije na vama da procenjujete da li je skok vredan toga. Ne, 
ako ste skočili zajedno sa prosuđivanjem onda još niste skočili. 
Ako ste skočili zajedno sa svojim vrednostima, umom, niste 
skočili, zato što je skok moguć samo ako odbacite prosuđivanje. 

Ako prosuđujete nikad nećete postati prisni sa učiteljem. 
Prosuđivanje podiže prepreke. Prisnost se rađa samo kroz pover- 
enje, a ta prisnost je dublja od svake ljubavi; zato što je slepa. 
Ali, da bi videli drugi svet morate da budete slepi za ovaj svet, 
jer kad su ove oči zatvorene, onda se otvore druge oči. U 
duhovnosti slepilo znači sposobnost viđenja. 

Vaše oči prestaju da posmatraju spoljašnost i vi započinjete 
novo putovanje u nutrinu. 

Zapamtite, prosuđivanje vas nikad ne može odvesti u pover- 
enje, to poverenje je lažno, nije ispravno utemeljeno. Ispod 
površine je samo pesak i pena. Vaša kuća će se srušiti svakog 
trenutka. Bolje je da je napustite pre nego što se sruši i uništi vas. 

Druga stvar koju treba zapamtiti je: Možda istražujete, ali to 
još uvek ne znači da ste spremni da primite. Postoje znatiželjni 
ljudi koji sg raspituju o višim stvarima, ali to nikad ne misle zato 
što nisu spremni da se izlože bilo kakvoj opasnosti. Nisu spremni 
dasebe stave na kocku. Oni su znatiželjni ljudi, detinjasti na neki 
način, istražuju sve i svašta kao da samim istraživanjem može da 
se dosegne istina. 

Znatiželja nije dovoljna. Morate da budete spremni. Sufiji 
kažu da vas učitelj prihvata ne zbog vašeg istraživanja, već vas 
prihvata zbog vaše spremnosti — a to je nešto sasvim drugo. 

Pre nekoliko dana je kod mene bio neki mladi čovek i rekao 
da bi želeo da ga ja iniciram. Pitao sam ga, "Da li si stvarno 
odlučio?" 

On odgovori, "Pola — pola. Ponekad hoću da primio sanjas, 
a ponekad se ne bih upuštao u to, u nedoumici sam. Stoga 
prepuštam to tebi, biće onako kako kažeš" 

Rekao sam mu, "Bolje sačekaj još tri dana. Nema potrebe za 
žurbom. Samo sačekaj još tri dana i neka tvoj um donese odluku. 
Ali, odluka mora da bude stoprocentna." 

Doneo je odluku i odluka mora da je bila stoprocntna Zato 
što je sledećeg dana jednostavno nestao. Nikad se nije vratio i 
mislim da se neće vratiti. 

Bio je spreman da bude iniciran — mislio je da je spreman da 
se preda, da pođe stazom — a samo tri dana odlaganja... Kako ja 
shvatam, to je odloženo za najmanje trideset života. Čovek nije 
bio uopšte spreman, u njemu čak ni zračka svetlosti, ni semena 
posejanog nekad u njegovim prethodnim životima, a bio je 
spreman da žanje, a nikad nije posejao nijedno seme. Ali, ljudi 
ostaju u potpuno nesvesnom. Oni ne znaju da ne može da se 
žanje ako seme nije posejano. 

Učitelj mora da vidi u vašoj nutrini da li postoji mogućnost. 
Kad nekog prihvatim moram da vidim da li u ovom životu postoji 
mogućnost, jer ja se više neću vraćati i zato je bolje da ne 
započinjem rad na vama ukoliko nemate potencijal da 
postignete u ovom životu. 

Možda nećete postići, možda ćete propustiti, ali ja moram 
da budem siguran u potencijal, samu mogućnost, zato što ako 
započnem određenu vrstu rada na vama, a više me ne bude, biće 
vam teško da se prilagodite nekom drugom učitelju. Pose- 
dovaćete izvesne strukture koje sam vam dao i to će izazivati 
nevolje. Bolje je da ne započinjem da bi vi u potpunosti bili 
dostupni nekom drugom da radi sa vama. Iniciram samo kad sam 
siguran da neko može da postigne u ovom životu, upravo u ovom 
životu. Čovek možda nije svestan svojih mogućnosti. Možda je 
potpuno zaboravio vrstu obavljenog rada u prethodnim 
životima. 

Viste veoma stari, niste novajlija ovde. Gazili ste istu Zemlju 
hiljadama puta. Zemlja je mlada u poređenju sa vama zato što 
ste bili i na drugim planetama. Celu večnost ste ovde. Bili ste 

milion različitih stvari. Niste neispisana ploča, mnogo toga je tu 
zapisano. Mnogi nedovršeni sistemi su tu živi. Moram da po- 
gledam: Da li je nešto moguće u ovom životu? — u suprotnom je 
daleko pametnije ne započinjati rad da bi mogli da ostanete 
otvoreni. U suprotnom bi mogle da uslede nevolje. Ako učitelj 
nekog odbije, on to čini iz saosećanja. Ako prihvati, on to čini iz 
saosećanja. Ništa drugo nije moguće zato što učitelj nije ništa 
drugo; onje saosećanje. 

Znam da ne mogu ovde da ostanem još dugo. Moj brod je 
zapravo. stigao i čeka već gotovo dve decenije. Moram da 
napustim obalu svakog časa. Nekako to odlažem. Još malo mogu 
da ostanem ovde, i još malo mogu da vam pomognem. 

Ne mogu, naravno, da prihvatim ljude nasumce. Čak i kad 
mislite da prihvatam ljude nasumce, ja to ne činim. Možda niste 
svesni — zato što ne znate ko ste, šta ste, šta je za vas moguće. 
Kad određenu osobu odbijem, odbijam je zato što nema nikakvu 
mogućnost u ovom životu i ne sme da se izloži opasnosti. Nije 
spremna. Traži stvari koje nije spremna da primi. 

A duhovno, okultno nije nešto što može da vam se da bili vi 
spremni ili ne. Imetak možete da nasledite od oca, ali duhovnost 
ne možete da nasledite od svog učitelja. To nije puko nasleđe. 
Ne može se preneti. Morate potpuno da budete spremni za 
njega; ili, može da se da, ali nikad neće dopreti do vas. Zabo- 
ravićete to na ovaj ili onaj način. 

Sufiji kažu da učitelj počinje da radisamo kad oseti da postoji 
potencijal. da je čovek spreman na mnogo načina; nekoliko 
poteza tu i tamo i slika će biti gotova. U suprotnom neće traćiti 
svoje i vaše vreme. A učitelj ne postoji da bi vas poučava običnim 
stvarima. Budući da postoji mnogo učitelja možete da odete kod 
drugog. Učitelj će da vam da nešto uzvišenije, nešto izuzetnije, 
nešto nevidljivo, Morate da budete veoma prefinjeni, veoma 
tanano pripremljeni, jer samo tada može muzika nesaznanog da 
se spusti na vas. Učitelj ne može da vas poučava ako unapred 
mislite da znate. 

Mnogi znalci su dolazili kod mene, panditi, učeni ljudi... 
Jedan starac koga sam poznajem dolazi kod mene poslednjih 

deset godina. Svakih nekoliko meseci ponovo dođe i priča o svom 
znanju, Vedama, Upanišadama, i priča o jogi i šta je on radio, i 
kakvu vrstu iskustva je stekao. Ako je u pravu onda nema potrebe 
da dolazi kod mene. Ali on istrajava u dolaženju. Sve što govori 
je samo želja, mašta. On misli da je postigao. A ja vidim da ništa 
nije postigao, samo je naučio iz svetih spisa. Kreće se u duhovnim 
krugovima, čuo je mnoge glasine o kundalini i o čakrama i O 
svetlosti i ovom i onom, i svaki put kad dođe hoće da mu nešto 
kažem, hoće moju pomoć. Ali on sam je zabranjuje. Ako hoće 
moju pomoć mora da prestane da se pretvara da zna. Mora da 
prestane sa svim glupostima za koje misli da su znanje. A stalno 
ponavlja da to nije prepričavanje svetih spisa, da je on iskusio. 

Stoga kažem, "Divno je štosi to iskusio — to ja ovde pomažem 
da se dogodi. Ali ti si postigao, stoga nema potrebe... Zašto se 
mučiš i dolaziš kod mene?" Ali, tada vidim da se njegovo lice 
rastuži. Nije spoznao ništa. Ali ne može da se oslobodi ni 
pretvaranja, ne može da kaže, "Ne znam." Tako jednostavna 
stvar izgleda da mu nije moguća. A dok to ne shvati, ništa nije 
moguće. 

Ako mislite da znate bez spoznaje, vaša vrata su zatvorena. 
Morate da osetite neznanje, i to duboko da osetite, do samog 
dna svog bića da osetite da ne znate. Saznavanjem neznanja vrata 
se otvaraju. Postajete dostupni učitelju i on može da radi. 

Sufiji su veoma izbirljivi. To je svaki učitelj, mora da bude, 
neminovno, inače bi se okružio pogrešnim ljudima. 

Moram se osloboditi pogrešnih ljudi na fin način. U početku 
su me okruživali džaini. Budući da sam rođen kao džain oni su 
naravno bili prvi koji su došli kod mene. Ali nisu me okružili zbog 
mene, bilisu oko mene iz pogrešnog razloga zato što sam džain. 
A ja nisam džain. Nisam hrišćanin, nisam hinduista, nisam 
muhamedanac.... ili sam sve to. Nisam niko posebno. 

Na hiljade njih iz svih krajeva zemlje se okupljalo oko mene. 
To nisu bili tragači. Njih uopšte nije zanimao bilo kakav preo- 
bražaj. Hteli su da učvrstim njihova uverenja da je džainizam 
ispravan, da je sve što je Mahavira govorio istina. Nisu se zani- 
mali za mene, zanimali su se za Mahaviru. Znali su već da je 
Mahavira istinit, jednostavo su želeli i moju podršku. 

Morao sam da ih se oslobodim. Ali, kako da ih se oslobodim? 
Počeo sam da pričam o seksu. Nestali su, zato što je brahmačarja, 
celibat, potpuni celibat idalje njihovo osnovno učenje, a kad sam 
počeo da govorim o seksu, a govorio sam da se sa sekskom može 
dosegnuti nadsvest, da je samadhi moguć preko seksa, oni su se 
jednostavno izgubili. Ništa više od toga nije bilo potrebno. Oni 
koji su tada ostali bili su tragači. Ostao je jedan od hiljadu. Masa 
se nikad nije vratila. 

Tada se oko mene okupila druga grupa - Gandijevci. Bili su 
u potrazi za nahatmom. Kad je Gandi umro ostali su bez gurua. 
Morao sam da uradim nešto jednostavno. Imao sam običaj da 
nosim khadi. Voleo sam to: to je tako dobro, rukom rađeno -- 
tako estetski. Ali, norao sam da prestanem da ga nosim zato što 
se uspostavila karika: nosio sam khadi i Gandijevci su mislili da 
sam gandijevac. Trpeo sam zbog toga. Sada nosim pamučnu 
haljinu. Mučno je — ali je bilo neophodno, oni su to učinili 
nužnim. Onog trenutka kad sam prestao da nosim khadi mnogi 
od njih su me napustili. I kritikovao Gandija — od tada nisam 
video više njihova lica. To nisu bili tragači. Ostao je samo jedan 
od hiljadu. 

Tragaču — pravom tragaču koji zaista istražuje, koga nije 
briga da li sam za Gandija ili protiv njega, ili za Mahaviru ili 
protiv njega, ko je neposredno povezan sa mnom iko o meni ne 
donosi nikakav sud, ko ima poverenja u mene — njemu je sve- 
jedno šta ja govorim. 

Učitelj mora da bude veoma, veoma izbirljiv; inače rad 
postaje nemoguć. 

Možete da govorite masi ljudi, ali njih ne možete da preo- 
bratite. Oni postoje na veoma niskom nivou bivstvovanja. Samo 
čovek koji je prekinuo sa ovim svetom, potpuno se razočarao, 
izgubio svaku nadu i stekao sposobnost da oseti da je sve ovo 
samo puki san u najboljem slučaju dobar san, u najgorem noćna 
mora — stvarno razočaran a okolnosti takve da počinje da 
razmišlja o samoubistvu, samo je on spreman Za učitelja. ...Jer 
čovek koji počne da razmišlja o samoubistvu, prekidu života jer 
mu život deluje besmisleno, spreman je da se prčobrazi. Spre- 

man je da umre pred učiteljem. A tada učitelj može da ga 
vaskrsne. 

Kad ste u blizini učitelja vi ne slušate samo njegove reči, vi 
slušate njega, njegovo biće, simfoniju njegovog bića, {ananu 
muziku njegovog bića. Pokušajte da to slušate, a ne šta on govori, 
jer sve ono što čini njega ne može da se iskaže rečima. Čak se i 
u tišini ispoljava samo deo njega. Rečima se ne izražava gotovo 
ništa, tišinom samo deo. Morate da slušate njegovo biće. Sve što 
on radi — govori, ćuti, hoda, sedi, ne radi ništa — sve morate da 
pratite i budete budni, morate da postanete prijemljivi na tananu 
muziku, tanane vibracije koje ga okružuju. To postoji. 

Čovek mora da bude u potpuno ženskom raspoloženju, da 
bude blizu učitelja i da ga iskoristi. Muški prilup neće koristiti. 

Sledećeg dana jedan sanjasin, žena sanjasin mi reče da je 
neobično: Kako to da mnogi muški sanjasini počinju da se 
priklanjaju ženskoj strani svog bića? Da postaju ženstveni. 

To je tačno, događa se, zatošto biti učenik znači biti ženstven. 
Znači biti prijemljiv, a ne agresivan. Ne možete da ugrabite, ne 
možete da ukradete; morate da budete prijemljivi. Učitelj mora 
da se pojede, sažvaće, upije, tako da postane vaša krv, vaše kosti, 
vaša srž. 

Sledeće noći dođe jedan sanjasin i reče da mu se događa 
nešto neverovatno. Kaže, "Počinjem za vreme meditacije da se 
osećam kao pas, lajem -i ne samo to, ponekad osećam da ujedam 
vaš prst!" 

Da, učitelj mora da se pojede, sažvaće, upije, svari. 

Rekao sam sanjasinu, "Ne shvataj to bukvalno" — to se već 
jednom dogodilo, jedan sanjasin je upravo to učinio. Skočio je 
na mene kao pas i počeo da ujeda moj prst. Potekla je krv, 
povredio mi je prst. Viziju je shvatio bukvalno. 

Ta vizija je tačna. Jedan od američkih tragača, on je sada 
pokojan — napisao je divnu knjigu; mnogo mi se sviđa naslov. 

ovek se zvao Rudi i napisao je knjigu pod naslovom Duhovni 
kanibalizam. Naslov je dobar, knjige ništa naročito, ali naslov je 
stvarno divan. Čovek mora da pojede učitelja, čovek mora da 
postane kanibal. 

Ali ne shvatajte to bukvalno. To je unutrašnja vizija i unu- 
trašnja pojava. Učitelj će vas postupno sasvim izmeniti. Vi više 
ne postojite, postoji učitelj u vama. Sveti Pavle je rekao, "Ne 
postojim. Hrist postoji u meni." 

Učitelj vas malo po malo menija. Kad uđete u sebe, vi ne 
nalazite sebe, vi tu nalazite učitelja. Kad se to dogodi, preneto je 
znanje - znanje koje se ne može saznati. Učitelj prenosi sebe. 

To je veoma tanana pojava. Stoga ljudi koji su došli samo kao 
ljubopitljivci, detinjasti istraživači, moraju da budu odbačeni; 
njima ne može da bude dopušten pristup. Njih ima na milione. 
Ako se njima dopusti pristup, tragači nikad ne bi bili u stanju da 
dođu u blizinu učitelja. 

Čuo sam da je otac Mule Nasrudina na samrti, na samrtnoj 
postelji, hteo da posavetuje svog sina, sina koji je višestruko 
zalutao. Bio je lokalni Don Žuan grada i jurio je za svakom 
ženom. Starac reče, "Nasrudine zapamti jednu stvar: lepota je 
samo na površini, i ne luduj za njom —a to što ti govorim je moje 
životno iskustvo. Jurio sam žene, ali sada na kraju života shvatam 
da je lepota samo pojava na površini, pojava." 

Nasrudin je promislio i rekao, "Tata, to mi je dovoljno — jer 
ja nisam kanibal, neću da jedem žene. Površina mi je dovoljna. 
Kome je potrebna unutrašnjost žene?" 

Ali ako ste sa učiteljem povezani površinski, samo sa kožom 
učitelja, onda niste povezani uopšte. Sa učiteljem morate da 
budete kanibal. Morate da ga pojedete, potpuno i do kraja, njega 
celog u njegovoj potpunosti. Ali, to je moguće samo ako sebe 
potpuno odbacite. St.arate vakuum, stvarate prazninu i 
iznenada ta praznina usisa učitelja. To je prenos bića biću. To 
nije prenos znanja već prenos samog života -- kao kad nezZa- 
paljenu lampu prinesete upaljenoj i plamen skoči. 

Učitelj ne gubi ništa a vi stičete sve, zato što lampa koja je 
već upaljena ništa ne gubi. Druga lampa je upaljena - ona dobija 
sve, a prva lampa nije izgubila ništa, ona ne gubi ništa. I možete 
da upalite na hiljade lampi samo jednom upaljenom lampom. a 
upaljena lampa ostaje ista. Ništa se ne gubi. Samo plamen skoči. 

Učitelj je upaljena lampa. Dođite kod njega, budite blizu 
njega. 


1656 


IZA MAJČINIH SKUTA 


Prosudivanje vam neće dozvoliti da budete u blizini, i tada 
plamen ne može da skoči, jer plamen može da skoči samo kad 
su obe lampe postale tako prisne da razmak više nema. 

Sada jedna divna priča. 


Tri čoveka su uspela da prodru do kruga 
jednog sufija, tražeći da ih poučava. 

Jedan od njili je gotovo odali napustio 

grupu razgnevljen hirovitim ponašanjem učitelja. 


Učitelji su teški ljudi. Ne oslanjajte se nikad na osobine 
njihovog lica, ne oslanjajte se nikad na njihov izgled; izgled može 
da zavara. 

Priča se za Gurđijeva da se neobično ponašao, naprasno 
postajao lud, svaki put kad bi neki učenik došao sa željom da 
pristupi unutrašnjem krugu. Stari učenici su Znali da primenjuje 
stari trik, ali novi su bežali čim vide šta taj ludak radi. 

Dogodilo se da jednom dođe neki novinar. Želeo je intervju 
i pokazivao je mnogo zanimanja za Gurđijevo učenje. Gurđijev 
se osvrnuo, ugledao starog učenika i upitao, "koji je dan danas?" 

Učenik odgovori, "Danas je subota." 

Gurđijev reče, "Kako je to moguće? Juče je bio petak, kako 
je moguće da je danas subota? To je ludo — juče je bio petak, 
kako je onda moguće da je danas subota?" 

Novinar je ustao i rekao, "Nisam u potrazi za ludim ljudima. 
Šta se ovde događa?" 

Gurđijev ga je pogledao tako ljutito, tako prodorno, da je 
novinar počeo da se Znoji od straha, shvatajući da taj čovek može 
da bude opasan. A Gurđijev je bio veoma snažan čovek. Da skoči 
mogao bi da vas ubije. Novinar je brže bolje pobegao i nikad se 
nije vratio. A Gurđijev se grohotom smejao. 

Neko od učenika upita, "Ali zašto ste se tako ponašali? 
Mogao je da bude od pomoći. Mogao je da napiše članak. I ima 
veze, veoma je poznat čovek. Zašto...?" 

Gurđijev odgovori, "Bolje je okončati na samom početku, 
zato što kad jednom počne da dolazi, dolaziće sve češće i češće, 

a ne može da razume, on je površan čovek. Oslonio se samo na 
izgled, kako može da razume dublje stvari? 


Jedan od ujih je gotovo odmali napustio 

grupu razgnevljen hirovitinu ponašanjem učitelja. 

Po nalogu učitelja jedan od učenika je drugom čoveku 
rekao da je mudrac prevarant. 


Po nalogu učitelja jedan od učenik je drugont čoveku rekao, 
"Ne dozvoli da te ovaj čovek prevari, onje lažani mudrac." I drugi 
čovek je otišao netragom. 

Čovek je zaista neobičan! 

Dovoljno je da neko kaže da je učitelj prevarant. Nikad ne 
pomislite da je možda taj čovek prevarant, ili da samo igra neku 
igru, ili da ima neki razlog zašto to to kaže. 

Verovati u učitcija je teško, ali verovati tom čoveku je tako 
lako. Nikad ne postavljate pitanje njegove verodostojnosti, ne 
dovodite u pitanje njegovu bona fides — jednostavno verujete. 
Izgleda da ste svaki put spremni da poverujete čim neko kaže da 
nešto nije u redu, Uvek se opirete kad neko kaže da je nešto 
dobro. U loše verujete, u Đavola verujete. U Boga sumnjate. 

U našem jeziku postoji izreka: Suviše dobro da bi bilo 
istinito. To pokazuje kakav je um. Nikad ne kažete: Suviše loše 
da bi bilo istinito. Ne, takva izreka ne postoji. Suviše loše nikad 
nije suviše loše, i gotovo uvek je istina. Ali u suviše dobro ne može 
da se veruje. Tako je duboko vaše nepoverenje prema čovečan- 
stvu da ste uvek spremni da verujete ako se nešto loše kaže o 
nečemu ili nekome. 

Ako neko dođe i kaže, "Ovaj čovek je postigao stanje bude, 
vi se smejete, kažete da to nije moguće; to je puka izmišljotina, 
nikad se nije dogodilo i nikad se neće dogoditi. 

Kako može da se dogodi da je neko drugi postao buda a vi 
još uvek niste? Nemoguće. Ako nekome može da se dogodi da 
postane buda, ondaste to vi kome će se to dogoditi. Niče je negde 
rekao: Ne mogu da verujem u Boga, jer ako je on Bog, kakvi su 
onda moji izgledi? Ne verujem da postoji Bog. Da postoji ja bih 
bio on. 

Uvek verujete u negativne stvari o ljudima, nikad ne verujete 
u pozitivne. Cak i kad ne pokazujete sumnju, sumnja postoji. 
Kakva ludost! Neko kaže da je taj čovek prevarant i vi to odmah 
prihvatate. Ne ulazite u to, ne istražujete. Ne kažete, "Odložiću 
i istražiću i potom ću odlučiti." Odmah verujete. Ali, čak i kad bi 
vam neki buda prišao i rekao, "Postigao sam savršeno blažen- 
stvo," vi bi ga posmatrali sumnjičavo. Kako je to moguće? Suviše 
je dobro da bi mogli da verujete. 
| Verujete u Đavola. Bog je možda mrlav, Đavo nikad nije 

mrtav. A video sam ljude koji su bezrezervni ateisti - ne veruju 
u Boga — ali nisam video ni jednu osobu koja ne veruje u Davola. 
Svi veruju u Đavola, čak i ateisti. 

Ateisti nikad nisu iznosili dokaze protiv Đavola. Protiv Boga 
imaju na hiljade dokaza, ali protiv Đavola nijedan. Izgleda da su 
svi učenici Đavola. On izgleda dostojan toga da se u njega veruje. 

Kad se približite učitelju veoma je teško da se prosuđuje. 
Učitelj je naložio učeniku da kaže, "Ovaj mudrac je prevarant." 
To je bilo po nalogu učitelja. On je stvorio okolnost. 

Da li lako možete da poverujete u Đavola? Tada niste za 
duhovni rast. Da li se opirete verovanju u loše? negativno? Tada 
ste učinili jedan korak u pravom smeru, ka dobru, ka božanskom. 
Kako možete da imate poverenja u učitelja kad imate toliko 
poverenja u ono što kaže običan čovek? 

Postoji na hiljade ljudi koji nikad nisu stigli do mene zato što 
je neko, makar i taksista, ili pan wallah, ili nosač na stanici rekao, 
"Gđe ste krenuli? Sve je to prevara." I oni su sprečili mnoge da 
dođu do mene. To su mogli biti moji učenici koji su imali nalog! 
Nikad ne znate. 

Drugi čovek je otišao. 


Trećem je bilo dopušteno da ostane 

ali budući da je dugo čekao da primi učenje 

izgubio je interesovanje i napustio krug. 

Trećem je bilo dopušteno da ostane, ali mu je dugo 


uskraćeno učenje pa je izgubio svako interesovanje i napustio je 
krug. Učitelj dobro zna kako da vas uputi. Nije potrebno da vi 

dajete savet učitelju kako da vas uputi. On dobro zna. Čovek 
mora da ima poverenja i da čeka. Kad dođe pravi trenutak on će 
nešto reći. 

Prvi čovek je bio trećerazrednih mogućnosti. Ništa nije bilo 
moguće. Učitelj se njega odmah rešio svojim hirovitim ponaša- 
njem. Drugi čovek mora da je imao neku malu mogućnost. 
Učitelj mu je pružio priliku, ali on nije uspeo. Treći čovek mora 
da je imao najveći potencijal od sve trojice. Učitelj mu je dopus- 
tiodaostane ali nije hteo da ga uputi, nije hteo ništada mu govori 
- nije tačno da on nije ništa kazivao, jer je učitelj neprekidna 
poruka. Čak i kad drugima govori on se možda obraća vama. 

To su moja zapažanja. Kad razgovaram sa nekim drugim, ja 
često razgovaram sa vama, zato što mislim da je to najprigodniji 
način. Ako vam govorim neposredno, možda ćete propustiti, jer 
vaš ego može suviše da se istakne. Kad obratim pažnju na vas, 
vaš ego ispliva na površinu, a ego neće dopustiti.. Ne, vi samo 
sedite po strani, ja govorim nekom drugom; onda pažljivije 
slušate. Tada ego nije umešan. 

Ako nekom drugom kažem kako da odbaci ljutnju, vi slušate, 
i budući dase ne odnosi na vas vi se malo otkačite, a kad ste malo 
udaljeni onda pažljivije slušate. Kad se tiče vas, kad je vaš 
problem, vi se toliko zabrinute da to stvori prepreku. Ako go- 
vorim nekom drugom i govorim o njegovom problemu, možda 
se to na njega uopšte ne odnosi, možda zapravo govorim nekom 
trećem. A kad počnem da se obraćam vama možda govorim 
nekoj drugoj osobi, a ne vama. - 

To mora da odluči učitelj: šta da radi, kako to da uradi. 
Moram da prestanem sa ličnim razgovorima zbog toga, zato što 
sam osetio da je potrebno više vremena da to do vas dopre. 
Veoma se uznemirite kad ste sami sa mnom i to je vaš problem, 
ne možete da se odvojite, ne možete da postanete posmatrač. A 
tako ste opterećeni problemom da sve što kažem, kad to kažem, 
vidobro znate da je nemoguće, zato što mislite daste sve pokušali 
i ništa se nije dogodilo. 

Moram sasvim da prekinem sa ličnim razgovorima. Sada je 
bolje: deset, dvanaest ljudi prisustvuje razgovoru. Obračam se 

osobi A, a možda govorim osobi B; obraćam se osobi C, a možda 
mislim na osobu A. Sada je to jednostavno. Kad pogodim nekog 
drugog, udarac je možda namenjen vama. A vi to lako možete 
da primite, zato što izgleda da nije bio namenjen vama. Ali 
deluje. Zatekne vas nesvesne. Dublje prodire u vas. Ulazi u 
tanane slojeve vaše nesvesnosti bez ikakvog napora, zato što 
sedite opušteni. To je problem nekog drugog. 

Možda ste uočili da svaki put kad je neko drugi u teškoćama, 
lakše vam je da mu date mudar savet, dobar savet — svako je 
dobar savetnik, nikad nisam video nekog ko nije dobar savetnik 
kad su drugi u teškoćama. Možete da date tako mudar savet da 
bi vam čak i Lao Ce pozavideo. Tako veliki mudar čovek! Ali, 
kad je problem vaš, naprasno postajete detinjasti. Naprasno 
gubite izdržljivost, gubite ravnotežu. 

Zašto se to događa? — zato što je problem sada tako blizu. 
Većste uznemireni i očekujete čudo. Isti savet ne možete da date 
sebi koji ste dali drugom u istim okolnostima. Osećanje odvo- 
jenosti pomaže. 

Trećemje bilo dopušteno, ali nikakvo određeno uputstvo mu 
neposredno nije dato. Izgubio je interesovanje. Izgledalo je da 
učitelj nije mario za njega. Ali, učitelj se zanimao za njega; inače 
bi ga se već rešio kao što se rešio druge dvojice. Bio je zainter- 
esovan, ali je čekao da čovek postane malo strpljiviji, malo 
sređeniji. On je možda dao uputstva, ali je čovek bio blesast. 
Mislio je da je uputstvo uputstvo samo ako vam se da nepos- 
redno. 

Tanani su načini učitelja. Oni bolje znaju kako da daju 
uputstvo. Ponekad je nedavanje poruke, poruka: čekaj. Sačekaj 
još malo; nisi još spreman i Zreo. Ali, čovek je izgubio zanimanje 
— napustio je krug. 

Možda je postojalo zanimanje, ali to nije bila žeđ. Zanimanje 
može da se izgubi, ali žeđ nikada. Ako kod mene dođete zbog 
svog intelektualnog zanimanja, ili zarad neznatog duhovnog 
zanimanja, to je samo zanimanje, pre ili kasnije ćete me nemi- 
novno napustiti zato što zanimanje ne može dugo da traje. Čovek 
se zasiti vlastitog zanimanja, ono postaje teško. 

Ali, ako je to žeđ, glad, onda što više čekate to glad postaje 
veća. Što duže morate da čekate to žešća postaje žed. Na početku 
je bilo samo slabo osećanje. Učitelj čeka sve dok žeđ potpuno ne 
preplavi čoveka zato što je tek tada moguć susret, samo tada on 
može da bude upućen. Kad je žed tako velika da čovek sve zbog 
toga stavi na kocku, kad je za samo jednu čašu vode spreman da 
plati životom, kad je žed tako velika da je spreman da za nju 
izgubi čak svoj život, samo tada postaje moguće pozitivno 
upućivanje, neposredno upućivanje — nikako pre. Inače učitelj 
mora da potraži nekog drugog i da se obraća nekom drugom; jer 
to još nije dovoljno jaka žeđ, to je samo zanimanje. 

Ako ste primorani da čekate, žeđ će postajati veća. Dolazi 
trenutak kad je celo vaše biće žedno, svaka njegova ćelija. Nije 
samo grlo žedno već celo biće gori. Samo tada hladan povetarac 
iz učiteljevog srca može da prodre u vas. A u velikoj žeđi i gladi 
proverava se vaše poverenje, da li stvarno imate poverenja. 

Bajazidu se sa njegovim učiteljem dogodito sledeće. Bajazid 
je morao, po toj tradiciji, da čeka dvanaest godina. Dvanaest 
godina mu učitelj ništa nije rekao. Jednog dana učitelj reče, "Idi 
u salu" u salu kroz koju je Bajazid prolazio svakog dana dolazeći 
iodlazeći od učitelja —" tamo u sali nalazi se jedna knjiga. Donesi 
mi tu knjigu." 

Bajazid reče, "Ali, nikad nisam video knjigu. Zapravo, nikad 
se nisam osvrnuo po sali zato što ste me zanimali vi a ne neka 
knjiga, ne neka sala. Ali, ići ću — ako vi kažete, ja ću otići." 

Učitelj reče, "Nema potrebe. Samo sam pokušao da saznam 
da li te zanima nešto drugo ili ne." Tako potpuno zanimanje — 
hiljadama puta tokom dvanaest godina dolazeći i odlazeći od 
učitelja on je prošao kroz salu i nikad se nije osvrnuo. Za to se 
nije zanimao, svo njegovo zanimanje je bilo upućeno učitelju. 
Učitelj je rekao, "Nema potrebe za knjigom. Tamo nema knjige. 
Samo sam pokušavao da saznam da li ti tu i tamo pogledaš i na 
nešto drugo ili si potpuno usredotočen, usmeren." 

Iste noći je došlo do prenosa. Učitelj je rekao, "Ne idi. Noćas 
spavaj ovde." Bajazid je spavao pored učitelja — a nije mogao da 
spava. Bio je to tako snažan trenutak. Nije mogao da sanja, nije 

mogao da misli, bio je to tako snažan trenutak, tako sluteći, tako 
bremenit. Njegov um se potpuno zaustavio u toj snažnoj žedi, 
gladi, i plamen je skočio. 

Sledećeg jutra Bajazid više nije bio isti čovek. Stari je umro, 
novise rodio. A nikad nije dato nikakvo uputstvo. Samo je morao 
da čeka dvanaest godina, to je bila poruka, to je bio metod koji 
je učitelj primenio na njemu. Da je otišao dan pre toga bio bi 
izgubljen celi napor ulagan dvanaest godina. 

A mogao je da ode, zato što čovek prestane da se zanima: 
dvanaest godina — tako dugo. I koliko dugo čovek mora da čeka? 
Umstalno ponavlja, "Šta sad radiš ovde? Napusti sad tog čoveka, 
zato što se ništa neće dogoditi — prošlo je dvanaest godina!" Ali 
čak ni dvanaest života nije ništa, jer kad se dogodi tada znate da 
bi za to dali dvanaest hiljada života. Ni to ne bi bila previsoka 
cena; čak je i to jeftino. 


Trećeni je bilo dopušteno da ostane 

ali budući da je dugo čekao da primi učerije 
izgubio je interesovanje i napustio krug, 
Kad je { poslednji otišao 

učitelj je svom krugu rekno sledeće: 

Prvi čovek je bio primer načela: 

Ne sudi o bitnim stvarima 

na osnovu onog što vidiš. 


.. Zato što na osnovu viđenog možete da uočite samo izgled, 
a ne stvarnost. Prvi je prosudio na osnovu onog što je video. 
Ponašanje je samo izgled, čovek je skriven duboko dole. Pona- 
šanje je nalik mreškanju na površini okeana, okean je skriven 
duboko dole. Morate da zađete duboko. Oči ne mogu da prodru 
duboko one su namenjene samo posmatranju izgleda. 

Kod sufija je osnovno načelo: da se o bitnim stvarima ne 
prosuđuje na osnovu onog što se vidi. Prvi čovek je bio primer 
ovog načela; on je prosudio na osnovu onog što je video i 
pogrešio. Kako očima možete da vidite dubine? Možete davidite 
šta radim; kako očima mene možete da vidite? Možete da slušate 

ušima ono što govorim; kako ušima mene možete da čujete? 
Možete da dodirnete moje telo -— kako možete da dodirnete 
mene"? Svi osećaji su površinski. Nikad ne prosuđujle na osnovu 
viđenog, na osnovu čula, zato što sve ima nutrinu; sve, čak i stena 
ima nutrinu. Ne sudite na osnovu viđenog. 

A kad dođete kod učitelja, ostvarenog čoveka, on je dubok 
kao samo postojanje — zato je prosvetljen, nikad ne sudite na 
osnovu viđenog; inače ćete pogrešiti. Možda ste često bili blizu 
bude i pogrešili a da čak niste ni znali. Mora biti da ste propustili 
zato što je Buda hodao ovom Zemljom četrdeset godina posle 
svog prosvetljenja, i na hiljade buda pre njega, i stotine posle 
njega. Isus je hodao Zemljom — možda ste bili negde u Izraelu; 
Mahavira je bio ovde a vi ste možda bili negde u Biharu; i Krišna 
i na hiljade drugih... 

Nemoguće je, gotovo je nemoguće da se nikad niste susreli 
sa nekim budom. Tokom nekoliko miliona života mora biti da 
se često događalo da ste prošli pored nekog bude, dodirnuli 
budu, slušali budu i propustili. Ako sudite na osnovu viđenog, 
onda se to dogođa. Možete i mene da propustite ako sudite 
svojim čulima, ako sudite umom, kad ne možete da prodrete u 
dubine onog što vam se govori. 


Drugi je bio primer opomene: 
Ne sudi o izuzetno važnim stvarima 
na osnovu onog što čuješ. 


On je jednostavno čuo nekog učenika kako kaže da je 
mudrac prevarant i poverovao mu -— a učeniku je učitelj dao 
uputstvo. 

Ljudi će govoriti hiljadu i jednu stvar. 

Ne verujte suviše svojim ušima. Uši ne mogu da prodru u 
dubinu. Čovek mora da bude uz učitelja da bi ga osetio, da bi ga 
srcem osetio. Mnogo toga se govori — ne slušajte. Govoriće se 
dobro i loše — ne slušajte, jer kako možete da prosuđujete ušima; 
to je večna muzika. Možete da je čujete, ali ne ušima. Možete da 
je čujete, ali uši nisu dovoljne. 

Kako je čovek blesav! O bitnim stvarima prosuđuje na 0s- 
novu izgleda. Neko nešto kaže a on donese sud, 


Treći je bio primer tordnje: 
Nikad ne sudi na osnovu rečenog ili prečutanog. 


... Zato što istina ne može da se kaže, a sve što može da se 
kaže ne može da bude istinito. Istina ostaje neizgovorena, zato 
ne sudi na osnovu rečenog ili prećutanog. 

Treći je jednostavno čekao da ga učitelj rečima uputi šta 
treba da uradi a šta ne treba da uradi. Zbog toga je propustio. 
Trebalo je da sluša samo biće učitelja, čudo koje se dogodilo u 
učitelju, Boga koji se spustio u učitelja. Trebalo je da sluša tu 
stvarnost, a ne reči. 

A učitelj je neprekidno davao poruke, na hiljade načina — 
nekad ćuteći, nekad obraćajući se drugima... Ali, čovek je hteo 
da se na njega obrati pažnja, a učitelj nikad ne obraća pažnju na 
vas, izuzev kad prestanete da tražite da vam se poklanja pažnja, 
jer ako obraća pažnju na vas kad vi to zahtevate, to će još više 
ojačati vaš ego; on neće biti od pomoći, on će biti prepreka. 
Učitelj vam poklanja pažnju samo kad u potpunosti odbačite i 
samu pomisao. 

Svako traži pažnju zato što je pažnja hrana za ego. Svaki put 
stoga kad ljudi obrate pažnju na vas vi se osećate veoma važnim. 
Ukoliko više ljudi obraća pažnju na vas vi se osećate jošvažnijim. 
Kad vam niko ne poklanja pažnju vi se osećate kao da ste mrtvi; 
ljudi su zaboravili na vas, vi ste beznačajni. Počinjete da osećate 
svoju beskorisnost. 

Kad dođete kod učitelja postoji naravno i ta želja; mora da 
bude. Prirodno je da on treba da vam pokloni pažnju — ne samo 
pažnju, već posebnu pažnju. Ali, on to ne može da učini zato što 
ne može da vam da otrov. On će morali da čeka. A vi morate da 
odbacite samu glad za pažnjom. Tog dana kad je odbacite, on će 
vas pogledati. 

Tog dana kad je odbacite on će se pretvoriti u samu pažnju 
prema vama, zato što samo u toj pažnji kad ego ne zahteva, on 
može da pomogne. pažnja postaje most. Kad je ego prisutan 

pažnja postaje hrana za ego. Kad ega nema pažnja postaje hrana 
za vaše biće. 


Na pitanje jednog učenika 

zašto kandidati nisu mogli da budu upućeni 
mudrac je odgovorio: 

Tu sa 1 da dajem više znanje 

a ne da učim ljude koji uobražavaju 

da su to znali još dok su se držali majčinih skuta. 


Učitelj treba da vas uputi u najvišu dimenziju života i posto- 
janja. To nije moguće ako mislite da to već znate. Tada ste 
zatvoreni. Prvi čovek je već znao šta je hirovito ponašanje. Prvi 
čovek je već znao, on je odlučio šta je to hirovito ponašanje. 

Novinar koji se sastao sa Gurđijevim je već znao da je to čisto 
ludilo; čovek koji govori, "Kako danas može da bude subota kad 
je koliko juče bio petak?" je neurotik. 

Čovek je ili budala ili ludak. Novinar je jednostavno odlučio 
ni ne pogledavši Gurđijeva. Takva je svetlost taj čovek bio! Tako 
je izuzetno divna pojava taj čovek bio! Ali samo obična varka je 
bila dovoljna i novinar je bio prevaren. 

Kako je mogao da bude prevaren tako lako? --zato što je već 
znao da zna kako da odredi neurotičnog čoveka, ludaka ili 
budalu. Imao je odrednice. Prvi čovek je odmah znao dataj čovek 
nije u redu. Bez Znanja o tome šta je dobro a šta je pogrešno, 
neznajući šta je dobro a šta je loše, on je zaključio. Učenik ne 
sme da ima zaključke; inače će zaključci postati smetnje i neće 
postojati mogućnost da se dosegne učitelj. Vaši zaključci vas 
okružuju i zaziđuju i vaša su tamnica. Kad znate, imate ZaKJKKA 
Odbacite sve zaključke. Ne budite prvi čovek. 

Drugi čovek je jednostavno poverovao nekom kožne nije 
znao čak ni ime. Nije znao njegovu prošlost, nije saznao ništa od 
onog što mu je rekao, ali mu je poverovao. Ako na takav način 
verujete nikad nećete dosegnuti budu, jer na putu prema budi 
srešćete hiljade ljudi i oni će govoriti mnoge stvari, i vi ćete im 
poverovati i vratićete se kući. 

Buda ne stoji ispred vas, morate da prođete pored hiljade 
ljudi pre nego stignete do bude. Oni mogu da vas odvrate. Svako 
može da vas odvrati a nikad ne pomislite kako ste slabi. Svako 
može da vas odvrati. Neko na putu vas sretne i kaže, "Šta radiš? 
Jesi li lud?" I iznenada stanete. Neko vam je ubacio misao i vi 
sada sledite tog čoveka. Nikog ne upitate ko je taj čovek. A za 
sebe mislite da ste veoma mudri. Samo ste lakoverni. I nemate 
snagu bivstvovanja. Svako može da vas navede da zalutate. Ne 
budite drugi čovek. 

Treći čovek je čekao. Ali, on je želeo da se na njega obrati 
pažnja, posebna pažnja. Zbog toga je propustio. Ne budite ni 
treći čovek. 

U pravu je bio učitelj. On je rekao: 


Tu sam da dojem više znanje 
a ne da učim ljude koji uobražavaju 
da su to znali još dok su se držali majčinih skuta. 


Tu sam da dam više znanje, a ne da poučavam ljude koji 
uobražavaju da su to znali još dok su se držali majčinih skuta. 
Dosta za danas. 

Šibli je krenuo da poseti 

drugog velikog mudraca Đunnidu. 
Đunaidova žena se upravo spremala 
da se smerno sakrije iza vela. 


Đunaid reče: 

Ostani gde si — 

Šibli je odsutan. 

Tog trenutka 

Sibli briznu u plač. 

Đunnid reče svojoj ženi: 
Sad moraš da budeš odsutna 
jer se Šibli vratio. 


/ ašto čovek stalno propušta ono što je uvek prisutno, to što 

je svugde prisutno, to što je uvek bilo, jeste i biće unutra i 
spolja? Zašto čovek to stalno propušta? To bi trebalo da bude 
najlakše ostvarljivo. Ipak, uvek se nađe neka prepreka. Zašto to 
ne možete da vidite? Zašto su vaše oči zatvorene? Ne možete da 
vidite zato što ste previše ispunjeni sobom, isuviše puni svog "ja". 

Pre nekoliko dana me je posetio jedan čovek i rekao, "Poni- 
zan sam čovek. Kao prašina sam na tvojim nogama. Pokušavam 
već gotovo dvadeset godina da dosegnem višu svest, ali sam 
pretrpeo neuspeh. Zašto ne mogu da postignem?" 

I pričao je i pričao. Svaka je rečenica počinjala sa ja. Da 
gramatika dopušta svaka rečenica bi se završavala sa ja. A kad 
bi sve bilo dopušteno svaka rečenica bi se isključivo sastojala od 
ja. "Ja itd., ja itd., ja itd.," trajalo je neprekidno. 

Previše ste ispunjeni. Nema mesta, nema gde Bog da uđe u 
vas. Isuviše ste prenatrpani. Na hiljade ja se muva unutra — oni 
ne oslobađaju prostor nečem drugom da uđe u vas. Zato stalno 
propuštate ono što je uvek prisutno. 

Ovako glasi aritmetika duhovnosti: Ako ste vi prisutni, pro- 
pustićete božansko. Akoste vi odsutni samo božansko jeste, ništa 
drugo ne postoji. Bog je odsutan ako ste vi prisutni. Bog će biti 
prisutan ako ste vi odsutni. 

Svekoliki napor tragača se stoga sastoji u tome kako da ne 
bude prisutan, kako da postane odsutnost. Odsutnost je medi- 
tacija. Odsutni u prostoru u kome postojite ali ne kao ja, neus- 

redsređeni na ego, neusmereni, neusredsređeni na bilo šta... gde 
postojite bez središta, kao prazna kuća, hram, u kome nema čak 
ni obožavaoca — i Bog će iznenada biti tu! 

Bog je uvek bio tu, nije bio odsutan ni za trenutak. Ali vi ste 
suviše prisutni. Vaše prisustvo je prepreka. 

Samo-svest je prepreka. Samo-nesvesnost je kapija. I Za- 
pamtite,samo-nesvesnost znači svesnost nesopstva: svest postoji, 
ali u njoj nikog nema. Sopstvo je nestalo, istopilo se, upijeno je. 
Viste a ipak niste. 

To izgleda protivurečno, ali svekoliko postojanje je proti- 
vurečno. Može da se kaže da jeste jedino onda kad niste, zato 
što ste tada božanski. Sada više ne postojite odvojeno. Sada 
postojite kao organski deo - više ne ni kao mehanički deo, zato 
što je mehanički deo svejedno kako spojen uvek odvojen. On 
deluje u okviru celine ali je ipak deo. Organsko jedinstvo - više 
niste čak ni mehanički deo. Postali ste celina i celina je postala 
VI. ! 

Čuo sam da je jednom veliki svetac sufija Hasan usnio san. 
Godinama je tragao i tragao i iznenada je jedne noći u snu 
zatekao Boga kako stoji ispred njega i u ruci drži luk. Hasan je 
bio iznenađen: zašto luk? Bog mu reče, "Sad biraj. Sad si u stanju 
da biraš. Da li bi hteo parče luka ili celi luk? Postoje dve 
mogućnosti i ono što budeš hteo dobićeš — biraj." 

Hasan je počeo u snu da meditira. Našao se u neprilici kako 
da bira. Da je postojao ego mogao je da izabere deo; mogao je 
da izabere deo zato što ego uvek bira deo. Ne može da izabere 
celinu zato što celina izaziva strah. Moraće da nestane. Mogao 
je, pak, da izabere celinu, zato što je ego pohlepan; ne zna da će 
u celini morati da nestane, može da se odluči za celinu. 

Otvorio je oči u snu 1 rekao Bogu, "Teško je. Ne mogu da 
biram zato što ako izaberem deo uvek će postojati sukob. Ako 
izaberem deo uvek će postojati strah i smrt. Ako izaberem deo 
biram borbu, sukob, nesklad; biram ograničenost, sputanost, 
zato što je izbor konačan. Ne, ne mogu da izaberem deo." 


M 


Bog se nasmeja i upita, "Zašto onda ne izabereš celinu?" 

Hasan odgovori, "Ne mogu da izaberem celinu zato što će 
celina bez delova ostati jedva živa." 

Bog blagoslovi Hasana i reče, "Dobro si uradio. To je is- 
pravno." 

Ako se odlučite za deo uvek će postojati sukob, borba Za 
preživljavanje — zato što je deo uvek na ivici smrti, uvek je blizu 
smrti. Zapravo je već mrtav. Ako izaberete celinu umesto dela 
opet birate mrtvu stvar. Celina bez delova neće biti živa. Biće 
monotona. U sebi neće nositi unutrašnju napetost koja je čini 
živom. Neće kucati. Ne može da pleše, ne može da hoda. Biće 
kao mrtva stena iz koje ne izlazi nikakva muzika. Muzici je 
potrebna napetost, pulsirajuća napetost očekivanja. 

Sa delom i celinom stalno postoji napetost — a ta napetost je 
sami život. Između dela i celine teče reka života kao između dve 
obale. Između dela i celine postoji Bog kao najtananija, najfinija 
napetost. 

Između dvojnosti postoji jedinstvo. Dvojnost je dve obale a 
jedinstvo je reka između njih. Ne pripada nijednoj obali i pripada 
obema; odatle protivurečnost. 

Jedan deo je uvek odvojen i ponovo se približava. Deo se 
udaljava od celine pa ipak je ukorenjen u celini — baš kao što se 
biljka uzdiže ka nebu, daleko od zemlje, a ipak je ukorenjena u 
zemlji, pokušava da bude ptica, ali je ukorenjena, pokušava da 
dosegne nebo, ali je ukorenjena u zemlji. Samo tako drvo može 
da postoji. To je tanana napetost između zemlje i neba. 

Deo se stalno venčava sa celinom i stalno se od nje razvodi. 
I u tome je sva njegova lepota: udaljava se i približava, zaljubljuje 
se i bori — i to se događa uporedno. Jedinstvo nije protiv dvo- 
jnosti; jedinstvo je zapravo između dvojnosti i stoga je tako živo. 

Bog nije mrtav pojam. Ako je Bog jednostavno jedan, celina, 
on bi bio mrtav pojam. Zato je hegelijanski apsolut mrtav pojam 
— jer je bog filosofa. 

Sjoren Kjerkegar, jedan od velikih danskih filosofa je rekao 
nešto izvanredno. On je rekao, "Bože moj, molim ti se, ali ti nisi 
bog filosofa. Ne molim se bogu filosofa," kaže Kjerkegor. "Molim 
se bogu Avramovom, Jakovljevom i Isusovom. Bog filosofa je 
mrtav. Bog Avramov, Isusov i Jakovljev je potpuno drugačiji." 

Bog zaljubljenog, bog pesnika, bog pokionika, se razlikuje. 
Bog zaljubljenog je živ. On u sebi nosi sve protivurečnosti, ali 
ipak postoji sklad. ' 

Bog je sklad u protivurečnosti. Bog je opuštenost u napetosti. 
Bog je jedan u mnoštvu. Bog je bezobličje u obliku, bezimen u 
svim imenima. 

Hindusi imaju divni sveti spis. Naziv tog spisa je Višnu 
Sahastra Nam, hiljadu Božijih imena. Hindusi stalno govore da 

Bog nema imena; a potom napišu knjigu u kojoj samo nabrajaju 
imena, ništa drugo. Celi spis se sastoji samo od hiljadu imena 
Božijih. Gotovo su sva imena navedena. Bog je bezimen, pa ipak 
sva imena pripadaju njemu, jer kome bi mogla da pripadaju? 
Vaše ime je takođe Božije ime; drugo nije moguće, jer čije bi ime 
bilo? 

Samo Bog postoji. Grešnik je stoga Bog, i svetac je takođe 
Bog. Zapravo, između grešnika i svetaca, zapamtile između 
grešnika i svetaca postoji sklad. Bez grešnika Bog bi bio osi- 
romašen, beskrajno osiromašen. Bez svetaca Bog ne bi bio tako 
bogat. Sami grešnici i svekoliki sklad bi bio izugubljen; sami sveci 
i ne bi mogli da pronađete dosadniju pojavu, veću monotoniju. 
ne bi bilo muzike. 

Svekolika muzika odzvanja između napetih nota, protivureči 
a ipak ne protivureči, rastače se, ali se ipak sažima. Ako ste to 
shvatili, onda je Hasanov san zaista strahovit. Bog kaže, "Hasane, 
dobro si učinio. Da si izabrao jedno, propustio bi priliku. Daću 
ti i jedno i drugo. Daću ti deo u celini i celinu u delu." 

Celina postoji u delu. Deo postoji u celini. Deo i celina 
zapravo nisu dve stvari. Ne možete da povučete granicu koja 
razdvaja. Deo se utapa u celinu a celina se utapa u delu. 

Ali, vi ste suviše postali deo; izabrali ste, postali ste sopstvo. 
Potpuno ste zaboravili ne-sopstvo. Postali ste suviše prisutni, i 
ne znate za odsutnost; zato ste izgubili muziku. Postali ste nesk- 
lad. Iste note mogu da se pretvore u nesklad. Dovoljan je samo 
drugi aranžman. 

Sve imate; ništa vam ne nedostaje. Nisam tokom svojih 
nekoliko hiljada života sreo ni jednog čoveka kome je nešto 

nedostajalo. Možda u izvesnoj meri pogrešan rad, ali ne ne- 
dostaje vam ništa. Možda neke stvari nisu na svom pravom 
mestu, ali ništa vam ne nedostaje. Možda ste stavili A na mesto 
B,i C na mesto D, ali cela azbuka je u vama. Možda nije po redu, 
možda postoji nered, ali ništa ne nedostaje. 

Ključ se nalazi u vama. Ključ je: Postanite onoliko odsutni 
koliko ste prisutni. Vaše postojanje neka bude u dubokoj proti- 
vurečnosti. Možda nikad o tome niste razmišljali. Pokušavate da 
postojite vrlo sledstveno. Pokušavate da budete sledstveni, nikad 
u protivurečnosti. Tada, ili birate deo — kao što ste izabrali, kao 
što mnogi biraju — i tada postoji neprekidan sukob, zato što deo 
oseća da je protiv celine. Ako to izaberete, ako se poistovetite sa 
delom... onda je to ono što podrazumevam pod "ja", ego: to je 
poistovećivanje sa delom. 

Ogromni ste, ogromni kao vaseljena, a pokušavate da se 
zavučete u malu rupu. To je sasvim u redu za miša, ali za vas je 
suviše skučeno. Uslediće jad. Osetićete okove. Osećate se sa svih 
strana okruženi zidom, utamničeni. Ljutite se, osetljivi ste. 
Počinjete dase borite, postajete rušilački nastrojeni zato što život 
izgleda da vas sputava, stalno sputava. 

Dete se rađa — i sputavanje počinje. Dete se rađa i ono izlazi 
kroz uzan prolaz iz majčine materice. Sputavanje počinje od 
prvog trenutka života, i celog života sve dok vas smrt ne oslobodi 
- Za ulazak u drugu rupu — osećate da vas stalno sputavaju, nikad 
se ne javlja osećanje širenja. I što dalje bacate pogled to rupa više 
liči na tunel. Da li ste ikad stali ispred tunela i pogledali unutra? 
Daleki kraj izgleda veoma mali. 

Jednom sam se sa nekim seljaninom vozio zapregom i morali 
smo da uđemo u tunel da bi prešli reku. Seljanin je to odlučno 
odbio. Rekao je, "U redu je s ovog kraja možemo da uđemo, ali 
pogledaj drugi kraj: kako da izađemo?" 

Nikad nije bio u tunelu, a ja sam pokušavao i pokušavao... 
ali on reče, "Ma šta rekao, vidim da je rupa ovde dovoljno velika 
— možemo da uđemo, ali onda se sužava. Šta će se dogoditi na 
drugom kraju? Hoćeš li da ubiješ moje volove! Ako se zaglavimo 
teško ćemo da se vratimo." 

Smrt izgleda kao drugi kraj. Prolaz iz majčine utrobe je 
početak, a potom se život sužava, i jednog dana čovek jed- 
nostavno nestane. To znači da je celi proces postao tako sužen 
da više ne nalazite čoveka. 

Proces sužavanja, zašto je to tako? — zato što se poisto- 
većujete, a kad počnete da se poistovećujete sa delom, onda se 
prirodno poistovećujete sa sve manjim i manjim delovima. Na 
kraju će preostati nešto sasvim malo, najmanja stvar na svetu, 
ego. Biti suviše prisutan, biti suviše u ja, biti suviše ja znači 
poistovećivanje sa delom. 

Hasan je uradio dobro. On je rekao, "Ne mogu da odaberem 
deo, jer tu glupost sam stalno ponavljao. Sada ne mogu da 
odaberem deo." On je neminovno bio čovek koji dobro zapaža, 
jer kad se isuviše poistovetite sa delom, onda ste skloni da 
odaberete celinu. 

Logika je jednostavna. Čovek ide odjedne krajnosti u drugu. 

Mnogi su tako postupili. Potom pokušavaju da razore svoj 
ego. Monasi u manastirima, tradicionalni sanjasini u Indiji, idite 
kod njih, oni pokušavaju da ubiju ego, da razore deo. Ali, ne 
znaju: ako se razori deo razara se sama staza celine. 

To je veoma tanani poduhvat. Život je veoma tanan i tajan- 
stven. 

Tačno je da ne treba da se poistovetite sa delom, ali ne treba 
da ga razorite, zato što se onda uništava sama osnova. 

Zato. monasi žive veoma monotonim životom — to je moja 
odrednica monaha: čovek koji živi monotonim životom. On 
možda ne živi u manastiru, ali živi u monotoniji. Monotonija je 
njegov manastir. On živi život jedne jedine note, nema druge 
note. Ne može da ostvari sklad zato što se boji sukoba. On 
pokušava da uništi deo, a razarajući deo gubi mogućnost da 
dopre do celine. 

Ali, srećom niko ne može da uništi deo, možete samo da 
mislite da ste ga uništili: on uvek ostaje skriven u vama. Sve što 
možete jeste da ga potisnete. Ne možete da ga razorite. 

Razaranje nije moguće u ovom svetu. Ne možete nešto da 
stvorite, niti možete nešto da razorite, zato što razaranje znači 

da nešto postoji i potom je postalo ništa. Nešto ne može da 
postane ništa, nema načina da se nešto svede na ništa. Nema 
načina ni da se nešto stvori, zato što stvaranje znači da se od ničeg 
napravi nešto. Nema načina. Nešto može da se promeni u nešto 
drugo, ali ne postoji stvaranje i razaranje. 

Ne možete da razorite deo, zato što zapravo deo nikad nije 
pripadao vama — ko ste vi da ga razorite? Deo pripada celini, 

kako vi možete da ga razorite? Nikad ga niste stvorili. Možete li 
da stvorite ego? Ako ne možete da stvorite ego kako možete da 
ga razorite? Ne budite glupi. 

Sve što možete da učinite jeste da stvorite geštalt ili da 
razorite geštalt. Ta nemačka reč je divna.!z ove reči je proistekao 
celi pristup prema životu — geštalt psihologija. Ona je smislena, 
strahovito smislena. Nema načina da se prevede na bilo koji 
drugi jezik. Geštalt znači: odnos lika i osnove. 

Geštalt se menja. Na primer, ja vam govorim. Sve drugo što 
se okolo događa — avion, stalna pesma ptica, cvrkut, pokret vetra 
u drveću, saobraćajna buka — sve je postalo pozadina, polje. Vi 
slušate mene, pažnja je okrenuta meni — moje reče postaju 
središte. Usredsređeni ste na moje reči, na mene. To je postao 
lik. 

Ali ako prestanem da govorim, geštalt iznenada nestaje. 
Počinjete da čujete ptice i buku u okolini. Geštalt je nestao. 
Geštalt znači: kad nešto čemu poklanjate pažnju postane važno, 
dok sve drugo odlazi u pozadina. Ne nestaje, tu je; cvrkut ptica 
je tu čak i dok ja govorim. Čak i dok vi slušate on je tu, samo se 
malo povukao, malo se povukao ka granici. Postalo je pozadina. 
Vi ste usredsređeni na mene. To je postalo geštalt. 

Geštalt se stalno menja. Dete ima drugačiji geštalt sveta. Ako 
mu pružite cvet i novčanicu od stotinu rupija, ono će uzeti cvet. 

Poznavao sam jednog prosjaka u mom gradu koji je uvek 
sedeo pod jednim drvetom na domak reke. Svi su ne samo u mom 
gradu već i u svim okolnim gradovima počeli da zbijaju šalu, jer 
je uvek kad bi mu ljudi ponudili da bira između jedne ane i 
novčanice od jedne rupije, on uzimao jednu anu, a nikad 
novčanicu od jedne rupije. Čak i kad bi mu ponudili novčanicu 

od sto rupija i jednu anu i pružili mu priliku da bira — "Ono za 
šta se odlučiš možeš da uzmeš" ori bi uzeo jednu anu. To je tako 
trajalo godinama. 

Jednom sam upitao starca, "Do sada mora dasi uočio razliku, 
a ne deluješ glupo — zašto ne odabereš novčanicu od sto rupija 
kad ti neko ponudi?" 

On odgovori, "Tada bi bila izgubljena igra. Tada mi ne bi dali 
ni jednu anu. Uživaju u mojoj gluposti, ali ja nisam glup. Nemoj 
mi reći da treba da odaberem novčanicu od sto rupija. Mogu da 
je odaberem, ali samo jednom; posle više niko neće hteli da igra 
igru. Oni uživaju u mojoj gluposti i mojim osećanjima. Nisam 
tako glup kao što oni misle. Dvadeset godina živim od te igre. 
Uvek izaberem najmanji novčić koji nude, a oni uživaju i smeju 
se mojoj gluposti. Ali ja nisam glup čovek." 

Dete će odabrati cvet. Ono nije glupo, njegov geštalt je 
drugačiji. Novčanica od sto rupija ne znači ništa, ono još nije ušlo 
u svet tržišta gde novčanica od sto rupija nešto znači. Ali ako 
pounudite praznu hartiju i novčanicu od sto rupija, možda će 
izabrati novčanicu od sto rupija, ne zato što je to novčanica od 
sto rupija, već zato što je naslikana, obojena. Ono poseduje 
drugačiji geštalt. 

Mladić ima drugačiji geštalt, a starac drugačiji geštalt. Zato 
postoji jaz između generacija - poseduju različiti geštalt, a geštalt 
se menja. On ne samo da se menja tokom godina, menja se 
svakog trenutka. Ujutro ste bili ispunjeni ljubavlju, sada ste ljuti, 
vaš geštalt se razlikuje. Kad ste bili ispunjeni ljubavlju ljutnja je 
nestala u pozadini, ljubav je ušla u žižu. Sada ste ljuti, ljubav je 
otišla u pozadinu a ljutnja je ušla u žižu. 

Ali, zapamtite, ništa ne nestaje. Sve ostaje, uvek ostaje. Samo 
se geštalt menja. nešto ispliva, nešto se povuče, nešto je na 
površini, nešto je otišlo na dno. Ali, ništa ne nestaje, ništa ne može 
da nestane. Sve je večno i traje večno. 

Sve uvek jeste. To hindusi nazivaju sama rupa. Ta hinduska 
reč, nama rupa, može da nagovesti i da nijansu geštalta. Hindusi 
kažu da se samo ime i oblik menjaju; stvarnost inače ostaje ista. 

Stoga ne pokušavajte da ubijete ego — ne možete. Ako 
pokušate da ubijete ego postaćete veoma, veoma ponizan čovek, 
ali zapamtite, to "veoma, veoma" je važno. Ne možete da budete 
običan ponizan čovek, već veoma, veoma ponizan — i to će biti 
skrovište vašeg ega. Tada ćete tvrditi da ste najponizniji čovek 
na svetu. 

Pročitao sam jednu anegdotu: Tri monaha koja su pripadala 
trima brišćanskim manastirima sreli su se na raskrnici. Naravno 
da su počeli da se hvališu. Jedan reče, "Moraš priznati da je naš 
manastir dao najveće svece. Vaši monasi nisu ništa u poređenju 
s nama. Pogledaj našu legendarnu prošlost — koliko smo svetaca 
dali!" 

Drugi reče, "U pravu si. Ali, moraćeš da priznaš da su svi 
veliki teolozi potekli iz našeg manastira -- veliki filosofi, veliki 
znalci, sistematičari. Ne možete se pohvaliti ni ijednim teologom 
kalibra kakve smo mi dali na hiljade." 

Obojica pogleše trećeg i rekoše, "Vrlo nam je žao tebe zato 
što ti nemaš šta da kažeš." 

Treći reče, "Ne, mi nismo dalio velike svece, to je tačno. 
Nismo dali ni velike mislioce, teologe, to je takođe tačno. Ali kad 
je u pitanju poniznost mi smo sam vrh." Što se tiče poniznosti mi 
smo vrh! Kakva je to vrsta poniznosti kad ste na vrhu? 

Geštalt se promenio. Ego je otišao na dno, ali počinje odatle 
da dela. Sada ste ponizni ali na vrhu. Ponizan čovek bi trebalo 
da bude poslednji, kako on može da bude na vrhu? Ali ponizan 
čovek uvek tvrdi da je na vrhu. Ego nije mrtav, ne može da bude 
mrtav. Samo je otišao u dublje slojeve nesvesnog i odatle dela, 
odatle nadzirava. Poniznost na površini a ego duboko dole, 
nadzirava poniznost. Poniznost nadZirava ego. 

Pogledajte ljude koji kažu i misle da su ponizni, pogledajte 
im u oči: u njima nećete naći poniznost, već veoma fin ponos. 
Oni su pobožni egoisti, oni su sveti egoisti. A kad ego postane 
svet on postaje još otrovniji. Otrov sam po sebi je loš, ali kad 
otrov postane svet tada je veoma opasan. 

Ne možete da ubijete ego. Ako pokušate da ga ubijete 
dogodiće se dve stvari. Prvo, vaš život će postati monoton, 

izgubiće napetost suprotnosti. Izguibiće muziku. Zato su monasi 
tako monotoni. 

Jednom su nekog velikog američkog glumca pitali - neko ga 
je intervjuisao i pitao, "Možete li da kažete štaje bilo vaše najveće 
razočaranje u životu?" Osoba koja je sa njim razgovarala mora 
biti da je mislila da u životu nekog glumca postoje mnogi neus- 
pesi: kad publika ostane hladna, ne tapše, tada glumac propada 
svejedno šta da radi. 

Glumac je odgovorio, "Najveće razočaranje u mom životu, 
pitate? Da, dogodilo se... bio sam dete, mali sam bio i išao sam 
ulicom i u blizini ugledao veliki šator. Pomislio sam da tu mora 
da je cirkus, ali nisam imao para, pa sam pokušao da uđem u 
šator na neki drugi način a ne na glavni ulaz, i nekako sam se 
ušunjao. A kad sam ušao, to nije bio cirkus već je neki sveštenik 
služio službu — to je bilo najveće razočaranje u mom životu." 

Sveštenici, monasi su tako monotoni, takosmrtno monotoni, 
bez muzike, bez sklada, zato što pokušavaju da hodaju jednom 
nogom, ili da lete sa jednim krilom. Pokušavali su da poboljšaju 
samog Boga. Čak ni Bog ne može da bude bez to dvoje, a oni su 
to pokušavali. Naravno da pomalo mogu da skakuću na jednoj 
nozi -to su njihove službe. Mogu da pokušaju i da lete sa jednim 
krilom — samo ružan pokušaj, pa padnu na zemlju. Mogu i da 
sviraju stalno jednu notu na svojoj vini... 

o sam da je jedne noći žena Mule Nasrudina bila veoma 
uzrujana i rekla Muli, "Što je mnogo mnogoje sada stani! Zašto 
stalno, neprekidno, satima sviraš istu notu na svojoj vini? Videla 
sam mnoge ljude da sviraju ali ovako nešto nikad. Menjaju, 
menjaju note, pokreću ruke. Ti stalno sviraš na istom mestu!" 

Nasrudin odgovori, "Stani! Ne znaš, sviram dvadeset godina. 
Drugi moraju da pomeraju ruke zato što još uvek nisu našli pravu 
tačku. Ja sam je našao, zašto se onda uzbuđivati? Nastaviću da 
sviram istu notu." 

To je nota monaha, sveštenika, verujućih ljudi. Oni-su tako 
setni, tako ozbiljni, tako sumorni i važni - mrtvi, iz njih ne izvire 
nikakva muzika života. Ubili su veru svugde. Osvojili su sve 
hramove i sve crkve. 

A hramovi su zamišljeni kao mesta proslave. Hramovi su 
zamišljeni kao mesta zahvalnosti. Hramovi su zamišljeni kao 
mesta gde čovek može da nauči kako davoli i kako da živi i kako 
da se moli i kako da bude blažen. Sva ta mesta su oni pretvorili 
u veoma ozbiljna, smrti bliska mesta. Ona više nalikuju grobljima 
nego hramovima. I u tim hramovima se slavi samo mrtav bog. 

Bog je živ, blizu, u drveću, u oblacima, u cvrkutu ptica! Bog 
je život, a život zavisi od dvojnosti. Naravno da to nije samo 
dvojnost, to je duboki sklad između dvoje, između mnoštva. To 
je jedno koje se ispoljava kao mnoštvo. ! 

Ne pokušavajte da ubijete ego; inače ćete ga potisnuti, i 
propustićete sav smisao života ovde. Propustićete svekoliku 
priliku. 

Šta onda činiti? Promenite samo geštalt. Ne poistovećujte se 
sa delom, zato što ste i celina. Ne poistovećujte se sa celinom —- 
zato što ste takođe i deo. 

Kratko rečeno: Ne poistovećujte se uopšte. 

Vi ste oboje i ni jedno, a to je transcendencija. Tada ste 
iznenada odsutni a sve je prisutno. Ništa nije izgubljeno. Ali kad 
prestane poistovećivanje izgubljeno je i osećanje "ja". Vi ostajete, 
prisutni ste više nego ikad, vaše biće je beskrajno bogato. Kad 
nema poistovećivanja nestaje ja. Ali, ja se poistovećuje bilo sa 
delom —toje ja svetovnog čoveka --ili se poistovećuje sa celinom; 
to je ja takozvanog verujućeg čoveka. 

Prava, istinita vera se rađa kad se uopšte ne poistovećujete. 
Ulazite u deo i ulazite u celinu. Vi ste oboje: deo u celini, celina 
u delu, sklad u neskladu, stalno venčanje i stalni razvod, stalno 
okupljanje i razilaženje. Tada postoji tok, tada postoji pokret -- 
tada postoji milost. 

Jedna kratka anegdota. 


Šibli je krenuo da poseti 
drugog velikog mudraca Đunnidu. 


To se mora biti zbilo pre nego se sam Šibli prosvetlio. Đunaid 
je bio savršen učitelj, ali Šibli je još bio na stazi, još uvek je išao 
ka savršenoj iluminaciji bića. Nije bio početnik, to je tačno, već 

je bio adept. Ali, putovanje još nije bilo završeno — daleko je 
odmakao na stazi, ali putovanje još uvek nije okončao. 


Šibli je krenuo da poseti 

drugog velikog mudraca Đunaidu. 
Đunaidova žena se upravo spremala 
da se smerno sakrije iza vela. 


Prema običaju muhamedanaca, žena je htela da sakrije iza 
vela kao što bi to učinila zbog običnih smrtnika. 


Đunnid reče: 
Ostani gde si — 
Šibli je odsutan. 


Nema potrebe da se kriješ zato što niko nije došao. Kad 
kažem niko nije došao to ima dvojako značenje. Jedno, niko je 
došao, on koji je niko; i drugo, niko je došao — došao je Šibli, ali 
u njemu nema nikog nalik Šibliju. 


Ostani gde si — 
Sibli je odsutan. 


Ništa se nije dogodilo, kao da Đunaid sedi sa svojom ženom 
i niko nije ušao. Šta radite kad uđe povetarac i prođe kroz sobu? 
Ne krijete se iza vela. Ili ako uđe zrak sunca, ne krijete se. "Nema 
potrebe dase kriješ," reče Đunaid. "Dolazi Šibli, ali onje duboko 
unutra odsutan." 

U trenutku kad je Šibli ušao on nije bio poistovećen sa 
sobom; a nepoistovećeno biće bez geštalta ulazi kao povetarac — 
nenametljivo. Ne izaziva čak ni osećanje: šta se događa? Kao kad 
pijan čovek uđe, biva unesen, zato što nema nikog ko ulazi. Bilo 
bi možda bolje reći, Šibli je nanešen u Đunaidovu sobu. Zena je 
počela da se skriva. 


Đunaid reče: 
Ostani gde si — 
Šibli je odsutan. 
Tog trenutka 

Šibli briznu u plač. 


KAD JE ŠIBLI ODSUTAN 


Odmah je došlo do poistovećivanja. Oblikovao se geštalt; 
više nije isti. Samo izjava da je Šibli odsutan izgleda da je vratila 
ego. Toliko uvažavanje od strane velikog mudraca kao što je 
Đunaid. Čak i Đunaidov pogled bi vas strahovito nagradio. A 
čovek kao što je Đunaid kaže, "Oslani — Šibli je odsutan." 

Ta je najveće priznanje koje može biti odato ljudima koji su 
na stazi. To je najveće postignuće — kad je čovek odsutan. 

Tada ne postoji više ništa, zato što kad ste vi odsutni, Bog je 
prisutan. Dunaid je zapravo rekao, "Ne brini. Nije došao Šibli, 
Bog ulazi." To je isto. Reći da je Šibli odsutan znači reći da je 
Bog prisutan. A gde možete da se sakrijete od Boga? I kakva je 
potreba kriti se od njega? -zato što Bog nije ništa drugo do vaše 
najčistije biće. 

Odmah se pojavio geštalt. 

Tog trenutka 

Šibli briznu u plač. 


Zašto je počeo da plače? Odmah, čim mu je Đunaid priznao 
ego se vratio. Odmah je osetio: Da, ja sam odsutan — i ja se 
pojavilo. Bog je nestao. 

Išao je opijen, ispunjen milošću božanskog. Okruživala gaje 
aura — ne njegova aura, već aura samog središta postojanja. Bio 
je ispunjen nepoznatim blaženstvom. Bio je nalik cvetu sa božan- 
skim mirisom. Iznenada, u jednom trenutku, ili čak deliću tre- 
nutka, za manje od sekunde, oblikovao se geštalt. 

Nije potrebno vreme dase oblikuje geštalt. Samo baci pogled 
i geštalt se oblikuje. On se stalno stvara i razgrađuje. 

To je jedina stvar koju možete da stvorite i razorite, ništa 
drugo ne možete da uradite. To je nalik talasima koji se uspinju 
i obrušavaju. . 

Šibli je bio na vrhu, na vrhu odsutnosti. Tog trenutka kad je 
čuo Đunaida da kaže, "Šibli je odsutan," i "Šibli nije došao, niko 
nije ušao. To je Bog, pogledaj. Gde se kriješ?" — čuvši to odmah 
je ušao ego, uskočio nazad. Geštaltse oblikovao: "Zanči postigao 
sam? Znači ušao sam? Znači Đunaid je potvrdio, priznao me?" 
Sve je izgubljeno. 

Đunaid se poslužio varkom. Nije se to zapravo ticalo njegove 
žene. On je pokušao da prevari Šiblija i pomogne mu da vidi šta 
mu se događa. " 

Sa vrha Šibli je pao u ponor. Samo sekundu pre bio je 
božanski; sada je samo glista na zemlji, običan smrtnik, 
sunovraćen iz besmrtnosti. Samo trenutak pre bio je u Rajskom 
vrtu, a samo tren kasnije je izbačen, proteran. Vrh je daleko. 
Sada će biti teško čak i sanjati ga. 

Dolina i tama... pad. To je pad o kome govore sve vere. To 
nije nešto što se dogodilo u prošlosti. To se događa svakom 
pojedincu i događa se više puta. Pad nije nešto što se dogodilo 
Adamu i Evi. To se događa svakom Adamu i svakoj Evi. A zmija 
u paraboli nije ništa drugo do ego koji se uzdiše, nagovara vas. 
Zašto je izabran simbol zmije? — zato što je Zmija izgleda na- 
jlukavija životinja na svetu, veoma mudra i lukava. Zmija 
nagovara Evu da jede zabranjeno voće. To nije nešto što se 
dogodilo u prošlosti, negde jednog dana, a potom se zatvorila 
vrata Raja. Ne, to se događa svakom čoveku. Uvek kad ste na 
vrhu, vi ste ponovo u vrtu - i odmah, ako se ego javi, sledi pad. 

U tom trenutku se to dogodilo Šibliju. On je plutao u 
drugačijem svetu; potpuno drugačija je bila osobina njegovog 
bića, različita dimenzija. On nije bio deo ovog sveta; plutao je 
visoko nalik oblacima i iznenada pao. Oblak je pao u prašinu — 
iznenadni pad. Ego se javio. 

Đunaid je učinio dobro. A nije izgovorio čak ni jednu reč 
Šibliju —- razgovarao je sa svojom ženom — ali je stvorio okolnost. 
Tako rađe sufiji. Oni veoma smišljeno pripreme okolnost. 

Tog trenutka 

Sibli briznu u plač. 

Shvativši da je pao on je počeo da plače. Adam je mora bili 
plakao, gorko plakao, kad je bio proteran iz Rajskog vrta. Šta je 
drugo mogao da učini? Suze su vrcale... celo se njegovo srce 
uznemirilo. 

Toje najveći jad - kad čovek iz blaženstva uđe u tamne ravni 
patnje. Do tada je bio nedužan. Sada je iznenada izgubljena sva 

nedužnost. Dete je najednom ostane. U Jednom (eenijiku cvet 
neđdužnosti je mrtav. 


Šibli briznu u plač. 


Zašto plače? Plače zbog vlastitog pada. Postao je svestan šta 
je Đunaid uradio: njemu nije rekao ni reč, a pronikao je tako 
duboko u njega. Izazvao je njegov ego. Šibli j je počeo da plače. 
Opet je on prisutan a Bog otišao. Više nije kao dete, više nije 
ushićen. Samadhi je nestao, 

Đunaid reče svojoj ženi: 

Sad moraš da budeš odsutna 

jer se Šibli vratio. 


Ne izlazi. Sada dolazi običan čovek, samo običan čovek, 
ispunjen pohotom i pohlepom i seksom, ispunjen ljutnjom, 
ljubomorom, egom. Dolazi običan čovek. Sada se sakrij, ne izlazi. 

Vi ste i jedno i drugo; zato to može da se dogodi. Vi ste i 
jedno i drugo, vrh i dolina; zato to može da se dogodi. Vi ste 
izgnani Adam i otac koji ga je izgnao. Viste ijedno i drugo, zato 
to može da se dogodi. Inače ne bi bilo moguće da se tako naglo 
siđe sa vrha u dolinu tako odmah u jednom trenutku. Kako bi to 
bilo moguće da niste i jedno i drugo? 

Obe krajnosti su vaše: đavo i božansko. Plakaćete kad se 
poistovetite sa đavolom, zato što sa đavolom ne možete da 
budete blaženi. Sa tim delom ćete plakati. Sa celinom, ako se 
poistovetite, možda ćete se osećati srećnije, ali to poistovećivanje 
takođe ne može da traje večno — neki Đunaid može odmah da 
vas vrati nazad. Čovek upućen u veštinu može da vas baci nazad. 
Ne, ne poistovećujte se. 

Šta je Šibli propustio? U čemi je smisao njegovog neuspeha? 
On se poistovetio sa pomišlju o svom oslobođenju, slobodi, 
prosvetljenju. Potpuno je zaboravio da postoji ego; da se samo 
povukao u pozadinu, ali da je tu. Vi ponovo možete da budete 
žrtva. Samo mali izazov i geštalt će se promeniti: lik će postati 
pozadina, a pozadina će postati lik. Mala promena, samo mala 

promena. Taj čovek Đunaid mora da je bio najveći geštalt 
psiholog. 

Ja to radim svaki dan. Samo malo pomagalo i vi više ne patite; 
lebdite visoko, idete po nebu, bez gravitacije. Izgubili ste težinu, 
ne hodate po zemlji. Dovoljna je druga rečenica i vi padate - a 
padate tako brzo kao da vam Za to vreme uopšte nije potrebno, 
i ponovo ste u paklu. 

Stalno se krećete između nebesa i pakla. A tamo gde ste s 
tim se poistovećujete, to je problem. Patili ste. Doživeli ste 
padove, tugu, ali vi se poistovećujete, kažete, "Patim." Postajete 
jedno sa dolinom i tamom. 

A tada, jednog dana iznenada, nasmeje vam se neka žena, 
nasmeši i vi uzletite i vrata nebesa se otvoraju. Ponovo se pois- 
tovećujete. Zaljubljeni ste, ne hodate zemljom. Ne hodate, letite 
-zavas ne postoji gravitacija. Potpuno ste zaboravi! dolinu, tamu 
koja je postojalo samo minut pre. Ona se povukla u pozadinu — 
geštalt se promenio. Sada se žena ne smeje. Okrenula je glavu. 
Gleda u nekog drugog. Vrata Vrta su zatvorena, vi ste izgnani, 
gorko plačete, plačete i kukate. Dolina, tama — ponovo se pois- 
tovećujete s tim. 

Patnja dolazi, zadovoljstvo dolazi — ali vi propuštate glavno. 
Ne treba da se poistovećujete, treba da ostanete transcendentni. 

U dolini, da, ali vi niste dolina. Na vrhu, da, ali vi niste vrh. 
Vrh je okolnost koja vas okružuje. Vi ste u njoj, ali niste njeni. 
U svetu? U redu, uđite u svet —ali vi ste u svetu, svet nije u vama. 
Idite na Himalaje — nema ničeg lošeg u tome — ali vi ste na 
Himalajima, nisu Himalaji u vama. Ostanite transcendenti. Bol 
i zadovoljstvo, patnja i blaženstvo, dan i noć, leto i Zima — ne 
poistovećujte se. Nepoistovećenost, ostati nepoistovećen, to je 
način transcendiranja. Tada uvek ostajete daleko: tu, ali ipak 
daleko. Tada život postaje divna igra. Hindusi to nazivaju /ila, 
igra. 

Tada niti patite niti ste blaženi. Jednostavno prolazite kroz 
sve boje i nijanse -asenki ima na milione, nijansi ima na milione. 
Bog ima na hiljade imena i na hiljade oblika. Svugde je njegov 
pečat. Ako ste transcendenti čak ste i u dolinu u njemu. Tada 

nikad ne gubite vezu s njim zato što Bog znači: ono što tran- 
scendira dvojnost a ipak u njoj živi, obubvata je, uživa u njoj. Bog 
je najveća protivurečnost, tajna. 

Jednom kad shvatile veštinu nepoistovećivanja, naučili ste 
sve čemu sufiji mogu da vas pouče. Gurdijev je suštinu sufija 
predstavio Zapadu. On je bio čovek koji je tajne sulija doneo na 
Zapad. Celo njegovo učenje zavisi od jedne reči, a to je nepois- 
tovećivanje. Ne poistovećujte se ni sa čim, zato što je svest uvek 
transcendentalna. Ne može da se svede ni na šta. 

Godišnja doba dolaze i prolaze, svest ostaje. Detinjstvo do- 
lazi i prolazi, mladost dolazi i prolazi, zdravlje i bolest; svest 
ostaje. To što uvek ostaje je Bog. Ono što prolazi je svet. To što 
dolazi i prolazi niste vi. 

Vi ste svedok kome se stvari događaju ali ko ostaje svedok. 
Svedočenje je veština nepoistovećivanja, a sve je u nepois- 
tovećivanju. Nepoistovećivanje je sve što čini meditaciju. To je 
svekolika meditacija. 

Kaže se daje okolnost koju je Đunaid stvorio pomogla Šibliju 
i da se posle nekoliko dana, svega posle nekoliko dana, pros- 
vetlio. : 

Neko je upitao Šiblija kad se prosvetlio, "Ko su bili tvoji 
učitelji?" 

Nabrojao ih je mnogo. Pas — Zato što je pas bio žedan i 
pokušavao je da skoči u reku i napije se do mile volje, ali kad je 
pogledao reku video je drugog psa i uplašio se. Ali, žed je bila 
velika i on je konačno prevazišao svoj strah i skočio u reku - i 
odsjaj je nestao. Nije bilo drugog psa, bio je to samo odsjaj. Reka 
je samo ogledala njega. 

Šibli reče, "Taj pas je bio moj prvi učitelj. zato što ne postoji 
niko drugi - samo ja jesam i svi drugi samo ogledaju moje lice a 
je se nepotrebno bojim. Kad sam shvatio veštinu skakanja u reku, 
skočio sam i odsjaj je nestao i samo je postojala reka -- Božija 
reka, reka postojanja. Od tada nikad nisam bio žedan. Živim u 
Teci." 

Nabrojao je mnogo. Reče, "Drugi učitelj je bio lopov, zato 
što sam se jedne noći izgubio u gradu i sva vrata saraja su bila 

zatvorena i nisam mogao da pronađem sklonište za tu noć. Tada 
sam naišao na lopova. U mračnoj ulici je pokušavao da uđe u 
kuću, i ja sam ga upitao: "Gde mogu da odsednem noćas? 
Umoran sam i gladan." On reče, "Možeš da odsedneš kod mene, 
ali moram da budem iskren sa tobom zato što izgledaš kao svetac 
- neznam dalijesi ili nisi zato što nikad ne verujem izgledu -ali 
bi za mene bilo loše ako ti ne kažem da sam lopov. Ja sam stvarno 
lopov. Možda ti nisi pravi mudrac ali ja sam pravi lopov. Stoga 
ako si spreman da budeš gost u kući lopova, dobro si došao. 
hajde!" 

Šibli je malo oklevao — da ode u kuću lopova i tamo odsedne 
i svet će saznati i šta će dogoditi sa njegovim ugledom? Bio je 
ugledan čovek... Lopov je odmah stao i rekao, "Bojiš se a pravi 
mudrac se nikad ne boji. Zašto se bojiš? Ja se tebe ne bojim. Nije 
me briga — ne možeš da me promeniš ni za trunku. Savršen sam 
lopov, ali ti izgleda nisi savršeni mudrac." 

I Šibli reče, "On je bio moj drugi učitelj. Ostao je u njegovom 
domu mesec dana. Bio je zaista divan čovek i veoma iskren i 
istinit. Svake noći bi izlazio i pre jutra bi se vraćao." 

"Otvorio bih vrata i pitao, 'Je si li imao uspeha? A on bi 
odgovorio, Danas ne, ali sutra...! Uvekje bio srećan -tokom tog 
meseca nikad nije imao uspeha. Svake noći bi izlazio isvako jutro 
bi se vraćao praznih ruku. Ali, uvek je bio nasmejan i srećan, 
nikad nije bio nesrećan. Mogao je da živi sa neuspehom i mogao 
je da se nada. Njegova nada je bila velika." 

Šibli reče, "Kad sam tragao za Bogom, često se javljao trenu- 
tak kad je traganje izgledalo jalovo, cela potraga glupost. Često 
sam bio na ivici da prestanem sa svim glupostima i krenem u svet 
i da uživam i ugodim sebi malo dok život traje. Radio sam sve 
što mi je bilo rečeno da radim i i nije se pojavio nikakav Bog, čak 
ni znak. Nisam čuo čak ni bat koraka, nisam video ni otisak 
stopala. Sve je izgledalo tako izmišljeno, kao velika prevara. Ali 
odmah, uvek kad sam bio spreman da odustanem od traganja 
video sam lopova kako stoji kod vrata i govori, Sutra...) iponovo 
bih se nadao i govorio, "Dobro, još jedan dan.' Tako sam jednog 

dana postigao. Veoma sam zahvalan lopovu. Onje bio moj drugi 
učitelj." 

A potom reče, "Moj poslednji učitelj je bila Đunaidova žena 
— zato što je pokušala da se sakrije iza vela. To je stvorilo 
okolnost. A Đunaid me je sa visina strovalio na zemlju, skršio. 
Đunaid je bio okrutan — ali je pomoglo. A žena je bila samo 
pomoćno sredstvo. Kad sam počeo da plačem, ona je iza vela 
počela da se smeje. Bio sam skršen, potpuno skršen i uništen. Ali 
to se pretvorilo u razaranje mog poistovećivanja. Posle toga sam 
bio u dolinama i bio na vrhovima, ali sam oslao po strani. Još 
uvek mogu da čujem - uvek kad se ispnem na vrh još uvek čujem 
smeh Đunaidove žene iza vela. Ona se još uvek smeje. Nikad se 
ne poistovećujem." Ubrzo posle ove okolnosti Šibli je postao 
prosvetljen čovek. 

Štaje prosvetljenje? To je život u transcendentalnom. 

Dosta za danas. 

Juvejsu al-Larniju neko ponudi 
izvesnu SUMU NOVCA. 

On reče: Nije mi potreban 
budući da već imam novčić. 


Čovek reče: 
Koliko će ti to trajati? —to nije ništa. 


Juvejs odgovori: 

Ako mi jamčiš da ću živeti duže 

nego što mi treba da potrošim taj novac 
ja ću prihvatiti tvoj dar. 


Ld 


/ ivot je uvek u svom sada. Za njega ne postoji drugi trenu- 
tak. Samo jedan trenutak postoji — ovaj trenutak — sve 
drugo je samo projekcija uma. Samo danas jeste, i samo danas 
ostaje. Sutra nikad ne dolazi, ne može da dođe zato što ne 
pripada stvarnosti. Samo danas dolazi, stalno dolazi, zato što 
danas pripada stvarnosti. 

Sutra je vaš san. A san vam je potreban zato što niste 
ukorenjeni u stvarnosti. Bitno je to shvatiti. Zašto su potrebni 
snovi? Kad je stvarnost dostupna zašto sanjate? 

Čovek posti. Telo pati celog dana; prisutna je glad. On 
potiskuje glad zato što drži neki verski post, povinuje se verskom 
ritualu. Izgladnjuje telo da bi zadovoljio ego — da bi ego mogao 
da steke utisak da je on vernik, nešto posebno, da nije običan 
čovek, da je svetac, mudrac, da nije običan grešnik. 

Izgladnjujete telo da bi nahranili ego. Izgladnjujete telo. Ego 
je san — telo je stvarnost. Celi dan postite; noću ne možete da 
spavate zato što telo neprekidno traži hranu. To je potreba, 
neophodnost. Osećate uznemirenost, okrećete se čas na jednu 
čas na drugu stranu, ne možete da zaspite. Potrebna vam je 
hrana, ali vam je potreban i odmor. Zato um režira san: Vi ste 
cenjeni gost na velikoj proslavi koju organizuje kralj; jedete 
ukusnu hranu, jedete bez prestanka.. Naravno da telo nije 
nahranjeno, ali je stvorena lažni pretpostavka da ste dobro jeli, 
da sad možete da odete na počinak. Ujutro ćete biti gladni, više 
no ikad, ali vam je san bar pomogao da se odmorite i opustite. 
Čovekova potreba, potreba za hranom nije mogla da bude ispu- 

njena, ali druga potreba, potreba za odmorom, mogla je da se 
zadovolji snom. i 

Kad ste napeti potrebni su vam snovi, zato što vam oni 
pomažu da se opustite. Ako niste ovde, potreban će vam biti san 
da budete tamo, zato što negde morate da budete. Ako ne 
možete da budete ovde imaćete osećaj kao da ste obešeni o nebo, 
bez korena, bez temelja, da visite negde u sredini. To će izazvati 
osećanje velike uznemirenosti, nelagode. Stoga.. san: "Možda 
nisam ovde, ali ću biti tamo." San vam pomaže da se odmorite i 
opustite. I 

Ako ne možete da budete sada, onda stvarate budućnost. 

Potrebna je budućnost. Budućnost vam pruža umirujući san, 
opušta vas. Postoji mnogo toga što sada ne možete da ostvarite. 
Kad ne bi postojala budućnost neispunjene želje bi vas previše 
opterećivale. Potrebna je budućnost, zato što tada bar možete 
sebi da kažete: "Ako stvari nisu kakve bi trebalo da budu, postoji 
sutra. Ne paniči, stvari će sutra biti bolje." Možete da se nadate 
jer postoji vreme. 

Za nadu je potreban prostor, za želju je potreban prostor, za 
ambiciju je potreban prostor da bi mogla da se razmahne. 

Pogledajte drveće —- ono ne sanja. Nema potrebe za tim, ono 
je već ovde u sadašnjosti — ispunjeno, cvetajuće. Slušajte ptice — 
one pevaju sada, ne pripremaju se da pevaju sutra. Izuzev čoveka 
niko se ne priprema za sutra. Ovaj dan je tako divan, zašto 
razbijati glavu o sutrašnjici? 

Ako je ovaj dan ružan i nezgodan za življenje, potreban je 
divan san o budućnosti kao zamena za stvarnost. U suprotnom 
bi bili isuviše uznemireni — nepodnošljivo. Ne bi bili u stanju da 
živite! Što više želja imate, to je veća potreba za budućnošću, što 
su veće ambicije, to je potrebnija budućnost. Za stvarne potrebe 
ovaj trenutak je više nego dovoljan. Danas je dovoljno. Isus je 
svojim učenicima rekao, "Pogledajte ljiljane. Pogledajte polje -- 
cveće cvetai tako je divno da čak ni Solomonu svoj svojoj krasoti 
nije bio tako divan." 

Solomon je najveći kralj u jevrejskoj mitologiji - najbogatiji 
čovek sveta a takođe i najmudriji. Najmudriji, najbogatiji, najveći 

car na svetu nije tako divan kao ti obični ljiljani u polju. "Pogleda- 
jte!" reče Isus svojim učenicima. "TI ljiljani mora da nose neku 
tajnu u svojim srcima." Šta je tajna? Tajna je u tome da su ljiljani 
ovde isada. Solomon je bio veoma veoma muđar ali nije bio ovde 
i sada. 

Sva lepota je ovde i svekoliki život je sada. 

Sutra je smrt, sutra nije život. Ali zašto živimo u sutrašnjici? 
Izgleda besmisleno: Kako možete da živite u sutrašnjici? -—-ali vi 
tako živite. Nikad ne živite ovde; zato izgledate tako mrtvi. Kako 
neko može da živi u sutrašnjici? Isus je rekao svojim učenicima, 
"Vodite računa o ovom trenutku. Živite danas a sutra će brinuti 
samo o sebi. Ne brinite za sutra, jer je trenutak koji izgubite 
brinući o sutra upravo taj pravi trenutak. A sutra nikad neće 
doći." 

Život vam izmiče dok snevate. Stvarnim potrebama snovi 
nisu potrebni, ali željama jesu. Na primer, ako ste gladni, možete 
dajedete; ako ste žedni možete da pijete. To nije skopčano s bilo 
kakvim teškoćama. Kad bi se čovek držao svojih potreba svet ne 
bi znao za nevolje i siromaštvo. Svako ima više nego što mu je 
potrebno. Na Zemlji vlada obilje. Nebo nije siromašno, reke su 
bogate, okeani su ogromni - život poseduje strahovita blaga. Ni 
jedna ptica ne zaspi nenahranjena, ni jedno drvo ne oslane 
žedno. Svega ima više nego što je potrebno. Život je bogat, 
veoma bogat -ako se držite svojih potreba. Ali, ako se jave želje, 
život postaje siromašan. 

Kad ste gladni možete da jedete i da budete siti — ne postoji 
ništa što bi bilo ravno osećanju utoljene gladi. To je duboka 
molitva, zahvalnost. Kažem vam, postom nećete postati verujući, 
već onda kad utolite glad. U tom trenutku zadovoljstva javlja se 
zahvalnost, molitva. Osećate se ispunjenim. Možete da zahvalite 
Bogu. Postom nikad nećete postati verujući. Kako da postanete 
verujući kad uništavate svoje telo i podvrgavate ga nasilju? To je 
način ubice, mučitelja, sadiste, mazohiste, nečeg izvitoperenog. 

Molitva izvire ne samo iz uma već i iz vašeg tela onog 
trenutka kad ste dobro jeli, ispravno jeli i ako vam je hrana 
odgovarala. Sitost je molitva. Bili ste žedni i napili ste se. Izne- 

nada više nišla nije potrebno. U tom trenutku sve je savršeno. 
Bog ste, ispunjen bog. Niste žedni... šta još nedostaje? 

Držite se svojih potreba — a ovo je moja poruka, verujući 
čovek se drži svojih potreba. Verujući čovek nikad ne ide protiv 
potreba i nikad za željama. Želje su lažne potrebe. Na primer, 
ako ste gladni istog trenutka možete dajedete, ali ako želite Rols 
Rojs kako možete odmah da ga dobijete? Ako čeznete za 
velikom palatom — ni Rim nije podignut za jedan dan, za veliku 
palatu vam je potrebno vreme. Primorani ste da zloupotrebite 
novac. Nećete biti primorani samo da zloupotrebljavate druge 
nego i vlastite potrebe, jer valja steći potreban novac. 

U krevet idete gladni zbog sutra — palate, a ješćete kad palata 
bude gotova. Kako možete da jedete bez palate? Sutra stiže Rols 
Rojs i nema ničeg lošeg u tome da se nekoliko dana trpi glad, da 
se izgladnjuju potrebe; jer, kako inače da dođete do Rols Rojsa? 

Rols Rojs nije ni žeđ ni glad, to je samo luckasta želja. Dok 
se ne ostvari čekate i uništavate svoj život, a kad se ostvari osećate 
se kao da se ništa nije dogodilo. Tako ste dugo čekali, satirali se. 
Rols Rojs je tu ali vi ste već mrtvi. Nema stvarne potrebe Za tim; 
zato nikad ne može da usledi zadovoljenje. Zadovoljstvo je 
posledica pravog nezadovoljstva. 

Zadovoljstvo proizilazi iz stvarne gladi, stvarne žeđi. 
Umirete, ne možete bez toga; samo se tad javlja zadovoljstvo. 
Želji je potrebna budućnost; ona ne može odmah da se ispuni. 
Ako poželite da budete predsednik neke države, kako možete 
odmah da postanete predsednik? Morate da se peniete dugim 
lestvicama ambicije, biće potrebno mnogo vremena. Kad sti- 
gnete, ako smrt nije stigla pre vas, vi ćete biti mrtvi. Ljudi postaju 
predsednici kad već postanu senilni, pređu šezdesete, na pragu 
su sedamdesetih, upravo spremni za grob. Tada ulaze u pred- 
sedničku palatu. Celi život je protraćen — ni za šta. Čak i ako je 
vaša slika u svim novinama, kakve to ima veze? Kako to može 
da zadovolji? Ptice su srećne bez novina, drveće je srećno bez 
radija i televizije. Ako je drveće srećno i ptice srećne, i ni malo 
ne brinu o sutrašnjici, zašto čovek ne može da bude srećan sada? 

Svekolika vera, prava vera je poruka da se odbace želje i 
zadovolje potrebe. Stvarne potrebe su jednostavne i divne. Zed 
je divna — proizilazi iz prirode - i utoljavanje je takođe divno. To 
daje ravnotežu, {ananu smirenost. Vašem svekolikom postojanju 
se događa tišina. Odmarate se; nije potreban san. 

Čovek koji živi iskreno prema svojim potrebama živeće ovde 
i sada; on nema sutra. Ali pogledajte, što je veća potreba za 
željama, što su veće ambicije, to vam je potrebna i veća 
budućnost. Ali, svetovnim ljudima zapravo nije potrebna velika 
budućnost zato što še njihove želje, ma kako velike, mogu da 
ispune tokom jednog života. Ako vam je potreban Rols Rojs, 
osećate da vam je potreban, u redu - stavite svoj život na kocku 
i dobićete Rols Rojs. 

Ako hoćete da budete predsednik, možete, zato što su ljudi 
jednako glupi kao i vi već postali predsednici. Ništa vam ne 
nedostaje. Ivi možete da postanete predsednik, to nije neki veliki 
problem; morate samo ludo za tim da jurite, to je sve. Čovek 
mora za nečim bezglavo da juri i postići će. Drugi su postigli, vi 
možete da postignete. 

Ako niste postigli to samo znači da niste toliko glupi i tako 
ludi. Želja se javlja ali to je nepostojana želja. Niste spremni da 
uložite celi svoj život za nju. Javlja se san, ali to je veoma površan 
san. Ako vas neko učini predsednikom vi ćete to postati, ali vi: 
nećete celi svoj život staviti na kocku zbog toga. 

Jednog dana sam na putu video Mulu Nasrudina kako puši. 
Bio sam iznenađen. Upitao sam ga, "Nasrudine, koliko juče si mi 
rekao da si prestao da pušiš." 

On reče, "Da, prestao sam da kupujem cigarete, ali ako mi 
neko ponudi, to je u redu." Rekao je, "Čovek mora da ide 
postupno, korak po korak. Prestao sam da kupujem — to je moj 
prvi korak ka ne pušenju — ali ako me neko ponudi cigaretom, 
to je u redu. Kasnije ću i to odbaciti." 

Ako niste postali predsednik zemlje ili premijer, onda je to 
bio samo površan san, to je sve. Ako postanete opsednuti time 
niko ne može da vas zaustavi. 

Morate da budete ludi. Ambiciozan čovek je lud, šenut! — 
opsednut jednom pomisli. Dok se ta pomisao ne ispuni on se 
neće smiriti i neće nikom dopustiti da predahne. 

Svetovne želje mogu da se ispune tokom života, ali šta je sa 
mokšom? Šta je sa Bogom? Šta je sa nirvanom, prosvetljenjem? 
Izgleda da jedan život nije dovoljan. Toliko toga je potrebno 
uraditi, a za nirvanu izgleda da nema vremena. 

Ako doživite sedamdeset godina... Život poseduje unu- 
trašnji obrazac, potrebno je to shvatiti. Svakih sedam godina, 
kažu psiholozi, telo i um prolaze kroz krizu i promenu. Svakih 
sedam godina promene se, potpuno se obnove sve ćelije tela. 
Ako doživite sedamdeset godina, prosečnu granicu, vaše telo je 
zapravo umrlo deset puta. Svakih sedam godina se sve promeni. 
Slično smeni godišnjih doba. Za sedamdeset godina krug se 
zatvara. Linija koja počinje sa rođenjem dolazi dosmrti. Krug se 
posle sedamdeset godina zatvara. Postoji deset odeljaka. 

Čovekov život ne bi zapravo trebalo da se deli na detinjstvo, 
mladost, starost — to ne odgovara sasvim istini, zato što se svakih 
sedam godina čini nov korak, ulazi u novo doba. 

Tokom prvih sedam godina čovek je usredsređen na sebe, 
kao da je središte sveta. Cela porodica se vrti oko njega. Ma 
kakve potrebe deteta bile one se moraju odmah zadovoljiti, inače 
će ono pokazati zlovolju, bes, gnev... Dete živi kao car, pravi car. 
Majka, otac — svi su sluge, i cela porodica postoji samo zarad 
njega. I ono, naravno misli da se to odnosi i za širi krug. Mesec 
izlazi zbog njega, Sunce se rađa zbog njega, godišnja doba se 
smenjuju zbog njega. Sedam godina je dete isključivo sebično, 
okrenuto sebi. Ako pitate psihologe oni će reći da je dete tokom 
prvih sedam godina samozadovoljno, zadovoljno je sobom. Nije 
mu potrebno ništa, niko. Oseća se potpunim. 

Posle sedam godina — proboj. Dete više nije okrenuto sebi; 
postaje bukvalno ekscentrično. Postaje ekscentrično u značenju 
da izlazi iz središta. Kreće put drugih. Onaj drugi postaje važna 
pojava — prijatelji, družine... Sada više nije do te mere zabavljeno 
sobom; zanima se za druge, za veliki svet. Kreće u pustolovinu 
da sazna ko je taj "drugi". Započinje istraživanje. 

Posle sedme godine dete postaje velika pitalica. Pita sve. 
Postaje veliki sumnjičavac zato što se probudio istraživački duh. 
Postavlja na milione pitanja. Dosađuje roditeljima na smrt, 
postaje napast. Zanima ga drugi, i zanima ga sve što predstavlja 
svet. Zašto je drveće zeleno? Zašto je Bog stvorio svet? Zašto je 
to tako? Postaje sve veći filosof; istražuje, sumnja — istrajava na 
tome da pronikne u stvari. 

Ubija leptira da vidi šta je unutra, rastura igračku samo da 
bi video kako funkcioniše, razbija sat samo da bi bacio pogled u 
njega, kako kuca i zvoni — šta to ima unutra? Zanima ga onaj 
drugi, ali taj drugi je još uvek istog pola. Ne zanimaju ga de- 
vojčice. Ako se drugi dečaci zanimaju za devojčoice o njima misli 
da su slabići. Devojčice se ne zanimaju za dečake. Ako se neka 
devojčica zanima Za dečake i igra sa njima, ona je muškobanja, 
nije normalna, prosečna, nešto nije u redu, Druga stepenica je 
kako kažu psihoanalitačari i psiholozi homoseksualnost. 

Nakon četrnaeste godine se otvaraju treća vrata. Dečak se 
više ne zanima za dečake, devojčice se više ne zanimaju Za 
devojčice. One su učtive, ali se ne zanimaju. Najdublje pri- 
jateljstvo je prijateljstvo ostvareno između sedme i četrnaeste 
godine, jer je um tada homoseksualan. Do kraja života čovek više 
nikad ne ostvari takvo prijateljstvo. Ti prijatelji će ostati prijatelji 
zauvek; tako je duboka ta veza. Čovek će sticati prijatelje, ali ta 
prijateljstva će ostati samo poznastvo, neće nikad biti tako 
prožimajući fenomen kao što je prijateljstvo ostvareno između 
sedme i četrnaeste godine. 

Posle četrnaeste godine dečaka više ne zanima dečak. Ako 
sve teče normalno, ako negde ne zastane, on će početi da se 
zanimati za devojčice. Sada je postao heteroseksualan — ne 
zanimaju ga samo drugi, već stvarno onaj drugi, jer sve dok se 
dečak zanima za dečake, dečak je možda onaj drugi, ali je ipak 
samo dečak kao i on sam, nije onaj pravi drugi. Kad dečak počne 
da se zanima za devojčice, tada se stvarno zanima Za suprotnost, 
za nekog stvarno drugog. Devojčica ulazi u svet kad počne da se 
zanima za dečaka. 

Četrnaesta godina je značajna revolucionarna godina. Seks 
označava zrelost, razmišljanja počinju da se kreću u okvirima 
seksa, u snovima se nedvosmisleno javljaju seksualana 
maštarenja. Dečak postaje veliki Don Zuan, počinje da se ud- 
vara. Postaje pesnik, zaljubljuje se. Ulazi u svet. 

Oko dvadeset i prve godine — ako se sve odvija normalno i 
društvo ne nameće junoši da čini nešto što nije prirodno - oko 
dvadeset i prve godine će veću pažnju poklanjati ambicijama 
nego ljubavi. Hoće Rols Rojs, veliku palatu. Hoće da postigne 
uspeh, da bude Rokfeler, premijer. Do izražaja dolaze ambicije, 
želje za budućnost, uspeh. Kako uspeti, kako se nadmetati, kako 
krenuti u borbu, to je jedino što ga Zanima. 

Sada je zakoračio ne samo u svet prirode, već ulazi i u svet 
čoveka, izlazi na tržnicu. Sada ulazi u svet ludila. Sada je na- 
jvažnije tržište. Celo njegovo biće stremi ka tržištu: novac, moć, 
ugled. 

Ako sve ide dobro — kao što to nikad ne biva, govorim o 
potpuno prirodnoj pojavi -oko dvadeset i osme godine čovek na 
svaki način pokušava da izbegne pustolovan život. Od dvadeset 
i prve do dvadeset i osme čovek živi kao pustolov; posle dvadeset 
i osme postaje svestan da sve želje ne mogu da se ispune. Shvatio 
je da su mnoge želje nemoguće. Ko je budala može da juri za 
ostvarenjem tih želja. Ali, inteligentni ljudi posle dvadeset i osme 
ulaze na druga vrata. Njih više zanima sigurnost i udobnost a 
manje pustolovina i ambicija. Oni počinju da se smiruju. Dvade- 
set i osma godina označava kraj perioda hipika. 

U dvadeset i osmoj hipici započinju sređen život, revolucion- 
ari nisu više revolucionari; počinju da se smiruju, da teže udob- 
nom životu, skromnom računu u banci. Ne žele da budu 
Rokfeleri; kraj, te težnje više nema. Žele malu kuću, ali sređenu, 
fino mesto za život, sigurnost — bar to mogu uvek da imaju; 
skroman račun na banci. Oko dvadeset i osme godine odlaze u 
osiguravajuće društvo. Počinju da se smiruju. Sada lutalica više 
nije lutalica. Kupio je kuću, počinje da živi... postaje civilizovan. 
Reč civilizacija potiče od reči civis, građanin. Sada postaje deo 
grada, naselja, nečeg utvrđenog. Više nije skitnica, nije lutalica. 

Ne ide u Katmandu i Gou. Nikud više ne ide Završio je, putovao 
dosta, saznao dovoljno, sada hoće da se sredi i odmori malo. 

Oko trideset i pete godine njegova životna energija doseže 
tačku omega. Krug je na polovini i energije počinju da slabe. 
Sada čoveka ne zanima samo sigurnost i udobnost, on postaje 
torijevac, pravovernik. Njega ne samo da više ne zanima revolu- 
cija, već postaje antirevolucionar. Sada je on protiv svih 
promena. Konformista je. On je protiv svake revolucije; hoće 
status guo zato što se sada sredio i ako se bilo šta promeni 
nastupiće nered. Sada ustaje protiv hipika, protiv buntovnika; 
sada je stvarno postao deo utvrđenog. 

To je prirodno. Ukoliko se nešto ne poremeti čovek neće 
ostati večni hipik. To je jedna faza, dobro je kroz nju proći, ali je 
loše da se tu zadrži. To bi značilo da ste ostali na određenom 
stepenu. Dobro je biti homoseksualan između sedme i četr- 
naeste godine, ali ako je neko homoseksualan celog života, to 
znači da nije odrastao, da nije Zreo. Mora da ima vezu sa ženom, 
to je deo života. Drugi pol mora da postane važan jer samo tako 
možete da spoznate sklad suprotnosti, sukob, jad, ushićenje: 
kako agoniju tako i ekstazu. To je vežba, neophodna vežba. 

U tredeset i petoj godini čovek je postao deo opštepri- 
hvaćenog sveta. Čovek počinje da veruje u tradiciju, prošlost, u 
Vede, Kuran, Bibliju. Protiv je svake promene zato što svaka 
promena znači remećenje njegovog vlastitog života; sada može 
mnogo da izgubi. Ne može da bude za revoluciju --želi da zaštiti... 
čovek je za zakon i sudove i vladu, On više nije anarhista; on je 
svim srcem za vladu, pravila, norme, disciplinu. 

Oko četrdeset i druge godine život počinje da gubi snagu i 
pojavljuju se sve vrste fizičkih i mentalnih oboljenja. Energija 
kreće put smrti. 

Kao što su energije na početku pristizale a vi postajali sve 
vitalniji, ispunjeni sve većom energijom, sve snažniji i snažniji — 
sada se sve okreće, svakim danom postajete sve slabiji. 

Ali, vaše navike traju. Do trideset i pete ste obilno jeli; sada 
nastavljate sa tom navikom. Počinjete da se gojite. Više vam nije 
potrebna tolika količina hrane zato što se život više okreće smrti, 

više nije potrebna ta količina hrane. Ako nastavite da punite 
stomak kao što ste ranije radili, snaći će vas sve vrste bolesti: 
visok krvni pritisak, srčani udar, nesanica, čir - sve se to događa 
oko četrdeset i druge. Čedrdeset i druga je jedna od najopasnijih 
godina. Kosa počinje da opada, sedi. Život se okreće smrti. 

Na pragu četrdeset i druge po prvi put vera postaje važna. 
Možda ste se ranije tu i tamo okretali veri, ali sada ona po prvi 
put postaje važna — jer se vera veoma bavi smrću. Sada se smrt 
, približava i javlja se prva želja za verom. 

Karl Gustav Jungje pisao dase tokom celog svog života bavio 
posmatranjem četrdesetogodišnjaka koji su kod njega dolazili i 
da su svi imali potrebu za verom. Čoveku koji je poludeo, postao 
neurotičan, psihotičan, ne može se pomoći ako nije duboko 
ukorenjen u veri. Svima njima je potrebna vera; njihova nasušna 
potreba je vera. Ako je društvo svetovno i nikad vas nisu 
upućivali u veru, onda će se najveće teškoće pojaviti oko četrde- 
seti druge godine, jer vam društvo ne otvara nikakav put, nikakva 
vrata, nikakvu dimenziju. 

Društvo je bilo dobro kad vam je bilo četrnaest, zato što 
društvo omogućava dovoljno seksa — celo društvo je seksualno; 
seks izgleda da je jedina roba koja je skrivena u svakoj robi. Ako 
hoćete da prodate kamion desetotonac morate da se poslužite 
golom ženom, ako prodajete pastu za zube - isti slučaj. Kamion 
ili pasta za zube, nema razlike: neka gola žena se uvek smeši u 
pozadini. Prodaje se zapravo žena. Nije prodat kamion, nije 
prodata pasta za zube, prodata je žena. Tu je žena, osmeh žene 
stiže zajedno sa pastom za zube pa morate da kupite i pastu za 
zube. Svugde se prodaje seks. 

Stoga je takvo društvo, svetovno društvo dobro za mlade 
ljude. Ali, oni neće ostati večno mladi. Kad napune četrdeset i 
drugu društvo ih iznenada ostavlja u neizvesnosti. Sada ne znaju 
šta da rade. Postaju neurotični, jer ne znaju, nikad nisu bili 
obučavani, nikad nije postojao predmet u školi kako da se suoče 
sa smrću. Društvo ih je učinilo spremnim za život, ali niko ih nije 
učio kako da se pripreme za smrt. Potrebno je obrazovanje za 
smrt kao i za Život. 

Kad bi bilo po mome univerziteti bi bili podeljeni na dve 
vrste: jedan za mlade i drugi za stare ljude. Mladi ljudi bi dolazili 
da uče veštinu življenja — učili bi o seksu, ambiciji, borbi. Potom 
kad ostare i dosegnu granicu četrdeset ; druge godine ponovo bi 
ih vraćao na univerzitet da uče o smrti, Bogu, meditaciji —- zato 
što im prethodni univerzitet više nije ni od kakve pomoći. Potre- 
bna im je nova škola, nov predmet, kako bi mogli da se snađu u 
novoj fazi kroz koju prolaze. Ovo društvo ih ostavlja u neizves- 
nosti; zato na Zapadu postoji toliko mnogo mentalno obolelih. 
Na Istoku se to ne događa često. Zašto? — zato što Istok još uvek 
pruža nekakvu versku pouku. Verska pouka nije sasvim nestala; 
ma kako lažna, pogrešna, ona ipak postoji, tu je, iza ugla, Ne više 
na tržnici, ne više u vrevi života, ali je tu odmah po strani, posloji 
hram. Izvan je tokova života, ali je ipak tu. Samo morate da 
učinite nekoliko koraka i dođete. Još uvek postoji. 

Na Zapadu vera više nije deo života. Oko četrdeset i druge 
svaki Zapadnjak ima psihičke probleme. Javljaju se na hiljade 
vrsta neuroza — i čireva. Čirevi su otisci ambicije. Ambiciozan 
čovek neminovno će imati čir u stomaku, ambicija grize, jede 
samu sebe. Čir nije ništa drugo do jedenje samog sebe. Tako ste 
napeti da ste počeli da jedete unutrašnjost vlastitog stomaka. 
Tako ste napeti, vaš stomak je napet, nikad nije opušten. Uvek 
kad je vaš um napet, napet je i stomak. Čir je otisak ambicije. 
Ako imate čir to pokazuje da ste veoma uspešan čovek. 

Ako nemate čir onda ste siromašan čovek: vaš život je bio 
neuspešan, neuspešni ste do kraja. Ako ste svoj prvi srčani napad 
imali oko četrdeset i druge onda ste postigli veliki uspeh: mora 
da ste u najmanju ruku ministar u vladi, ili bogat industrijalac, 
ili čuveni glumac: inače kako da objasnite srčani napad? Srčani 
napad je odrednica uspeha. Svi uspešni ljudi će imati srčane 
napade. Moraju. 

Celi sistem je opterećen otrovnim elementima: ambicijom, 
željom, budućnošću, sutrašnjicom — koja nikad nije. Živeli ste u 
snovima. Sada vaš sistem to više ne može da podnese. I dalje 
postoji zebnja za budućnost pa se napetost pretvorila u vaš način 
življenja. Ona je postala duboko ukorenjena navika. 

U četrdeset i drugoj ponovo dolazi do prodora. Čovek 
počinje da razmišlja o veri, drugom svetu. Tada izgleda da život 
mnogo znači. Malo je vremena ostalo. Kako da dosegnete Boga, 
nirvanu, prosvetljenje? Stoga teorija o reinkarnaciji: ne plašite 
se, bićete ponovo rođeni, ponovo i opet, i točak života se stalno 
okreće. Ne plašite se: ima dovoljno vremena, dovoljno večnosti 
je ostalo — možete da postignete. 

U Indiji su se zato pojavile tri vere — džainizam, budizam i 
hinduizam -i one se ne slažu ni u jednom pitanju izuzev reinkar- 
naciji. One se ne slažu ni u jednom pitanju. Ne postoji saglasnost 
čak ni o tako važnoj teoriji kao što je Bog. Džaini kažu da nema 
Boga, budisti kažu da nema Boga... Ne postoji saglasnost čak io 
mnogo važnijoj teoriji nego što je Bog, teoriji o duši, atmanu -- 
budisti kažu ne postoji atman, ne postoji duša. Tako različite 
teorije! — ne slažu se čak ni u osnovnim pitanjima: Bog, sopstvo... 
Ali se sve tri slažu kad je u pitanju teorije reinkarnacije. Mora 
da ima nečeg u tome. 

Svima je potrebno vreme, potrebno je mnogo vremena da bi 
se dosegao Buda — hindusi to nazivaju Brahman. To je tako 
velika ambicija, a tek u čedrdeset i drugoj počinjete da se za to 
zanimate. Preostalo je samo dvadeset i osam godina. 

Tek ste na samom početaku interesovanja. U četrdeset i 
drugoj vi zapravo u svetu vere ponovo postajete dete. A preostalo 
je samo dvadeset i osam godina. Vreme izgleda tako kratko, 
nedovoljno da se postigne tako velika visina —- Brahman kako to 
hindusi nazivaju. Džaini to nazivaju mokša, potpuno 0s- 
lobođenje od: svih prethodnih karmi. Međutim, proživeli ste na 
hiljade i na milione života u prošlosti; kako ćete izaći na kraj sada 
sa dvadeset i osam godina? Kako ćete da ispravite celu prošlost? 
Postoji tako ogromna prošlost — loša i odvratna karma. Kako da 
se u potpunosti očistite od greha za dvadeset i osam godina? 
Izgleda nepravedno. Bog zahteva suviše, to nije moguće. 1s- 
puniće vas razočarenje ako raspolažete sa samo dvadeset i osam 
godina. 

Budisti ne veruju u Boga, ne veruju u dušu -— ali veruju u 
reinkarnaciju, nirvanu, konačnu prazninu, potpunu prazninu. 

Kad se u vama nagomilalo toliko dubreta tokom tolikih života, 
kako da se rasteretite za dvađeset i osam godina? To je suviše, 
izgleda kao nemoguć zadatak. Svi se u jednom slažu, potrebno 
je više budućnosti, potrebno je više vremena. 

Kad postoji ambicija uvek je potrebno i vreme. A za mene je 
verujući čovek svako kome nije potrebno vreme. On je Os- 
lobođen ovde i sada, on postiže Brahmana ovde i sada, on je 
mukta, oslobodeni, prosvetljeni ovde i sada. Verujućem čoveku 
nije uopšte potrebno vreme zato što se vera događa u bezvre- 
menom trenutku. Ona se događa sada, uvek se događa sada. 
Nikad nije bilo drugačije, nikad se nije dogodilo na drugi način. 

U četrdeset i drugoj javlja se prva potreba, neodređena, 
nejasna, zbrkana. Niste čak ni svesni šta se događa ali počinjete 
da se okrećete hramu sa velikim zanimanjem. Ponekad, usput, 
kao povremeni posetilac udete i u crkvu. Ponekad, kad imate 
vremena, ne radite ništa, počinjete da prelistavate Bibliju koja 
je do tada na polici samo skupljala prašinu. U vama nešto 
neodređeno, ne sasvim jasno, nalikujete malom detetu kome je 
seks nejasan pa počne da se igra sa svojim polnim organom ne 
znajući šta radi. Javlja se neodređena potreba... Ponekad čovek 
sedi sam ćuteći, iznenada oseti spokojstvo ne znajući šta radi. 
Ponekad počne da izgovara mantru koju je čuo u detinjstvu. 
Baka je imala običaj da to radi; kad oseti napetost, čovek počinje 
da ponavlja mantru. On počinje da traži, traga za guruom, nekim 
ko će ga voditi. Prima inicijaciju, počinje da uči mantru, ponekad 
je ponovi, onda nekoliko dana zaboravi na nju, pa je opet 
ponavlja... Neodredeno traganje, tapkanje... 

U četrdeset i devetoj traganje vam postaje jasno; potrebno 
je sedam godina da vam traganje postane jasno. Sada se javlja 
odlučnost. Više vas drugi ne zanimaju, pogotovu ako je sve išlo 
kako treba - i to stalno moram da ponavljam jer nikad ne ide 
kako treba — u četrdeset i devetoj godini muškarac prestaje da 
se zanima za žene. Žene prestaju da se zanimaju za muškarce — 
menopauza, četrdeset i deveta godina... Čovek ne oseća seksua|- 
nost. Sve to deluje pomalo detinjasto, sve deluje pomalo nezrelo. 

Ali, društvo može da primora... Na Istoku su bili protiv seksa 
i potiskivali su ga. Potiskivali su seks kod dečaka kad napuni 
četrnaest godina i hteli da veruju da je dečak još uvek dete: on 
ne razmišlja o devojčicama. Drugi dečaci možda — to su uvek 
komšijska deca, ali nikad ne i vaš sin; onje nedužan, dete, anđeo. 
On izgleda nedužno, ali to nije istina: on maštari. 

Devojka je ušla u njegovu svest, morada uđe -to je prirodno, 
aonto mora da skriva. Počinje da masturbira i to mora daskriva. 
Ima mokre snove i mora to da skriva. 

Na Istoku četranaestogodišnji dečak postaje krivac. Nešto se 

loše događa - samo njemu, zato što ne može da zna da svugde 
svako to isto radi. A toliko se od njega očekuje — da treba da 
ostane anđeo, devica, da ne misli na devojke, čak ni da ih ne 
sanja. Međutim, on je počeo da se zanima — a društvo potiskuje. 

Na Zapadu se prestalo sa potiskivanjem, ali se pojavila nova 
vrsta potiskivanja —i to je važno da se shvati, jer, po mom viđenju, 
društvo nikad ne može dase odrekne potiskivanja. Čim odustane 
od jednog društvo odmah počinje da potiskuje nešto drugo. Na 
Zapadu se sada potiskivanje približilo četrdeset i devetoj godini: 
ljudi se primoravaju na seks, zato što celi sistem učenja govori, 
"Šta radiš? — muškarac je u stanju da bude sekualno aktivan do 
devedesete!" Veliki autoriteti to kažu. I ako niste sposobni i seks 
vas ne zanima počinjete da osećate krivicu. 

U četrdeset i devetoj mušakarac počinje da se oseća krivim 
zato što ne vodi toliko često ljubav koliko bi trebalo. I 

Postoje učitelji koji stalno govore; To je glupost. Možete da 
vodite ljubav, možete da vodite ljubav do devedesete. Samo 
nastavite da vodite ljubav. I još kažu, ako ne vodite ljubav 
izgubićete potenciju. Ako ne prekidate vaši će organi očuvati 
svoju funkciju. Ako prestanete, i oni će stati. Ako prestanete da 
vodite ljubav vaša će životna energija opasti i ubrzo ćete umreti. 

Ako muž prestane žena ga proganja: Šta radiš? Ako žena 
prestane muž je proganja: To se kosi sa mišljenjem psihologa, to 
može da se izrodi u nekakvu perverziju! 

Na Istoku smo učinili glupost, a u davna vremena na Zapadu 
je učinjena ista glupost. Vera se protivila shvatanju da je četr- 

naestogodišnje dete postalo seksualno zrelo —-a ono to po prirodi 
stvari tada postaje. Dete ne može da učini ništa, to je izvan 
njegove moći. Šta može da uradi? Kako nešto može da uradi? I 
sva učenja o brahmačarji u dobu četrnaestogodišnjaka su glupa. 
Vi potiskujete. Ali drevni autoriteti, tradicije, gurui, rišiji, stari 
psiholozi i verujući ljudi svi su bili protiv, cela vlast je bila protiv. 
Dete je bilo pod pritiskom. Rođenaje krivica. Priroda je sputana. 

Sada se na Zapadu događa upravo suprotno. Psiholozi pri- 
moravaju ljude da u četrdeset i devetoj godini i dalje vode ljubav; 
inače ode glava. U četdeset i devetoj godini... kao što se u 
četrnaestoj godini seks prirodno javlja, tako se u četdeset i 
devetoj prirodno gasi. Fako mora da bude, zato što svaki krug 
mora da se Završi. 

Zato smo u Indiji odlučili da čovek posle pedesete treba da 
postane vanprast, njegove oči treba da se okrenu šumi, njegova 
leđa tržnici. Vanprast je divna reč; ona označava čoveka koji 
počinje da se okreće Himalajima, prema šumi. Sada su njegova 
leđa okrenuta životu i ambiciji i željama i svemu tome. Gotovo. 
Počinje put ka samoći, put ka tome da bude on. 

Do tadaje život bio suviše prisutan i nije mogao da bude sam; 
morao je da odgovara na svoje obaveze, decu da podiže. Sada su 
ona odrasla. Venčana su - kad vi punite četrdeset i devet vaša se 
deca venčavaju, sređuju. Više nisu hipici, bliže se dvadeset i 
osmoj. Srediće se — sada vi možete da budete nesređeni. Sada 
možete da se denete van kuće -— možete da postanete beskućnik. 
U četrdeset i devetoj čovek treba da se okrene šumi, okrene 
nutrini, postane introvertan, da sve više meditira i moli se. 

U pedeset i šestoj ponovo dolazi do promene, revolucije. 
Sada više nije dovoljno samo biti okrenut ka Himalajima, čovek 
mora stvarno da putuje, čovek mora da ide. Život se bliži kraju, 
smrt se približava. U četrdeset i devetoj čovek prestaje da se 
zanima za drugi pol. U pedeset i šestoj čoveka bi trebalo da 
prestane da zanima onaj drugi, društvo, društvene obaveze, klub 
- Rotari i Lavovi. U pedeset i šestoj čovek bi trebalo da napusti 
sve klubove; sada to deluje blesavo, detinjasto. Posetite neki 
Rotari klub ili neki klub lavova i pogledajte ljude, svi ulickani sa 

kravatama i sve ostalo po redu. Izgleda nezrelo, detinjasto; šta 
oni rade? Lavovi -samo ime deluje blesavo. Zadete, dobro. Sada 
za decu imaju klub Mladunčadi a za žene klub Lavica. Za 
mladunčad je to savršeno u redu, ali za lavove i lavice...? To 
pokazuje da su umovi mediokritetski. Nedostaje inteligencija, 
potpuno. 

U pedeset i šestoj čovek bi trebalo da je dovoljno Zreo da 
izbegne sve društvene zamke. Gotovo! Čovek je živeo dovoljno, 
naučio dovoljno, sada neka se zahvali svima i izađe iz toga. 
Pedestšest godina je vreme kad čovek prirodno treba da postane 
sanjasin. Čovek treba da primi sanjas, čovek treba dase odrekne. 
To je prirodno — kako uđete tako treba da se odreknete. Život 
treba da ima ulaz i treba da ima izlaz; u suprotnom će se stezati 
omča. Uđete i nikad ne izađete a onda kažete da vas davi, da ste 
u agoniji. 

Postoji izlaz a to je sanjas. Izađite. Kad napunite pedesetšest 
godina ne zanimaju vas čak ni drugi. 

U šezdeset i trećoj ponovo postajete dete, jedino što vas 
zanima ste vi sami. To je meditacija — ulaženje u nutrinu kao da 
je sve otpalo. Samo vi postojite. Ponovo ste postali dete -- 
naravno znatno obogaćeni životom, veoma zreli, puni 
razumevanja, visoke inteligencije. 

Sada ponovo postajete. nedužni. Počinjete da ulazite u nu- 
trinu. Ostalo je još samo sedam godina i morate da se pripremite 
zasmirt. Morate da budete spremni da umrete. Ašta je spremnost 
za smrt? 

Umreti slaveći je spremnost za umiranje. Biti spreman znači 
umreti srećan, radostan, umreti voljno, sa dobrodošlicom. Bog 
vam je pružio priliku da učite i budete, i vi ste naučili. Sada bi 
hteli da se odmorite. Sada bi ste hteli da odete u konačni dom. 

Privremeno ste bili tu. Lutali ste stranom zemljom, živeli sa 
stranim ljudima, voleli strance, naučili mnogo. Sada je došlo 
vreme: princ mora da se vrati svom kraljevstvu. 

Šezdeset i tri godine je vreme kad se čovek potpuno zatvori 
u sebe. Svekolika energija ide u nutrinu, nutrinu, nutrinu, sliva 
se unutra. Postajete krug energije, bez da se pomerate. Ne čitate, 

sobom, postajete potpuno nezavisni od svega što vas okružuje. 
Energija malo po malo slabi. 

Kad napunite sedamdeset spremni ste. Ako ste sledili ovaj 
prirodni obrazac neposredno pred vašu smrt, devet meseci pre 
vaše smiti, postaćete svesni svoje smrti. Kao što dete mora da 
provede devet meseci u majčinoj utrobi, isti krug će se u pot- 
punosti ponoviti, potpuno ponoviti, u dlaku biti isti. U vreme kad 
smrt dolazi, devet meseci pre toga, postaćete svesni njenog 
dolaska. Ponovo ulazite u matericu. Ta materica više nije spolja 
u majci, ta materica je u vama. 

Indusi nazivaju najskrovitiji svetinju hrama garbha, materica. 
Kad odete u hram najskrovitije deo hrama se zove materica. Taj 
naziv je veoma simboličan, veoma brižljivo odabaran; to je ma- 
lerica u koju čovek mora da uđe. Tokom poslednje faze — devet 
meseci - čovek ulazi u sebe, vlastito telo postaje materica. Čovek 
ide ka najskrovitijoj svetinji gde plam uvek plamti, gde je svetlost 
uvek bila, gde je hram, gde bog uvek živi. 

To je prirodni proces. Za taj prirodni proces nije potrebna 
budućnost. Taj trenutak morate prirodno da proživite. Sledeći 
trenutak će iz njega proizići po svojoj volji — kao što dete raste i 
postaje mladić. Nema potrebe da se pravi plan, čovek jed- 
nostavno postaje; to je prirodno, događa se. Kao što reka teče i 
ulava se u okean na isti način tečete i vi, idospevate do konačnog, 
do okeana. Čovek treba da ostane prirodan, plutajući i u tre- 
nutku. Kad počnete da mislite o budućnosti i ambiciji i želji, 
propuštate trenutak. A kad se taj trenutak propusti uslediće 
izvitoperenost zato što će vam uvek nešto nedostajati, postojeće 
jaz. 

Ako dete nije ispravno proživelo detinjstvo, onda će nepro- 
življeno detinjstvo ući u njegovu mladost — jer kuda da ode? 
Mora da se proživi. Kad četvorogodišnje dete pleše i skače i trči 
naokolo, lovi leptire, to je divno. Ali kad mlad dvadesetogodišnji 
čovek trči za leptirima, on je lud. Onda morate da ga smestite u 
bolnicu; on je mentalno bolestan. Nema ničeg lošeg u tome kad 
neko ima četiri godine; tada je to sasvim prirodno, upravo se to 

tada i radi. To je bilo ono pravo što je trebalo raditi; ako dete ne 
trči za leptirima nešto ne bi valjalo, trebalo bi njega odvesti kod 
psihoanalitičara. 

Sa četiri godine je to u redu; ali kad neko u dvadeseioj trči 
za leptirima, onda valja sumnjati da nešto nije u redu, da nije 
odrastao. Telo je poraslo, ali je um zaostao. Mora biti da mu u 
ranim godinama nije dopušteno da detinjstvo proživi potpuno. 
Mladić će postati ako detinjstvo proživi u potpunosti: postaće 
divan, svež, nezagađen detinjstvom. Skinuće detinjstvo kao što 
zmija skida staru kožu. Izaći će svež. Posedovaće inteligenciju 
mladog čoveka i neće izgledati zaostalo. 

Proživite mladost potpuno. Ne slušajte Istočnjačke i drevne 
autoritete. Gurnite ih jednostavno s puta. Ako ih usput sretnete, 
odmah ih ubijte. Ne slušajte ih zato što su oni ubili mladost, oni 
potiskuju mladost. Oni su protiv seksa, a kad se neko društvo 
protivi seksu, on će se izliti u sve pore života. Postaće otrov. Zivite 
ga! Uživajte u njemu! 

Između četrnaeste i dvadeset i prve dečak je dostigao najviši 
vrh seksualnosti. Oko sedamnaeste ili osamnaeste on zapravo 
doseže sam vrh seksualnosti. Nikad više neće biti tako potentan. 
Ako se ti trenuci propuste nikad neće postići divan orgazam koji 
je mogao biti postignut oko sedamnaeste ili osamnaeste. 

Nailazim stalno na teškoće zato što vas društvo primorava da 
ostanete u celibatu bar do dvadeset i prve. To znači da je 
propu-štena najveća mogućnost seksualnog ostvarenja, upuće- 
nosti u seks, upoznavanja seksa. Kad napunite dvadeset i prvu, 
dvadeset i drugu, vi ste za seks već stari! Oko sedamnaeste ste 
bili na vrhu — tako potentni, moćni, da je orgazam, seksualni 
orgazam mogao da se razlije do samih ćelija. Celo telo je moglo 
da se kupa u večnom blaženstvu. 

Kad kažem da seks može da postane sadhi, to ne govorim 
ljudima koji imaju sedamdeset, zapamtite. Govorim ljudima koji 
imaju sedamnaest. Povodom knjige Od Seksa do Nadsvesti... kod 
mene su dolazili stari ljudi i govorili, "Pročitali smo vašu knjigu 
ali nikad nismo postigli nešto slično tome." 

Kako možete? propustili ste vreme i ono ne može da se nado- 
mesti. Nisam odgovoran, vaše društvo je odgovorno avi ga slušate. 

Ako se mladiću između četrnaeste i dvadeset i prve dozvoli 
slobodan seks, potpuno slobodan seks, nikad se neće uzbuđivati 
zbog seksa. Biće poptuno slobodan. Neće listati časopise Plejboj 
i Plejgirl. Neće kriti gole, ružne, obscene slike u ormanu ili u 
Bibliji. 

Neće skrenuti i klevetati žene. Neće biti taj što štipa za 
zadnjicu. To su ružne stvari, jednostavno ružne, ali vi to pod- 
nosite i ne shvatate šta se događa, jer su svi neurotični. 

Nikad ne propuštate ako vam se ukaže priliku da se očešete 
o telo žene. Kako je to ružno! — očešati se o telo. Nešto u vama 
je ostalo neispunjeno. Kad star čovek posmatra sa pohotom u 
očima, tu prestaje svako poređenje; nema ničeg ružnijeg od toga 
kad starac gleda s pohotom u očima. Njegove oči bi sad trebalo 
da budu nedužne, do sada je morao da završi. Nije seks nešto 
ružno; zapamtite, ne kažem daje seks ružan. Seks je divan u svoje 
vreme i doba, i seks je ružan van svog doba, van svog vremena. 
Seks je bolest kad prati devedesetogodišnjaka. Zato ljudi kaži, 
"pokvareni starac." To jeste pokvareno. 

Mlad čovek je divan, seksualan. On je slika vitalnosti, života. 
Seksualni starac je slika proživljenog života, praznog života, 
nezrelosti. Propustio je priliku a sada ne može ništa drugo osim 
da stalno razmišlja, pretura po glavi misli o seksu, da mašta. 

Zapamtite, pravo društvo će dopustiti potpunu slobodu se- 
ksa mladima između četrnaeste i dvadeset i prve. Društvo će tada 
automatski postati manje seksualno. Seks posle toga više neće 
biti u žiži; bolesti neće biti. Živite kad je trenutak zreo i zabo- 
ravite kad trenutak prođe. Ali, to možete da uradite samo ako 
ste proživeli; inače ne možete da zaboravite i ne možete da 
oprostite. Vezaćete se, to će postati unutrašnja rana. 

Ne slušajte na Istoku autoritete ma šta oni govorili. Slušajte 
prirodu. Kad priroda kaže da je vreme za ljubav, volite. Kad 
priroda kaže da je vreme za odricanje, odreknite se. I ne slušajte 
lude psihoanalitičare i psihologe na Zapadu. Bez obzira kako 
prefinjena oruđa imali - Masters i Džonson i drugi i ma koliko 
vagina ispitali 1 istražili, oni ne poznaju život. 

Sumnjivi su mi zapravo ti Mastersi i Džonsoni i Kinsiji na 
Zapadu, sve su to vojaeri. Njihovi dometi u seksu su slabi; ko bi 
se inače bavio posmatranjem hiljadu vagina putem instrumenata 
— posmatranjem šta se događa u ženi dok vodi ljubav? 

Koga briga? Kakva glupost! Ali kad se stvari izopače onda 
se događaju ovakve stvari. Sada su Mastersi i Džonsoni — postali 
stručnjaci, konačni autoriteti. Ako imate neki seksualni problem 
onda su oni konačni autoriteti kod kojih se ide. Mislim da su oni 
propustili svoju mladost, nisu ispravno proživeli svoj seksualni 
život. Negde nešto nedostaje a oni to ispunjavaju ovim varkama. 

Kad se nešto podvede pod okrilje nauke možete da radite šta 
hoćete. Napravili su lažne, električne penise i ti električni penisi 
se drmaju u pravim vaginama dok oni bez prestanka pokušavaju 
da ustanove šta se događa unutra, da li je orgazam klitoralan ili 
vaginalan, te koji se hormoni izlivaju, te koji se hormoni ne 
izlivaju i koliko dugo žena može da vodi ljubav. Do samog kraja. 
Žena može da vodi ljubav i na samrtnoj postelji. 

Njihova pretpostavka je zapravo da posle menopauze žena 
može da vodi ljubav bolje nego ikad — to znači posle četrdeset i 
devete. Zašto to kažu? — zato što je, kažu oni, do četrdeset i 
devete žena u stalnom strahu od trudnoće. Strah je prisutan čak 
i kad koristi plilulu, ni jedna pilula nije sto posto sigurna. U 
četrdesetidevetoj, kad nastupi menopauza i menstruacija pre- 
stane, straha više nema; žena je potpuno slobodna. 

Ukoliko se njihovo učenje proširi žene će postati vampiri, 
starica će juriti muškarce zato što se sada više ne boji a autoriteti 
su to dozvolili. Oni zapravo kažu daje to pravo vreme za uživanje 
— bez ikakve odgovornosti. I za muškarce kažu isto. Sretali su 
muškarce — kažu da ne postoji prosek — videli su čoveka koji je 
u šezdesetim godinama mogao da vodi ljubav pet puta dnevno. 
Nešto nije u redu sa njegovim hormonima i njegovim telom. ... 
U šestoj deceniji! To nije prirodno, zato što, kako ja vidim —a to 
govorim na osnovu svojih iskustava tokom mnogih života, mogu 
da ih se setim — u četrdeset i devetoj prirodan čovek prestaje da 
se zanima za žene; zanimanje prolazi. Kako dolazi, tako prolazi! 

Sve što dođe mora i da prođe. Sve što se uzdigne mora da 
padne. Svaki talas koji se uspne mora da nestane. Mora da 
postoji vreme njegovog odlaska. U četrnaestoj dolazi; u četrdse- 
set i devetoj ili tu negde prolazi. 

Ali čovek koji vodi ljubav pet puta dnevno u šezdesetoj — 
nešto nije u redu, nešto veoma nije u redu. Njegovo telo ne 
funkcioniše ispravno. To je suprotan kraj impotencije, druga 
krajnost. Kad dečak u četrnaestoj ne oseća želju za seksom, 
mladić od osamanaest nema nikakvu želju, nešto nije u redu —- 
mora da se leči. Kad čovek u šezdesetoj ima potrebu da pet puta 
dnevno vodi ljubav, nešto nije u redu. Njegovo telo je poludelo. 
ne funkcioniše pravilno, prirodno. 

Akoživite potpuno u trenutku, onda nema razlogada brinete 
za budućnost. Ispravno proživljeno detinjstvo uvodi vas u is- 
pravnu, zrelu mladost tečnu, vitalnu, živu, divlji okean energije. 
Ispravno proživljena mladost uvodi vas u veoma sređen miran i 
tih život. Miran i tih život uvodi vas u versko istraživanje: Šta je 
život? Življenje nije dovoljno, čovek mora da pronikne u tajnu. 
Mirani tih život vas dovodi u trenutke meditacije. Meditacija vas 
uvodi u odricanje svega što je postalo nekorisno, samo otpad, 
đubre. Celi život postaje đubre; samo jedna stvar ostaje večno 
vredna, a to je vaša svesnost. 

U sedamdestoj godini, kad ste spremni da umrete — ako ste 
živeli ispravno, u trenutku, nikad ne odlažući za budućnost, 
nikad ne snevajući o budućnosti, ako ste proživeli potpuno u 
trenutku sve ma šta to bilo — devet meseci pre smrti postaćete 
svesni... postigli ste takvu svesnost, možete da vidite: sada dolazi 
smMIt. 

Mnogi sveci su najavili svoju smrt, ali nisam našao nijedan 
primer gde je smrt najavljena devet meseci unapred. Tačno devet 
meseci uoči smrti čovek od svesnosti, nezatrpan prošlošću... jer 
ko nikad ne razmišlja o budućnosti nikad neće misliti na prošlost. 
To ide zajedno, prošlost i budućnost idu zajedno, udruženo. Kad 
mislite na budućnost to nije ništa drugo do projekcija prošlosti; 
kad mislite o prošlosti to nije ništa drugo do pokušaj planiranja 
budućnosti. To ide zajedno. Sadašnjost je izvan njih. Covek koji 


243 


BAŠ TAKO 


živiu ovom trenutku sada i ovde nije zatrpan prošlošću i ne može 
biti zatrpan budućnošću. 

On ostaje neopterećen. Ne nosi nikakav teret, kreće se bez 
težine. Gravitacija ne utiče na njega. On zapravo ne hoda nego 
leti. Ima krila... 

Pre nego umre, tačno devet meseci pre toga, on će postati 
svestan da smrt dolazi. I on će uživati i on će slaviti i govoriće 
ljudima, "Moj brod stiže i samo sam još malo na ovaj obali. 
Uskoro idem kući. Ovaj život je bio divan, neobično iskustvo. 
Voleo sam, učio, živeo punim plućima, obogaćen sam. Došao 
sam ovde bez ičeg a odlazim sa velikim iskusivom, velikom 
zrelošću." 

On će biti zahvalan za sve što se dogodilo — i dobro i loše, 
ispravno i pogrešno, zato što je od svega učio, ne samo od 
ispravnog već i od pogrešnog. Mudraci sa kojima se sretao, učio 
jeodnjih; i grešnika, da, i od njih takođe — svi su pomogli. Ljudi 
koji su ga pokrali pomogli su, ljudi koji su mu pomogli pomogli 
su, ljudi koji su bili prijatelji pomogli su, ljudi koji su bili nepri- 
jatelji pomogli su. Sve je pomoglo. Leto i zima, sitost i glad, sve 
je pomoglo. Čovek može da bude zahvalan svemu. 

Kad je čovek zahvalan na svemu i spreman da umrć slaveći 
tu priliku koja mu je bila pružena, smrt postaje divna. Tada smrt 
nije neprijatelj, ona je najveći prijatelj, zato što je to krešendo 
života. To je najviši vrh koji život doseže. To nije kraj života, to 
je klimaks. Deluje kao kraj zato što nikad niste spoznali život. 
Čoveku koji je spoznao život smrt izgleda kao krešendo, sami 
vrh, najviši vrh. 

Smrt je kulminacija, ispunjenje. Život se smrću ne završava; 
život zapravo u njoj procvetava, ona je cvet. Alida bi se spoznala 
lepota smrti čovek mora da bude spreman za nju, on mora da 
izuči veštinu. Zato stalno govorim da sam ovde da bih vas naučio 
kako da umrete. Učitelj je smrt. On vam dopušta da umrete u 
njemu. On vam pomaže da umrete svaki trenutak prošlosti i 
pomaže vam da živite nezatrpan trenu tak — ovaj trenutak. 

Ova mala parabola je divna. Ona kaže: 

Juvejsu alHarniju neko ponudi 
IZVvesnitH SHU NOVCA... 


Novac je simbol budućnosti. Zašto gomilate novac? - za 
budućnost. Novac je budućnost, novac je skrivena budućnost; 
zatose ljudi koji ne žive u sadašnjosti uvek vezuju za novac. Mogu 
da dopuste da izgube ljubav ali ne mogu da dopuste da izgube 
novac, zato što ljubav nije obećanje za budućnost. Možda je sada 
dobro ali šta ćete da radite kad ostarite? Da budete siromašni, 
gomilajte novac, zato što će u budućnosti novac biti od pomoći. 

Zašto ljudi toliko luduju za novcem? On je simbol budu- 
ćnosti. Novac je budućnost. Novac je budućnost sažeta u novčiću, 
novčanici. On je obećanje za budućnost. Svaka novčanica govori, 
"Obećavam da će ova količina novca uvek kad zatražiš biti data 
tebi." To je obećanje za budućnost. 

Škrtice nikad ne žive ovde, ne mogu. Oni žive u svom novcu. 
Juvejs je prosvetljeni učitelj. Njemu je ponuđena neka svota 
novca. To je simbol, simbol za budućnost. Njemu je ponuđena — 
ako mi dozvolite da tako kažem — neka buđućnost. 


On reče: Nije mi potreban 
budući da već iitani novčić. 


Već imam novčić, nije mi potrebno. Upravo sada. živim, 
rekao je. I upravo sada je dovoljno. Imam novčić. Kakav novčić? 
Ovaj trenutak je novčić. To je jedini novčić, veoma mali novčić. 
Možete da živite ovde,sada, nije od velike koristi za budućnost. 
To je tako mali novčić, izgledali bi blesavo da ga čuvate za 
budućnost. Trenutak je tako kratak, on je novčić. Vreme je 
obećavajuća novčanica, novčanica od hiljadu rupija, novčanica 
od sto hiljada rupija, novčanica od deset miliona rupija. Vreme 
je veliki novac. Trenutak -— je samo jedna kap, sitan novčić. 


Nije mi potreban 
budući da već imam novčić, reče Juvejs. 


Onaj drugi mora da nije razumeo. Nije lako, teško je kad 
razgovarate sa čovekom kao što je Juvejs. On govori drugačijim 

jezikom, vi govorite drugačijim jezikom; komunikacija postaje 
nemoguća. 


Čovek reče: 
Koliko će ti to trajati? —to nije ništa. 


Gledao je u novčić, razmišljao o novčiću, nije razumeo šta je 
Juvejs rekao. On reče, "Koliko će ti to trajati?" Sadašnji trenutak, 
koliko dugo može da traje? To je tako sitan novčić. Potrošiće se. 

"Ne misli na trenutak", kažu pametnice. Oni govore, "Misli 
na budućnost." Pametnice govore, "Ne misli koliko će ovo sad da 
traje. Misli na budućnost." A ja vam kažem da su te "pametnice" 
trovači čovečanstva. Oni su potpuno zatrovali vaš um... zato što 
je ovo sad sve što postoji. Neposredan trenutak je jedina stvar- 
nost koja postoji. Ma kako kratak on je jedina stvarnost. A vaše 
obećavajuće novčanice, svejedno koji iznos obećavaju za 
budućnost, samo su obećavajuće novčanice. Budućnost nikad ne 
dolazi. Ni jedan generalni guverner banke državnih rezervi ne 
može da vam jamči za budućnost. Budućnost? -— Ko može da 
jamči? Ko može da je predvidi? Koliko dugo će novac da vam 
traje? Nije to ništa, samo trenutak. 

Pametnice govore, "Ne živite trenutni život." Oni kažu, "Mis- 
lite na budućnost." Oni kažu, "Ne živite samo ovde i sada, 
gledajte napred. Mislite na duge staze — ne samo na ovaj svet, 
već i na drugi svet. Mislite na raj i pakao, mokšu, Brahmana, 
nirvanu." A ja vam kažem da su te pametnice trovači. Prava 
mudrost se sastoji u tome da budete ovde i sada, zato što je za 
pravu mudrost to jedino postojanje, nema drugog postojanja. To 
je jedino postojanje. 


Juvejs odgovori: 

Ako mi jamčiš da ću živeti duže 

nego što mi treba da potrošini taf novac 
ja ću prihvatiti fvoj dar. I 


To je divan dijalog. Juvejs kaže: jamči mi da ću živeti duže, 
duže od ovog trenutka, ovog sitnog novčića. Možeš li da mi 
jamčiš da ću sledećeg trenutka biti živ? Možeš li da mi jamčiš da 

ću biti živ sutra? Ako to ne možeš da mi jamčiš onda me ostavi 
da živim danas. Ako ne možeš da mi jamčiš sledeći trenutak, 
onda me ostavi da ga, ma kako kratak bio, živim upravo sada. 
Izgubljen jednom, izgubljen zauvek, a ti ne možeš da jamčiš 
sledeći. Stoga, zašto da traćim moj sitan novčić za veći novčić za 
koji mi niko ne jamči? 

Budućnost nije nikad, samo ovaj trenutak jeste. Ne slušajte 
takozvane pametnice koji su stvarno blesavi. Slušajte život! I 
slušajte postojanje. Bolje je otići neđu drveće i slušati kako ono 
živi, otići među životinje i posmatrati kako one žive. Pogledajte 
oko sebe, izuzev čoveka. Čovek je izopačen. Pogledajte posto- 
janje i vidite kako postojanje živi — živi od trenutka do trenutka 
ne planirajući za budućnost. 

Zato postojanje tako divno, tako ushićeno. Njegovo ushi- 
ćenje ne zna za granice. Iz jednog trenutka uplovljava u drugi, 
ali nikad ne misli na drugi. Jedan trenutak življen potpuno 
automatski donosi sledeći trenutak sa većim mogućnostima -- 
zato što sledeći trenutak ne dolazi sa nekog drugog kraja već 
izrasta iz vas kao što lišće izrasta iz drveta. 

Akoje drvo zdravo, stvarno živi, onda iz divnog drveta izrasta 
divno lišće, divno cveće i voće. Nije potrebno dase za njegabrine. 
Da li ste ikad videli neko drvo da sedi kao Rodenova skulptura 
"Mislilac" sa rukom pod bradom, borama na čelu, razmišljajući 
kako da donese plodove, kako da procveta ponovo u ovo godi- 
šnje doba? gde da ide? kog stručnjaka da pita? gde da nađe 
gurua? Baš ga briga. Čak i ako gurui dođu do njega i govore ono 
neće slušati. Kazaće, "Idi na neko drugo mesto, nađi neko glupo 
ljudsko biće. Ovde nisu potrebni gurui. Kod nas je sve u redu, 
sasvim u redu." 

Kad dođe vreme drveće cveta. Kad dođe vreme ono je 
natovareno voćem. Kad dođe vreme voće je zrelo, spremno da 
otpadne, umre na zemlji, stvori novo seme, novo drveće - i krug 
se stalno ponavlja. On je večan. Iz svakog trenutka se rađa nov 
trenutak — izrasta iz njega. Živite ga što potpunije moguće, zato 
što će zahvaljujući toj potpunosti da nikne sledeći trenutak. 

Juvejs reče: 

Ako mi jamčiš da ću živeti duže 

nego što mi treba da potrošim taj novac 
ja ću prihvatiti tvoj dar. 


Sitan novčić trenutka izgleda da mi je dovoljan, jer ko može 
da mi jamči da će za mene postojati još jedan treutak života? Ako 
ti to možeš da mi jamčiš prihvatiću tvoj dar. 

Niko ne može da jamči budućnost. Samo sadašnjost jeste. 
Živite je što je dublje, sa što većim ushićenjem, uz stalni ples, 
zato što će iz nje da proistekne sledeća... 

Ne govorim vam o sledećem životu zato što ne govorim čak 
ni o sledećem trenutku. Sledeći život će doći, znam. On dolazi, 
on uvek dolazi, zašto brinuti..? Živite ovaj život potpuno i sledeći 
će proisteći iz njega. Ako je ovaj bio divan sledeći će biti bolji od 
njega. 

Ovaj trenutak će odlučiti sudbinu narednog trenutka koji će 
uslediti. Nema drugog načina. Smrt je jedini jamac. Ovaj trenu- 
tak življen dobro je jedini jamac za naredni trenutak koji će 
uslediti, zato što on zapravo ne sledi, već izvire iz njega kao 
posledica. Vi rastete svakog trenutka. Ne ostavaljajte jazove, 
inače će ti jazovi da vas sapliću. Otvoriće rupe u vašem biću. U 
tim rupama biće rane i one će obojiti celi život koji će doći. 

Umrite za prošlost. Umrite za budućnost i živite u sada- 
šnjosti. I 

Smrt je jedina poruka koju bih želeo da vam dam — hiljade 
stvari će vam postati moguće samo ako ste u stanju da to dopu- 
stite. Dozvolite mi da ponovim sufijsku izreku: Jednostavno imaj 
poverenja. Zar latice sveta ne padaju baš tako? Verujte životu. 
Verujte ovom trenutku ovde i sada i dopustite da sve poprimi 
svoj vlastiti oblik. Ne morate da brinete, nema potrebe za bri- 
gom. Verujte životu, jednostavno verujte. 

Zar latice ne padaju tek tako? 

Idite i posmatrajte ružu, uveče latice lelujajući padaju na 
zemlju, odlaze na počinak. Proživele su svoj dan. Uživale su, 
uživale u snažnom vetru, prihvatile su izazov, uzdizale su se ka 

nebu. Širile su svoj miris vetrovima svih četiri strana — vetrovi su 
ga već razneli u zabiti zemlje. Volele su sunce, igrale se s njim 
izvesno vreme. Njihov dan je prošao. One se ne vezuju. Ne 
oklevaju da padnu. Spremne su. 

Divan život priprema divnu smrt, zato što je smrt samo celi 
ŽIVot ponovo sažet u semenu. 

Sada latice padaju. Došlo je veče. Sunce je zašlo, noć je 
prevladala. Smrt je došla, latice padaju na zemlju. One ne okle- 
vaju. Ne znaju kuda idu, one ne znaju postoji li zemlja tamo dole 
ili ne — možda je to beskrajna provalija — ali ne sumnjaju, ne 
oklevaju. 

Kad proživite život rađa se poverenje. Ono se rađa — to je 
odsjaj življenog života. 

Latice lelujajući padaju ka zemlji. Imaj jednostavno pover- 
enja - zar latice ne padaju baš tako? I sve - Bog, mokša, nirvana 
— sve, kažem vam, postaje moguće. 

Imajte samo poverenja. Baš tako. 

Dosta za danas. 

Osho je rođen u Kučevadi, Madija Pradeš, Indija, 11. decem- 
bra 1931. Od njegovog najranijeg detinjstva bio je buntovni i 
nezavisni duh, insistirajući na ličnom iskustvu istine više od 
slepog prihvatanja znanja i verovanja primljenih od drugih. 

Posle prosvetljenja u svojoj dvadeset i prvoj godini, Osho je 
završio svoje akademske studije i proveo nekoliko godina pre- 
davajući filozofiju na Univerzitetu u Đabalpuru. Istovremeno je 
putovao Indijom i držao predavanja, izazivajući ortodoksne re- 
ligiozne vođe na javne polemike, ispitivao tradicionalna 
verovanja, isretao ljude svih životnih pravaca. Intenzivno je čitao 
sve što je mogao da pronađe, neprekidno težeći da usavrši svoje 
znanje o verovanjima i psihologiji savremenog čoveka. 

Krajem šezdesetih godina ovoga veka, Osho je počeo da 
razvija svoju jedinstvenu Dinamičku Meditaciju. Moderni čovek, 
govorio je, previše je opterećen zastarelim tradicijama prošlosti, 
kao i teskobama modernog života, tako da mora da prođe kroz 
duboki proces pročišćenja pre no što se može ponadati da će 
otkriti bezmisaonost - opušteno stanje meditacije. 

U skladu sa svojim radom, Osho je govorio o skoro svakom 
aspektu razvoja ljudske svesti. Pročistio je suštinu onoga što je 
značajno Za spiritualnu potragu savremenog čoveka, zasnovanu 
ne na intelektualnom razumevanju, već isprobanu svojim ličnim 
egzistencijalnim iskustvom. 

On ne pripada nijednoj tradiciji - "Ja sam početak potpuno 
nove religiozne svesnosti", rekao je. "Molim vas, ne povezujte me 
sa prošlošću - ona čak nije ni vredna pamćenja." 

Njegovi govori učenicima i tragaocima širom sveta su ob- 
javljeni u više od šest stotina tomova, i prevedeni na preko 
trideset jezika. Kao što Osho kaže, "Moja poruka nije doktrina, 
niti filozofija. Moja poruka je zapravo alhemija, nauka transfor- 
macije, tako da jedino oni koji su spremni da umru takvi kakvi 
jesu i budu rođeni ponovo u nečem tako novom da ga sada ne 
mogu čak ni zamisliti.... jedino takva nekolicina hrabrih ljudi će 
biti spremna da sluša, jer slušanje postaje riskantno." 

"Slušajući preduzimate prvi korak ka tome da budete pre- 
porođeni. Tako, to nije filozofija od koje jednostavno možete 
napraviti ogrtač i hvalisati se s njom. To nije doktrina u kojoj 
možete naći utehu za uznemiravajuća pitanja. Ne, moja poruka 
nije neka verbalna komunikacija. Ona je mnogo riskantnija. Ona 
nije ništa manje od umiranja i ponovnog rođenja." 

Osho je napustio svoje telo 19. januara 1990. Njegova pros- 
trana Komuna u Puni, Indija, nastavlja da bude najveći centar 
za spiritualni rast na svetu, privlačeći hiljade međunarodnih 
posetilaca, koji dolaze da učestvuju u njenim meditacijama, 
terapijama, radu na telu i kreativnim programima, ili da jed- 
nostavno iskuse prisustvo u polju Bude (buddhafield - engleska 
kovanica kojom se opisuje Komuna u Puni). 


ZA DALJE INFORMACIJE: 


Mnoge Oshove knjige su prevedene i objavljene na različitim 
jezicima širom sveta. Za informacije o Oshu, njegovim meditaci- 
jama, knjigama, kasetama i o adresama Oshovih centara na- 
jbližih vama (najpoznatiji Osho centri u Jugoslaviji se nalaze u 
Novom Sadu i Sutomoru, a postoje i u Hrvatskoj i Sloveniji), 
kontaktirajte: 


0OSHO 


Osho Commune International 

17 Koregaon Park 

Pune 411 011 (MS) 

India 

Tel: +91 {0) 212 628 561 

Fax: +91 (0) 212 624 181 

E-mail: osho-commune(Bosho.org 
(Elektronska pošta preko Interneta} 


Osho International 

24 St James s Street 

London SWIA 1HA 

UK 

Tel: +44 (0) 171 925 1900 

Fax: +44 (0) 171 925 1901 

E-mail: osho_intEĐosho.org 
(Elektronska pošta preko Interneta) 


Osho America 

PO Box 12517 

Srcottsdale, AZ 85260 

USA 

Tel: + 1 602 905 2612 

Orders: 800 777 7743 

Fax: + 1 602 905 2618 

E-mail: osho_americaBosho.org 
{Elektronska pošta preko Interneta) 


http://www.osho.ora_— 


Ovo je sveobuhvatan web prostor na Internetu, koji pred- 
stavlja kompletan katalog Oshovih knjiga i kaseta, jednu turu 
kroz Oshovu Komunu u Puni, Indija, listu Oshovih centara za 
informisanje širom sveta, kao i izbor iz Oshovih govora. 

0SHO 


MEĐUNARODNA OSHO KOMUNA 


Međunarodna Osho Komuna u Puni, Indija, koja je vođena 
vizijom prosvetljenog učitelja Osha, može se opisati kao labora- 
torija, eksperiment u stvaranju "Navog Čoveka" - ljudskog bića 
koje živi u harmoniji sa samim sobom i svojim okruženjem, i koji 
je slobodan od svih ideologija i sistema verovanja koje danas dele 
čovečanstvo. 

Multiverzitet (kovanica koja označava skup više uni- 
verziteta) Oshove Komune nudi stotine seminara, grupa i tren- 
inga, koga predstavljaju devet različitih fakulteta: 


OSHO ŠKOLA ZA USREDI ŠTENJE { ZEN BORILAČKE VEŠTINE 
OSHO ŠKOLA ZA KREATIVNE UMETNOSTI 

OSHO MEĐUNARODNA AKADEMIJA ZA ISCELITELJSKE VEŠTINE 
OSHO AKADEMIJA ZA MEDITACIJU 

OSHOV INSTITUT ZA LJUBAV | SVESNOST 

OSHO ŠKOLA MISTICIZMA 

OSHOV INSTITUT ZA TIBETANSKO PULSIRAJUĆE LEČENJE 
OSHO CENTAR ZA TRANSFORMACIJU 

OSHO KLUB ZA MEDITACIJU: KREATIVNA DOKOLICA 


Svi ovi programi su uobličeni da pomognu ljudima da 
pronađu suštinu meditacije: pasivno svedočenje misli, emocija i 
akcija, bez prosuđivanja ili poistovećenja. Kao nijedna druga od 
mnogih tradicionalnih istočnih disciplina, meditacija u 
Međunarodnoj Osho Komuni je nerazdvojni deo svakodnevnog 
života - rad, druženje ili jednostavno prisutnost. Rezultat toga je 
da se ljudi ne odriču sveta, već uvode u njega duh svesnosti i 
slavlja, kroz duboko obožavanje života. 


256 


OSHO 


Vrhunac svakog dana u Komuni je okupljanje Oshovog 
Bratstva Belih Odora. Ovo dvosatno slavlje kroz muziku, ples i 
tišinu, sa Oshovim predavanjem sa videa, je jedinstveno - pot- 
puna meditacija u sebi, kada se hiljade tragača, po Oshovim 
rečima, "rasltapaju u moru svesnosti." 

Beli Oblak 
EDICIJA DELA OSHA 


Osho;: DANG, DANG, DOKO DANG - ZVUK ZENA (Zen priče) 
Verovatno najlucidniji Oshov osvrt na anti-Stazu Zena i pitanja učenika, 
koji iskri humorom koji će vas uzdrmati i oduševiti. Kada Osho ispriča vic, 
zatresu se krhki temelji okova sveta - ega učenika - raspađajući se u ekstazi 
uvida. 
obim: 300 str meke korice 


Osho: JA SAM MISTIČNA KAPIJA 
Rani Oshovi govori i odgovori na pitanja, sveži i originalni proplamsaji 
prosvelljenog Bića na večite duhovne teme: Apsolutna Svest, Apsolutna Slo- 
boda; Šta je Sanjasa; Istupanje iz Točka; Najveća Avantura; Dođite u Centar; 
Mistenjje Inicijacije; Sazno otvorite prozor; Čaki jedan trenutak... 
obim: 200 str meke korice 


Oshoe: PSIHOLOGIJA EZOTERIČNOG 
Sadržaj govori sam za sebe: Unutrašnja revolucija; Misterija meditacije; Seks, 
ljubav i Molitva: Tri Koraka ka Božanskom; Kundalini Joga: Povratak Korenima; 
Ezoterične Igre: Podstrekači Rasta; Psihologija Snova; Prevazilaženje Sedam 
Tela; Prozori Božanskog; Uravnotežavanje Racionalnog i Iracionalnog.... 
obim: 200 str meke korice 


Oshe: BAŠ TAKO (Sufi priče) 

Muzika Oshovih reči će vas zavrteti dok ne postanete poput ekstatičnog 
derviša, tih plešućih mudraca peska i pustinje, čije su priče poslužile Oshu da 
nas povede na još jedno čudesno putovanje u zemlju Oslobođenja, zemlju naše 
Duše. 

obim: 250 str meke korice 


Osho: NEBESKO SEME 

(Komentari Isusovih kazivanja iz gnostičkog "Jevanđelja po Tomi") 

Možda najbolja Oshova knjiga na našem jeziku! 

Po tome kako pogađa u srž duhovnih problema nalazi se rame uz ranie sa 
najpopularnijom Oshovom knjigom kod nas - fascinantnim delom Moj Put, Put 
Belih Oblaka. U Nebeskom Semenu prosvetljeni Majstor razbija mnoštvo pre- 
drasuda i zabluda o Hristu, prodire u misterije tajnih Isusovih izreka o unu- 
trašnjoj Iluminaciji, prepunih skrivene mudrosti, i razotkriva učenja koja su 
crkve nmilenijunima prikrivale od naših očiju i ušiju. 

Obim: 500 str. meke korice 


Osho: MOJ PUT, PUT BELIH OBLAKA 
Najveličanstvenija knjiga velikog Učitelja koja se do sada pojavila na našem 
jeziku, prvi put dublje upoznajući širu publiku sa prosvetljujućim Oshovim 
učenjem. Jedna od spiritualnih knjiga posle kojih nikad više ne ostajete isli! 
Obim: 300 str. meke korice 


Osho: VRHOVNA ALHEMIJA (I i II tom) 
(Komentari Alma-Puđa Upanišade) 
Obim: 820 str.(2 knjige) = tvrde korice, luksuzna oprema 


OSHOVA DELA KOJA ĆE IP "ESOTHERIA" OBJAVITI 
PRIBLIŽNIM REDOSLEDOM U NAREDNOM PERIODU: 


MEDITACIJA - PRVA I POSLEDNJA SLOBODA 
(NAJVEĆA I NAJBOLJA ZBIRKA OSHOVIH MEĐITACIJA) 


KNJIGA MUDROSTI 
(SEDAM TAČAKA UMA TIBETANSKOG ATIŠE) 


ZARATUSTRA - NASMEJANI PROROK 
(O NIČEOVOM ZARATUSTRI) 


SKRIVENA HARMONIJA (O HERAKLITU) 

DIJAMANTSKA SUTRA (O BUDINOM UČENJU) 

KORENJE I KRILA (ZEN) 

SAVRŠENA STAZA 

DISCIPLINA PREVAZILAŽENJA 

HODAJ BEZ STOPALA, LETI BEZ KRILA I MISLI BEZ UMA (ZEN) 
TAO: TRI BLAGA (U TRI TOMA} 

MUDROST PESKA ({SUFI) 

ZARATUSTRA - BOG KOJI PLEŠE (O NIČEOVOM ZARATUSTRI) 
ZEN: STAZA PARADOKSA (U TRI TOMA) 

ISTINITA SAGA (SUFI) 


